
Fra  flere  Sider  er  jeg  blevet  opfordret  til  at  udgive 
mine  cliniske  Forelæsninger,  men  det  er  forbundet  med 
betydelige  Vaaskeligbeder  eftersom  jeg  selv  aldrig  har 
skrevet  dem. 

Imidlertid  bar  jeg  fra  Enkelte  af  mine  Tilhørere  vel- 
villigt faaet  overladt,  hvad  de  havde  nedskrevet  og  en  Deel 
deraf  har  jeg  nu  forsøgt  at  faae  udarbeidet  saaat  det 
kunde  egne  sig  til  at  udgives  i  Trykken. 

Destoværre  maa  jeg  erkjende  at  dette  lille  Arbeide 
desuagtet  er  blevet  baade  altfor  kortfattet  og  meget  mangel- 
fuldt med  Hensyn  til  Formen  og  Sproget,  men  jeg  antager 
dog  at  det  vil  kunne  være  til  nogen  Nytte  for  de  Studerende, 
som  paa  denne  Maade  kunne  gienkalde  i  deres  Erindring 
de  Tilfælde,  de  have  havt  Leilighed  til  tidligere  at  iagttage 
her  paa  Hospitalet. 

Nærværende  Samling  af  Cliniker  angaaer  de  alminde- 
lige chirurgiske  Sygdomme,  som  enhver  practiserende  Læge 
vil  kunne  træffe  paa,  nemlig  Abscesser,  Hernier,  Fracturer, 
Contusioner,  af  hvilke  Tilfælde  der  i  de  10  Aar,  jeg  har 
været  ansat  som  Overlæge,  naturligviis  er  forefaldet  en 
stor  Mængde,  saaat  jeg  har  kunnet  udvælge  dem,  der 
syntes  mig  at  frembyde  noget  mere  Instructivt  eller  Eien- 
dommeligt. 

Frederiks  Hospital,  Februar  1877. 

Suppuration  og  Antiseptik. 


Abscesser  høre  til  de  almindelige,  man  kunde  næsten  sige, 
dagligdags  chirurgiske  Sygdomme  og  i  en  stor  Mængde 
Tilfælde  frembyde  de  kun  ringe  Interesse;  smaa  Abscesser, 
der  ligge  subcutant,  og  som  aabne  sig  spontant,  for  at 
læges  til  efter  kortere  eller  længere  Tid,  ville  endog 
hyppigt  slet  ikke  komme  under  Chirurgens  Behandling. 
Selv  af  dem,  der  behandles  paa  en  chirurgisk  Afdeling, 
ere  mange  i  høi  Grad  simple  baade  hvad  deres  Forløb  og 
deres  Therapi  angaaer;  desuden  er  Diagnosen  i  det  store 
Fleertal  af  Tilfælde  særdeles  let,  naar  vi  have  den  cha- 
racteristiske  Fluctuation.  Men  paa  den  anden  Side  vil 
man  heller  ikke  saa  ganske  sjeldent  faae  Tilfælde  af  Ab- 
scesser paa  en  chirurgisk  Sernice,  hvilke  ere  yderst  van- 
skelige at  diagnosticere  eller  paa  Grund  af  særegne  Om- 
stændigheder ved  dem  medføre  betydelige  Farer  for  Pa- 
tienten. Naar  vi  i  det  Følgende  ville  meddele  enkelte 
Tilfælde  af  Abscesser,  maae  vi  dog  forudskikke  et  Par  Be- 
mærkninger om  Sygdommen  i  Almindelighed.  —  Abscesser 
inddeles  som  bekjendt  i  de  varme  og  de  kolde  og  for- 
saavidt  som  der  i  begge  Tilfælde  findes  en  Samling  af 
Pus,  kan  det  vel  være  tilladt  at  opstille  disse  to  Slags 

ved  Siden  af  hinanden,  men  i  Praxis  vil  der  dog  være  en 
saa  betydelig  Forskjellighed  i  deres  hele  Forløb  og  deres 
Betydning  at  de  tidt  slet  ikke  ligne  hinanden  synderligt. 
De  kolde  Abscesser  (saavel  de  idiopathiske,  absc.  frigidi 
stricte,  som  Congestionsabscesser)  med  deres  chroniske 
Forløb,  deres  Mangel  paa  inflammatoriske  Symptomer, 
deres  Fluctuation  uden  Spænding,  deres  Afhængighed  af 
andre  Lidelser  høre  i  Reglen  til  en  anden  Klasse  af  Læ- 
sioner end  de  phlegmonøse  Abscesser  og  staae  ofte  nær- 
mere ved  Begrebet  af  Svulster,  som  cystiske  Svulster. 
Foreløbig  vil  jeg  ogsaa  kun  tage  Hensyn  til  absc.  calidi,  til 
hvilken  Gruppe  alle  de  nærmest  følgende  Sygehistorier 
referere  sig.  Naar  vi  altsaa  holde  os  til  disse  Abscesser 
vil  Diagnosen  kunne  frembyde  af  og  til  Vanskeligheder 
deels  m.  H.  t.,  om  der  er  en  Absces,  deels  m.  H.  t.  hvor- 
fra den  har  sin  Oprindelse,  endelig  m.  H.  t.  dens  Leie. 

For  at  besvare  disse  Spørgsmaal,  maae  vi  anvende 
baade  vort  Raisonnement  og  vor  manuelle  Undersøgelse, 
men  maaskee  allermeest  vore  anatomiske  Kundskaber;  det 
vil  i  det  Følgende  sees  at  alle  disse  Hjælpemidler  tages  i 
Brug  ved  Diagnosen,  men  ialmindelighed  har  jeg  netop 
valgt  saadanne  Tilfælde  hvor  de  bekj endte  anatomiske 
Forhold  have  den  største  Vægt  og  jeg  har  i  saa  Hen- 
seende holdt  mig  til  den  fortrinlige  Fremstilling  som  Pf. 
Stein  i  sin  Tid  har  givet  os  af  den  chirurgiske  Anatomi, 
saa  at  jeg  endog  ofte  har  fulgt  ham  næsten  ordret. 
Endskjøndt  det  nu  ved  en  clinisk  Betragtning  af  en  Syg- 
dom er  naturligt  at  Diagnosen  faaer  en  overordentlig  stor 
Betydning,  fordi  det  er  en  Tilfredstillelse  for  den  men- 
neskelige Aand  at  kunne  udgrandske  Lidelsernes  Natur, 


3 


deres  bestemte  Sæde  og  deres  Forløb,  saa  bliver  dog 
Hovedspørgsmaalet  for  Chirurgen,  om  han  kan  helbrede 
den  Syge  og  paa  hvilken  Maade  han  bedst  kan  gjøre 
det;  jeg  skal  derfor  her  kortelig  berøre  de  forskjellige 
Behandlingsmaader  af  Abscesserne,  idet  jeg  ved  denne 
Leilighed  kun  gj engiver  de  Anskuelser  som  Lister  har  ud- 
talt deels  skriftligt  deels  mundtligt,  og  som  allerede  rig- 
tignok ere  bekj  endte  for  det  danske  medicinske  Publicum; 
idetmindste  ville  mine  Tilhørere  have  hørt  mig  gjentage 
dem  atter  og  atter  i  de  sidste  Aar. 

Naar  man  aabner  en  Absces  —  saaledes  som  det  i 
Almindelighed  skeer  —  med  Kniven,  flyder  der  en  Deel 
Pus  ud;  naar  dette  er  flydt  ud  eller  man  har  trykket  det 
ud,  lagde  man  tidligere  eet  eller  andet  blødgjørende  Om- 
slag paa  „for  at  holde  Saaret  reent  og  lette  Pusudflod- 
det",  men  for  det  Meste  kom  der  da  en  meer  eller 
mindre  langvarig  Suppuration,  indtil  tilsidst  Helingen 
foregik  ved  Granulation  fra  Bunden  af  Absceshulen;  det 
var  væsentligt  Irritationen  af  Luften  som  vedligeholdt 
Suppurationen.  Suppuration  kan  nemlig  —  siger  Lister 
—  enten  opstaae  spontant,  en  saakaldt  indvendig  Absces, 
paa  Grund  af  en,  ikke  fuldkomment  oplyst,  Forstyrrelse  i 
Ernæringen,  eller  ved  bestemt  directe  Irritation  og  paa 
denne  Maade  kunne  vi  fremkalde  den  paa  et  hvilketsom- 
helst  Sted  igjennem  en  solutio  continui;  der  opstaaer  Sup- 
puration i  enhver  aaben  Incision,  hvilket  Forbindingsstof 
vi  end  lægge  derpaa.  Lægger  man  Vandomslag  paa,  saa 
er  det  ikke  dette,  der  directe  frembringer  Suppuration, 
men  idet  den  af  Saarfladen  udsivende  Vædske  trælfer 
Vandet,  saa  opstaaer  der  en  Gjæring  og  derved  en  Irri- 

tation  og  Suppuration.  Lægger  man  en  svag  Opløsning  af 
Chlorzink  paa  Saaret  saa  fortsættes  Suppurationen  ved 
Saltets  directe  chemiske  Paavirkning;  det  Samme  gjælder 
om  Carbolsyre,  som  ingenlunde  forhindrer  Suppurationen; 
tværtimod  den  virker  ogsaa  som  et  Irritament  og  frem- 
bringer en  forøget  Pusmængde.  I  alle  disse  Tilfælde  faae 
vi^altsaa  Suppuration,  men  frembragt  paa  forskjellig  Maade. 
Ved  Vandet  hindres  Pussets  Indtørring,  men  ikke  dets 
Gjæring,  derfor  opstaaer  der  ogsaa  altid  en  Deel  Lugt 
derved.  Chlorzinken  og  Carbolsyren  besidde  derimod  i 
høi  Grad  en  desinficerende  Egenskab  hvorved  Forraad- 
nelsen  modarbeides;  men  Chlorzinken  virker  meget  stærkt 
irriterende,  hvorimod  Carbolsyren  frembringer  en  ringere 
Grad  af  Suppuration,  saaat  der  ofte,  selv  naar  Forbin- 
dingen har  ligget  paa  i  mange  Dage,  kun  findes  yderst 
lidt  Pus.  Ved  Carbolsyreforbindingen  holder  endvidere 
Suppurationen  sig  til  de  Puncter  eller  de  Flader,  hvor- 
med den  er  i  Berøring,  og  ved  en  aabnet  Absces  strækker 
den  sig  saaledes  ikke  ind  i  selve  Absceshuulheden.  En 
Absces  kan  meget  godt  hele  ved  Sammenvoxning  af  dens 
Vægge  ved  Granulationer,  uden  Suppuration;  naar  den 
granulerende  Flade  jevnligt  irriteres  f.  Ex.  ved  Udsprøit- 
ning  af  Abscessen  kommer  der  vistnok  endeel  Suppura- 
tion, men  i  modsat  Fald  kan  den  udeblive.  —  Naar  nu 
altsaa  en  Absces  blot  aabnes  saaledes  at  det  tilstede- 
værende Pus  kan  flyde  ud  og  der  strax  lægges  antisep- 
tisk Forbinding  paa,  saa  kommer  der  ingen  stærkere 
Secretion  fra  Absceshulen,  men  kun  den  udvendige  Aab- 
ning  suppurerer;  efter  nogen  Tids  Forløb  kommer  der  en 
secundær  Forening  istand,  idet  de  granulerende  Flader 
lægge  sig  op  imod  hinanden  og  voxe  sammen. 

Alleslags  Abscesser  aabnes  bedst  ved  den  antiseptiske 
Methode  men  man  maa  anvende  stor  Forsigtighed  derved, 
og  det  Characteristiske  ved  Methoden  er  træffende  angivet  af 
Dr.  Lund  i  Manchester,  som  bemærker  at  Virkningsmaaden 
burde  rettere  kaldes  anteseptisk  end  antiseptisk  thi  Be- 
handlingen skal  ikke  gaae  ud  paa  at  modarbeide  en  For- 
raadnelse,  som  er  tilstede,  men  den  skal  benyttes  ante- 
septisk, „førend  Sepsis",  eller  saaledes  at  der  ikke  kom- 
mer Forraadnelse.  Naar  man  vil  bruge  den  antiseptiske 
Incisionsmethode  saaledes  at  den  fuldstændigt  opfylder 
Hensigten,  maa  man,  som  Lister  siger,  forestille  sig  at 
Alt  omkring  Patienten  indeholder  Spiren  til  Gjæring,  og 
det  er  baade  Tilfældet  med  den  omgivende  Luft  og  med 
de  Instrumenter,  der  anvendes,  og  med  Chirurgens  og 
hans  Assistenters  Hænder  etc.  Ved  denne  Leilighed  hen- 
viser han  til  de  Tilfælde,  som  tidt  opstaae  efter  Aabningen 
af  store  chroniske  Abscesser  eller  Congestionsabscesser  som 
have  deres  Udgangspunct  dybt  inde  i  Legemet.  Tidligere 
behandlede  man  dem  jo  tidt  paa  den  Maade  at  man  punc- 
terede  og  udtømte  Pusset,  hvorefter  Stiksaaret  let  lægtes. 
Men  efter  kort  Tid  kom  der  en  ny  Pusansamling,  saaat 
man  igjen  maatte  punctere.  Man  meente  paa  den  Maade 
at  kunne  opnaae  Helbredelse,  idet  Huulheden  mellem  de 
enkelte  Puncturer  kunde  trække  sig  noget  sammen  og  til- 
sidst  maaskee  heelt  forsvinde.  Men  meget  ofte  opstod 
der  efter  en  Punctur  hæftige  Tilfælde  med  en  rød  spændt 
phlegmonøs  Svulst,  som  man  maatte  incidere  og  herved 
udflød  der  da  en  Mængde  daarligt,  stinkende  Pus, 
medens  det  Pus,  der  var  udtømt  ved  Puncturen,  var  godt. 
Disse  Tilfælde  kunne  let  forklares  deraf  at  der  er  kommet 

et  Gjæringsstof  ind  i  Absceshulen  ved  den  Punctur,  som 
man  foretog  med  sin  Troicart.  Selv  den  ubetydeligste 
Mængde  Ferment,  der  findes  paa  Instrumentet,  er  til- 
strækkelig til  at  frembringe  Gjæring,  men  dette  undgaaes 
ved  i  Forveien  at  have  desinficeret  Instrumentet  med 
Carbolsyre.  —  Imidlertid  foretrækker  dog  Lister  at  gjøre 
eji  Incision,  da  denne  lettere  tillade  Pusset  at  komme  ud; 
men  man  maa,  som  sagt,  være  meget  forsigtig.  Da  der 
paa  Huden  sidder  en  Mængde  Smudspartikler,  som  ved  at 
komme  i  Berøring  med  Incisionssaaret ,  vilde  foraarsage 
Gjæring,  maa  man  førend  Incisionen  afvadske  bele  det 
omliggende  Parti  med  Carbolsyre,  og  —  bvis  man  ikke 
anvender  en  Carboldouche  (spray)  —  lægge  et  Stykke  car- 
boliseret  Tøi  over  det  Sted  hvor  Snittet  gjøres,  forat 
Pusset  medens  det  flyder  ud,  bestandig  kan  holdes  i  Be- 
røring med  antiseptiske  Stofi'er.  Ligeledes  maa  man,  hver 
Gang  Forbindingen  skal  skiftes,  anvende  den  samme  For- 
sigtighed, idet  man  sørger  for  at  Saaret  omgives  med  en 
Athmosphære  af  Carboldampe.  For  imidlertid  at  undgaae 
den  Ulempe  der  er  ved  den  Lister'ske  Behandling,  nemlig 
at  Carbolsyren  er  stærkt  irriterende  og  derved  bevirker  at 
den  granulerende  Flade  temmelig  langsomt  overdrages 
med  ny  Epidermis,  lægges  som  bekjendt  et  „Protectiv" 
lige  paa  Saaret,  imellem  dette  og  det  carbolholdige  Stof, 
der  brages  til  Forbinding,  enten  saa  det  er  Carbolgaze 
eller  et  Væv  der  er  gjennemtrængt  med  Carbololie  eller 
Carbolplaster.  Et  meget  vigtigt  Element  i  den  antisep- 
tiske Behandling  af  Abscesser  er  dernæst  Drainrøret,  det 
Chassaignac'ske  Drainrør^),  men  ialmindelighed  af  større 

^)  Under  visse  Omstændigheder  anvender  Lister  i  den  senere  Tid 
en  Meche  af  catgut  til  Draining  af  Hiiulheder. 

Caliber  end  det  der  oprindeligt  anvendtes  af  den  nævnte 
Chirurg;  naar  dette  indføres  strax  efter  Incisionen  og 
placeres  efter  Listers  Forskrift  saaledes  at  dets  Munding 
netop  holdes  i  Niveau  med  Huden,  tillader  det  Secretet 
at  flyde  ud  bestandig  og  man  undgaaer  alle  de  Tilfælde 
(erysipelas,  phlegmone  etc.)  der  komme  af  Retentionen  af 
Vædsker  og  den  derved  frembragte  Spænding  i  Huulheden. 
Endelig  er  det  af  den  største  Betydning  at  det  carboli- 
serede  Stof  der  bruges  til  Forbindingen  er  tilstede  i  saa 
stor  Mængde  og  i  saadan  Udstrækning  udenom  Incisionen 
at  hele  det  udsivende  Qvantum  af  Vædske  kan  desinficeres 
complet.  —  Kun  ved  den  meest  minutiøse  Gjennemførelse 
af  alle  de  nævnte  Regler  er  det  muligt  at  holde  en  Sup- 
puration  virkelig  antiseptisk  og  ved  den  mindste  Forsøm- 
melse deraf  i  nok  saa  kort  Tid  mister  man  hele  Fordelen 
af  den  tidligere  Forsigtighed.  Naar  man  i  et  Saar,  som 
hidtil  har  været  antiseptisk,  faaer  en  putrid  Suppuration, 
da  beroer  det,  efter  Lister,  altid  paa  en  Feil  som  Chi- 
rurgen  har  begaaet  og  jeg  deler  fuldkomment  hans  An- 
skuelser med  Hensyn  til  dette  Punct.  I  en  stor  Mængde 
af  de  Tilfælde,  som  nedenfor  ville  blive  beskrevne,  er  det 
ogsaa  lykkedes  mig  ved  at  anvende  de  Lister'ske  For- 
skrifter at  hindre.  Sepsis  og  at  faae  selv^  overordentlig 
store  og  dybtliggende  Abscesser  lil  at  hele  i  meget  kort 
Tid  og  med  en  yderst  ringe  Suppuration.  Saadanne  uhel- 
dige og  dødelige  Udgange,  som  før  den  antiseptiske  Me- 
thodes  Indførelse  destoværre  ikke  sjeldent  indtraf  ved  ud- 
bredte og  dybe  phlegmonøse  Abscesser  iagttages  nu  heldig- 
viis  saagodtsom  ikke  i  dette  Hospital,  og  Helbredelsen  af 
disse  Sygdomme  foregaaer  endog  nu  langt  hurtigere  og 

bedre  i  et  Hospital  end  i  den  private  Praxis,  fordi  man 
i  denne  har  langt  større  Vanskelighed  ved  at  foretage 
antiseptiske  Forbindinger,  der  kræve  et  temmelig  vidt- 
løftigt Apparat  og  tilstrækkelig  Assistance.  —  Det  som 
man  tidligere  kaldte  den  skadelige  Indflydelse  af  Hospitals- 
luften  og  alle  de  deraf  følgende  Ventilationsprojecter  i  en 
chirurgisk  Service,  kan  man  nu  slaae  en  Streg  over  ved 
Hjælp  af  Antiseptiken.  De  Sygestuer  i  Edinburghs  meget 
gamle  Hospital,  hvor  Lister  kan  fremvise  saa  udmærkede, 
jeg  kunde  sige,  forbausende  Resultater  af  Operationer, 
have  i  3  Aar  ikke  staaet  tomme  en  eneste  Dag  og  ikke 
blot  ere  alle  Senge  altid  belagte,  men  der  findes  paa 
hver  Stue  flere  Extrapatienter ,  som  ikke  have  Senge;  de 
lægges  om  Natten  paa  en  Madrats  paa  Gulvet  eller  flere 
Børn  ligge  i  den  samme  Seng,  kortsagt  det  som  tidligere 
antoges  for  at  være  en  aldeles  nødvendig  hygieinisk  For- 
holdsregel: at  sørge  for  Udrensning  og  Udluftning  af 
Stuer  og  at  undgaae  Overfyldning,  det  viser  sig  ikke  at 
have  den  mindste  Indflydelse  paa  Behandlingen  af  chirur- 
giske  Sygdomme,  naar  man  blot  overholder  det  Anti- 
septiske. Hvad  der  endnu  mere  maa  forundre  os  ved 
Listers  heldige  Resultater,  er  at  der  næsten  ikke  findes 
andre  Patienter  paa  hans  Afdeling  end  Opererede,  ialmin- 
delighed  endog  kun  saadanne ,  som  underkastes  større 
Operationer,  thi  paa  Grund  af  den  store  Tilstrømning  til 
hans  Service  maae  Patienterne  opholde  sig  i  Byen  og  blot 
forbindes  paa  Hospitalet,  naar  det  ikke  er  absolut  nød- 
vendigt at  de  skulle  ligge  i  Sengen. 


I.   Phiegmone  sublingvalis. 


Den  Patient,  om  hvem  jeg  idag  ønsker  at  tale  med  Dem, 
kom  herind  for  nogle  Dage  siden  og  havde  dengang  megen 
Besvær  ved  at  aabne  Munden,  kunde  næsten  ikke  synke, 
var  febril  og  havde  en  Svulst  i  Regio  submentalis  dextra; 
hun  frembød,  kort  sagt.  Tegn  paa  en  intens  inflammatorisk 
Sygdom.  Det  var  med  stor  Vanskelighed  at  Munden  kunde 
aabnes  saa  vidt,  at  man  kunde  constatere  en  Svulst  under 
Tungen  og  med  Fingeren  kunde  man  føle  at  den  udfyldte 
Bunden  af  Mundhulen  mellem  Tungen  og  Maxillen  paa 
høire  Side.  Under  Anvendelse  af  Igler  og  Grødomslag  have 
Tilfældene  tabt  sig  noget,  saa  at  hun  idag,  5te  Dag  efter 
Sygdommens  Begyndelse,  har  kunnet  spise  lidt,  men  hun 
kan  endnu  kun  i  ringe  Grad  aabne  Munden.  De  see,  at  Svul- 
sten er  heed  og  rød,  den  er  øm  for  Tryk,  der  er  betydelig 
Salivation  og  der  er  endvidere  nogsn  Feber  tilstede.;  Det 
ligger  da  nær,  at  det,  vi  her  have  at  gjøre  med,  er  en 
Phiegmone.  Men  hvad  er  det  for  en  Slags,  hvor  har  den 
sit  Sæde?  Da  hun  kom  herind,  indtog  Svulsten  høire 
Eegio  suprahyoidlea,  men  den  har  bredt  sig  saaledes  at 
en  Deel  af  den  nu  strækker  sig  over  Midtlinien  fortil,  ind 
paa  venstre  Side.    Hvad  vi  hyppigst  kunde  vente  at  finde 

i  denne  Region  var  en  Phlegmone  submaxillaris ,  hvorved 
vi  forstaae  en  Phlegmone  omkring  Glandula  submaxillaris. 
Denne  ligger,  som  bekjendt  i  det  trekantede  Rum,  der 
begrændses  af  Venter  anterior  og  venter  post.  m.  diga- 
strici  og  basis  af  maxilla  inf.  Her  have  vi  Glandula 
salivalis  submaxillaris  omgivet  af  rigeligt  Cellevæv,  hvori 
der  findes  en  Deel  lymphatiske  Ganglier  og  disse  er  det, 
som  angribes,  i  Almindelighed  secundært  efter  Affectioner 
af  de  Dele,  hvorfra  de  modtage  deres  Vasa  lymphatica, 
altsaa  især  ved  Lidelser  af  den  mucøse  Membran  i  Bunden 
af  Munden,  af  Tænderne  eller  Gingiva,  saa  vel  som  af  den 
tilsvarende  Deel  af  Huden.  Vi  faae  da  en  Adenitis  sub- 
maxillaris, der  hyppigt  gaar  over  i  Suppuration.  Er  det 
nu  da  en  Svulst  af  de  nærmeste  Omgivelser  af  Glandula 
submaxillaris?  Ja,  naar  vi  erindre  Glandlens  anatomiske 
Forhold,  at  den  ligger  indesluttet  i  en  aponeurotisk  Huul- 
hed,  der  kun  aabner  sig  fortil,  hvor  Ductus  Whartonianus 
træder  frem,  og  at  den  største  Deel  af  Glandlen  ligger 
under  og  bagved  M.  mylohyoideus ,  medens  en  lille  Deel 
bøier  sig  om  den  bageste  Rand  af  denne  Muskel,  saa  ville 
vi  indsee,  at  en  Svulst  i  og  omkring  Glandlen  netop  maa 
føles  baade  i  Regio  submaxillaris  og  i  Sulcus  alveolo- 
lingvalis,  saaledes  som  Forholdet  er  her.  Men  hvorledes 
kan  en  saadan  Adenitis  hindre  Patienten  i  at  aabne  Mun- 
den? Man  hører  ofte  sige,  at  det  er  begrundet  paa  In- 
filtrationen i  de  Muskler  som  ligge  i  Regionen  og  som 
ganske  vist  ved  deres  Contraction  aabne  Munden,  men, 
hvis  det  var  Tilfældet,  maatte  man  passivt  kunne  aabne 
Munden  paa  Patienten,  hvilket  De  have  seet,  er  umuligt. 
Aarsagen  maa  søges  mere  bagtil;  i  Almindelighed  er  det 

Infiltrationen  om  M.  pterygoidens  internus,  sjeldnere  om 
M.  masseter,  der  hindrer  Maxillens  Bevægelse,  hvorved  de 
vilde  blive  udsatte  for  en  smertelig  Stramning.  Der  er 
imidlertid  en  Ting,  der  synes  at  tale  imod  Antagelsen  af, 
at  vi  her  have  en  Phlegmone  suhmaxillaris,  og  det  er,  at 
Svulsten  her  gaaer  saa  langt  fortil,  idet  den  jo  indtager 
hele  høire  Regio  submentalis,  hvor  Glandula  suhmaxillaris 
ikke  naaer  hen.  Skulde  det  da  være  en  diffus  Phlegmone 
i  det  suhcutane  Cellevæv?  Efter  Svulstens  Characteer  er 
der  Intet  i  Veien  derfor;  Huden  er  rød,  infiltreret,  kan 
ikke  foldes  eller  forskydes,  saa  det  ikke  kan  nægtes,  at 
Cellevævet  er  Sædet  for  en  phlegmonøs  Proces.  Men  en  sub- 
cutan  Phlegmone  vilde  ikke  kunne  give  nogen  Hindring  i 
at  lukke  Munden  op.  Endvidere  føle  vi  paa  høire  Side 
af  Tungen  en  Udfyldning,  saa  at  Bunden  af  Mundhulen  er 
convex,  og  paa  den  føles  en  skarp  Kant  eller  Ryg  med  en 
Række  Ophøininger,  det  er  Gland.  sublingvalis,  der  ligger 
lige  under  den  mucøse  Membran.  Sammen  med  Glandlen 
følger  Ductus  Whartonianus,  Art.  sublingvalis  og  M.  ling- 
valis.  Disse  tre  kan  man  normalt  knap  føle,  men  her 
føles  en  haard  Stræng,  og  selve  Gland.  sublingvalis  er 
ikke  blot  hævet  op,  men  er  mere  voluminøs  at  føle  paa, 
som  om  der  var  en  Svulst  omkring  den,  altsaa  en  Phleg- 
mone sublingvalis.  Vi  have  altsaa  en  submucøs  Phleg- 
mone oven  over  M.  mylohyoideus  og  en  subcutan  neden 
under  den.  Denne  Absces  kunde  nu  tænkes  opstaaet 
enten  som  Følge  af  en  Periostitis  af  Maxilien,  eller,  det 
kunde  være  en  Phlegmone  der  udgik  fra  den  Loge,  hvori 
Gland.  suhmaxillaris  ligger  og  som  var  gaaet  fortil  ind  i 
Munden,  eller,  hvad  der  vel  her  er   det  rimeligste,  vi 

kunde  have  en  Phlegmone  sublingvalis ,  der  har  udbredt 
sig  til  flere  Sider  og  er  blevet  subcutan  i  Regio  submen- 
talis.  Dette  kunde  synes  at  stride  mod  de  anatomiske 
Forhold,  idet  M.  mylohyoideus  netop  danner  en  Skillevæg 
mellem  det  submucøse  og  det  subcutane  Cellevæv,  men 
Eet  er,  hvad  Anatomien  siger,  et  Andet,  i  al  Fald  under- 
tiden, hvad  Erfaringen  lærer,  og  M.  mylohyoideus  er  jævn- 
lig gjennembrudt  ved  Cellvævsrum,  saa  at  en  Ansamling 
ovenfra  kan  bryde  igjennem  den  og  give  Anledning  til  en 
superficiel  Phlegmone.  Der  kunde  nu  reises  det  Spørgs- 
maal,  om  vi  have  at  gjøre  med  en  phlegmonøs  Infiltration 
eller  en  Absces.  Svulsten  er  i  den  sidste  Tid  bleven  mere 
og  mere  pastøs,  og  efter  hele  Udseendet  vilde  man  sige, 
at  det  var  en  Absces,  men  man  kan  ikke  føle  nogen  Fluc- 
tuation.  Dette  kunde  for  det  Første  beroe  paa  at  det 
subcutane  Cellevæv  her  er  meget  rigeligt,  saa  at  man,  hvis 
Pus  findes  under  Aponeurosen,  ikke  let  kan  føle  Fluctua- 
tionen,  for  det  Andet,  og  det  er  den  væsenligste  Grund, 
hidrører  det  fra,  at  der  mangler  et  fast  Underlag  under 
Ansamlingen,  derfor  maa  man  danne  sig  et  saadant  ved 
at  anbringe  et  Par  Fingre  i  Bunden  af  Mundhulen.  Som 
Tilfældet  stiller  sig  idag  er  der  ingen  Grund  til  at  gjøre 
Incision;  naar  det  senere  bliver  nødvendigt,  vil  jeg  gjøre 
een  Incision  udvendig  og  een  indvendig.  Udvendig  vil  jeg 
helst  incidere  i  Linea  media,  da  man  her  er  sikker  paa, 
ikke  at  lædere  vigtige  Dele,  længere  udad  kunde  der  være 
Tale  om  Art.  maxillaris  ext.  I  Mundhulen  kunde  man 
ogsaa  incidere  i  Midtlinien,  hvis  Svulsten  vilde  trænge  saa 
langt  frem,  men  det  gjøre  Svulster  i  denne  Region  van- 
skelig, da  Mm.  genioglossus   og  geniohyoideus  danne  et 

Septum.  Til  Siden  i  Bunden  af  Mundhulen  kunde  man 
lædere  Art.  sublingvalis,  hvad  vi  helst  vilde  undgaae,  da 
den  er  lidt  vanskelig  at  underbinde.  Man  maa  derfor 
hellere  vente,  til  Svulsten  prominerer  saa  stærkt,  at  man 
kan  see  Pus  skinne  igjennem. 

Som  et  Pedant  vil  jeg  vise  Dem  en  anden  Patient, 
som  er  indkommet  her  paa  Afdelingen  under  Diagnosen 
Phlegmone  submaxillaris.  Der  er  en  rigelig  Desqvamation 
af  Epidermis  over  hele  Hovedet,  hvoraf  vi  slutte  at  hun 
har  havt  en  Erysipelas  faciei.  De  see  endvidere,  at  der 
er  gjort  en  Incision  omtrent  ved  Panden  af  maxilla  inf. 
livoraf  der  udflyder  en  ringe  Mængde  Pus.  Er  dette  nu 
en  Abscessus  submaxillaris?  Nei;  thi  den  har  udbredt  sig 
op  over  Randen  af  Maxilien  til  Ansigtet,  hvad  en  sub- 
maxillær  Phlegmone  aldrig  gjør,  fordi  den  Aponeurose, 
der  dækker  Glandlen,  er  fasthæftet  til  Maxillen.  Jeg  kan 
føre  en  Sonde  ind  tæt  under  Huden  heelt  op  til  Øret  og 
ned  i  regio  suprahyoidea ;  det  er  altsaa  en  subcutan  Ab- 
sces. Desuden  kan  Patienten  aabne  Munden  frit,  hvad 
hun  ikke  kunde  gjøre,  hvis  det  var  en  submaxillær,  altsaa 
subaponeurotisk  Absces.  De  vide  ogsaa,  at  det  er  meget 
almindeligt,  at  der  ved  en  Erysipelas  danner  sig  sub- 
cutane  Abscesser,  og  en  saadan  det,  vi  her  have  at 
gjøre  med.  Huden  i  Omfanget  af  Incisionsaabningen  er 
meget  rød  og  spændt;  det  kommer  af,  at  Pus  ikke  har 
tilstrækkeligt  Udflod.  Man  kunde  nu  dilatere  Saaret  opad 
og  nedad,  men  man  vil  helst  have  saa  lidt  deformerende 
Cicatricer,  som  muligt.  For  Hæmorrhagi  behøvede  man 
ikke  at  være  bange,  da  Abscessen  er  subcutan.  Det  vil 
være  tilstrækkeligt  at  gjøre  een  eller  to  Contraaabninger 

og  tiække  et  Drainrør  igjennem.  Det  kan  man  f.  Ex.  gjøre 
med  Chassaignac's  bekjendte  Drainrørscanule ,  som  er  et 
meget  bekvemt  og  godt  Instrument,  eller  med  en  simpel 
Curette,  som  man  kan  hjælpe  sig  med,  naar  man  ikke  bar 
den  anden  ved  Haanden.  Nu  vil  Pus  have  frit  Udflod,  og 
Abscessen  derefter  snart  lukke  sig. 
• 


2.   Phiegmone  regionis  parotideæ. 


Den  Patient,  som  jeg  idag  skal  vise  Dem,  er  en 
20aarig  Pige,  der  for  en  "6  Ugers  Tid  siden  havde  en 
Angina,  der  snart  helbrededes  uden  at  efterlade  Spor, 
men  for  2 — 3  Uger  siden  fik  hun  Smerte,  Ømhed  og  Svulst 
paa  venstre  Side  af  Halsen,  der  siden  stadig  ere  tiltagne. 
Svulsten  indtager  Regio  parotidea,  opadtil  strækker  den 
sig  heelt  hen  til  Øret,  fortil  maskerer  den  en  Deel  af 
ramus  lateralis  maxillæ  og  bagtil  den  forreste  Rand  af 
M.  sternocleidomastoideus ;  nedadtil  naaer  den  til  i  Høide 
med  os  hyoideum.  Svulsten  er  rød,  heed  og  øm,  den  er 
noget  pastøs  at  føle  paa  og  ved  dybt  Tryk  faaes  Fluctua- 
tion.  Der  maa  altsaa  i  Dybden  findes  en  Vædske  og 
denne  maa  efter  de  tilstedeværende  Symptomer  rimeligviis 
være  purulent.  Nu  bliver  det  da  Spørgsmaalet,  hvor 
denne  Ansamling  har  sit  Sæde,  og  for  at  besvare  det, 
maae  vi  kaste  et  Blik  paa  de  anatomiske  Forhold.  Pa- 
rotis  er,  som  bekjendt,  udad  dækket  af  en  stærk  Fascia, 
men  ogsaa  til  andre  Sider  er  Regio  parotidea  begrændset 
af  Aponeuroser;  fortil  af  en  Aponeurose,  der  ligger  paa 
M.  pterygoideus  int.  og  naaer   hen    til  Maxillen,  samt 

længere  nedadtil  af  et  Fascieblad,  der  adskiller  Taroti s  fra 
Glandula  submaxillaris ,  bagtil  af  en  Forlængelse,  som 
Aponeurosen  om  M.  sternocleidomastoideus  sender  ind  til 
Musklerne  af  det  Riolan'ske  Paquet.  Kun  paa  den  ind- 
vendige Side,  hen  imod  Pharynx,  er  Parotis  ikke  omgivet 
af  nogen  Aponeurose  og  en  Suppuration  i  Regio  parotidea 
kan  derfor  let  aabne  sig  i  Pharynx,  ligesom  en  Suppu- 
ration omkring  Pharynx  kan  strække  sig  ind  i  Regio  pa- 
rotidea. Den  Suppuration,  vi  her  have  at  gjøre  med, 
findes  netop  i  Regio  parotidea,  hvad  vi  kunne  slutte  deraf, 
at  den  har  sin  Hovedmasse  liggende  i  og  udfyldende  Rum- 
met under  Øret  mellem  Ramus  lat.  maxillæ  og  den  for- 
reste Rand  af  Sternocleidomastoideus.  Men  hvorfra  er  den 
da  udgaaet?  En  Suppuration  i  Salivalglandlen  selv  kan 
forekomme,  men  den  er  i  det  Hele  sjælden  og  forekommer 
maaskee  hyppigst  som  metastatisk  i  svære  Febre.  De 
allerfleste  Tilfælde  af  Suppuration  i  denne  Region  udgaae 
fra  de  lymphatiske  Glandler.  En  saadan  Adeno-phlegmone 
kunde  da  enten  opstaae  i  de  Glandler,  der  ligge  i  selve 
Parotis,  eller  den  kunde  begynde  under  Parotis  imellem 
denne  og  Væggen  af  Pharynx.  Endelig  kunde  man  ogsaa 
tænke  sig,  at  en  Phlegmone  kunde  være  opstaaet  i  Celle- 
vævet, uafhængigt  af  Lymphesystemet  f.  Ex.  efter  en  An- 
gina, paa  lignende  Maade  som  Aoscesser  i  Omegnen  af 
Urethra,  naar  der  er  en  stærk  Urethritis.  Paa  en  af 
disse  Maader  maae  vi  altsaa  tænke  os  Suppurationen  op- 
staaet i  dette  Tilfælde.  Det  Pus,  der  nu  ligger  indenfor 
de  Fascier,  der  omgive  Parotis,  kan  bane  sig  Vei  ud  og 
komme  frem  til  forskjellige  Sider.  Det  kunde  saaledes 
trænge   frem   igjennem  Ductus  Stenonianus    (vide  næste 

Sygehistorife)  hvilket  dog  er  sjældent,  det  kunde  trænge 
frem  imod  Pharynx  og  hvælve  Væggen  af  dette  bag  Ton- 
sillen frem  eller  det  kunde  aabne  sig  ind  i  Øret.  Hvis  vi 
bringe  en  Finger  ind  i  Munden  j^aa  vor  Patient,  hvad  der 
er  forbundet  med  en  Deel  Vanskelighed,  da  hun  ikke  godt 
kan  aabne  Munden,  føle  vi  bag  Tonsillen  en  Svulst,  og 
hvis  vi  samtidig  trykke  paa  Svulsten  udvendig  paa  Halsen, 
faae  vi  en  Fluctuationsfornemmelse.  Som  vi  saae  ovenfor, 
er  Parotis  jo  ogsaa  i  saa  nøie  Berøring  med  Pharynx,  at 
enhver  Svulst  i  denne  Region  vil  kunne  føles  indvendig  fra. 
Pus  kan  imidlertid  danne  sig  en  anden  Vei,  hvorved  der 
opstaaer  en  mindre  heldig  Complication,  idet  det  nemlig 
kan  følge  nedad  med  de  store  Vasa,  hvilket  ikke  er  van- 
skeligt at  tænke  sig,  da  de  jo  tildeels  ligge  indleirede  i 
Parotissubstansen.  Pus  vil  da  gaae  ned  i  det  Rum,  som 
Stein  kaldte  „Carotidetragten".  Det  er  et  trekantet  Rum 
med  Spidsen  nedad  og  ophører  paa  det  Sted,  hvor  M. 
omohyoideus  krydser  sig  med  Arterien,  idet  der  den  over- 
fladiske og  profunde  Fascie  forene  sig.  Denne  Compli- 
cation synes  at  være  indtraadt  her,  idet  vi  see  Svulsten 
forlænge  sig  nedad  med  en  Trekant,  der  netop  har  sin 
Spids  ved  Omohyoideus'  Krydsningssted.  Sænkningen  kan 
nu  herfra  ikke  gaae  mere  i  Dybden,  men  den  arbeider 
sig  frem,  hvor  Modstanden  er  ringest,  nemlig  fortil;  den 
kan  saaledes  komme  ned  i  jugulum,  hvor  den  ligger 
tæt  under  Huden,  bagtil  hvilende  paa  den  superficielle 
fascia  coUi.  Langt  sjældnere,  men  tillige  langt  far- 
ligere, er  det  naar  Pus  følger  med  V.  jugularis  int., 
i.  e.  med  det  Cellevævslag  der  omgiver  den,  idet  den 
da  ikke  har  Tendens  til  at  blive  overfladisk,  men  endog 

kan  trænge  ned  i  Cavum  thoraeis.  Svulsten  har  da  ikke 
den  trekantede  Form,  som  vi  nylig  omtalte,  men  en  mere 
ubestemt,  langagtig  Form,  dens  Retning  er  mere  perpen- 
diculair  ned  mod  Clavicula,  medens  Sænkningerne  i  Caro- 
tidetragten  have  en  Retning  skraat  fortil ,  den  hæver  M. 
sternocleidomastoideus  i  Veiret  og  spiler  den  ud  til  Siden. 

Med  Hensyn  til  Behandliugen  af  det  foreliggende  Til- 
fælde, kan  der  vel  ikke  være  Tvivl  om,  at  der  maa  gjøres 
en  Incision.  Naar  man  skal  incidere  i  Regio  parotidea,  er 
der  baade  longitudinelt  og  transverselt  løbende  Dele,  som 
man  maa  undgaae  at  lædere.  Vil  man  gjøre  et  Længde- 
snit, er  man  udsat  for  at  skjære  een  eller  flere  Grene  af 
N.  facialis  over  og  derved  frembringe  en  Paralyse  af  de 
paagjældende  Muskler,  medens  man  ved  et  transverselt 
Snit  let  kan  træffe  Carotis  og  V.  jugularis  int. ,  hvad  der 
yar  endnu  værre.  Man  maa  derfor  lægge  Snittet  paa 
langs,  men  saa  langt  nedad,  som  muligt,  for  at  undgaae 
Facialisgrenene.  Da  man  maa  skjære  dybt  ind  for  at 
naae  Pus,  der  jo  ligger  tæt  op  til  Pharynx,  vil  jeg  gjøre 
Incisionen  saaledes,  som  De  saa  tidt  have  seet  mig  gjøre  i 
lignende  Tilfælde,  idet  jeg  gjennemskjærer  Huden  og  den 
overfladiske  Fascie,  derpaa  ved  Hjælp  af  en  Sonde  ar- 
beider  mig  ind  til  Ansamlingen  og  saa  indfører  en  Pincet, 
som  jeg  da  aabner  og  trækker  tilbage,  hvorved  Saaret 
dilateres  uden  Fare  for  de  omgivende  Dele.  Ved  en  tidlig 
Incision  og  paafølgende  Drainage  samt  de  sædvanlige, 
antiseptiske  Forholdsregler  vil  det  vel  bedst  lykkes  at 
undgaae  putrid  Infection,  der  ved  disse  Abscesser  er  tem- 
melig almindelig.  Vi  have  saaledes  i  den  senere  Tid  havt 
^  Tilfælde  af  forsømt  Suppuration  i  denne  Region  hos 

Patienter  af  omtrent  samme  Alder,  som  denne,  der  begge 
endte  lethalt  som  Følge  af  purulent  Infection.  De  see 
altsaa,  at  Prognosen  maa  stilles  noget  dubia. 

Et  Exempel  paa  den  samme  Sygdom  ville  De  finde  hos 
den  næste  Patient  hvis  Journal  lød  saaledes.  „Det  er  en  Mand 
,paa  26  Aar,  som  for  8  Dage  siden  angrebes  af  Smerter  og 
Ømbed  ved  venstre  Øre,  hvor  der  dannede  sig  en  Svulst  som 
efterhaanden  er  voxet  til  sin  nuværende  Størrelse.  Nogen 
bestemt  Aarsag  kan  ikke  opdages,  men  han  har  lidt  af 
Tandpine  i  den  sidste  Tid,  dog  synes  kun  Tænderne  paa 
høire  Side  at  have  været  angrebne.  Der  har  ikke  været 
synderlig  Feber,  men  Søvnen  har  været  forhindret  af  Smer- 
ten og  han  kan  saagodt  som  ikke  nyde  Noget,  da  han 
ikke  taaler  den  mindste  Bevægelse  af  max.  inferior.  — 
Svulsten  sees  nu  at  begynde  bag  venstre  lobulus  auris  og 
strækker  sig  fortil  under  denne  og  opad  til  arcus  zygomat; 
idet  den  skyder  Øret  iveiret;  tillige  naaer  den  ned  til 
angulus  max.,  som  er  lidt  maskeret  af  den,  og  gaaer  i 
Tværretningen  fra  sternocl.  til  indover  ram.  later.  max- 
illæ.  —  Regio  submaxillaris  er  fri.  —  Huden  er  for- 
skydelig over  Svulsten,  som  føles  temmelig  fast,  meget 
øm,  men  ikke  fluctuerende;  uagtet  Anvendelse  af  Igler 
og  Omslag  er  den  tiltaget  i  Spænding  i  de  sidste  Dage, 
og  da  Smerterne  ikke  lindres  ved  gjentagne  Doser  af 
Opium,  maa  man  antage  at  der  findes  Pus  i  Dybden". 
Derfor  foretoges  en  Incision,  eller  en  Punctur  med  en 
spids  Bistourie,  idet  vi  i  foregaaende  Tilfælde  have  an- 
givet Grunden,  hvorfor  man  mindre  gjerne  foretager  store 
Incisioner  i  denne  Region.     Den  meget  smalle,  spidse 

Bistouri  trykkedes  langsomt  ind  indtil  den,  efterat  være 
kommet  temmelig  dybt,  gav  en  Fornemmelse  af  en  for- 
mindsket Modstand  og  derefter  udflød  en  Deel  Pus  med 
betydelig  Lindring  for  Patienten.  —  Men  da  der  ikke  var 
indlagt  noget  Drainrør,  stagnerede  Pusset  nogle  Dage 
senere;  der  kunde  knap  udtrykkes  noget  af  den  lille  Aab- 
ning  og  det  blev  nødvendigt  at  gjøre  en  Contraaabning 
ved  den  anden  Ende  af  Svulsten.  Derigjennem  udsprøi- 
tedes  da  Absceshuulheden ,  saaat  den  injicerede  Vædske 
flød  ud  af  den  første  Incision.  I  Begyndelsen  havde  han 
det  ret  godt,  men  da  Incisionerne  havde  trukket  sig  sam- 
men, opstod  paany  Retentionstilfælde  med  Feber  og  Ilde- 
befindende, saaat  Aabningerne  maatte  dilateres  og  nu  fort- 
sattes daglig  Gjennemsprøitning  med  Carbolvand.  En 
Dag  bemærkede  Patienten  at  han  fik  en  eiendommelig 
Smag  i  Munden,  naar  Carbolvandet  indsprøitedes,  hvilket 
altsaa  tydede  paa  at  noget  af  Vædsken  passerede  igjen- 
nem  Abscessen  indad.  Vi  have  allerede  omtalt  at  en  Ab- 
sces i  parotis  kan  aabne  sig  ind  i  en  naturlig  Huulhed; 
det  hyppigste  af  disse  Tilfælde  er  at  den  perforerer  ind  i 
meatus  auditor,  externus  men  her  maatte  den  være  aabnet 
et  Sted  indvendig  i  eller  i  Nærheden  af  Munden.  Da 
Pusset,  som  sagt,  en  Tid  i  Forveien  havde  været  holdt 
tilbage  fordi  de  udvendige  Aabninger  havde  trukket  sig 
stærkt  sammen ,  kunde  der  være  Mulighed  for  at  det 
havde  gjennembrudt  den  øverste  Deel  af  pharynx;  imid- 
lertid var  der  en  anden  Udgang  som  det  ogssa  kunde 
have  taget,  nemlig  igjennem  de  normale  Udføringscanaler, 
hvorved  det  jo  vilde  føres  ind  i  Munden  ved  ductus  Ste- 
nonianus.  — For  at  faae  dette  Forhold  belyst,  lod  jeg  Pa- 

tienten  aabne  Munden  og  trak  Kinden  udad,  idet  Fingeren 
fattede  den  venstre  Comniissur  af  Læberne;  medens  nu 
Vædsken  sprøitedes  ind  i  Abscessen  igjennem  een  af  de 
ydre  Aabninger,  saae  man,  at  en  lille  Portion  deraf  sivede 
ind  i  Munden  omtrent  ved  2den  molaris  major  superior, 
altsaa  netop  ved  det  Sted,  hvor  d.  Stenonianus  normalt 
^dmunder.  Abscessen  har  altsaa  ikke  perforeret  ind  i 
Munden,  i  den  almindelige  Betydning  af  dette  Udtryk,  men 
den  har  udtømt  sig  igjennem  een  af  Udføringsgangens 
Grene.  Patienten  udskreves  forøvrigt  kort  efter  og  be- 
fandt sig  da  vel. 

Jeg  vil  endnu  vise  dem  en  anden  Patient,  en  nng 
Pige,  der  har  været  syg  i  2 — 3  Uger,  idet  hun  har  havt 
Smerter  i  Hovedet,  nogen  Besvær  ved  Synkningen  og  har 
faaet  en  Svulst  af  inflammatorisk  Characteer  paa  høire 
Side  af  Halsen.  Svulsten  ligger  under  M.  sternocleidoma- 
stoideus,  strækker  sig  nedad  omtrent  til  Cartilago  cri- 
coidea,  opad  næsten  til  Øret.  Der  er  ingen  Tvivl  om,  at 
det  er  en  Absces,  men  hvorledes  er  den  nu  opstaaet? 
Efter  hvad  vi  sagde  før,  kunde  den  muligt  stamme  fra 
Parotis,  men  De  see,  at  jeg  med  Fingrene  kan  trænge  ind 
mellem  Ramus  lat.  maxillæ  og  Sternocleidomastoideus 
under  Øret;  Parotis  er  altsaa  fri.  Den  kunde  ogsaa 
stamme  fra  Glandula  submaxillaris ,  idet  Suppurationer 
der  tidt  sænke  sig  ned  med  Carotis  externa,  men  her 
er  ingen  Vanskelighed  ved  at  aabne  Munden  og  Basis 
samt  Angulus  maxillæ  føles  frie.  Vi  maae  da  antage,  at 
Pus  er  opstaaet  paa  Stedet  og  ikke  har  sænket  sig,  det 
er  altsaa  en  almindelig,  ikke  forplantet  Cellevævsphleg- 

mone.  Abscessen  skal  nu  aabnes,  men,  da  den  ligger  saa 
tæt  ved  de  store  Vasa,  maa  det  skee  med  nogen  Var- 
somhed. Incisionen  skal  gjøres  langs  forreste  Rand  af  M. 
sternocleidomastoideus,  og  man  vil  da  møde  Pus,  inden 
man  træffer  Vasa,  idet  disse  pleie  at  ligge  dybt  indad 
mod  Trachea  og  Oesophagus.  løvrigt  kunde  man  ogsaa 
vente,  til  Suppurationen  blev  mere  overfladisk,  da  vi  vide, 
at  disse  Ansamlinger  pleie  at  l)ane  sig  Vei  fortil  og  stile 
ned  mod  Jugulum. 


3.  Abscessus  regionis  lateraiis  colli. 

M.  H. 

Vi  have  her  en  ældre  Mand,  som  kom  herind  for  nogle 
Dage  siden,  og  som  klagede  over  Smerter  i  Halsen,  i  Hovedet 
og  i  venstre  Underextremitet,  især  i  Knæet;  tillige  kunde 
han  ikke  bevæge  denne  Extremitet  saa  frit,  som  den  anden. 
Denne  Affection  af  Knæet  synes  at  være  af  rheumatisk  Op- 
rindelse, i  det  mindste  angiver  Patienten,  at  han  for  et 
Aars  Tid  siden  blev  behandlet  her  paa  Hospitalet  for  en 
rheumatisk  Lidelse  af  venstre  Knæ.  Nu  klager  han  væsen- 
lig over  Smerter  i  Hals  og  Hoved  dog  kun  i  venstre  Side.  Ved 
at  lade  Fingrene  glide  ned  af  begge  Sider  af  Halsen,  føler 
man  paa  venstre  Side  en  Udfyldning  i  regio  lateraiis  colli, 
og  det  er  ogsaa  her,  at  Smerterne  have  deres  Sæde.  De 
see  tydeligt  den  bageste  Rand  af  M.  sternocleidomastoideus 
og  forreste  Rand  af  M.  cucullaris,  og  Mellemrummet  mellem 
dem  er  udf^ddt  af  en  jævn  og  eensformig  Svulst,  der  er 
noget    øm    og   elastisk    men   ikke    giver    nogen  tydelig 

fluctuerende  Fornemmelse.  Huden  over  Udfyldningen  er 
normal,  kan  foldes  og  forskydes,  Svulsten  ligger  altsaa 
under  Fascien.  De  erindre,  at  vi  her  have  en  Aponeurose, 
der  gaaer  fra  Sternocleidomastoideus  til  Cucullaris;  under 
den  have  vi  noget  Cellevæv  og  i  Bunden  af  Fordybningen 
de  profunde  Halsmuskler.  Endvidere  findes  her  nogle 
ftlandler,  glandulæ  lymph.  cervicales  posteriores ,  deels 
superficielle,  dels  profunde,  men  kun  ganske  enkelte,  høiere 
oppe  finde  vi  flere  (3 — 4)  Glandulæ  occipitales.  Derimod 
have  vi  længere  nede  i  Eegio  lateralis  colli,  i  den  under 
M.  omohyoideus  liggende  Regio  supraclavicularis  et  stort 
Antal  Glandulæ  supraclaviculares,  der  modtage  vasa  lymph. 
fra  Hovedet  og  Halsen  ja  endog  fra  Brystet,  dog  ikke  fra 
selve  Pulmones,  men  fra  pleura  parietalis,  saa  at  man  kan 
faae  en  Adenitis  paa  Halsen  som  Følge  af  en  Pleuritis. 
Naar  vi  nu  antage,  at  Sygdommen  er  af  inflammatorisk 
Natur,  kunde  den  da  ikke  være  udgaaet  fra  disse  Glan  dier? 
Jeg  troer  det  ikke,  thi  en  Adenitis  vilde  man  næppe  finde 
primær  paa  dette  Sted  og  jeg  kan  ikke  finde  nogen  peri- 
pher  Lidelse,  der  kunde  have  frembragt  den;  her  er  intet 
Eczem  eller  anden  Affection  af  Hovedet,  som  kunde 
tænkes  at  være  Udgangspunctet.  Vi  maa  vist  snarere  an- 
tage, at  det  er  en  almindelig  Phlegmone  der  har  sit  Sæde 
i  Cellevævet  mellem  Aponeurosen  og  de  dybe  Muskler. 
Ganske  vist  kunne  vi  ikke  benægte  at  disse  Muskler  selv 
kunde  være  Sædet  for  Inflammationen,  men  det  vilde  være 
langt  ualmindeligere.  Men  hvoraf  kommer  nu  Hovedpinen? 
Den  er,  som  jeg  før  sagde,  begrændset  til  venstre  Side  af 
Hovedet,  den  naaer  fortil  til  Panden  og  Øret,  gaaer  ikke 
over  liuea  media,  og  naaer  bagtil  ikke  engang  saa  langt. 

Jeg  antager  at  den  ligefrem  skyldes  Indvirkningen  af  Svul- 
sten paa  Nerverne  af  plexus  cervicalis.  Vi  have  jo  nemlig 
Nn.  auricularis  cervicalis  magnus  og  occipitalis  minor  der 
udbrede  sig  til  Sidedelen  af  Hovedet,  og  Udbredningen  af 
Smerterne  svarer  nøiagtigt  til  disse  Grenes  Forløb.  Her 
er  altsaa  en  Affection  af  Cervicalnervernes  forreste  Grene, 
medens  vi,  livis  vi  havde  en  Smerte,  der  var  begrændset 
til  Baghovedet,  maatte  henføre  den  til  N.  occipitalis  major, 
der,  som  De  vide,  er  den  stærkt  udviklede,  bageste  Green 
af  2den  Cervicalnerve,  og  som  paa  Grund  af  sit  Forløb 
ikke  vil  blive  afficeret  ved  Sygdomme  i  Omfanget  af  plexus 
cervicalis,  men  derimod  jævnligt  ved  Lidelser  i  Columna. 
Man  kunde  dog  tænke  paa,  om  Sygdommen  ikke  alligevel 
kunde  have  sit  Udgangspunct  i  Columna,  saa  at  det  var 
en  Congestionsabsces ,  vi  havde  for  os,  men  her  er  ingen 
Smerte,  naar  man  trykker  nedad  paa  Hovedet  og  derved 
presser  vertebræ  colli  mod  hinanden,  her  er  ingen  Van- 
skelighed ved  at  rotere  Hovedet  eller  Ømhed  ved  Tryk 
paa  processus  spinosi.  Her  er  heller  ikke  nogen  Paralyser 
eller  excentriske  Smerter,  thi  saaledes  kunne  vi  dog  ikke 
opfatte  den  omtalte  Lidelse  i  venstre  Underextremitet.  Vi 
maae  altsaa  antage  Sygdommen  for  at  være  en  simpel 
Phlegmone  under  Aponeurosen.  Her  er  anvendt  forskjellige 
Resolventia  og  maaskee  kan  Svulste.i  bringes  til  at  svinde; 
skeer  det  ikke  i  Løbet  af  nogen  Tid  og  der  danner  sig  en 
tydelig  Absces,  maae  vi  gjøre  en  Incision. 

Dernæst  have  vi  her  en  anden  Patient,  en  ældre  Kone, 
der  ogsaa  lider  af  en  Svulst  paa  Halsen,  som  er  opstaaet 
temmelig  hurtigt.    Svulsten  har  sit  Sæde  paa  venstre  Side 

af  Halsen  og  den  er  af  en  betydelig  Størrelse.  Den  be- 
gynder tæt  under  Øret  og  strækker  sig  nedad  langs  For- 
løbet af  M.  sternocleidomastoideus  indtil  omtrent  to  Tom- 
mer over  clavicula.  Den  har  sin  største  Brede  omtrent 
paa  Midten,  hvor  den  vel  er  tre  Tommer  bred  og  bliver 
gradviis  smallere  opad  og  nedad.  Huden  over  Svulsten  er 
spændt,  rød  og  glindsende,  heed  og  øm  for  Tryk.  Den 
§iver  tydelig  Fluctuationsfornemmelse  og  den  er  i  de 
Dage ,  Patienten  har  ligget  her  paa  Afdelingen ,  blevet 
mere  superficiel,  end  den  var  fra  først  af.  Hele  Ramus 
lateralis  maxillæ  føles  fri,  Svulsten,  der  jo  maa  være  en 
Absces,  kan  altsaa  ikke  være  udgaaet  fra  Parotis.  Det 
kan  overhovedet  ikke  være  nogen  Absces,  der  har  sænket 
sig  ned  langs  Vasa,  thi  i  saa  Fald  maatte  den  ligge  under 
Sternocleidomastoideus  og  trænge  den  frem  udadtil,  men 
denne  Svulst  danner  ligesom  en  Udvidning  af  selve  Musk- 
len. Vi  maae  derfor  antage  at  det  er  en  Abscessus  ster- 
nocleidomastoideus,  i.  e.  en  Ansamling  indenfor  Musklens 
Vagina,  og  den  maa  da  have  sit  Leie  overfladisk,  lige 
under  det  superficielle  Blad  af  Fascien.  Behandlingen  vil 
naturligviis  bestaae  i  en  Incision,  som  vi  nu  ville  foretage. 
Incisionen  maa  lægges  ovenover  det  Sted,  hvor  Vena  jugu- 
laris  externa  løber,  og  hvor  N.  accessorius  perforerer 
Musklen,  vi  ville  saa  ikke  udsætte  os  for  at  lædere  nogen 
Deel  af  Betydning.  —  Nu  er  Incisionen  gjort,  og  De  saae, 
at  Ansamlingen  laa  lige  under  Aponeurosen,  og  at  der 
flød  en  betydelig  Mængde  Pus  ud.  Saaret  skal  derefter 
forbindes  antiseptisk. 

Førend  vi  forlade  denne  Region,  vil  jeg  dog  endnu 
omtale  et  Sygdomstilfælde  for  Dem,  hvor  der  indtraf  en 

meget  farlig  Complication  ved  en  Absces  paa  Halsen; 
Patienten  er  nu  udskrevet  helbredet  og  nogle  af  mine 
Tilhørere  ville  maaskee  erindre  at  have  seet  ham  paa  det 
Eneværelse,  hvor  jeg  henlægger  mine  Tracheotomi-Patienter. 
Det  var  en  Tjenestekarl,  27  Aar  gi.,  som  i  Forveien  havde 
ligget  omtrent  4  Uger  paa  Hospitalets  medicinske  Afdeling 
for  en  plueropneumonia,  der  dog  var  tildeels  helbredet,  da 
han  fik  en  erysipelas  faciei.  Efter  denne,  som  dog  kun 
indtog  en  Deel  af  høire  Side  af  Ansigtet  opstod  der  en 
inflammatorisk  Svulst  bag  høire  angulus  maxillæ,  ledsaget 
af  betydelig  Smerte  og  Besvær  ved  Deglutitionen;  den 
tiltog  i  nogle  Dage  og  nu  indtraadte  pludseligt  en  Alten 
Suffo cation stilfælde ,  med  stærk  Cyanose  af  Ansigtet,  lille 
Puls  og  en  Lyd  som  af  en  mechanisk  Hindring  for  Luftens 
Passage  igjennem  larynx  — .  Efter  en  kort  Remission  ind- 
traadte de  samme  Tilfælde  endnu  heftigere  og  Patienten 
overflyttedes  da  til  den  chirurgiske  Afdeling,  efterat  der 
uden  Nytte  var  forsøgt  Scarrificationer  i  fauces,  hvor  man 
baade  saae  og  følte  megen  Svulst.  Jeg  saae  ham  da, 
Klokken  var  3 — 4  om  Morgenen,  og  fandt  udvendig  en 
øm,  men  ikke  meget  rød  Svulst  bag  høire  angulus  maxillæ; 
den  bedækkende  Hud  og  m.  sternocleidom.  vare  hævede 
iveiret  af  den  og  tillige  trængte  den  sig  ind  imod  larynx, 
der  var  noget  forskudt  over  mod  venstre  Side ;  Overfladen 
var  glat,  med  en  svag  Fornemmelse  af  Pastositet,  i  Bun- 
den føles  en  Fluctuation,  der  dog  var  noget  utydelig. 
Ved  at  indføre  Fingeren  fandt  jeg  høire  Tonsil  trykket 
betydelig  ind  imod  Midtlinien  og  man  kunde  forfølge  en 
Svulst  ned  til  epiglottis,  men  ved  disse  Undersøgelser  op- 
stod et  nyt  Anfald  af  Suffocation,  med  Bevidstløshed,  Cy- 

nose,  kold  Sved,  og  da  baade  Pulsen  og  Respirationen 
aldeles  standsede,  maatte  der  i  en  Fart  foretages  Noget 
for  at  kalde  ham  tillive.  —  Hvis  der  ikke  havde  været  saa- 
megen  periculum  in  mora  vilde  man  kunne  have  drøftet 
det  Spørgsmaal,  om  man  ikke  kunde  vælge  imellem  for- 
skjellige  Behandlinger.  Tilfældene  skreve  sig  øiensynligt 
fra  en  mechanisk  Hindring  i  Indgangen  til  larynx  og  da 
jeg  var  overbeviist  om  at  føle  en  Fluctuation,  kunde  man 
altsaa  sige  at  Suffocationen  hidrørte  fra  en  Absces  paa 
den  udvendige  Side  af  høire  Tonsil  og  Indicaticnen  kunde 
derfor  være  at  incidere  udvendigfra,  skaffe  Pusset  ud  og 
derved  hæve  Trykket  som  hindrede  Respirationen. 

Men,  hvis  jeg  havde  gjort  det,  havde  Patienten  sikkert 
været  død  inden  faa  Minuter,  thi  Hævelsen  havde  kun  varet 
i  3  Dage;  følgelig  var  der  neppe  dannet  meget  Pus  og 
desuden  var  Fluctuationen  saa  utydelig  at  jeg  ogsaa  af  den 
Grund  maatte  antage  Abscessen  for  a,t  være  lille;  det  var 
derfor  klart  at  det  ikke  var  en  Pussamling,  der  compri- 
merede  Luftveiene,  men  det  var  det  inflammatoriske  Oedem, 
som  fandtes  i  Omfanget  af  den  begyndende  Absces,  og 
Suffocationen  hidrørte  altsaa  fra  et  saakaldt  oedema  glot- 
tidis.  —  Men  allerede  tidligere  havde  man  forsøgt  Scarrifi- 
cationer  ind  imod  caput  laryngis ,  uden  at  det  havde  for- 
bedret Tilstanden  og  nu  vare  Tilfældene  altfor  truende  til 
at  kunne  gjentage  disse  Forsøg.  Jeg  gjorde  derfor  øie- 
blikkelig  Tracheotomi;  der  var  ikke  Tale  om  nogen  regel- 
ret Operation,  thi  Patienten  havde  allerede  ophørt  at  re- 
spirere, men  jeg  gjennemskar  saa  hurtigt  som  muligt  alle 
de  bløde  Dele  ind  imod  den  øverste  Deel  af  trachea  og 
da  jeg  med  Fingren  følte  de  øverste  Ringe  tildeels  blottede, 

puncterede  jeg  dem  med  en  spids  Bistouri  uden  at  faae 
Tid  til  i  Forveien  at  standse  Blødningen.  Saasnart  jeg 
havde  faaet  en  Diktator  ind  i  Saaret  og  den  Syge  altsaa 
kunde  begynde  at  respirere  derigjennem,  blev  Blødningen 
stoppet  deels  ved  Chlorzink  deels  ved  at  torqvere  en 
mindre  Arterie.  Efterat  Patienten  var  kommet  til  sig 
selv  og  Respirationen  var  blevet  mere  naturlig  indførtes 
en  Canyle,  hvorigjennem  han  uu  vedblev  at  opspytte  en 
Mængde  skummende,  blodig  Sliim.  —  Efterbehandlingen  var 
den  samme,  som  De  altid  have  seet  mig  anvende  ved 
Tracheotomier,  nemlig  at  undgaae  saa  vidt  muligt  enhver 
Irritation,  hvorimod  jeg  sjeldent  anvender  medicamentøse 
Midler.  Hensigten  med  Tracheotomien  er  jo  i  dette  og  i 
lignende  Tilfælde  kun  at  skaffe  Luft  ind  i  Bronchierne  og 
samtidig  lade  larynx  have  fuldstændig  Ro.  Ved  en  acut 
inflammatorisk  Articulationssygdom  opnaaes  jo  Helbredel- 
sen væsentligt  ved  at  immobilisere,  ved  en  acut  inflamma- 
torisk Lidelse  i  larynx  skal  man  ligeledes  immobilisere 
denne,  hvilket  ikke  lader  sig  gjøre  saalænge  Patienten 
skal  respirere  derigjennem,  men  naar  man  anlægger  en 
Luftindgang  nedenfor  larynx  bliver  den  holdt  i  Ro,  og  at 
denne  Immobilisering  er  den  bedste  Cuur  erfarer  man  let, 
thi  en  Svulst,  som  er  saa  stor  og  spændt  at  den  aldeles 
hindrer  Luften  i  at  passere  igjennem  glottis,  vil  ved  at 
man  holder  de  svulne  Væv  i  Ro  svinde  saa  hurtigt  at 
man  maaskee  allerede  efter  et  Par  Dages  Forløb  finder 
at  Respirationen  kan  skee  igjennem  den  uden  Hindring, 
naar  man  borttager  Canylen. 

Men  medens  man  ved  Tracheotomien  ophæver  Irri- 
tationen i  larynx  frembringer  man  en  forøget  Irritation 

af  trachea  og  Bronchierne,  deels  ved  den  mechaniske 
Virkning  af  den  indlagte  Canyle,  deels  ved  at  den  at- 
mosphæriske  Luft  kommer  lige  ind  i  trachea  uden  at 
have  passeret  igjennem  larynx,  hvorved  den  tillige  op- 
varmes. — ■  Irritationen  af  Canylen  kan  man  ikke  undgaae, 
men  Luftens  Indvirkning  kan  man  gjøre  mindre  skadelig 
ved  at  omgive  Patienten  med  en  opvarmet  fugtig  Luft; 
derfor  vide  De  at  jeg  altid  lægger  Patienten  i  et  lille 
Værelse,  som  jeg  opvarmer  til  over  20^  R.  og  desuden 
iætter  jeg  en  meget  stærk  Fordampning  af  Vand  i  Gang 
omkring  Sengen.  Saaiedes  gjorde  jeg  ogsaa  her  og  den 
Syges  Tilstand  var  op  af  Dagen  nogenlunde  tilfredsstil- 
lende, hvad  Respirationen  angik,  men  han  havde  betydelig 
Smerte  i  Abscessen  og  kunde  næsten  Intet  synke;  jeg 
besluttede  derfor  om  Aftenen  at  aabne  Abscessen,  men 
da  den  laa  lige  udenpaa  den  øverste  Ende  af  pharynx 
maatte  det  gjøres  med  Forsigtighed,  og  jeg  brugte  følgelig 
den  Fremgangsmaade ,  som  De  saa  ofte  have  seet  mig 
anvende  ved  saadanne  Leiligheder,  at  incidere  Hudeu, 
Cellevævet  og  Aponeurosen  og  derpaa  indbringe  en  Huul- 
sonde  indtil  Abscessen,  som  aabnes  ved  Hjælp  af  en 
stump  Pincette.  Her  fandtes  knap  en  Desertskeefuld 
Pus  i  en  Dybde  af  omtrent  et  par  Tommer,  hvorfor  jeg 
antog  det  for  rigtigst  at  indlægge  et  Drainrør.  Nu  skred 
Bedringen  rask  fremad,  Canylen  udtoges  3  Dage  efter, 
den  phlegmonøse  Hævelse  var  da  ogsaa  forsvundet,  der  ud- 
tømtes en  enkelt  Draabe  Pus  igjennem  Drainrøret,  og  han 
kunde  frit  synke  og  respirere.  —  Den  syvende  Dag  var  han 
fuldstændig  vel,  kunde  spise  og  sove,  expectorerede  kun  Ube- 
tydeligt, havde  aldeles  rolig  Puls  og  Tracheotomisaaret  trak 

sig  rask  sammen.  —  Drainrøret  holdtes  dog  endnu  inde  i 
nogle  Dage  for  Forsigtigheds  Skyld,  og  han  forlod  først 
Hospitalet  den  20de  Dag,  fordi  jeg  vilde  have  Tracheotomi- 
saaret  sikkert  cicatriseret  inden  han  gik  ud. 


4.  Abscessus  axillæ. 

M.  H. 

Den  Patient,  vi  idag  skulle  beskjæftige  os  med,  er  en 
35aarig  Kone,  der  angiver,  at  hun  blev  syg  for  omtrent  en 
Maaned  siden;  hun  fik  stærke  Febertilfælde  og  indlagdes 
paa  Hospitalets  medicinske  Afdeling.  Hun  havde  dengang 
et  Erythem  af  Ansigtet,  der  hurtig  svandt  uden  at  efter- 
lade Desqvamation,  hvorfor  det  vel  næppe  kan  have  været 
en  Erysipelas.  Nogen  Tid  efter  fik  hun  Smerte  og  Svulst 
i  Omegnen  af  høire  Skulder,  og  blev  overflyttet  til  den 
chirurgiske  Afdeling.  Naar  vi  nu  undersøge  Skulderregio- 
nen, see  vi,  at  Huden  er  naturligt  farvet,  men  ved  Tryk 
og  ved  Bevægelser  af  Skulderen  angiver  Patienten  at  føle 
Smerte.  Regionen  er  Sædet  for  nogen  Svulst,  især  paa 
Forfladen.  Medens  Pectoralis  major  paa  den  sunde  Side 
der,  hvor  den  danner  Axillens  forreste  Væg,  er  noget  ind- 
sunket, er  den  paa  den  syge  Side  tydeligt  fremhvælvet. 
Nedenfra  kan  man  paa  den  syge  Side  vel  trænge  op  i 
Axillen  med  Fingrene,  ligesom  paa  den  sunde  Side,  men 
det  er  dog  kun  i  den  bagerste  Deel,  medens  man  i  den 
forreste  Deel  føler  en  temmelig  stor  Svulst,  saa  at  den 
forreste  Axilvæg  er  omtrent  tre  Gange  saa  tyk,  som  paa 
venstre  Side.    Heller  ikke  den  udvendige  Side  var  normal. 

idet  vi  føle  nogen  Svulst  og  Udfyldning  paa  den  indven- 
dige Side  af  Humerus.  Ved  Tryk  opad  i  Axillen  kan  man 
ikke  føle  Caput  humeri,  hvilket  man  jo  let  kan  under 
normale  Forhold.  Vi  have  vel  her  at  gjøre  med  noget 
Phlegmonøst,  og  da  Huden  ikke  er  afficeret,  maa  Inflam- 
mationen ligge  dybt.  Vi  kunne  kalde  Lidelsen  en  Phleg- 
mone  axillaris,  men  den  er  ikke  opstaaet  primært  i 
Axillen,  den  er  sikkert  forplantet  derhen  fra  Cellevævet  un- 
der M.  pectoralis  major,  hvor  Phlegmoner  ere  temmelig 
hyppige.  At  Svulsten  paa  Forfladen  ligger  under  Pectoralis 
kunne  vi  let  constatere;  vi  behøve  kun  at  lade  Patienten 
contrahere  Musklen ,  medens  vi  ved  at  holde  igjen  paa 
Armen  forhindre  Bevægelsen;  Svulsten  forvinder  da,  og 
ved  at  føle  efter  opdage  vi  at  Musklen  er  strammet  over 
den.  Phlegmonen  er  imidlertid  ikke  alene  brudt  ud  i 
Axillen,  men  den  har  ogsaa,  hvad  der  er  sjældent,  sænket 
sig  ned  af  Humerus  følgende  Forløbet  af  Vasa.  Abscesser 
i  Axillen  kunne  have  forskjellig  Oprindelse;  de  kunne 
komme  som  Congestionsabscesser  fra  de  ossøse  Dele  i 
Omegnen,  eller  de  kunne  komme  nedenfra  fra  Humerus 
og  maae  da  nærmest  antages  at  skyldes  en  Lymphangitis ; 
i  enkelte  Tilfælde  kunne  de  komme  fra  Cellevævet  under 
M.  subscapularis ,  medens  de  temmelig  hyppigt,  som  i 
dette  Tilfælde,  have  deres  Udgangspunct  under  Pectoralis 
maj.  De  kunne  ogsaa  komme  fra  Regio  supraclavicularis, 
idet  en  subaponeurotisk  Absces  her  kan  følge  ned  med 
Nerverne  af  Plexus  brachialis,  men  det  er  dog  overordent- 
ligt sjeldent..  Endelig  kunne  Abscesser  opstaae  primært  i 
Axillen  og  da  navnlig  udgaaende  fra  Glandlerne.  Paa  den 
anden  Side  kunne  Abscesser  i  Axillen  bane  sig  forskjellige 

Veie  og  sænke  sig  videre.  De  kunne  saaledes,  som  her, 
strække  sig  ned  paa  den  indvendige  Side  af  humerus,  men 
det  er,  som  sagt,  sjældent.  Langt  hyppigere  er  det,  at  de 
gaae  bagtil  ind  under  M.  latissimus  dorsi,  og  de  kunne 
udbrede  sig  overordenlig  vidt  i  det  løse  Cellevæv  her, 
inden  de  blive  superficielle  ved  Musklens  udvendige  Rand. 
Naar  vi  nu  vende  tilbage  til  vor  Patient,  bliver  Spørgs- 
maalet,  om  der  her  er  dannet  Pus  eller  ei?  Fluctuation 
kan  man  ikke  føle,  men  det  maa  man  heller  ikke  vente 
ved  en  saa  dybt  liggende  Absces.  Vente  til  Pus  kommer 
saa  langt  frem,  at  Fluctuationen  bliver  overfladisk,  kan 
man  ikke,  især  da  her  allerede  er  begyndt  en  Sænkning; 
og  at  der  er  dannet  Pus,  behøve  vi  ikke  at  være  i  Tvivl 
om,  naar  vi  tage  Hensyn  til  den  Tid,  Affectionen  har 
varet,  og  den  store  Udbredning,  den  allerede  har  naaet. 
Vi  maae  altsaa  gjøre  Incision  og  vi  maae  endda  gjøre  to, 
een  paa  den  indvendige  Side  af  Humerus  og  een  indad 
mod  Thorax.  Den  første  af  disse  maa  gjøres  med  For- 
sigtighed, da  vi  komme  i  nær  Berøring  med  de  store  vasa 
og  Nerver,  vi  maae  derfor,  som  sædvanligt,  kun  incidere 
til  Aponeurosen  og  arbeide  os  videre  frem  med  stumpe 
Instrumenter.  Ind  mod  Thorax  er  Incisionen  uden  Fare, 
da  vi  kun  behøve  at  abducere  Armen  for  at  fjerne  Vasa 
og  Nerver;  dog  skal  man  ikke  g.iae  altfor  tæt  ind  til 
Brystvæggen,  da  man  saa  kunde  lædere  Art.  thoracica 
longa.  —  De  saae  at  jeg  gjorde  Incisionerne  saaledes  som 
jeg  bestemte,  og  der  udflød,  som  der  pleier  ved  disse 
Abscesser,  naar  de  have  bestaaet  i  nogen  Tid,  en  meget 
rigelig  Mængde  Pus.  Vi  ville  nu  forbinde  Sa.aret  anti- 
septisk, men  det  er  paa  dette  Sted  meget  vanskeligt  at 

faae  Forbindingen  til  at  ligge  saaledes,  at  der  ikke  slipper 
nogen  Luft  ind,  og  det-  er  dog  netop  her  af  stor  Vig- 
tighed, da  vi  have  en  stor  Absceshule,  hvori  der  let  kunde 
opstaae  en  putrid  Suppuration.  For  det  Første  lægge  vi 
et  Drainrør  ind  gjennem  begge  Incionsaabninger ,  hvorved 
vi  sikkre  os  stadigt  Pusudflod  og  hvorved  vi  tillige  vinde, 
at  vi  kunne  nøies  med  mindre  Incisionsaabninger,  end  vi 
ellers  vilde  behøve.  Dernæst  gjælder  det  at  lægge  For- 
bindingen saaledes,  at  der,  selv  naar  Armen  løftes,  ikke 
bliver  Adgang  for  Luften  til  Saaret.  Jeg  lægger  derfor 
med  Bindet  Toure  omkring  den  øverste  Del  af  Armen, 
omkring  Thorax  og  centralt  ind  mod  Axillen.  Ved  denne 
Combination  sikkres  Afspærringen,  medens  en  almindelig 
Spica  axillaris  ikke  er  tilstrækkelig. 


5.   Phiegmone  manus  et  antibrachii. 

M.  H. 

Den  Patient,  jeg  nu  har  at  vise  Dem,  lider  af  en 
temmelig  betydelig  Affection,  der  har  udviklet  sig  som 
Følge  af  en  tilsyneladende  meget  ringe  Læsion.  Det  er 
en  SOaarig  Mand,  der  for  en  Uges  Tid  siden  paadrog  sig 
et  lille  Vulnus  paa  venstre  Haands  5te  Finger.  Han 
ændsede  det  ikke  videre,  men  faa  Dage  efter  indfandt  der 
sig  stærke  Smerter  og  betydelige  Febertilfælde;  samtidig 
svulnede  først  Fingeren  op,  siden  næsten  hele  Armen  lige 
til  Axillen.  De  see  nu,  at  Svulsten  er  stærkest  udtalt 
paa  den  nederste  Deel  af  Antibrachium ,  idet  denne,  i 
Stedet  for  at  være  applaneret  paa  Volarfladen,  er  fuld- 

stændig  ruud.  Tillige  er  Huden  rød,  heed  og  øm  for 
Tryk,  saa  at  vi  vel  allerede  kunne  være  sikkre  paa,  at  vi 
have  at  gjøre  med  en  Phlegmone.  Det  lille  Saar,  hvorfra 
Lidelsen  er  udgaaet,  har  sin  Plads  paa  Overgangen  mellem 
1ste  og  2det  Phalanx  af  Digitus  minimus  paa  Volarfladen, 
det  er  ikke  lægt,  men  seer  høit  ubetydeligt  ud.  Tillige 
ville  De  bemærke,  at  de  to  nævnte  Phalanges  ere  Sædet 
for  en  inflammatorisk  Svulst,  der  derfra  strækker  sig  op 
mod  Carpus  idet  den  væsenligst  indtager  den  ulnare  Deel 
af  Vola.  Hvorledes  er  nu  denne  Affection  opstaaet?  De 
ville  see,  at  de  fire  Fingre  holdes  flecterede,  og,  naar  man 
prøver  paa  at  extendere  dem,  klager  Patienten  sig  stærkt. 
Da  de  tre  Fingre  ellers  ikke  feile  noget,  maa  det  vel  for- 
klares saaledes,  at  Inflammationen  paa  Antibrachium  har 
angrebet  et  Sted,  hvor  den  kan  afficere  alle  Flexorerne  paa 
een  Gang,  og  et  saadant  Sted  have  vi  netop  i  den  store 
Bursa  synovialis,  der  ligger  paa  Volarsiden  af  Carpus  under 
alle  Tendines  til  de  fire  Fingre.  De  erindre  tillige,  at 
denne  Bursa  sender  en  Synovialforlængelse  med  Tendo  t^l 
5te  Finger,  der  naaer  omtrent  til  Metacarpus  og  enten  slet 
ikke,  eller  kun  ved  et  tyndt  Septum  er  adskilt  fra  den 
vagina  synovialis,  der  omgiver  Flexorernes  tendines  paa 
1ste  og  2den  Phalanx.  Hos  vor  Patient  er  det  da  gaaet 
saaledes  til,  at  det  Vulnus,  han  har  faaet,  har  aabnet  denne 
Vagina  synovialis;  der  er  da  opstaaet  en  Inflammation  i 
den,  et  saakaldt  tendinøst  Panaritium;  Inflammationen  har 
saa  forplantet  sig  til  Bursa  synovialis  paa  Carpus  gjennem 
den  omtalte  Forlængelse,  og  herfra  har  der  saa  udviklet 
sig  en  Phlegmone  under  og  mellem  Musklerne  paa  Volar- 
siden af  Antibrachium.    I  den  nyeste  Tid  har  en  Chirurg 

i  Paris,  Dolbeau,  meent  at  denne  Opfattelse  var  urigtig  og 
at  Forplantelsen  op  paa  Antibrachiiim  var  en  Følge  af  en 
profund  Lymphangitis.  I  vort  Tilfælde  finde  vi  nu,  at  der 
tillige  er  nogen  Eødme  og  Svulst  paa  Dorsum  manus,  vi 
finde  Svulst  og  røde  Striber  paa  den  indvendige  Side  af 
Hunierus  op  mod  Axillen,  og  nogle  af  Axillærglandlerne  ere 
svulne  og  ømme.  Vi  have  altsaa  en  Lymphangitis,  men 
jeg  troer,  at  dette  kun  er  en,  om  end  temmelig  hyppig, 
Complication.  Dolbeaus  Theori  er  nemlig  ikke  i  Stand  til 
at  forklare  os,  hvorfor  vi  aldrig  see  nogen  saadan  Phleg- 
mone  paa  Antibrachium  ved  tendinøse  Panaritier  paa  2den, 
3 die  eller  4de  Finger,  medens  dette  efter  den  ældre  Theori 
let  forklares  deraf,  at  der  ved-  disse  Fingre  ikke  forekommer 
en  saadan  Synovialforlængelse  fra  Bursa  ud  med  Tendines, 
som  ved  5te  Finger.  For  Pollex's  Vedkommende  er  Forholdet 
særegent,  idet  Tendo  musculi  flexoris  pollicis  longi  der, 
hvor  den  gaaer  under  Ligamentum  carpi  volare  (proprium), 
har  sin  egen  Bursa,  der  ved  en  tynd  Skillevæg  er  adskilt 
fra  den  større,  som  er  fælleds  for  de  4  andre  Fingre.  Lige- 
som der  fra  den  store  Bursa  gaaer  en  Forlængelse  med 
tendines  til  5te  Finger,  saaledes  gaaer  der  en«  lignende  fra 
den  lille  Bursa  ned  til  pollex,  og  et  tendinøst  Panaritium 
paa  denne  kan  derfor  ogsaa  give  en  Phlegmone  paa  Anti- 
brachium. Der  kan  i  saa  Fald  skee  Eet  af  To.  Enten 
kan  den  tynde  Adskillelse  mellem  de  to  Bursæ  inddrages 
med  i  Processen,  og  saa  bliver  Forløbet  naturligvis  det 
samme,  hvad  enten  Aftectionen  er  udgaaet  fra  Pollex  eller 
fra  Digitus  minimus,  eller,  og  det  er  hyppigere  end  man 
skulde  troe,  Septum  forhindrer  Forplantelsen  af  Lifiamma- 
tionen  fra  den  ene  Bursa  til  den  anden,  og  saa  har  hvert 

af  de  2  Tilfælde  sit  særegne  Forløb.  Er  det  den  lille 
Bursa,  der  er  afficeret,  vil  der  danne  sig  en  ny  Sænkning 
opad  langs  vasa  radialia,  og  den  vil  da  tilsidst  blive  super- 
liciel  i  plica  cubiti  mellem  M.  supinator  longus  og  pro- 
nator  teres.  En  Sænkning  fra  den  store  Bursa  vil  derimod 
gaae  dybere,  den  vil  trænge  Musklerne  fra  hinanden  og 
foraarsage  en  meget  smertelig  Spænding.  Den  vil  væsen- 
ligst  findes  mellem  M.  flexor  sublimis  og  flexor  profundus 
idet  den  følger  langs  N.  medianus.  Langt  om  længe  vil 
der  danne  sig  en  fluctuerende  Ansamling  ved  den  indven- 
dige Rand  af  UIna,  men  inden  det  kommer  saa  vidt,  kan 
den  have  anrettet  meget  alvorlige  Destructioner.  Naar  vi 
nu  ville  tænke  paa  Behandlingen  af  det  foreliggende  Til- 
fælde, saa  vil  den  bestaae  i  at  gjøre  en  Incision.  Ganske 
vist  kan  jeg  ikke  føle  nogen  Fluctuation,  men  det  kan 
man  heller  ikke  vente  her,  hvor  Pus  ligger  dybt,  under 
samtlige  Tendines.  Saa  snart  derfor  Partiet  over  Liga- 
mentum  carpi  vol.  er  fremhvælvet  i  Stedet  for  applaneret 
eller  endog  lidt  fordybet,  som  under  normale  Forhold,  skal 
man  incidere  for  at  skaffe  Pus  Udflod  og  derved  forebygge 
yderligere  Sænkninger.  Incisionen  skal  lægges  tæt  over 
Ligamentet  i  Midtlinien,  da  man  derved  undgaaer  de  større 
Arterier,  først  lige  inde  paa  Os  finder  man  den  lille  Arteria 
interossea,  som  vi  ikke  komme  i  nogen  Collision  med. 
Derimod  maa  man  vogte  sig  for  N.  medianus,  hvis  Læsion 
vilde  medføre  alvorlige  Forstyrrelser  i  Haandens  Bevægelig- 
hed. Vi  skjære  først  gjennem  Huden,  og  her  er  det  tem- 
melig constant  at  vi  overskjære  een  eller  to  smaa  Arterier, 
der  danne  en  Anastomose  mellem  Art.  radialis  og  ulnaris. 
Undertiden  standser  Hæmorrhagien  af  sig  selv,  i  alt  Fald 

V  3* 

er  det  let  at  underbinde  eller  torqvere  dem.  Naar  vi  ere 
komne  igjennem  det  subcutane  Cellevæv,  see  vi  den  skin- 
nende hvide,  let  kj endelige  Aponeurose.  Den  maa  gjennem- 
skjæres,  sikkrest  idet  man  skjærer  eller  kradser  et  lille  Hul 
paa  den,  fører  en  Hulsonde  ind  og  spalter  Fascien  paa  den. 
Aabningen  i  Aponeurosen  gaber  strax  stærkt  af  sig  selv, 
og  man  seer  da  tydeligt  Muskelfibre,  i  alt  Fald  i  den  øverste 
Deel  af  Saaret.  Det  er  den  til  2den  og  5te  Finger  sva- 
rende, superficielle  Deel  af  M.  flexor  dig.  comm.  sublimis. 
Ved  den  ene  eller  anden  Side  af  den  sees  en  hvidguul,  ten- 
dinøs  Stræng,  det  er  M.  palmaris  longus.  Man  gaaer  da 
mellem  denne  og  Muskelbundtet  med  Fingeren  og  arbeider 
sig  med  denne  alene  eller  med  et  stumpt  Instrument  imellem 
de  dybere  Tendines  lige  ned  til  pronator  qvadratus,  foran 
hvilken  Pus  ligger,  og  det  vil  da  flyde  frem  langsmed  Fin- 
geren. Endvidere  ville  vi  ogsaa  gjøre  en  Incision  paa  Hy- 
pothenar.  Ved  denne  Behandling  vil  man  kunne  haabe  at 
undgaae  saavel  yderligere  Pussænkninger  som  en  anden 
Fare,  der  truer  ved  disse  Phlegmoner,  nemlig,  at  Suppu- 
rationen  angriber  Articulatio  radio-carpea  og  intercarpea, 
hvorved  der  kan  foraarsages  udbredte  cariøse  Destructioner 
af  de  ossøse  Dele,  der  danne  de  nævjite  Articulationer.  — 
Dette  var  Tilfældet  med  en  Mand,  som  for  nogen  Tid  siden 
indkom  paa  Hospitalet;  han  havde  været  behandlet  under 
gunstige  hygieiniske  Forhold,  nemlig  paa  Landet;  der  var 
blevet  gjort  tidlige  Incisioner,  det  Eneste,  der  manglede 
ved  Behandlingen,  var  den  antiseptiske  Forbinding.  Han 
frembød  en  Phlegmone  af  lignende  Beskaffenhed,  som  den 
foreliggende,  men  med  betydelig  stærkere  Svulst  og  Pasto- 
sitet  omkring  Carpus  paa  Dorsalsiden  ,  .  hvilket  allerede  er 

et  betænkeligt  Tegn.  Ved  Bevægelsen  af  Haanden  føltes 
udbredt  Crepitation  mellem  ossa  carpi,  hvoraf  fremgik,  at 
Suppurationen  havde  angrebet  Articulationerne  og  frembragt 
en  Afstødning  eller  Destruction  af  Cartilago.  Endelig  frem- 
bød Patienten  Symptomer  paa  en  begyndende  purulent  In- 
fection.  Skjøndt  der  ikke  var  megen  Udsigt  til  Helbredelse 
foretoges  Amputatio  antibrachii,  men  Patienten  døde.  —  Som 
Modstykke  hertil  kan  tjene  et  Tilfælde,  som  angik  en  Pa- 
tient, der  indkom  hertil  med  en  Phlegmone  paa  pollex,  der 
strakte  sig  op  til  carpus  og,  efter  at  være  gaaet  over  til 
Bursa  for  de  andre  Tendines,  atter  strakte  sig  nedad  til 
Digitus  min.  Der  blev  gjort  en  Incision  over  carpus 
nærmest  ved  Radialranden  og  senere  en  paa  Hypothenar 
og  anlagt  antiseptisk  Forbinding.  Saarene  helede  hurtigt 
og  Patienten  tik  fuldstændig  Bevægelighed  af  Fingrene,  me- 
dens man  ellers  altid  maa  vente,  at  den  inflammatoriske 
Proces  foranlediger  Sammenvoxninger  mellem  Tendines  ind- 
byrdes og  med  Omgivelserne,  saa  at  Fingrene  blive  ubruge- 
lige. Dette  særdeles  heldige  Resultat,  der  jo  endda  er  op- 
naaet  under  desaakaldte  mindre  gode  hygieiniske  Forhold  paa 
et  Hospital,  tilskriver  jeg  den  antiseptiske  Forbinding. —  Jeg 
kan  vise  Dem  endnu  en  Patient  med  en  Affection  af  denne 
Art;  han  havde  paadraget  sig  en  Knusning  af  ote  Finger 
med  et  Vulnus,  der  var  blevet  forbundet  med  en  Mængde 
Suturer,  førend  han  indlagdes  her  i  Hospitalet.  Der  opstod 
Suppuration,  der,  da  Pus  ikke  kunde  komme  ud  for  Su- 
turerne, antog  en  saa  heftig  Karakteer,  at  5te  Finger  gan- 
grænerede  bort.  Tillige  strakte  Suppurationen  sig  op  til 
Carpus  og  angreb  Articulationen.  Da  Tilstanden  blev  fare- 
truende,   foretoges  Resectio    carpi   efter  den  almindelige 

Listerske  Methode.  Patienten  var  åere  Gange  efter  Ope- 
rationen noget  hectisk,  men  han  har  nu  rettet  sig  godt. 
De  see,  at  saavel  Radial-  som  Uhiarincisionen  nu  saa  godt 
som  er  lægt.  Vi  have  under  Forløbet  af  Sygdommen  ikke 
kunnet  udføre  de  sædvanlige,  passive  Bevægelser  af  Fingrene, 
saa  at  disse  vistnok  ville  blive  stive,  men  en  stiv  Haand 
eii  dog  bedre  end  ingen  Haand.  Der  er  endnu  nogen  Be- 
vægelighed paa  Resectionsstedet,  men  det  vil  rimeligviis 
med  Tiden  nok  blive  fast. 


6.   Abscessus  ad  anum. 

M.  H. 

De  have  udentvivl  oftere  havt  Leilighed  til  at  see  Til- 
fælde af  Abscesser  i  perineum  hos  Mænd,  jeg  skal  idag  vise 
Dem  et  Par  Tilfælde  hos  Kvinder,  hvor  de  forskjellige  ana- 
tomiske Forhold  meddele  dem  en  anden  Characteer,  lige- 
som ogsaa  det  hos  Manden  saa  almindelige  Udgangspunkt 
for  Sygdommen,  den  lange  Urethra  og  Prostata,  mangler. 
Det  er  ret  almindeligt  at  træffe  Abscesser  paa  Siden  af 
vulva,  som  have  deres  Udgangspunkt  fra  en  inflammatorisk 
Proces  i  en  Glandula  Bartholini ,  enten  i  Glandula  selv, 
eller  i  dens  Udføringsgang.  Disse  skulle  vi  omtale  senere 
hen.  Derimod  er  der  en  Slags  Abscesser,  som  ere  fælles 
for  begge  Kjøn,  og  som  tage  væsenlig  samme  Forløb,  det 
er  de,  der  udgaae  fra  Rectum;  de  synes  dog  at  være  hyp- 
pigst hos  Mænd.  Den  Patient,  jeg  først  skal  vise  Dem, 
angiver  at  hun  for  nogen  Tid  siden  havde  sunket  et  „Fiske- 
been" ,  hvorefter  der  indfandt  sig  Smerte  i  Rectum;  hun 

henvendte  sig  da  til  en  Jordemoder,  der  fandt  et  Fiskebeen 
i  Rectum  og  tog  det  ud.  De  vide  at  det  i  Haandbøgerne 
anføres  som  en  temmelig  hyppig  Grund  til  Phlegmoner  om- 
kring Rectum,  at  et  fremmed  Legeme  passerer  Rectal- 
væggen;  i  Praxis  er  det  langtfra  almindeligt,  men  her  have 
vi  imidlertid  et  saadant  Tilfælde.  Ved  Indlæggelsen  for  et 
Par  Dage  siden  havde  Patienten  temmelig  hæftige  Smerter 
og  der  føltes  paa  venstre  Side  af  Anus  en  Svulst,  der  var 
øm  og  bedækket  af  naturligt  farvet,  forskydelig  Hud.  Idag 
sees  Svulsten  ret  tydelig,  og  Huden  er  ikke  længer  for- 
skydelig. Ved  Exploratio  rectalis  føles  en  Haardhed  til- 
venstre,  et  Stykke  ovenfor  Sphincter,  af  Størrelse  som  en 
Valnød;  paa  Midten  af  den  er  der  et  blødere  Parti,  men 
ikke  nogen  egentlig  Fluctuationsfornemmelse.  Naar  man 
skal  anstille  denne  Undersøgelse,  gjør  man  bedst  i  at  lade 
Patienten  lægge  sig  paa  venstre  Side  med  stærkt  bøiede 
Underextremiteter  og  nates  næsten  heelt  ud  til  Sengekanten; 
paa  denne  Maade  trænger  Fingeren  lettest  op  i  Rectum. 

Smaa  Suppurationer  i  Omfanget  af  anus  ere,  som  De 
vide,  meget  almindelige,  men  en  saadan  er  det  ikke,  vi  her 
have  for  os.  Den  nederste  Deel  af  Rectum  føltes  nemlig 
fri,  først  et  Stykke  oppe  fandt  vi  en  Svulst,  denne  ligger 
altsaa  ikke  ved  Randen  af  Anus,  men  dybere  og  høiere 
oppe,  den  maa  altsaa  udgaae  fra  Excavatio  ischio-rectalis, 
og  det  er  den  samme  Svulst,  som  har  banet  sig  Vei  mod 
Overfladen  ved  Siden  af  Anus,  thi  naar  vi  anbringe  Fingeren 
paa  Svulsten  indvendig  og  med  den  anden  Haand  trykke 
paa  den  udvendige  Svulst,  føler  man  tydeligt,  at  de  to  Svulster 
communicere.  Phlegmonen  har  holdt  sig  til  den  ene  Side 
af  Raphe  perinei,  hvad  der  let  forklares  derved,  at  de  to 

Fossæ  ischio-rectales  ikke  communicere  med  hinanden  fortil. 
De  erindre,  at  Fossa  ischio-rectalis  er  et  teltformigt  Rum, 
hvis  yderste  Væg  dannes  af  den  M.  obtura^tor  int.  beklæ- 
dende Fascia  og  den  tilgrændsende  Deel  af  den  ossøse  Væg. 
Den  indvendige  Væg  dannes  af  den  fra  Arcus  tendineus 
udspringende  M.  levator  intestini  recti,  der  fortil  deels 
løber  sammen  med  den  tilsvarende  Muskel  paa  den  anden 
Side,  deels  sammen  med  den  hefter  sig  paa  en  smal  apo- 
neurotisk  Stribe.  Bagtil  tabe  Musklens  Fibre  sig  i  Musku- 
laturen omkring  Anus.  Bunden  af  Fossa  ischio-rectalis 
dannes  af  det  superficielle  Blad  af  Fascia  perinei ,  der  i 
Linea  media  hænger  sammen  med  den  aponeurotiske  Raphe, 
hvorved  de  to  Fossæ  ischio-rectales  adskilles  fra  hinanden 
men  bagtil  vil  der  være  Passage  for  en  Sænkning  fra  den 
ene  Fossa  til  den  anden. 

Vor  Patient  her  klager  over  en  betydelig  Stranguri, 
som  ikke  har  været  tilstede  tidligere.  Det  er  da  rimeligt, 
at  den  skyldes  en  spasmodisk  Contraction  af  M.  sphincter 
vesicæ,  som  fremkaldes  ved  Irritation  fra  Abscessen.  Dette 
er  meget  almindeligere  hos  Mandfolk  end  hos  Fruentimmer, 
hvor  vi  jo  desuden  have  Vagina  mellem  Rectum  og  Urethra. 
Saaledes  er  Stranguri  f.  Ex.  almindelig  hos  Mænd,  der  lide 
af  Cancer  recti  og  disse  Tilfælde  hidrøre  ikke  fra  nogen 
directe  Compression  af  Urethra  ved  Tumor,  thi  de  svinde 
ved  nogen  Tids  Brug  af  Bougier,  idet  man  derved  bringer 
de  contraherede  Muskelfibre  til  at  give  efter. 

Skjøndt  heF  ikke  kan  føles  Fluctuation,  troer  jeg  dog, 
at  her  er  dannet  Pus,  og  jeg  vil  derfor  gjøre  en  Incision. 
Jeg  vil  incidere  gjennem  Huden  og  lagviis  videre,  indtil  jeg 
naaer  Pus.  ■ —  De  saae.  at  der  udHød  en  rigelig  Mængde 

føtid  Pus.  Men  Svulsten  prominerede  stærkt  i  Rectum,  og 
det  er  en  Erfaring,  at  saadanne  Abscesser  næsten  altid, 
selv  om  de  ere  aabnede  udvendig,  perforere  ind  i  Rectum 
og  derved  fremkalde  en  Fistula  ani.  Da  en  saadan  dog 
senere  maa  opereres,  vil  jeg  hellere  strax  gjennemskjære 
Sphincter,  hvilket  jo  netop  er  Operationen  for  Fistula  ani. 
Operationen  er  simpel  at  udføre.  Jeg  indfører  en  Træ- 
conductor  i  Rectum,  og  De  see,  at  der  ved  Indbringelsen 
flyder  Pus  ud  fra  Rectum  ved  Siden  af  den;  Perforationen 
er  altsaa  allerede  skeet.  Jeg  fører  nu  gjennem  den  ud- 
vendige Incisionsaabning  en  Huulsonde  ind  gjennem  hele 
Absceshulen,  indtil  den  støder  mod  Conductoren,  saa  at 
disse  to  komme  til  at  danne  en  nedad  aaben  Vinkel  hvis 
Toppunkt  ligger  i  Perforationsaabningen.  Derpaa  indføres 
paa  Huul sonden  en  boutonneret  Kniv,  indtil  den  møder  Træ- 
conductoren  og  saa  gjennemskjæres  hele  Partiet  med  et 
Snit  nedad.  De  see,  at  der  udflyder  en  stor  Mængde  Pus, 
og  ved  at  indføre  en  Finger  finder  man,  at  hele  Excavatio 
ischio-rectalis  er  een  Absceshule.  Forbindingen  bestaaer 
kun  i,  at  der  indlægges  noget  Vat,  som  er  dyppet  i  en  Op- 
løsning af  Chlorzink  (1 — 12)  i  Huulheden.  Denne  virker 
hæmostatisk,  og  desuden  frembringer  den  en  let  Cauterisa- 
tion  af  hele  Saarfladen,  hvorved  denne  bliver  mindre  til- 
bøielig  til  at  resorbere  putride  Stofler.  Derved  formindskes 
den  Fare  for  pyæmiske  Tilfælde,  som  altid  er  tilstede  ved 
Operationer  i  denne  Region.  Om  en  antiseptisk  Forbinding 
i  denne  Localitet  kan  der  ikke  være  Tale,  da  Fæces  jo 
stadig  maae  passere  og  Occiusionen  vil  blive  imaginær. 

Den  anden  Patient,  jeg  vilde  tale  med  Dem  om,  er  en 
Kone,  der  kom  herind  for  et  Par  Dage  siden  med  en  Absces 

ved  Abus.  Der  fandtes  paa  høire  Side  af  Anus  to  store 
Aabninger,  omtrent  paa  en  Dalers  Størrelse,  som  deels  førte 
ind  i  Rectum,  deels  heelt  op  paa  Siden  af  denne.  Huden 
i  Omfanget  var  stærkt  undermineret  og  i  Bunden  saaes 
udadtil  M.  glutæus  maximus;  der  udflød  en  Mængde  stærkt 
foetid  Pus.  Det  er  nu  ikke  nogen  almindelig  Abscessus 
atii,  vi  her  have,  thi  en  saadan  vilde  ikke  give  to  saa  store, 
gangrænøse  Aabninger,  idet  den  pleier  at  perforere  Eectum 
og  undertiden  tillige  Huden  med  smaa  Aabninger;  desuden 
kan  man  føre  Fingeren  op  langs  Eectum  saa  langt  den  kan 
naae,  og  herved  udflyder  der  da  en  rigelig  Mængde  Pus. 
Det  tyder  paa  at  Pus  kommer  høit  oppe  fra,  fra  selve  Ca- 
vitas  pelvis,  medens  en  almindelig  Abscessus  aui,  der  har 
sit  Sæde  i  Fossa  ischio-rectalis,  ikke  gaaer  høiere  end  til 
Levator  ani,  som  jo  danner  Bundeu  i  Cavitas  pelvis  og 
Loftet  for  Perineum.  Patienten  er  en  puerpera,  hos  hvem 
der  kort  efter  Partus  indtraadte  peritouitiske  Tilfælde,  og 
endnu  kan  man  i  høire  Regio  iliaea  føle  en  fast  Tumor. 
Hun  har  altsaa  havt  en  Pelviperitonitis,  hvad  enten  denne 
nu  har  havt  sit  Sæde  i  selve  Peritouealcaviteten,  eller  mel- 
lem Bladene  af  Ligamentum  uteri  latum,  og  der  har  saa 
dannet  sig  en  Pussænkning  langs  ned  med  høire  Side  af 
Rectum  til  Omfanget  af  Anus,  hvor  den  har  udtømt  sig. 
Svulsten  i  Fossa  iliaea  vil  maaskee  senere  aabne  sig  udad, 
for  Øieblikket  er  den  fast  og  haard,  og  der  kan  ikke  paa- 
vises  nogen  Communication  mellem  den  og  Pusansamlingen 
omkring  Rectum.  Behandlingen  vil  bestaae  i  Reenlighed  og 
Udsprøitning  af  Caviteten  flere  Gauge  daglig  for  at  hindre 
Pus  i  at  stagnere  og  decomponeres.  Prognosen  er  mindre 
god,   da  her  er  Communication  mellem  Abscessen  og  Rec- 

tum,  saa  at  Fæces  kunne  trænge  ind  i  Caviteten.  Dog  er 
Patientens  Tilstand  for  Øieblikket  ret  god,  men  disse  Ab- 
scesser ende  kun  altfor  ofte  med  purulent  Infection. 

Til  Slutning  skal  jeg  endnu  blot  med  et  Par  Ord  om- 
tale en  Patient,  hvis  Sygdom  kan  sættes  ved  Siden  af  de 
to  foregaaende  Patienters.  Det  er  en  ældre  Kone,  som  kom 
herind  med  betydelige  Febrilia  og  Smerter  saavel  i  som 
omkring  vagina;  ved  Indlæggelsen  fandtes  en  Absces,  som 
allerede  havde  aabnet  sig  ved  den  nederste  Deel  af  vagina 
eller  lige  ved  vulva.  Paa  dette  Sted  findes  ikke  sjeldent 
Suppurationer ,  der  have  en  glanduløs  Oprindelse  og  af 
de  Glandler,  som  ere  tilstede  i  labia,  ville  vi  især  tænke 
paa  gi.  Bartholini,  som  rigtignok  altsaa  vare  kjendte  lige 
fra  det  17  Aarhundrede,  men  hvis  Pathologi  var  saa  godt 
sum  ubekjendt  indtil  Huguier  i  1846  henledte  Opmærksom- 
heden paany  paa  dem ;  de  svare  til  gi.  Cowperi  hos  Manden 
og  ligge  ligeledes  udenfor  lig.  Carcasonne,  hvorfor  de  heller 
ikke  tilhøre  vagina  men  vulva.  De  kunne  endog  føles,  naar 
man  med  Fingeren  omfatter  det  ene  labium  og  trykker  det 
sammen  fra  den  mucøse  til  den  cutane  Flade,  og  de  ud- 
munde hos  virgo  i  Vinklen  imellem  nymphæ  og  hymen ;  hos 
gifte  Koner  skjules  de  tildeels  af  de  Carunkler,  der  blive 
tilbage  efter  at  hymen  er  ramperet.  Naar  der  opstaaer  en 
adenitis  (som  ofte  bliver  suppurativ)  i  Glandlen,  viser  det 
sig  ved  en  pæreformig  phlegmonøs  Svulst,  som  indtager  den 
nederste -Trediedeel  af  det  tilsvarende  labium  majus,  medens 
de  to  øverste  Trediedele,  der  svarer  til  Pærens  smalle  Ende, 
føles  omtrent  naturlige.  Paa  Huden  er  den  adenitiske 
Svulst  jevnligt  af  naturlig  Farve  og  Blødhed,  men  naar  man 

undersøger  den  indvendigfra  findes  den  rød,  fremhvælvet, 
saaat  <^en  næsten  lukker  for  vagina,  og  ofte  fluctuerende ; 
det  er  ogsaa  paa  dette  Sted  at  den  spontane  Aabning  af 
Abscessen  vil  kunne  foregaae,  hvis  man  ikke  puncterer  den 
fortyndede  mucøse  Membran  for  at  udtømme  Pusset.  Man 
bør  aldrig  aabne  Abscessen  udvendigfra  og  til  denne  Side 
Skeer  heller  aldrig  nogen  spontan  Perforation.  Undertiden 
kan  Abscessen  have  sit  Sæde  alene  i  Udføringsgangen  og  i 
saa  Tilfælde  finder  man  en  lille  nøddestor  Svulst,  som 
hæver  sig  frem  paa  den  mucøse  Membran  netop  hvor  Ud- 
føringscanalen  aabner  sig;  derimod  seer  man  ikke  den  tid- 
ligere omtalte  voluminøse  Hævelse  af  labium  majus.  Begge 
disse  Former  af  Suppuration  skyldes  coitus  eller  en  blen- 
norrhoe.  —  Da  nu  Pusset  i  vort  Tilfælde  havde  udtømt  sig 
spontant  i  vulva,  kom  man  først  til  at  tænke  paa  at  det 
havde  sin  Oprindelse  i  dette  glanduløse  Organ,  men  Sup- 
purationen  var  meget  mørkfarvet  og  ildelugtende,  og  derved 
ledes  man  snarere  til  at  søge  Aarsagen  i  Nærheden  af  Rec- 
tum.  Det  viste  sig  da  ogsaa  ved  en  nøiere  Undersøgelse, 
at  det  virkelig  forholdt  sig  saaledes,  idet  der  et  Par  Dage 
efter  kom  en  Aabning  ind  i  rectum  og  det  blev  øiensynligt, 
at  man  havde  at  gjøre  med  en  meget  stor  Absces,  der 
fyldte  hele  Cellevævsrummet  imellem  vagina  og  rectum.  — 
Patienten  fortæller  ogsaa,  at  hindes  Sygdom  er  opstaaet 
efterat  en  Jordemoder  havde  sat  hende  et  clysma,  og  den 
rimeligste  Forklaring  bliver  altsaa,  at  Sprøiten  er  appliceret 
paa  en  ubehændig  Maade,  hvorved  Spidsen  har  perforeret 
Væggen  af  rectum  og  maaskee  derefter  endog  har  ladet 
endeel  af  Sprøitens  Indhold  blive  injiceret  i  Cellevævet. 
Muligen  er  det  dog  blot  noget  af  Indholdet  i  Rectum,  der 

er  sivet  ind  igjennem  den  „falske  Vei",  men  i  ethvert  Fald 
er  Suppurationens  Oprindelse  let  at  forstaae. 

Patienten  kom  sig  først  efter  lang  Tids  Forløb,  idet 
hele  Cellevævslaget  gangrænerede  bort  og  den  derved  be- 
virkede store  Absceshuulhed  langsomt  fyldtes  ved  Granulation. 


7.   Abscessus  fossæ  iliacæ. 

M.  H. 

Jeg  skal  idag  vise  Dem  et  Tilfælde,  som  De  kunne 
gjøre  sikker  Regning  paa  at  træffe  i  Deres  Praxis,  et  Til- 
fælde, hvis  Oprindelse  er  mindre  klar,  men  hvis  Resultat 
er  utvivlsomt.  Patienten  er  en  Puerpera,  som  har  født  for 
et  Par  Maaneder  siden  for  4de  eller  5te  Gang.  Tre  eller 
fire  Dage  efter  fik  hun  Smerte  i  Abdomen  ved  begge  Sider 
af  Uterus.  Hun  blev  behandlet  med  Sengeleie,  Igler  og 
Cataplasma  og  kom  derefter  op;  men  da  hun  skulde  til  at 
gaae,  følte  hun  Smerte  i  venstre  Coxa  og  havde  en  For- 
nemmelse, som  om  Extremiteten  var  for  kort  og,  naar  hun 
gik,  satte  hun  kun  det  Yderste  af  Foden  til  Jorden.  Hun 
er  medtaget  og  bleg,  seer  ud,  som  et  Menneske,  der  har 
lidt  af  en  Suppuration  i  længere  Tid,  hun  har  ogsaa  hele 
Tiden  havt  Feber,  har  ikke  kunnet  spise  eller  sove,  men 
tørstet  stærkt;  hun  sveder  endeel  og  Pulsen  er  over  100. 
Ved  den  locale  Undersøgelse  finde  vi,  at  venstre  Under- 
extremitet  holdes  flecteret  i  Hofte  og  Knæ,  og  hun  klager 
over  Smerte  i  Regio  ingvinalis  og  i  Knæet,  som  især  for- 
værres ved  Forsøg  paa  at  extendere  Extremiteten.  Man 
kunde  da  tænke  paa  en  Coxitis,  endskjøndt  hun  er  mellem 

30  og  40  Aar,  altsaa  over  den  Alder,  hvori  Coxitis  er  al- 
mindelig. Men  det  viser  sig  snart,  at  det  kun  er  Exten- 
sionen,  der  er  hindret,  medens  man  med  Lethed  og  uden 
Smerte  for  Patienten  kan  flectere  Extremiteten  stærkere^ 
næsten  til  den  normale  Grændse.  En  Coxitis  er  det  altsaa 
ikke.    Vi  maa  da  tænke  paa  en  Affection  høiere  oppe,  og 

•  vi  finde  da  ogsaa  over  Ligamentum  Fallopii  en  temmelig 
prominerende ,  blød  Svulst,  der  giver  tydelig,  overfladisk 
Fluctuation,  og,  naar  vi  tage  Hensyn  til  de  inflammatoriske 
Symptomer,  hvormed  Sygdommen  er  begyndt  og  den  endnu 
tilstedeværende  Feber,  kunne  vi  vel  være  sikkre  paa,  at  vi 

,  have  at  gjøre  med  en  Absces.  De  Smerter,  som  Patienten 
føler  i  Knæet,  og  som  ere  saa  hæftige,  at  de  ere  det  Symp- 
tom, hvorover  hun  væsenligst  klager,  maae  da  forklares  paa 
lignende  Maade,  som  de  coxitiske  Knæsmerter,  nemlig  som 
en  peripher  Fremtræden  af  en  Smertefornemmelse,  der 
skyldes  en  Læsion  af  Nervestammen.  Det  Sted,  hvor  Smer- 
ten føles,  er  den  Region,  hvor  Tendines  af  Mm.  semitendi- 
nosus,  gracilis  og  sartorius  udbrede  sig,  men  deraf  kan  man 

•  ikke  slutte  sig  til,  hvilken  Nerve  der  er  afficeret,  idet  baade 
N.  obturatorius ,  N.  ischiaticus  og  N.  cruralis  give  Grene 
til  Huden  i  denne  Region.  Naar  vi  nu  ere  enige  om  at  vi 
have  at  gjøre  med  en  Absces,  saa  maae  vi  tænke  over,  hvil- 
ket Sæde  og  hvilken  Oprindelse  den  har,  og  De  vide  da, 
at  Abscesser  i  Ingven  ere  temmelig  almindelige  og  kunne 
have  meget  forskjellige  Udgangspunkter.  Saaledes  vilde  en 
Spondylitis  eller  en  Caries  af  os  ilei  kunne  give  Congestions- 
abscesser,  der  viste  sig  her,  men  det  er  dog  næppe  en 
saadan  Lidelse,  vi  have  for  os.  Abscesser  i  fossa  iliaca 
kunne  ogsaa  have  deres  Udgangspunct  fra  intestina,  men 

det  er  da  altid  eller  næsten  altid  paa  høire  Side.  Det 
kunde  da  være  en  Psoitis,  og  det  vilde  være  ret  sandsyn- 
ligt, da  en  saadan  kan  optræde  som  en  puerperal  Affection, 
og  da  den  vil  give  Flexion  af  Underextremiteten,  en  Svulst 
over  Ligamentum  Paupartii  og  Smerter  i  Hofte-  og  Knæ- 
region —  hvis  her  ikke  manglede  et  Par  Symptomer.  Psoitis 
begynder  i  Reglen  med  Smerter  i  Regio  lumbalis  og  i  mange 
Tilfælde  vil  man  kunne  føle  en  Svulst  der,  men  ingen  af 
Delene  see  vi  noget  til  her.  Desuden  optræder  en  Psoitis 
i  Puerperiet  vel  altid  som  en  pyæmisk  Affection  og  ledsages 
af  generelle  Symptomer,  der  antyde  en  purulent  eller  putrid 
Infection,  navnlig  da  hæftig  Feber,  ledsaget  af  de  saakaldte 
typhøse  Tilfælde.  Det  ligger  da  nærmest  at  tænke  paa, 
at  her  kunde  have  været  en  inflammatorisk  Proces  i  Nær- 
heden af  Uterus,  som  har  forplantet  sig  til  Fossa  iliaca. 
Ganske  vist  er  Ansamlingen  overfladisk,  idet  den  ligger  i 
den  forreste  Abdominalvæg,  men  der  kan  næppe  være  Tvivl 
om,  at  den  har  sit  Udgangspunkt  dybere,  thi  en  Absces  i 
den  forreste  Abdominalvæg  vilde  ikke  afficere  Underextre- 
mitetens  Nerver  eller  give  Flexion  af  femur.  Under  Puerpe- 
riet optræde,  som  bekjendt,  hyppigt  Inflammationer  omkring 
Uterus,  men  man  er  ikke  ganske  enig  om,  hvor  de  i  Al- 
mindelighed have  deres  Sæ.de.  Man  har  sagt,  at  der  op- 
staaer  en  Endometritis,  der  angriber  Uteri  Muskelsubstans, 
altsaa  bliver  compliceret  med  en  Metritis,  derfra  gaaer  In- 
flammationen over  paa  den  serøse  Membran  og  da  navnlig 
til  ligamenta  lata,  hvorfra  den  igjen  angriber  Cellevævet 
mellem  de  to  Blade  af  denne  Duplicatur,  hvorved  vi  da 
faae  en  saakaldt  Parametritis,  en  Inflammation  i  Cellevævet 
ved  Siden  af  Uterus,  og  da  dette  staaer  i  directe  Forbindelse 

med  det  subperitoneale  Cellevæv  over  Fossa  iliaca,  for- 
staaes  det  let,  at  en  Suppuration  i  Ligg.  lata  kan  strække 
sig  til  Fossa  iliaca.  Man  har  ogsaa  tilskrevet  Sygdommen 
en  Lymphangitis,  der  havde  sit  Udgangspunkt  i  Uterus,  og 
som  skulde  fremkalde  en  Suppuration  i  de  nærmeste  Glandler, 
eller  i  det  Vasa  lymphatica  omgivende  Cellevæv  (i  Ligg. 
lata).  Fmdeiig  forklarer  man  i  den  sidste  Tid  Affectionen 
som  en  Pelviperitonitis ,  der  i  Reglen  skulde  udgaae  fra 
Ovarierne  og  som  saa  skulde  forplante  sig  hen  imod  Fossa 
iliaca  og  give  et  Exsudat,  der  altsaa  kom  til  at  ligge  i  selve 
Cavum  peritonæi,  medens  det  efter  de  andre  Forklaringer 
maatte  ligge  subperitonealt.  Det  Sandsynligste  er  vel,  at 
begge  Dele  kunne  finde  Sted  i  forskjellige  Tilfælde.  Her 
er  Abscessen,  som  sagt,  trængt  frem  i  den  forreste  Abdo- 
minalvæg  og  vilde  vel,  hvis  den  blev  overladt  til  sig  selv, 
perforere  udadtil,  men  det  er  ikke  det  eneste  Forløb,  en 
saadan  Absces  kan  tage.  I  Fossa  iliaca  dextra  kan  den 
perforere  ind  i  Coecum ;  naar  den  forplanter  sig  ned  i  Pel- 
vis  kan  den  aabne  sig  i  Rectum  eller  Vagina,  i  særligt 
uheldige  Tilfælde  kan  den  aabne  sig  i  Cavum  peritonæi  og 
give  en  lethal  Peritonitis  universalis,  endelig  kan  den  sænke 
sig  gjennem  Canalis  cruralis,  komme  frem  paa  Cruralherniets 
Plads  og  udbrede  sig  subcutant  i  Trigonum  crurale.  I  sjeldne 
Tilfælde  kan  den  ogsaa  følge  med  N.  cutaneus  femoris  ex- 
ternus.  og  komme  frem  tæt  indenfor  Spina  ilei  anterior  et 
sup.  Det  maa  endnu  bemærkes,  at  en  saadan  Absces  godt, 
efter  at  have  aabnet  sig  eller  være  aabnet  udad  til,  allige- 
vel kan  perforere  indvendig  f.  Ex.  i  Intestinum,  hvilket  na- 
turligviis  er  mindre  heldigt.  Føle  vi  nøie  efter,  tinde  vi 
at  Svulsten  er  i  Færd  med  at  strække  sig  ned  under  den 

indvendige  Deel  af  Ligamentum  Fallopii,  og  deraf  kunne  vi 
slutte,  at  den,  som  vi  antage,  ligger  foran  Fascia  iliaca  og 
ikke  i  vagina  for  M.  psoas,  thi  i  saa  Fald  vide  vi,  at 
den  vilde  følge  med  Musklen  og  altsaa  komme  frem  paa 
Femurs  Forflade  mere  udadtil,  hvor  den  da  tillige  vilde 
komme  til  at  ligge  under  Fascia  lata,  medens  en  gjennem 
Cruralcanalen  kommende  Ansamling  strax  bliver  subcutan 
gjennem  Foramen  ovale  fasciæ  latæ. 

Med  Hensyn  til  Prognosen,  maae  vi  sige,  at  den  er 
noget  dubia,  thi  foruden  den  rigtignok  meget  ringe  Sand- 
synlighed for  en  universel  Peritonitis,  have  vi  her  alle  de 
Farer,  der  ere  forbundne  med  en  stor  og  dybtliggende 
Absceshule,  først  og  fremmest  da  Faren  for  putrid  Decom- 
position  af  Pus  og  den  deraf  følgende  Infection.  For  at 
formindske  denne  ville  vi  ikke  lade  Abscessen  perforere 
spontant,  men  aabne  den  og  forbinde  antiseptisk.  Hvad 
iøvrigt  Behandlingen  angaaer,  see  De,  at  jeg  har  dannet  en 
Eschara  med  Pasta  viennensis  paa  det  meest  prominerende 
Parti.  En  saadan  Cauterisation  kan  foretages  i  dobbelt 
Øiemed.  Deels  kan  man  haabe  derved  at  paaskynde  en 
Resorption  af  Pus,  hvis  den  er  mulig,  deels  kan  man  der- 
ved, naar  man  ikke  vil  eller  ikke  faaer  Lov  til  at  foretage  sig 
noget  mere  Chirurgisk,  bane  sig  Vei  til  Abscessen,  men  man 
maa  da  gjentage  Cauteri sationen  flere  Gange.  Dette  er  en 
smertefuld  og  langsom  Fremgangsmaade  og  fortjener  kun 
Fortrinnet  naar  man  troer  at  man  foran  Abscessen  kan 
have  liggende  en  Deel  af  Peritonæums  Huulhed,  idet  man 
saa  kan  vente,  at  der  opstaaer  en  adhæsiv  local  Peritonitis, 
hvorved  de  to  Blade  voxe  sammen,  hvorefter  man  med 

Causticum  eller  Kniv  kan  bane  sig  Vei  derigennem  uden 
at  Pus  kan  perforere  ud  i  Cavum  peritonæi. 


8.   Absc.  abdominis. 

•  ,     M.  H. 

For  et  par  Dage  siden  indlagdes  paa  den  chirurgiske 
Afdeling  en  Matros,  21  Aar  gammel,  lidende  af  en  Svulst, 
der  havde  sit  Sæde  ved  den  nederste  Deel  af  Abdomen,  og 
De  see,  at  den  indtager  Partiet  imellem  umbilicus  og  sym- 
physis.  Den  er  convex  saavel  ovenfra  nedad,  som  fra  Side 
til  Side.  Paa  dette  Sted  finder  man  ofte  en  Fremstaaning, 
som  ikke  er  Andet  end  en  større  Masse  Fedt,  men  saa 
snart  vi  føle  paa  Svulsten  og  betragte  den  lidt  nærmere, 
bliver  det  os  strax  klart,  at  der  maa  være  noget  Sygeligt. 
Ved  Optagelsen  meente  den  vagthavende  Candidat,  som 
først  undersøgte  ham,  at  der  kunde  være  en  cancrøs  Svulst, 
idet  den  præsenterede  sig  som  en  temmelig  fast  og  ved 
umbilicus  mørkfarvet  tumor.  Men  Patienten  paastod,  at 
han  først  havde  bemærket  den  i  den  sidste  Tid,  næppe 
mere  end  i  4  eller  5  Dage,  førend  han  kom  herind.  Rig- 
tignok kunde  man  tænke  sig,  at  han  havde  havt  den  længe 
og  kun  var  blevet  opmærksom  paa  dens  Tilstedeværelse  for 
nylig,  men  Patienten  angiver  aldeles  sikkert,  at  han  altid 
har  været  rask  og  kunnet  passe  sit  Arbeide,  indtil  for  om- 
trent en  Uge  siden,  da  fik  han  pludseligt  en  stærk  Diar- 
rhee,  som  varede  i  nogle  Dage,  og  først  derefter  lagde  han 
Mærke  til,  at  der  var  kommet  en  Svulst;  han  var  ogsaa  til- 
bøielig  til  at  sætte  de  to  Sygdomme  i  Forbindelse  med 

hinanden,  saaledes  at  Svulsten  var  en  Følge  af  Diarrheen. 
—  Naar  vi  nu  undersøge  denne  Hævelse  noget  nøiere, 
finde  vi,  at  den  altsaa  strækker  sig  fra  symphysis  op  til 
umbilicus,  den  er  bedækket  af  aldeles  naturlig  Hud,  som 
kan  løftes  op  i  en  Fold,  og  den  har  altsaa  ikke  sit  Sæde 
i  de  øverste  Lag,  hverken  i  Huden  eller  i  det  nærmest 
underliggende  Cellevæv.  Men  naar  man  med  Fingrene  om- 
fatter Svulsten,  viser  det  sig,  at  den  bevæges  til  Siderne 
med  Abdominalvæggen,  og  at  den  altsaa  maa  uave  sit  Sæde 
i  eller  hænge  sammen  med  Musklerne  eller  Aponeuroserne 
eller  peritonæum.  —  Af  Anatomien  vide  vi,  at  Forholdet 
paa  dette  Sted  er  saaledes,  at  vi  have  de  2  mm.  recti, 
adskilte  ved  linea  alba  og  bagtil  beklædte  med  perito- 
næum; men  Musklerne  have  desuden  en  aponeurotisk  Be- 
klædning: vagina  m.  recti,  og  denne  omgiver  dem  saaledes, 
at  den  danner  et  fuldstændigt  Lag  over  hele  Forfladen, 
men  bagpaa  er  den  i  den  nederske  Fjerdedeel,  nedenfor 
umbilicus  tynd  og  cellevævsagtig  og  kan  siges  at  mangle 
som  Aponeurose. 

Dernæst  opdage  vi  ved  den  fortsatte  Undersøgelse  af 
Svulsten,  at  den  er  noget  øm  for  dybere  Tryk,  at  den  har 
en  halvfast  Consistens  over  sin  største  Udstrækning,  men 
foroven  gaaer  over  i  en  blødere  Prom^nens  lige  i  selve  um- 
bilicus; den  er  jo  desuden  efter  Patientens  Relation  op- 
staaet  meget  acut,  og  ved  at  samle  disse  Tegn  komme 
vi  til  den  rimelige  Antagelse,  at  Svulsten  maa  være  af  in- 
flammatorisk Natur  og  vel  kunde  benævnes  en  phlegmone 
præabdominalis,  i  de  dybere  Lag  af  Abdominalvæggen.  — 
Det  staaer  da  kun  tilbage  at  afgjøre  nøiere  dens  Sæde  i 

disse  Lag.  —  Hvis  Sygdommen  fandtes  i  selve  mm.  recti, 

kunde  den  opfattes  som  en  myositis,  men  derimod  indvende 
vi,  at  i  saa  Fald  maatte  begge  mm.  recti  i  deres  nederste 
Halvdeel  vare  angrebne  samtidig;  dernæst  vilde  Svulsten 
ikke  være  jevn  convex,  da  en  myositis  af  begge  mm.  recti 
maatte  have  Form  som  to  Svulster,  adskilte  ved  en  for- 
åyhQt  Længdefure,  svarende  til  linea  alba.  —  Ved  en  myo- 
sitis maatte  Patienten  ogsaa  have  Smerter  i  disse  Muskler, 
og  deres  normale  Function,  Contractionen,  maatte  være 
forstyrret;  han  vilde  have  Besvær  ved  at  reise  sig  op,  idet 
Musklerne  contrahere  sig,  naar  man  foretager  denne  Be- 
vægelse. —  Men  naar  man  lader  ham  prøve  derpaa,  see 
De,  at  han  er  istand  dertil  uden  at  det  smerter  ham  sær- 
deles, og  jeg  troer  endog,  at  man  under  Bevægelsen  ved  at 
lægge  sin  Haand  paa  Svulsten,  faaer  en  bestemt  Fornem- 
melse af  at  de  nævnte  Muskler  contrahere  sig  og  blive  stram- 
mede foran  den  egentlige  Svulst,  hvilken  altsaa  i  dette 
Tilfælde  maa  ligge  bagved  Musklerne. 

Vi  ledes  derved  til  at  søge  Sygdommens  Sæde  i  det  Lag, 
som  ligger  i  Abdominalvæggon  bagved  Musklerne  og  foran  pe- 
ritonæum,  saaat  den  retteste  Benævnelse  blev  en  phlegmone 
eller  abscessus  subperitonæalis.  Herfor  taler  tillige  at  Hævel- 
sen gaaer  ligelangt  til  høire  og  til  venstre  Side  for  linea  alba, 
uden  at  denne  frembringer  nogen  Forandring  i  Svulstens  for- 
reste convexe  Flade,  altsaa  maa  den  ligge  i  et  Lag,  som 
overskrider  Legemets  Midtlinie  uden  at  standses  af  Noget.  — 
Nu  kan  jo  linea  alba,  der  frembringes  af  krydsede  aponeu- 
rotiske  Fibre,  betragtes  som  en  Barriere,  der  er  sat  imel- 
lem alle  de  musculøse  og  aponeurotiske  Dele  paa  høire  og 
venstre  Side,  og  den  adskiller  de  to  vaginæ  for  mm.  recti 
saaledes,  at  en  inflammatorisk  Affection  i  den  ene  ikke  kan 

strække  sig  over  i  den  anden;  men  mellem  peritonæum  og 
Aponeuroserne  findes  et  sammenhængende  Cellevævslag,  som 
ikke  er  skilt  ad  i  Midten  og  en  Phlegmone  eller  en  Ansam- 
ling i  dette  Lag  vil  uhindret  kunne  strække  sig  til  begge 
Sider. 

Det  er  altsaa  i  dette,  i  det  subperitonæale  Cellevævs- 
lag, at  jeg  antager  Sygdommen  for  at  have  sit  Sæde,  saaat 
vi  have  at  gjøre  med  en  subperitonæal  Absces.  Men  hvor- 
for skulde  vi  kalde  det  en  „Absces"  og  ikke  en  „Phleg- 
mone" ?  er  der  en  Pussamling?  Det  kunde  være  tvivlsomt, 
hvis  vi  kun  holdt  os  til  de  Egenskaber  ved  Svulsten,  som 
vi  i  det  Foregaaende  have  drøftet,  thi  endnu  have  vi  ikke 
nævnet  Ordet  Fluctuation,  og  det  er  heller  ikke  lykkedes 
os  ved  vor  Undersøgelse  af  den  store  Hævelse ,  at  faae  en 
saadan  Fornemmelse,  men  selv  om  der  er  Pus,  vil  Fluctua- 
tionsfølelsen  maskeres  af  det  tykke  Lag,  som  vi  skulle  føle 
igjennem.  —  Og  dog  vil  jeg  sige,  at  der  er  Pus,  og  Beviset 
derfor  ville  De  finde  i  den  lille  Prominens ,  som  jeg  sagde 
Dem,  at  der  fandtes  i  umbilicus.  De  ville  nendig  see,  at 
Huden  her  er  rød,  spændt  og  toppet,  som  naar  en  subcutan 
Absces  er  lige  ved  at  perforere,  og  en  saadan  er  her  og- 
saa  i  Virkeligheden,  idet  det  er  den  subperitonæale  Absces, 
som  her  er  blevet  subcutan,  og  er  i  Færd  med  at  aabne 
sig  en  Udgang  ved  Siden  af  umbilicus  eller  rettere  igjen- 
nem annulus  umbilicalis;  man  kunde  maaskee  sige,  at 
den  har  fulgt  den  Vei,  der  anvises  den  af  Rudimenterne 
af  a.  umbilicalis,  der  jo  ligger  i  det  subperitonæale 
Cellevæv. 

Naar  vi  nu  gaae  tilbage  til  Patientens  Referat,  at  han 
har  mærket  Abscessen  efter  at  have  havt  en  heftig  Diar- 

rhee,  saa  passer  denne  Forbindelse  af  de  to  Sygdomme  paa 
den  af  Forfatterne  .stivne  Beskrivelse  af  Abscesser  i  den 
forreste  Abdominalvæg ,  nemlig  at  de  i  Almindelighed  ud- 
vikle sig  efter  en  stærk  Diarrhee  og  synes  at  være  en  Følge 
af  den,  uden  at  dog  det  egentlige  Sammenhæng  imellem 
(iem  er  rigtigt  oplyst.  —  Man  maa  nemlig  ikke  troe,  at  det 
gaaer  til  paa  den  Maade,  at  en  Ulceration  f.  Ex.  i  ileum 
skulde  bevirke  en  Sammenvoxning  mellem  denne  og  Abdo- 
minalvæggen  og  senere  gjennembryde  de  sammenklæbede 
Peritonæalblade  saaledes,  at  den  trængte  ind  i  det  subperi- 
tonæale  Cellevæv  og  der  fremkaldte  en  Suppuration,  thi 
naar  disse  Abscesser  aabnes,  viser  det  sig,  at  de  ikke  com- 
municere  med  nogen  Intestinalhuulhed ,  Pusset  er  nemlig 
ikke  fæcalt,  men  derimod  har  det  jevnligt  den  eiendomme- 
lige  løgagtige  Lugt,  som  man  finder  i  Abscesser,  der  danne 
sig  i  Nærheden  af  Digestionsveiene.  --  Dette  vil  rimelig- 
viis  ogsaa  være  Tilfældet  her,  naar  vi  incidere  Abscessen. 
—  Det  anføres  ogsaa  af  Forfatterne,  at  disse  Sygdomme 
især  findes  hos  Alcoholister,  men  nogen  saadan  Complica- 
tion  have  vi  ikke  opdaget  hos  vor  Patient. 

Hvad  Prognosen  angaaer  ville  vi  stille  den  „god" ;  ved 
en  antiseptisk  Behandling  med  Incision  ville  vi  sandsynlig- 
viis  faae  Abscessen  lægt  og  Patienten  helbredet;  dog  maae 
vi  erindre,  at  man  har  iagttaget  Tilfælde,  hvor  der  efter 
Aabning  af  Abscessen  opstod  en  Ruptur  af  peritonæum, 
som  dannede  Bunden  afHuulheden  og  i  saa  Fald  vilde  der 
jo  kunne  opstaae  en  farlig  Complication.  —  Her  ville  vi 
dog  ikke  befrygte  noget  Saadant,  thi  det  undgaaes  vistnok 
ved  den  Maade,  hvorpaa  jeg  tænker  at  udtømme  Pusset.  — 
Jeg  vil  nemlig  ikke  gjennemskjære  hele  Abscessen,  men 

nøies  med  at  incidere  paa  det  Sted,  hvor  den  er  kommet 
frem  til  Overfladen,  altsaa  i  den  lille  toppede  Prominens 
ved  umbilicus  og  lade  Suppurationen  udtømme  sig  igj en- 
nem  denne  Aabning,  livor  jeg  godt  kunde  indføre  et  Drain- 
rør  med  det  Samme, 

Patienten  chloroformeredes  og  Incisionen  gjordes  saa- 
ledes  som  jeg  havde  angivet;  der  udflød  en  overordentlig 
stor  Mængde  Pus ,  hvorved  Svulsten  efterhaanden  formind- 
skedes, dog  uden  at  svinde  fuldstændigt  og  navnlig  trøra- 
mede  Pusset  rigeligt  frem,  hver  Gang  Patienten  hostede. 
Der  anlagdes  antiseptisk  Forbinding  og  under  fortsat  anti- 
septisk Behandling  tabte  Suppurationen  sig  mere  og  mere ; 
endelig  udskreves  han  i  en  tilfredsstillende  Sundhedstilstand. 


9.   Absc.  reg.  glutææ  &  thoracicæ  later. 

M.  H. 

H. ,  59  Aar  gammel,  Arbeidsmand,  indlagdes  i  Hospi- 
talets chirurgiske  Afdeling,  efterat  han  3  Uger  i  Forveien 
havde  faaet  en  Svulst  paa  venstre  spina  scapulæ,  forbundet 
med  betydelig  Smerte  paa  dette  Sted.  Der  udviklede  sig 
en  stor  Anthrax,  som  forløb  paa  sædvanlig  Maade  med 
Perforation  af  Huden  paa  flere  Steder  og  med  Udtømmelse 
af  Pus  og  necrotiske  Cellevævstjavser.  —  Nogen  bestemt 
Aarsag  kunde  ikke  opdages  til  denne  Anthrax  der,  som 
det  sædvanlig  skeer,  havde  angrebet  Bagfladen  af  truncus; 
de  hyppigste  Aarsager  til  denne  Sygdom  ere  jo  almindelig 
Cachexi,    maaskee  ogsaa  Alcoholisme  og  Diabetes,  men 

noget  Saadant  fandtes  ikke  hos  vor  Patient.  • —  Hans  Al- 
meenbefindende  havde  ogsaa  i  den  første  Tid  været  ret 
godt  og  de  gangræøse  Dele  vare  ifærd  med  at  udskilles; 
men  i  den  sidste  Uge  er  der  samtidig  med  en  febril  Til- 
stand kommet  betydelige  Smerter  paa  høire  Side  af  Brystet 
qg  paa  venstre  nates. 

Ved  Undersøgelsen  fandtes  nedenfor  høire  Axil  en 
pastøs  Svulst,  strækkende  sig  omtrent  fra  4de  til  6te  costa, 
begrændset  skarpt  bagtil  af  Randen  af  latissimus  dorsi, 
medens  den  fortil  naaede  til  Randen  af  pectoralis  major.  — 
Huden  var  endnu  uskadt,  ikke  rød,  men  der  var  betydelig 
Ømhed  især  dog  ved  dybere  Tryk,  og  i  den  bagerste  Deel 
fik  man  en  utydelig  fluctuerende  Fornemmelse.  Percus- 
sionen  var  over  åei  syge  Parti  lidt  mattere  end  paa  den 
sunde  Side,  og  der  opstod  da  en  Tanke  om,  at  vi  maaskee 
havde  at  gjøre  med  et  perforeret  Empyem,  idet  her  jo  var 
gaaet  en  Anthrax  i  Forveien,  som  kunde  have  givet  en 
pyæmisk  pleuritis ;  men  det  viste  sig  snart  at  være  urigtigt, 
idet  der  ikke  var  Symptomer  fra  Respirationens  Side;  den 
matte  Percussion  var  heller  ikke  meget  udtalt,  saaat  det 
vel  var  rimeligere  at  den  inflammatoriske  Proces  laa  uden- 
paa  thorax. 

.  Nu  seer  man  Hævelsen  betydelig  tiltaget.  Huden  er 
blevet  stærkt  spændt  og  rød,  kan  ei  foldes,  og  Flutuations- 
fornemmelsen  er  ikke  længer  tvivlsom,  saaat  der  maa  være 
en  Ansamling  af  Pus.  —  Man  kunde  da  maaskee  troe,  at 
det  var  en  subcutan  Affection;  men  for  det  Første  vilde 
den  da  være  forløbet  hurtigere  og  dernæst  vilde  Huden 
have  viist  sig  plegmonøs,  medens  den  ved  Indlæggelsen 
næsten  var  normal.    Ansamlingen  ligger  derfor  rimeligviis 

dybere  og  vistnok  heelt  inde  imellem  Musklerne,  naar  vi 
ret  undersøge  den,  finde  vi,  at  dens  meest  fremtrædende 
Deel  netop  svarer  til  m.  serratus  anticus  major.  Svulsten 
er  aldeles  tydelig  begrændset  af  latissimus  bagtil,  men 
fortil  synes  den  at  tabe  sig  lidt  ind  under  pectoralis;  den 
svarer  altsaa  netop  til  det  Parti,  hvor  serratus  er  meest 
fri,  medens  den  ligesom  skjules  der,  hvor  Musklen  ligger 
bedækket  af  det  overfladiske  Muskellag,  men  ogsaa  her  er 
der  betydelig  Ømhed  og  den  matte  Percussion,  der  kunde 
hidrøre  fra  det  forøgede  Volumen  af  de  ydre  Bløddele 
(udenpaa  costæ),  har  ligeledes  omtrent  samme  Udstrækning 
som  serratus.  Den  sandsynlige  Diagnose  er  altsaa,  at  Pa- 
tienten har  en  Absces  i  Cellevævet  under  m.  serratus  an- 
ticus major  og  den  bestyrkes  endnu  mere,  naar  vi  under- 
søge den  omtalte  Svulst  paa  venstre  nates.  Der  findes  her 
ingen  Rødme  af  Huden  og  den  er  forskydelig  paa  samme 
Maade  som  ellers,  men  der  er  en  Udfyldning,  der  hæver 
hele  denne  nates  frem,  saaat  den  er  langt  voluminøsere 
end  høire;  der  er  tillige  betydelig  Ømhed  ved  Tryk  og  en 
dyb  Fluctuation.  Da  Huden  er  uskadt,  maa  Abscessen  ligge 
dybere;  nu  have  vi  under  Huden  et  rigeligt  adipøst  Celle- 
væv og  derefter  en  Fascie,  som  bedækker  m.  glutæus  maxi- 
mus, vi  kunde  altsaa  tænke  paa  en  subaponeurotisk  Absces,^ 
men  netop  paa  dette  Sted  findes  hverken  nogen  stærk 
Aponeurose  eller  noget  rigeligt  Cellevævslag  under  den^ 
idet  vi  komme  lige  ind  paa  Fibrene  af  glutæus.  —  Vi  maae 
da  søge  Abscessen  endnu  dybere,  rimeligviis  under  selve 
m.  glutæus,  og  jeg  troer  med  Bestemthed  at  den  ligger 
der.  Naar  de  nemlig  betragte  Svulstens  Form  nøiere,  ville 
De  overbevise  Dem  om,  at  den  svarer  til  den  nævnte  Mu- 

skels  Form  og  Leie,  thi  den  begrændses  foroven  og  for- 
neden af  de  skraae  Rande,  der  netop  ere  den  øverste 
og  den  nederste  Rand  af  glutæus,  og  vi  vide  fra  Ana- 
tomien at  der  under  denne  Muskel  og  over  Aponeurosen, 
der  dækker  det  næste  Muskellag,  er  Plads  til  at  en  stor 
•  Pusansamling  kan  danne  sig.  —  De  see  nu  den  Lighed, 
der  findes  imellem  de  to  smertefulde  Hævelser,  som  Pati- 
enten har  faaet  omtrent  paa  samme  Tid,  idet  vi  tildeels  af 
anatomiske  Grunde  erkjende  dem  som  submuskulære  Ab- 
scesser; men  da  disse  ere  opstaaede  begge  spontant  og 
begge  paa  eengang,  ledes  vi  ogsaa  til  at  henføre  dem  til 
den  samme  Aarsag  og  den  søge  vi  i  den  oprindelige  An- 
thrax  paa  Skuldren.  Vi  kunde  derfor  vel  ogsaa  give  dem 
den  gamle  Benævnelse  af  metastatiske  Abscesser  og  betragte 
dem  som  noget  Pyæmisk.  Men  af  den  Grund  ville  vi  til- 
lige stille  Prognosen  noget  tvivlsom ;  vistnok  nære  vi  mindre 
Frygt  for  den  purulente  Infection,  der  viser  sig  ved  ydre 
Suppurationer,  som  lettere  tilstede  en  chirurgisk  Behand- 
ling, men  paa  den  anden  Side  kunne  vi  ikke  være  sikkre 
paa,  om  der  ikke  allerede  findes,  eller  senere  kunde  komme 
indre  Abscesser.  —  Hidtil  har  man  endnu  ikke  udfundet 
bestemte  Love,  som  Metastaserne  følge  med  Hensyn  til  de 
Organer,  som  de  angribe;  imidlertid  har  man  dog  sagt,  at 
Forholdet  hyppigst  var  dette,  at  naar  Udgangspunctet  var 
etsteds  i  det  store  Kredsløb,  optraadte  Metastaserne  i 
pulmo;  var  det  i  venaporta  Systemet,  optraadte  de  i  hepar 
og  at  de  dernæst  snarest  syntes  at  træffe  et  Organ,  som 
tidligere  var  sygt,  eller  et  System,  som  tidligere  var  lidende ; 
saaledes  skulde  Rheumatikere  fortrinsviis  faae  articulære 
Abscesser.    Efter  den  Anskuelse,  skulde  vi  hos  vor  Patient 

nærmest  vente  pulmonale  Metastaser,  men  vi  have  allerede 
ovenfor  anført,  at  der  ikke  var  Respirationsbesværligheder, 
og  den  ubetydelige  Mathed  i  Percussionen  i  høire  Side, 
mente  vi  at  kunne  forklare  paa  en  anden  Maade.  —  Pa- 
tienten har  det  desuden  taaleligt  for  Øieblikket;  han  har 
dog  nogen  Appetit  og  har  ikke  havt  stærke  Kulderystelser, 
saaat  Prognosen  snarere  er  god  end  slet. 

Hvad  den  locale  Behandling  angaaer,  ville  vi  ikke  op- 
sætte at  udtømme  Svulsterne,  da  vi  ere  overbeviste  om,  at 
de  indeholde  en  betydelig  Mængde  Pus;  det  er  imidlertid 
to  Steder,  hvor  det  er  vanskeligt  at  anlægge  Forbindingen 
saaledes,  at  den  holdes  antiseptisk.  —  Paa  nates  vil  der 
let  komme  Putrescents  til  Incisiouen  fra  anus  og  en  For- 
binding glider  let  paa  dette  Sted.  —  Paa  Siden  af  Brystet 
er  det  ogsaa  vanskeligt  at  forhindre  Luften  fra  at  trænge 
ind  paa  Grund  af  Respirationsbevægelserne  og  desuden  for- 
skyder Bandagen  sig  let  opad,  saaat  Incisionen  bliver  ube- 
dækket forneden.  —  Vi  ville  derfor  paa  nates  lægge  Inci- 
sionen langt  fortil  for  at  fjerne  os  saameget  som  muligt 
fra  anus;  Incisionen  skal  ogsaa  gjøres  temmelig  lille,  saaat 
den  blot  kan  optage  et  tykt  Drainrør ;  i  hvilken  Retning  vi 
gjøre  den,  er  ligegyldigt;  vi  kunne  godt  gjøre  den  paralel 
med  Muskelfibrene,  da  vi  ved  Drainrøret  kunne  sikkre  os 
tilstrækkeligt  Pusudflod;  ellers  vilde  det  være  nødvendigt 
at  gjøre  en  stor  Aabning  paatværs  af  Fibrene  eller  maaskee 
endog  een  Aabning  ved  hver  Ende  af  Abscessen.  —  Ab- 
scessen under  serratus  skal  aabnes  paa  det  meest  flue- 
tuerende  Sted  og  derefter  bringes  ved  Hjelp  af  Chassaignac's 
Drainrørscanyle  et  saadant  Rør  ud  saavel  ved  den  forreste 
som  den  bagerste  Ende  af  Abscessen. 

Abscesserne  aabnedes  derpaa  efter  de  angivne  Regler; 
den  ene  fandtes  under  glutæiis,  den  anden  imellem  serratus 
og  costæ.  Patienten  havde  det  strax  betydeligt  bedre  "og 
Abscessen  paa  nates,  som  indeholdt  en  overordentlig  stor 
Mængde  Pus,  var  saa  hurtigt  lukket,  at  da  Forbindingen 
•  skiftedes  tredie  Gang,  var  der  Intet  mere  at  udtrykke,  og 
derefter  lægtes  selve  Drainrørsaabningen  snart.  —  Paa  Bry- 
stet varede  Suppurationen  endeel  længere  og  her  maatte 
Forbindingen  skiftes  oftere,  fordi  der  i  Abscessen  fandtes 
endeel  necrotisk  Cellevæv,  som  først  efterhaanden  kunde 
uddrages,  og  der  gjordes  en  ny  Incision. nogle  Dage  senere 
for  at  Huulheden  hurtigere  kunde  læges.  Men  begge  Ab- 
scesserne havde  allerede  været  helbredede  længe  førend 
han  udskreves,  hvilket  først  skeete  omtrent  2  Maaneder 
efter  hans  Indlæggelse,  fordi  den  store  Saarflade,  der  var 
kommet  efter  Hudgangrænen  paa  Carbunklen,  cicatriserede 
saa  langsomt.  Der  kom  ingen  nye  Suppurationer  og  Pa- 
tientens Almeenbefindende  havde  været  fuldstændig  godt  i 
lang  Tid  før  han  forlod  Hospitalet. 


10.   Abcessus  poplitæus. 

M.  H. 

For  nogle  Dage  siden  indlagdes  her  en  Arbeidsmand 
Niels  J.,  23  Aar  gi.,  hvis  Sygehistorie  jeg  kan  referere  saa- 
ledes  efter  et  Udtog  af  Journalen:  For  fire  Dage  siden  fik 
Patienten  uden  bekjendt  Aarsag  pludselig  stikkende  Smerter 
i  høire  poples,  som  nødte  ham  til  at  gaae  tilsengs.  Smer- 
terne, der  kun  vare  stærke  ved  Bevægelser,  strakte  sig 

lidt  op  af  Bagfladen  af  femur,  og  ledsagedes  af  Eødme  og 
Svulst.  Han  har  tørstet  lidt,  havt  Hovedpine  og  forstyrret 
Søvn.  —  Efter  Indlæggelsen  tiltoge  Smerter  og  Svulst, 
saaat  vi  nu  finde  en  Udfyldning  af  hele  poples,  bedækket 
af  rød  og  heed  Hud,  som  ikke  lader  sig  folde.  Svulsten 
er  begrændset  af  Musklerne,  der  omgive  cavitas  politæa, 
taber  sig  nedad  imellem  gastrocnemii  og  opad  paa  Bag- 
fladen af  femur  imellem  Musklerne;  den  er  i  det  Hele 
pastøs,  men  giver  en  svag  Fluctuationsfornemmelse  omtrent 
paa  Midten.  —  I  selve  Knæarticulationen  findes  ingen  An- 
samling og  Flexionen  er  kun  lidet  forhindret,  derimod 
smerter  Extensionen  ham  meget,  hvorfor  crus  holdes  lidt 
flecteret.  —  Huden  overalt  normalt  farvet  undtagen  netop 
paa  det  svulne  Parti,  og  kun  her  findes  Ømhed  ved  Tryk. 
—  Der  sees  hverken  Svulst  af  Ingvinalglandlerne  eller 
lymphangitiske  Tegn  paa  den  indvendige  Side  af  Extremi- 
teten  eller  nogen  Læsion  paa  Foden.  P.  noget  over  100 
og  han  lider  tillige  af  en  meget  heftig  Bronchitis. 

Naar  vi  ville  søge  at  klare  os  Forholdet  ved  denne 
plegmonøse  Svulst,  saa  kunne  vi  strax  benægte  Til- 
stedeværelsen af  en  simpel  subcutan  Phlegmone,  thi  en 
saadan  vilde  ikke  standse  netop  ved  Muskelrandene ,  der 
begrændse  poples,  men  det  maa  være  en  dybere  Li- 
delse, der  trænger  sig  mod  Overfladen  paa  det  Sted,  hvor 
Huden  er  rød  og  derved  drager  Huden  ind  med  i  den 
imflammatoriske  Proces.  —  Naar  Phlegmonen  nu  ikke  er 
subcutan,  maa  den  altsaa  ligge  under  Aponeurosen  eller 
inde  i  cavitas  poplitæa  selv  og  have  sit  Sæde  i  de  Dele, 
der  ligge  der,  vasa  etc.  eller  i  det  Cellevæv,  som  omgiver 
disse.  —  Benet  er  rimeligviis  ikke  Udgangspunctet  for  Syg- 

dommen,  thi  der  er  ingen  Ømhed,  naar  man  fatter  omkring 
det  fra  Fortladen,  og  Articulationen  kan  ligesaa  lidt  være 
syg,  da  Flexionen  er  næsten  uhindret  og  da  der  slet  ikke 
findes  nogen  Ansamling  eller  Svulst  af  Capslen.  —  Den 
meget  store  Hævelse  i  poples  maa  for  Størstedelen  skyldes 
«t  forøget  Volumen  af  Cellevævet  der;  men  Spørgsmaalet 
bliver  kun,  om  dette  ikke  maaskee  er  angrebet  secundært 
som  Følge  af  Inflammation  i  de  Dele,  der  omsluttes  af 
Cellevævet.  Nerven  og  Arterien  ere  næppe  oprindeligt 
angrebne,  Venerne  vistnok  heller  ikke,  thi  der  er  intet 
Oedem  udover  Foden ,  men  saa  have  vi  endnu  de  lympha- 
tiske  Glandler  og  vasa  tilbage.  —  Vi  have  jo  paa  Under- 
extremiteten  flere  lymphatiske  Systemer :  de  fleste  v.  lymph. 
ere  superficielle,  begynde  paa  Foden  og  strække  sig  op  af 
Forfladen  af  crus,  forløbende  tildeels  langs  Grenene  af  v. 
saphena  interna,  hvorefter  de  tilsidst  samles  op  til  Crural- 
glandlerne.  Dernæst  have  vi  det  dybtliggende  System,  der 
følger  med  aa  peronæa,  tibialis  antica  et  postica  op  til  poples, 
hvor  der  ligge  4 — 5  Glandler,  og  derpaa  videre  med  vasa 
til  Ingvinalglandlerne.  —  Endelig  er  der  et  System,  der 
staaer  midt  imellem  disse  to,  nemlig  et  par  smaa  Stammer, 
soui  fra  Fibularsiden  af  Foden  gaae  bag  malleolus  externus 
for  at  følge  med  v.  saphena  parva,  der  bliver  mere  profund 
høiere  oppe,  saaat  de  ogsaa  ende  i  de  enkelte  dybe  Gland- 
ler i  poples  sammen  med  de  Stammer,  der  fra  først  af  vare 
profunde.  —  Da  vi  nu  vide  at  Phlegmonerne  paa  alle  de 
Steder,  hvor  Cellevævet  omgiver  Glandelpaquetter,  udgaae 
hyppigst  fra  disse,  som  atter  iordetmeste  ere  secundært 
angrebne  igjennem  de  tilførende  vasa  lymphatica,  saa  kunde 
vi  ogsaa  her  have  Anledning  til  at  søge  efter,  om  der  ikke 

ligger  en  adenitis  til  Grund  for  Abscessen,  en  adenitis  po- 
plitæa,  forplantet  til  Glandlerne  igjennem  de  profunde  eller 
halv  profunde  vasa, .  som  vi  have  sagt  forløbe  den  Vei. 

Men  vi  have  ikke  været  istand  til  at  flnde  nogen  saa- 
dan  Aarsag  og  maae  derfor  lade  Ætiologien  in  suspenso. 
Hvad  Behandlingen  derimod  angaaer,  betænke  vi  os  ikke 
paa  at  gjøre  en  Incision ,  da  baade  de  locale  Tilfælde  og 
Sygehistorien  ikke  lade  nogen  Tvivl  tilbage  om,  at  her  er 
en  Pussamling. 


Der  foretoges  da  en  Incision  igjennem  Integumenterne 
og  Aponeurosen,  hvorefter  en  Sonde  trængte  ind  i  Absces- 
hulen, der  indeholdt  en  stor  Deel  godt  Pus,  og  der  indlagdes 
strax  et  tykt  Drainrør.  —  Nogle  Dage  efter  fandtes  Sup- 
purationen  at  strække  sig  ned  til  den  nederste  Ende  af 
cavitas  poplitæa,  hvorfor  her  gjordes  en  Contraaabning,  og 
et  nyt  Drainrør  indbragtes.  —  Medens  Patientens  Tilstand 
nu  i  det  Hele  bedredes,  navnlig  ved  at  de  heftige  bron- 
chitiske  Tilfælde  efterhaanden  aftoge,  bredte  den  phleg- 
monøse  Hævelse  sig  mere  opad  i  Dybden  imellem  den  ud- 
vendige og  den  indvendige  Muskelgruppe  bag  paa  femår; 
en  Sonde  kunde  føres  fra  den  første  Incisionsaabning  langt 
op  imod  nates,  og  da  Pusset  ikke  syntes  at  udflyde  til- 
strækkeligt, uagtet  et  langt  Drainrør  indlagdes,  maatte  jeg 
gjøre  en  ny  Contraaabning  lige  under  plica  natium,  hvorfra 
Suppurationen  kunde  finde  Udvei  ved  Draining,  —  Nu  trak 
hele  den  suppurerende  Huulhed  sig  godt  sammen,  Pus- 
mængden aftog,  Drainrørene  forkortedes  mere  og  mere^ 

indtil  de  endelig  heelt  udtoges  og  Helbredelsen  lod  da  ikke 
længe  vente  paa  sig. 


Abscessus  genæ. 

M.  H. 

De  see  her  en  Patient  med  en  Svulst  paa  Kinden,  en 
ganske  overfladisk  Absces,  idet  man  næsten  kan  see  Pus 
skinne  igjennem  Bedækningerne  og  paa  et  enkelt  stærkt 
prominerende  Parti  er  der  kommet  en  spontan  Perforation, 
hvorigjennem  der,  ved  Tryk  paa  Svulsten,  udflyder  en  Deel 
Pus.  Patienten  angiver,  at  han  for  14  Dage  siden  fik 
Smerte  i  „Tænderne"  i  venstre  Side  af  Munden,  i  maxilla 
superior,  og  lidt  efter  kom  der  en  Hævelse  af  hele  venstre 
Kind,  forbundet  med  stærke  Smerter,  saaat  han  ikke  kunde 
taale  at  aabne  Munden,  ikke  tygge.  Efterhaanden  er  Svulsten 
blevet  mere  toppet  og  der  findes  flere  ligesom  fremskydende 
Prominentser.  Vi  kunne  altsaa  sige  at  her  er  en  Suppu- 
ration,  der  har  sit  Sæde  ganske  overfladisk,  lige  under 
Huden.  —  En  inflammatorisk  Svulst  af  Kinden  er  nu  ikke 
nogen  sjelden  Sygdom;  vi  have  saaledes  her  den  saakaldte 
parulis  o:  en  Abscesdannelse  ved  gingiva,  men  den  aabner 
sig  inde  i  Munden  og  giver  ikke  en  udvendig  Perforation 
af  Huden,  som  hos  vor  Patient.  Rigtignok  har  han  havt 
„Tandpine"  og  man  kunde  derfor  troe,  at  Sygdommen  stod 
i  Forbindelse  med  en  carieret  Tand;  man  vilde  endog 
rimeligst  formode,  at  det  maatte  være  en  molaris,  der  var 
syg.  Men  her  findes  alle  molares  sunde,  kun  en  dens  in- 
cisivus  sidder  løst  med  Suppuration  i  Omfanget,  men  der- 

fra  kunde  Suppurationen  ikke  være  udgaaet.  Nu  fortæller 
Patienten  os,  at  han  for  7  Aar  siden  har  havt  en  ganske 
lignende  Svulst  paa  dette  Sted,  hvilken  helhrededes  efterat 
der  ved  en  Incision  var  udtømt  en  Deel  Pus.  Det  er  da 
rimeligt  at  antage,  at  her  er  noget  Andet  end  en  almindelig 
parulis.  Under  selve  Huden  paa  Kinden  er  det  meget 
sjeldent  at  finde  en  primær  Pelegmone;  .derimod  kan  man 
undertiden  faae  Suppuration  i  den  Fedtklump,  som  ligger 
paa  buccinator  (og  paa  hvis  større  eller  mindre  Volumen 
Ansigtets  Form  for  en  Deel  beroer).  En  saadan  Suppu- 
ration kunde  vel  bane  sig  Vei  udadtil  imellem  de  mere 
overfladiske  Muskler  —  zygomatici  —  og  komme  frem 
under  Huden.  En  anden  Oprindelse,  som  Pusset  kunde 
have,  er  fra  periostium  eller  fra  selve  Maxillen;  saaledes 
kunde  man  nok  tænke  sig  at  en  Sygdom  i  anthrum  High- 
mori  kunde  bevirke,  at  der  kom  Pus  frem  igjennem  dens 
øverste  Deel,  og  at  det  ved  at  trænge  ud  ovenover  Ud- 
springet af  m.  caninus,  hindredes  i  at  perforrere  ind  i 
Munden,  men  sænkede  sig  ind  imellem  de  mere  overfladiske 
Muskler,  indtil  det  naaede  heelt  ud  under  Huden  paa  Kin- 
den. Dette  Forløb  er  imidlertid  sjeldnere  og  desuden  kan 
jeg  ikke  opdage  noget  Tegn  paa  en  Sygdom  inde  i  anthrum 
Highmori,  uagtet  jeg  har  undersøgt  denne  Huulheds  Vægge 
saavel  inde  fra  Næsen,  som  fra  Munden,  baade  i  fossa  ca- 
nina  og  paa  palatum  durum.  —  De  see  altsaa,  at  vi  ikke 
kunne  stille  nogen  bestemt  Diagnose  med  Hensyn  til  Ud- 
gangspunctet  for  Suppurationen,  men  ialtfald  vil  jeg  dilatere 
den  spontane  Perforationsaabning  og  derefter  foretage  en  Un- 
søgelse  af  Abscessens  Forhold.  — 

Nu  har  jeg  dilateret  den  med  Kniv  og  jeg  føler  da^ 
at  den  gaaer  i  Dybden  heelt  ind  imod  Maxillen,  som  jeg 
kan  føle  sund  overalt,  undtagen  paa  et  enkelt  Sted  fortil, 
hvor  jeg  opdager  et  lille  denuderet  Beenparti.  Jeg  er  der- 
for tilbøielig  til  at  antage,  at  Suppurationen  under  Huden 
'er  secundær,  saaledes  at  det  er  en  periostitis  eller  ostitis, 
der  har  foraarsaget  den,  og  Abscessen  paa  Kinden  bliver 
altsaa  en  Congestionsalisces. 

Dernæst  vil  jeg  bede  Dem  betragte  denne  Patient,  som 
har  et  ulcus  paa  Kinden,  der  er  opstaaet  for  et  Aarstid 
siden,  og  hvorfra  der  stadig  udflyder  Pus. 

De  see,  at  jeg  med  en  Sonde  kan  trænge  ind  igjennem 
dette  ulcus  og  naae  ind  til  en  Dybde  af  omtrent  2";  vi 
have  altsaa  en  fistuløs  Canal  ind  i  Kinden  og  Spørgsmaalet 
bliver  da,  om  det  er  en  incomplet  Fistel  (ulcus  fistulosum) 
eller  en  virkelig  complet  Fistel,  hvilket  i  dette  Tilfælde  vil 
sige:  en  Communicationsgang  fra  den  ydre  Overflade  til  en 
Huulhed,  beklædt  med  en  mucøs  Membran.  For  at  afgjøre 
dette,  ville  vi  først  prøve,  om  der  er  en  indvendig  Aabning 
inde  i  Mundhuulheden ;  sprøiter  man  en  Vædske  ind  igjen- 
nem den  ydre  Aabning,  angiver  Patienten,  at  han  smager 
Vædsken,  men  den  kommer  ikke  directe  ind  i  Munden,  idet 
den  flyder  ind  i  fauces  og  derfra  fortil,  saaat  han  kan 
spytte  den  ud.  Ved  at  undersøge  med  Fingren  inde  i 
Munden,  føler  man  paa  den  indvendige  Side  af  Kinden  en 
^  Streng,  der  strækker  sig  fra  det  omtalte  ulcus  hen  imod 
mg.  infraorbitalis,  men  man  finder  ingen  indvendig  Aabning 
her.  Naar  man  samtidig  bringer  en  Sonde  ind  i  den 
tistuløse  Gang,  kan  man  føle  den  liggende  i  den  ovennævnte 

Streng,  men  den  kan  intetsteds  føles  blottet  eller  trænge 
igjennem  med  sin  Spids.  Derimod  bemærker  man,  at  den 
kan  skydes  længere  ind  end  Kindens  Tykkelse,  den  støder 
ikke  paa  nogen  denuderet  Beenflade  af  Maxillen,  men  naar 
den  er  indført  saa  dybt  som  den  kan  komme,  kan  Enden 
af  den  bevæges  lidt  til  forskjellige  Sider;  dette  tyder,  da 
paa,  at  den  er  gaaet  igjennem  en  Aabning  i  maxilla  su- 
perior  og  nu  findes  inde  i  anthrum  Highmori.  —  Den 
indsprøitede  Vædske  er  altsaa  ogsaa  trængt  ind  i  anthrum, 
dernæst  ind  i  Næsen  og  herfra  bag  velum  palatinum  ind  i 
fauces  og  Munden.  —  Den  forreste  Flade  af  anthrum  kan 
undersøges  deels  udvendigfra  igjennem  Huden  deels  inde 
fra  Munden;  men  her  føles  intet  Abnormt  ligesaalidt  som 
pua  den  underste  Flade,  der  svarer  til  palatum  durum. 
Den  indvendige  Væg,  som  vender  imod  Næsehuulheden,  er 
vanskeligere  at  undersøge  med  Fingren;  det  kunde  være 
af  Interesse  at  erfare  Noget  om  den  normale  Aabning  som 
findes  her,  men  De  vide,  at  det  er  særdeles  svært  at  finde 
den,  endskjøndt  man  tidligere  har  meent,  at  man  med  et 
Instrument  som  et  tyndt  Catheter  kunde  sondere  den.  Her 
maa  der  ialtfald  være  en  aaben  Communication  tilstede 
imellem  de  to  Huulheder;  thi  Patienten  fortæller,  at  naar 
han  ligger  paa  den  sunde  Side,  kommer  der  en  ildelugtende 
Vædske  ind  i  Næsen,  hvorfra  den  synkes  eller  udspyttes. 

Sygdomme  i  anthrum  ere  enten  acute,  inflammato- 
riske, eller  chroniske.  De  første,  som  i  Almindelighed  ere 
synonyme  med  en  Absces,  opstaae  meget  sjældent  primært 
her;  de  ere  næsten  altid  secundære  fra  en  Lidelse  i  proc. 
alveolaris  og  oftest  fra  en  syg  Tand.  Patienten  havde  nu 
for  et  Aar  siden  Tandpine  og  derefter  kom  hans  nuværende 

Sygdom;  vi  kunne  altsaa  antage,  at  denne  Tandlidelse  har 
bevirket  en  Absces  i  anthrum,  hvilken  saa  har  perforeret 
dennes  forreste  Væg.  En  saadan  kan  forholde  sig  paa  for- 
skjellig  Maade:  den  kan  udtømmes  igjennem  den  normale 
Aabning  ind  i  Næsen  og  maaskee  helbredes  paa  denne 
Maade,  eller,  som  her,  Benet  kan  perforeres.  I  Alminde- 
lighed er  det  da  den  forreste  Væg,  der  giver  efter,  og 
Pusset  kan  enten  udtømmes  inde  i  Munden  i  fossa  canina, 
eller  perforere  udad  igjennem  Kinden.  —  Undertiden  kunne 
Beenvæggene  udspiles  noget  inden  der  skeer  en  Perforation. 
Hos  denne  Patient  findes  nu  ingen  saadan  Udspiling  med 
Fortynding  af  Væggene,  men  Benet  er  perforeret  paa  eet 
Sted,  hvor  det  maaskee  har  været  mere  tyndt  eller  i  en 
mere  sygelig  Tilstand ;  Pusset  er  trængt  ud  igjennem  denne 
Aabning  og  har  tilsidst  gjennembrudt  hele  Kinden.  Vi 
have  altsaa  en  nasal  og  en  cutan,  men  ingen  buccal  Aab- 
ning, hverken  igjennem  en  alveolus  eller  igjennem  fossa 
canina  eller  igjennem  proc.  palatinus.  —  Patienten  har  for 
14  Dage  siden  faaet  en  dens  molaris  udtrukket,  men  der 
er  ingen  Aabning  i  dens  alveolus  ind  til  anthrum,  idet- 
mindste  kan  man  ikke  trænge  igjennem  med  en  hin  Sonde 
og  der  er  intet  Pusudflod  denne  Vei. 

Behandlingen  maa  gaae  ud  paa  at  skaffe  Patienten  af 
med  den  cutane  Fistel;  den  eneste  rationelle  Maade,  hvor- 
paa  det  kan  skee,  er  ved  at  skaffe  Pusset  en  anden  Udvei. 
Den  ældste  Operation  herfor  udførtes  af  Meibom  for  et 
Par  hundrede  Aar  siden  ved  at  punctere  igjennem  en  alve- 
olus, maaskee  efter  at  have  trukket  Tanden  ud,  hvis  den 
ikke  i  Forveien  manglede.  Lamorier's  Operation  bestaaer 
i  at  bane  sig  Vei  til  Pusset  ved  at  perforere  lidt  udenfor 

fossa  canina,  medens  Desault  gaaer  igjennem  denne,  og 
det  er  den  Operation,  som  man  vel  hyppigst  har  udført; 
den  er  meget  let,  selv  om  Væggen  ikke  er  fortyndet  paa 
dette  Sted.  Men  da  fossa  canina  jo  ligger  et  Stykke 
over  Bunden  af  Huulheden,  vil  en  Deel  af  Pusset  samles 
paa  det  decliveste  Parti  og  ikke  kunne  udflyr'e  igjennem 
den  dannede  Aabning.  —  Sikkrest  er  det  derfor  at  aabne 
Bunden  af  en  alveolus,  som  man  veed  ligger  lige  under 
anthrum;  mangler  der  een  af  disse  Tænder,  saa  benyttes 
dens  alveolus,  hvis  ikke,  maa  man  udtrække  een  af  dentes 
molares,  maaskee  helst  molaris  major  1,  som  er  temmelig 
stor  og  hvis  Rødder  rage  langt  op.  Da  her  allerede  er 
trukket  en  Tand  ud,  hvis  alveolus  kan  benyttes,  vil  jeg 
foretage  Operationen  der,  idet  jeg  bruger  en  Perforativtrepan. 
Imidlertid  faaer  man  derved  ikke  nogen  stor  Aabning  til 
Pusudflod  og  Nogle  raade  af  den  Grund,  at  man  skal  par- 
forere  to  alveoli  og  brække  den  mellemliggende  Beenvæg 
bort.  Boyer  har  endog  raadet  at  gjøre  Aabningen  saa  stor, 
at  man  kunde  faae  Fingren  ind  der  igjennem  og  undersøge 
den  indvendige  Flade  af  Huulheden;  men  det  troer  jeg  ikke 
er  nødvendigt. 

En  fjerde  Operationsmethode  bejtaaer  i  at  gjøre  den 
cutane  Fistel  til  en  buccal  paa  den  Maade,  at  man  inci- 
derer  inde  i  Munden  paa  det  Sted,  hvor  man  føler  den 
listuløse  Streng  forløbe.  Men  denne  Methode  synes  ikke 
saa  rationel,  thi  man  kan  vel  blive  af  med  den  udvendige 
Fistelaabning ,  men  Aabningen  indvendig  i  Mundhuulheden 
ligger  ikke  dybt  nok  til  at  alt  Pusset  kan  udtømmes  frit. 

Nu  perforerer  jeg  altsaa  den  omtalte  alveolus ;  De  see, 
at  jeg  derefter  kan  indføre  en  temmelig  tyk  Sonde  og  at 


70 


den  bevæges  frit  inde  i  anthrum.  Foreløbig  vil  jeg  ikke 
foretage  Noget  videre,  men  Helbredelsen  vil  ikke  kunne 
ventes  saa  snart. 

Til  Slutning  ville  vi  endnu  betragte  denne  Patient,  som 
^ar  en  Sygdom  i  den  samme  Region,  men  af  en  forskjellig 
Natur.  Det  er  en  ung  Pige,  som  er  kommet  herover  fra 
Jylland;  hun  har  i  lang  Tid  lidt  af  Smerter,  som  man  har 
antaget  for  „Tandpine".  Hun  har  derfor  henvendt  sig  til 
en  Tandlæge  derovre,  som  efterhaanden  har  trukket  31 
Tænder  ud  paa  hende.  Den  stakkels  Patient  har  nu  ikke 
en  eneste  Tand  i  Munden,  men  Smerterne  ere  alligevel 
vedblevne  og  nu  søger  hun  ind  paa  Hospitalet  for  at  blive 
helbredet.  Det  maa  altsaa  være  noget  Andet  end  en  al- 
mindelig Odontalgi.  Det,  som  i  daglig  Tale  gaaer  under 
dette  Navn,  kan  beroe  paa  fiere  forskjellige  Ting;  som 
oftest  er  det  en  Caries  i  Tænderne  og  den  kan  da  enten 
udbrede  sig  saaledes,  at  den  frembringer  en  Destruction  af 
Emaillen  eller  den  gaaer  i  Dybden  og  kommer  igjennem 
hele  Tykkelsen  af  Dentinen  tilsidst  ind  til  pulpa,  som  an- 
gribes af  Inflammation,  Suppuration  og  maaskee  Gangræn 
(odontitis);  det  er  denne  Form  af  Tandlidelse,  der  giver 
Anledning  til  de  voldsomste  Smerter  og  til  den  særegne 
ubehagelige  Lugt,  som  De  vistnok  Alle  have  havt  LeiJighed 
til  at  observere.  Endvidere  kan  Sygdommen  strække  sig 
til  membrana  alveolodentalis  eller  periostium  imellem  Tan- 
den og  dens  alveolus,  saaat  vi  faae  en  periodontitis  med 
en  Suppuration  omkring  radix,  hvorved  Tanden  løsnes  og 
Patienten  har  Fornemmelsen  af,  at  Tanden  bliver  længere 
og  mindre  fastsiddende.  —  Men  Tandpine  kan  —  foruden 

at  den  kan  skyldes  andre  Sygdomme  i  Tænderne  eller  gin- 
givd  — ■  ogsaa  være  et  Symptom  paa  en  Lidelse  i  Maxillen, 
og  i  dette  Tilfælde  kan  det  naturligviis  ikke  nytte  at  trække 
Tænderne  ud.  —  Man  taler  ofte  om  en  rheumatisk  Tand- 
pine, men  en  saadan  er  i  Virkeligheden  sjelden;  det,  der 
i  Almindelighed  benævnes  saaledes,  er  de  neuralgiske  Smerter, 
der  udgaae  fra  en  carieret  Tand  og  som  udbrede  sig  ikke 
blot  til  de  andre  Tænder,  men  ogsaa  til  Kinden,  til  Panden, 
til  Øret  eller  nedad  til  Siden  af  Halsen,  forplantede  igj en- 
nem  de  forskjellige  Grene  af  5te  Par,  trigeminus.  —  Hos 
denne  Patient  findes  nu  en  Sygdom  i  Maxilla  superior, 
hvilket  har  foranlediget  de  neuralgiske  Smerter;  og  ved- 
kommende Tandlæge  har  af  Uvidenhed  troet  at  burde  ex- 
trahere  den  ene  Tand  efter  den  anden. 

Man  seer  en  betydelig  Udfyldning  paa  høire  Kind  og 
høire  Side  af  Næsen,  beroende  paa  en  Fremhvælving  af 
den  forreste  Flade  af  Maxilien;  der  findes  ligeledes  en 
Fremhvælving  paa  processus  palatinus  og  her  føles  Benet 
fortyndet,  idet  det  ved  Tryk  giver  en  knækkende  Fornem- 
melse som  af  Pergament.  Patienten  angiver  ogsaa,  at  hun 
7  Gange  er  „skaaret"  ovenover  Tænderne,  hvorved  der  er 
udflydt  en  blodig  Vædske.  En  ostitis  er  her  ikke,  thi  saa 
vilde  vi  vente  at  træffe  en  Afsætning  af  ny  Beenmasse,  alt- 
saa  en  Fortykkelse ;  her  derimod  er,  som  sagt,  en  betydelig 
Fortynding  af  Benet.  Vi  komme  da  til  det  Resultat,  at 
sinus  maxillaris  er  udspilet.  Dette  kan,  som  vi  tidligere 
have  bemærket,  beroe  paa  en  Abscesdannelse,  men  det  er 
dog  sjeldnere,  og  saa  vilde  der  vistnok  ogsaa  være  kommet 
en  spontan  Perforation  og  vedvarende  Udflod  afPus;  jeg  mener 
da  snarere ,  at  vi  have  en  anden  Sygdom  for  os ,  nemlig 

den  saakaldte  hy drops.  —  Herved  forstaae  vi  jo  en  chro- 
nisk  Affection  af  sinus  maxillaris,  hvorved  den  langsomt 
udvides  til  een  eller  alle  Sider,  ofte  endog  i  en  meget  be- 
tydelig Grad,  idet  Beenvæggene  give  efter,  absorberes  mere 
og  mere,  tilsidst  endog  saa  fuldstændigt,  at  der  paa  en- 
•kelte  Steder  kun  findes  den  mucøse  Membran  tilbage.  — 
Man  har  tidligere  almindeligt  antaget,  at  Aarsagen  skulde 
være  en  forøget  Ansamling  af  det  normale  Secret,  som  ud- 
fyldte Huulheden  mere  og  mere,  fordi  den  naturlige  Aab- 
ning  ind  til  Næsen  af  en  eller  anden  Grund  var  tilstoppet. 
I  den  nyere  Tid  er  man  mere  tilbøielig  til  at  betragte 
det  —  med  Giraldés  —  som  en  Cystedannelse,  udgaaende 
fra  Folliklerne  i  den  mucøse  Membran,  enten  fra  een  eller 
fra  .fiere,  saaat  man  altsaa  kunde  tinde  snart  en  uniloculær 
snart  en  multiloculær  Cyste.  Denne  Forklaring  er  vistnok 
rimeligere,  thi  det  passer  bedre  paa  Analogien  med  andre 
Cyster,  der  saa  hyppigt  udvikles  som  Retentionscyster  fra 
smaa  Glandler  eller  lignende  Organer,  medens  det  er  mindre 
troligt  at  Secretet  ved  Tilstopning  af  Udføringsgangen  til 
Næsen  skulde  kunne  spile  Huulheden  ud  i  den  Grad. 

Principerne  for  Behandlingen  ere  de  samme,  som  vi 
hørte  ved  den  foregaaende  Sygehistorie;  her  findes  paa 
proc.  alveolaris  en  afrundet  Kant,  beklædt  med  et  temmelig 
haardt  Væv,  idet  hun  i  den  sidste  Tid  har  maattet  an- 
vende den  fortykkede  gingiva  til  Tygningen;  vi  have  altsaa 
ikke  nogen  aabenstaaende  alveolus,  hvori gjennem  vi  kunne 
perforere,  men  Operationen  udfører  jeg  dog  omtrent  paa 
samme  Maade,  idet  jeg  med  Perforativtrepanen  trænger  ind 
i  anthrum  og  De  see,  at  derved  udfiyder  en  Deel  tynd^ 
noget  blodig  Vædske,  men  det  vil  medtage  overordentlig 

lang  Tid  at  faae  Sygdommeu  helbredet.  —  Hvis  vi  ville 
tilsigte  at  faae  Huulheden  fyldt  med  Granulationsvæv  og 
tilsidst  oblitereret,  maatte  vi  helst  indlægge  et  Rør  igj  en- 
nem  den  dannede  Aabning  og  foretage  jevnlige  Udsprøit- 
ninger  og  lette  Cauterisationer ,  men  Patienten  forbliver 
næppe  saalænge  her  i  Hospitalet,  at  vi  kunne  see  det 
endelige  Resultat,  og  under  alle  Omstændigheder  er  det 
meget  tvivlsomt,  om  vi  kunne  faae  den  Deformitet  hævet, 
som  hidrører  fra  Beenvæggenes  Udvidning.  Derimod  tør 
vi  vel  haabe,  at  Smerterne  ville  ophøre. 


Abscessus  peri-urethralis. 

M.  H. 

Naar  jeg  idag  vil  vise  Dem  et  par  Patienter  med 
mindre  betydelige  Sygdomme,  saa  see  De  først  her  en 
Mand,  der  lider  af  en  Svulst  paa  den  underste  Flade  af 
penis.  Den  er  opstaaet  i  Løbet  af  nogle  faa  Uger,  først 
som  en  ganske  lille  Svulst,  der  ikke  generede  ham  synder- 
ligt, men  som  blev  meget  øm  og  tillige  bestandig  tiltog  i 
Størrelse,  saa  at  den  nu  har  opnaaet  en  Størrelse  af  over 
1  Tomme  i  Længde  og  Bredde  og  indtager  deels  et  Parti 
af  scrotum,  deels  en  Deel  af  penis.  Det  er  ikke  saadan 
en  almindelig  Absces  eller  subcutan  Suppuration,  som  De 
ellers  saa  ofte  finde  paa  forskjellige  Steder  af  Legemet, 
thi  Huden  kan  løftes  i  Veiret  og  forskydes  over  Svulsten, 
men  den  ligner  en  Absces,  idet  den  er  fluctuerende  og  øm 
for  Berøring.  Svulster  paa  dette  Sted  pleie  at  staae  i  et 
mere  eller  mindre  nøie  Sammenhæng  med  urethra  og  vi 

have  forskjellige  Slags  Svulster,  dannede  af  Urin  eller  Pus. 
Tumores  urinarii,  urinøse  Pocher,  sees  undertiden,  frem- 
bragte ligefrem  ved  en  Udvidning  af  urethra  paa  samme 
Maade  som  et  aneurisma  verum  kan  dannes  paa  en  Arterie, 
men  de  findes  altid  kun  i  Forbindelse  med  en  Forsnævring 
*  af  urethra  foran,  enten  ved  en  Strictur  eller  ved  et  Urin- 
concrement;  de  have  sædvanligt  deres  Sæde  længere  bagtil 
end  denne  Svulst.  Hos  denne  Patient  er  der  nu  slet  ingen 
Hindring  at  opdage  i  Forløbet  af  urethra,  han  lader  Urinen 
med  Lethed  og  et  Catheter  kan  indføres  i  vesica  uden  at 
møde  nogen  Standsning.  —  En  anden  Slags  urinøse  Pocher 
ere  saadanne,  som  opstaae  secundært  (ligesom  anévrysmes 
kystogéniques-Broca);  man  finder  da  en  lille  Huulhed,  der 
indeholder  Urin  og  communicerer  med  urethra;  den  er  frem- 
kommet ved,  at  der  har  været  en  lille  Absces,  som  først 
har  ligget  udenpaa  urethra,  men  senere  er  rumperet  ind  i 
denne  og  derefter  fyldes  med  Urin.  Naar  man  trykker 
paa  saadanne  Pocher,  vil  Urinen  løbe  ind  i  urethra  og  ud- 
tømmes igjennem  denne;  men  den  Svulst,  vi  her  have  for 
os,  er  ikke  af  den  Beskaffenhed. 

Af  Svulster  udenom  urethra  have  vi  jo  ogsaa  Urin- 
infiltrationer o:  Urinudtræding  igjennem  en  Bristning  eller 
anden  solutio  continui,  hvorved  Urinen  trænger  ind  i  det 
sunde  Cellevæv  og  udbreder  sig  videre  (diffust);  men  det 
er  heller  ikke  Tilfældet  her,  thi  da  kunde  vi  ikke  have  en 
circumscript  Svulst,  men  Infiltrationen  vilde  indtage  hele 
penis  eller  strække  sig  endnu  videre. 

Vi  maae  da  tænke  os,  at  her  er  en  virkelig  Absces  og 
ved  at  udspørge  Patienten  nærmere,  faaer  man  ogsaa  at 
vide,  at  han  gjentagne  Gange  har  lidt  af  Genitalaffectioner, 

og  han  sidste  Gang,  for  nogle  Maaneder  siden,  har  havt 
Genorrhoe,  som  standsede  efter  4  Ugers  indvendig  og  ud- 
vendig Behandling,  og  kort  efter  viste  Svulsten  sig.  —  Vi 
kunne  see  forskjellige  inflammatoriske  Tilfælde,  der  hidrøre 
fia  enGonorrhoe;  saaledes  finde  vi  lymphangitiske  og  phle- 
bitiske  Svulster  med  eller  uden  Abscesdannelse,  men  disse 
findes  constant  paa  Dorsalsiden  af  penis,  strækkende  sig 
paa  Midten  af  denne  fra  præputium  op  imod  radix,  og  hos 
vor  Patient  har  Svulsten  sit  Sæde  paa  den  underste  Flade, 
saaat  denne  Oprindelse  heelt  maa  udelukkes.  Derimod  ere 
de  Steder,  hvor  der  findes  Glandler  omkring  urethra,  under- 
tiden tilbøielige  til  Abscesdannelse  ved  Gonorrhoer;  saa- 
ledes de  store  gi.  Cowperi.  En  Absces  i  disse  har  da  sin 
bestemte  Plads  lige  bag  scrotum,  men  da  for  det  meste 
kun  den  ene  Glandel  er  angreben,  holder  Svulsten  sig  til 
høire  eller  venstre  Side  af  raphe;  i  vort  Tilfælde  ligger 
derimod  Svulsten  foran  scrotum. 

Man  kan  dernæst  ogsaa  see  en  heftig  urethretis  for- 
plante sig  til  det  nærmest  liggende  Væv ;  naar  saaledes  det 
cavernøse  Væv  i  Omfanget  angribes,  kan  det  ikke  deeltage 
i  Erectionen.  hvoraf  opstaaer  betydelig  Smerte,  der  jævnlig 
er  forbundet  med  chorda.  —  Disse  Tilfælde  har  vor  Pa- 
tient ogsaa  klaget  over  —  Men  desuden  kan  der  udgaae 
en  Inflaromation  fra  Folliklerne  i  urethra;  naar  da  d^eres 
Forbindelse  med  Canalen  ophæves  idet  deres  Udmunding 
tillukkes  (ligesom  Forholdet  er  ved  de  folliculære  Cyster  i 
Huden,  udgaaende  fra  gi.  sebaceæ),  saa  opstaaer  en  lille 
haard  Knude,  der  føles  at  hænge  fast  ved  urethra,  i  Be- 
gyndelsen kan  være  indolent,  men  senere  blive  phlegmonøs 
og  tilsidst  foranledige  Dannelsen  af  en  Absces.    Mon  dette 

skulde  være  Tilfælde  hos  vor  Patient?  Maaskeel  men  det 
er  i  det  Hele  en  sjeldnere  Sygdom  og  navnlig  er  det  ual- 
mindeligt at  Abscessen  antager  saa  store  Dimensioner,  saaat 
vi  maae  indrømme  at  Diagnosen  forbliver  noget  usikker. 

I  alt  Fald  maae  vi  dog  antage,  at  den  Svulst,  vi  her 
have  for  os,  er  af  en  phlegmonøs  Natur  og  at  den  inde- 
holder Pus,  da  den  er  fluctuerende.  I  saa  Fald  maa  der 
foretages  en  Incision,  da  det  faste  og  seige  Væv,  der  be- 
dækker Abscessen,  gjør  en  spontan  Aabning  vanskelig.  Vi 
ville  nu  altsaa  gj  øre  In  cisionen  og  helst  i  raphe,  hvor  Blød- 
ningen er  mindst;  derved  vil  Diagnosen  ogsaa  blive  klar 
for  os. 

(Der  udtømtes  endeel  Pus  uden  iblandet  Urin  og  Huul- 
heden  fyldte  og  lukkede  sig  temmelig  hurtigt.) 


Den  anden  Patient,  see  De  her,  er  en  kraftig,  sundt 
udseende  Mand,  som  er  indlagt  paa  Afdelingen  paa  Grund 
af  en  inflammatorisk  Svulst  paa  Bagfladen  af  høire  crus, 
noget  over  Midten.  Han  angiver,  at  han,  uden  at  kunne 
anføre  nogen  Grund  til  Sygdommen,  fik  for  en  Uge  siden 
Smerte  paa  det  nævnte  Sted,  der  snart  blev  rødt,  spændt 
og  meget  ømt  for  Berøring.  Da  han  kom  herind,  viste  der 
sig  en  Svulst,  som  holdt  sig  bestemt  til  det  Parti,  der 
svarer  til  den  bredeste  musculøse  Deel  af  gastrocnemius 
int.,  og  det  saae  ud  som  en  phlegmonøs  Hævelse,  der  laa 
noget  dybt,  idet  man  kunde  fatte  om  det  syge  Parti  som 
om  en  fast  begrændset  Klump,  der  hængte  sammen  med 
Musklen.  —  I  de  Dage,  han  har  ligget  her,  har  imidlertid 
Forholdet  forandret  sig  saaledes,  at  Svulsten  føles  mindre 

begrændset,  men  dog  findes  paa  samme  Sted  som  tidligere 
og  ikke  har  strakt  sig  heelt  ud  til  Huden;  den  er  over- 
ordentlig øm  og  giver  en  utydelig  Fluctuationsfornemmelse ; 
kort  sagt,  hele  Sygdomsbilledet  leder  os  til  at  diagnosticere 
noget  Phlegmonøst,  som  vistnok  allerede  er  i  Suppurations- 
stadiet.  Men  hvilket  er  det  anatomiske  Forhold  af  denne 
Suppuration?  I  denne  Region  finder  man  meget  sjeldent 
Phlegmoner  undtagen  i  det  subcutane  Cellevæv,  men  her 
optræde  de  deels  circumscript,  deels  difi'ust,  hyppigst  maaskee 
i  den  sidstnævnte  Form.  —  Dog  kan  man  ogsaa  see  Pus- 
ansamlinger og  Phlegmoner  dybere;  disse  ere  da  i  Almin- 
delighed enten  saakaldte  Sænkningsabscesser,  det  vil  sige 
Suppurationer,  som  udbrede  sig  i  Dybden,  kommende  oven- 
fra (fra  Knæet  eller  forplantede  ned  med  vasa)  eller  neden- 
fra, følgende  tendines  fra  Foden  opad  —  eller  de  ere  op- 
staade  paa  Stedet,  og  have  da  næsten  altid  som  Udgangs- 
punct  en  compliceret  Fractur  af  Benene  i  crus.  —  Den 
normale  Anatomi  angiver  os  nu,  hvor  saadanne  dybe  Sup- 
purationer have  deres  Leie;  De  vide  jo,  at  vi  paa  dette 
Sted  —  ved  Sammenstødet  af  den  øverste  og  den  midterste 
Trediedeel  af  crus  —  have  et  dybeste  Muskellag,  bestaaende 
af  flexor  digt.  communis,  tibialis  posticu^  og  flexor  hallucis ; 
disse  ligge  lige  bag  Benene  og  mb.  interossea  og  holdes 
ind  imod  den  ved  den  dybe  Aponeurose,  som  dog  ofte.  er 
meget  tynd;  derpaa  komme  vi  til  soleus,  som  paa  sin 
dybeste,  forreste  Flade  er  for  en  Deel  aponeurotitk  og  som 
strækker  sig  over  hele  Bagfladen  af  crus;  endelig  have  vi 
mere  superficielt  gastrocnemii ,  som  forbinde  sig  med  den 
foregaaende  til  een  Muskel,  dernæst  en  overfladisk,  fibrøs 
Beklædning  og  endelig  det  subcutane  Cellevæv  og  Huden. 

De  dybe  Phlegmoner  have  nu  altid  deres  Sæde  imellem 
soleus  og  det  dybeste  stratum;  i  det  her  liggende  Cellevæv 
kan  endog  en  Absces  blive  meget  stor,  førend  den  baner 
sig  Vei  udad  og  vi  kunne  som  sagt  søge  dens  Udgangs- 
punct  paa  forskjellige  Steder,  enten  i  Nærheden,  fra  en 
*  suppurerende  aaben  Fractur,  eller  i  større  Afstand,  thi 
Suppurationen  langs  tendines  ledes  netop  opad  til  dette 
Cellevævslag  og  Sænkning  langs  a.  poplitæa  og  dens  Grene 
føres  nedad  til  det  samme  Lag.  Derimod  er  der  imellem 
soleus  og  gastrocnemii  intet  saadant  Cellevævslag,  der  kan 
afgive  Plads  for  nogen  større  Absces;  hvis  vi  altsaa  af  de 
tilstedeværende  Symptomer  diagnosticere  en  profund  Sup- 
puration  bag  paa  crus,  vide  vi,  at  Pusset  maa  søges  foran 
soleus.  —  En  overfladisk  Suppuration  er,  som  ovenfor  be- 
mærket, temmelig  hyppig,  og  dette  er  endog  eet  af  de  al- 
mindeligste Steder,  hvor  diffuse  Phlegmoner  optræde,  men 
ogsaa  dannes  her  meget  ofte  begrændsede  Suppurationer, 
der  da  saa  godt  som  altid  udgaae  fra  Venerne  eller  vasa 
lymphatica,  men  i  alle  Tilfælde  findes  de  imellen  Huden 
og  gastrocnemii.  —  Naar  vi  nu  atter  vende  os  til  det  fore- 
liggende Tilfælde,  ville  De  see,  at  jeg  ved  at  fatte  om  det 
phlegmonøse  Parti  kan  bevæge  en  heel  Klump  noget  til 
Siden,  derimod  ikke  opad  eller  nedad;  Svulsten  kan  ikke 
ligge  lige  under  Huden,  thi  saa  maatte  Fluctuationsfor- 
nemmelsen  være  aldeles  subcutan,  og  man  faaer  snarere 
Indtryk  af,  at  den  kunde  have  sit  Leie  endog  under  ga- 
strocnemius  int.  Vi  ville  lade  Patienten  contrahere  denne 
Muskel  derved,  at  vi  opfordre  ham  til  at  bøie  Knæet,  me- 
dens vi  samtidig  holde  igjen  for  at  forhindre  denne  Bevæ- 
gelse; under  disse  Forsøg,  der  foraarsage  ham  temmelig 

megen  Smerte,  troer  jeg  at  kunne  føle  en  contraheret  og 
haard  Muskelsnbstans  udenpaa  den  inflammatoriske  Hævelse. 
Heraf  skulde  man  altsaa  slutte,  at  Suppurationen  laae 
under  den  nævnte  Muskel,  men  Anatomien  siger  os,  at 
Abscesser  ikke  dannes  imellem  gastrocnemius  og  soleus. 
De  see  da,  at  den  anatomiske  Diagnose  bliver- noget  van- 
skelig: Suppurationen  er  ikke  overfladisk,  thi  den  ligger 
dybere  end  Aponeurosen,  har  endog  tilsyneladende  en  mu- 
sculøs  Beklædning  —  imellem  soleus  og  gastroenemius  kan 
den  ikke  ligge  —  og  hvis  den  laae  under  soleus,  vilde  det 
ikke  være  en  saadan  begrændset  Absces.  Men  saa  have 
vi  kun  Eet  endnu  tilbage,  nemlig  at  antage,  at  Suppura- 
tionen ligger  inde  i  gastroenemius;  vistnok  er  en  myitis 
en  meget  sjelden  Sygdom,  men  den  kan  dog  findes,  og  i 
alt  Fald  vilde  den  her  kunne  forklare  os  Symptomerne;  vi 
ville  under  disse  Omstændigheder  ikke  betænke  os  paa  at 
gjøre  en  Incision,  da  vi  jo  dog  ikke  nære  nogen  Tvivl  om, 
at  der  findes  Pus. 

Kan  der  vel  være  nogen  Fare  ved  at  incidere  paa 
dette  Sted?  Hvis  Pusset  ligger  inde  i  den  omtalte  Muskel, 
er  der  naturligvis  Intet  at  befrygte;  men  hvis  vi  havde  en 
dyb  Suppuration  under  soleus,  kund'^^  vi  da  ikke  være 
bange  for  at  lædere  de  dybe  Arterier?  Jeg  vil  i  denne 
Henseende  minde  Dem  om,  hvorledes  de  forløbe;  jeg  vil 
tænke  mig  et  Snit  lagt  lige  paa  tværs  igjennem  Midten  af 
crus;  paa  dette  Gjennemsnit  see  De  de  tre  store  Arterier 
dannende  omtrent  Vinklerne  af  en  ligesidet  Trekant,  a. 
titialis  antica  foran  ligamentum  interosseum  og  de  to  andre 
noget  bagved  samme  omtrent  paa  Grændsen  imellem  soleus 
og  de  tre  profunde  Muskler,  men  dog  i  saa  intim  For- 

bindelse  med  de  sidstnævnte,  at  de  ikke  kunne  skilles  fra 
dem  ved  de  udbredte  dybe  Suppurationer,  der  kunne  hæve 
soleus  betydeligt  i  Veiret.  Hele  denne  Muskels  Tykkelse 
kan  man  altsaa  roligt  gjennemskjære  og  udtømme  Pusset, 
thi  Arterierne  holdes  fast  til  Bunden  af  den  suppurerende 
Huulhed  og  kunne  følgelig  ikke  læderes  af  Kniven. 

Jeg  inciderer  altsaa  Abscessen;  De  saae,  at  jeg  kom 
ind  i  en  Huulhed,  som  er  fyldt  med  coaguleret  Blod, 
blandet  med  Pus.  Saarets  Rande  og  Bunden  af  Abscessen 
vise  tydeligt  Muskelfibre,  og  vi  kunne  derfor  vel  kalde 
Sygdommen  en  myitis  eller  en  abscessus  sangvineus  i  ga- 
strocnemius;  ved  vor  antiseptiske  Behandling  af  den  vil 
den  rimeligviis  helbredes  uden  synderlig  Vanskelighed,  men 
vi  maae  være  forberedte  paa,  at  den  lukker  sig  langsommere 
end  en  almindelig  Absces  i  Cellevævet. 

Jeg  maa  dog  ved  denne  Leilighed,  da  vi  fandt  coagu- 
leret Blod  i  Huulheden,  gjøre  Dem  bekjendt  med  nogle 
Iagttagelser  af  Verneuil,  som  han  fornylig  har  omtalt  i  et 
Lægemøde  i  Clermont-Ferrand.  De  angaae  den  Sygdom, 
som  man  har  kaldt  „Seneslag"  eller  coup  de  fouet,  o:  en 
Smerte,  der  pludselig  under  en  Bevægelse,  et  Spring,  et 
Feiltrin  opstaaer  i  reg.  suralis,  og  som  man  fra  J.  L.  Petit's 
Tid  betragtede  som  frembragt  ved  en  Ruptur  af  m.  plan- 
taris  gracilis,  en  Læsion,  der  vistnok  aldrig  er  efterviist 
ved  Dissection.  Mere  sandsynlig  er  den  Forklaring  af 
Sédillot,  at  Smerten  hidrører  fra  en  Ruptur  af  aponeu- 
rotiske  eller  musculære  Fibre  i  m.  gastrocnemius ,  i  Ana- 
logie  med,  hvad  man  har  antaget  ved  den  Art  af  lumbago, 
der  kommer  ved  Anstrængelser  eller  Forvridninger  af  trun- 
cus.  —  Verneuil  mener  derimod,  at  Læsionen  i  visse  Til- 

fælde  kan  beroe  pan  en  Ruptur  af  varicøse  Vener  i  denne 
feegions  Muskler.  Han  nævner  4  Exempler,  hvor  der  kom 
meget  betydelig  Ecchymose  og  en  pblebitis,  som  strakte  sig 
opad  paa  femur  langs  Venerne  paa  den  indvendige  Side; 
i  to  af  disse  Tilfælde  indtraadte  Døden  igjennem  en  puru- 
lent  Infection  og  en  Emboli.  Han  raader  derfor  til,  naar 
denne  pludselige  Smerte  indtræder  i  mm.  surales  hos  vari- 
cøse  Subjecter,  at  være  lidt  forsigtig  med  Prognosen  og 
Behandlingen,  navnlig  saaledes,  at  man  holder  Patienten 
rolig  i  nogen  Tid,  for  muligen  at  afværge  saadanne  livs- 
farlige Complicationer. 

Jeg  vil  just  ikke  paastaae,  at  Abscessen"  hos  vor  Pa- 
tient har  havt  en  saadan  Oprindelse,  men  i  alt  Fald  har 
jeg  dog  villet  meddele  Dem  disse  Verneuil's  Anskuelser, 
der  forøvrigt  staae  i  nært  Sammenhæng  med  hans  bekj endte 
Lære  om  Varicerne  paa  Underextremiteten,  nemlig,  at  man 
næsten  altid  finder  de  profunde  Vener  varicøse,  naar  der 
viser  sig  Varicer  i  venæ  saphenæ. 


Absc.  pedis  &  cruris. 

M.  H. 

De  saae  igaar,  at  jeg  foretog  en  Exarticulation  af  Fo- 
den (efter  Syrne)  paa  en  lille  Dreng,  omtrent  12  Aar  gi., 
som  i  nogen  Tid  havde  ligget  her  paa  Afdelingen.  Jeg 
antager,  at  det  vil  være  til  Gavn  for  Dem,  om  jeg  idag 
anvender  Timen  til  nærmere  at  betragte  den  Læsion,  som 
har  foranlediget  mig  til  en  saa  indgribende  Behandling  som 

en  Amputation.  —  De  huske,  at  han  indkom  for  3  Uger 
siden  med  et  tilsyneladende  meget  ubetydeligt  Saar;  han 
havde  nemlig  ved  at  løbe  omkring  i  sit  Hjem  påa  Hose- 
sokker, ^traadt  paa  et  Søm  og  derved  stukket  sig  under 
Foden  lige  foran  Hælen.  Den  første  Dag  ændsede  han  det 
ikke  videre,  men  derpaa  opstod  nogen  Svulst  og  Ømhed 
paa  Stedet,  saaat  han  to  Dage  senere  indlagdes  hos  os. 
Der  var  da  tydelig  Spænding  og  Rødme  i  Omfanget  af 
Saaret,  som  havde  sit  Sæde  i  den  bagerste  Deel  af  planta 
pedis  og  igjennem  hvilket  en  Sonde  kunde  trænge  ca.  ^2'' 
i  Dybden.  Paa  Grund  af  den  betydelige  Spænding  gjorde 
jeg  da  en  Incision  for  at  dilatere  Saaret,  men  et  par  Dage 
derefter  strakte  Svulsten  sig  op  paa  crus,  navnlig  paa  den 
bageste  og  indvendige  Side,  men  den  forreste  Deel  af 
Foden  var  ikke  angreben,  ligesaalidt  som  Dorsalsiden  af 
tarsus  eller  selve  malleoli;  Smerterne  tiltoge  og  jeg 
gjorde  en  større  Incision.  Efter  nogle  Dages  Forløb 
chloroformerede  jeg  Patienten  for  at  undersøge  Delene 
nøiere  og  jeg  fandt  da,  at  jeg  fra  Stiksaaret  kunde 
komme  ind  paa  selve  calcaneus;  Svulsten  var  stærkest  bag 
malleolus  int. ,  der  indfandt  sig  tillige  Febertilfælde ,  han 
havde  en  Puls  paa  120,  men  kunde  dog  endnu  sove  og 
spise  Noget.  Da  han  havde  været  herinde  i  14  Dage, 
undersøgte  jeg  atter  under  Chloroformering,  og  fandt  da  et 
stort  Stykke  af  calcaneus  denuderet,  baade  paa  dens  ind- 
vendige og  udvendige  Flade,  og  ikke  blot  var  periostium 
løsnet,  men  selve  Beenfladen  var  paa  enkelte  Steder  ru  og 
ujevn.  Ved  at  bevæge  calcaneus  til  forskjellige  Sider,  be- 
mærkedes en  tydelig  ossøs  Gnidningslyd ,  hvilket  viste,  at 
en  Articulation  var  angrebet;  men  jeg  kunde  ikke  med 

Sikkerhed  afgjøre,  om  det  var  Articulationen  mellem  talus 
og  calcaneus  eller  mellem  talus  og  tibia  eller  maaskee 
begge.  Jeg  overveiede  da,  om  man  burde  foretage  en  Ex- 
stirpation  af  calcaneus  eller  en  Amputation,  og  da  det  ved 
en  fornyet  Exploration  blev  mig  klart,  at  Fodens  Articu- 
lation  ved  crus  var  lidende,  bestemte  jeg  mig  for  den  sidste 
Operation,  og  det  var  den,  De  igaar  saae  mig  udføre  her 
paa  Operationsstuen. 

Vi  skulle  nu  see,  hvad  det  er,  der  har  foranlediget 
disse  Tilfælde.  Patienten  havde  faaet  et  lille  Stiksaar  i 
planta  pedis  lige  foran  tuberositas  calcanei  og  derfra  ud- 
viklede sig  Symptomer,  der  tydede  paa,  at  en  inflammato- 
risk Proces  udbredte  sig  opad  imod  crus.  —  Det  er  jo 
ikke  ualmindeligt  at  inflammatoriske  Sygdomme  strække  sig 
fra  Foden  op  paa  Underextremiteten,  og  disse  ere  hyppigst 
overfladiske,  optræde  som  erysipelas,  lymphangitis ,  phleg- 
mone.  Men  det  var  allerede  fra  Begyndelsen  af  tydeligt, 
at  vi  her  maatte  have  noget  Dybere,  fordi  der  var  en  saa 
stærk  Spænding  i  et  bestemt  tractus.  Erysipelas  kunde 
det  ikke  være,  fordi  Svulsten  ikke  holdt  sig  til  Huden  og 
desuden  var  bestemt  begrændset  til  den  ene  Side,  ligesom 
Eødmen  ogsaa  var  altfor  lidt  markeret  ved  sine  Rande. 
En  lymphangitis  er  maaskee  den  hyppigste  af  de  inflamma- 
toriske Lidelser,  der  forløbe  opad  imod  truncus ,  men  den 
udgaaer  saagodtsom  aldrig  fra  planta  pedis,  hvor  der  kun 
findes  faa  vasa  lymphatica,  hvorimod  De  vide,  at  vi  have 
dem  i  meget  stor  Mængde  paa  Siderandene  og  paaDorsal- 
fladen  af  Foden.  Sygdomsbilledet  passede  bedst  paa  en 
phlegmone,  men  var  da  dette  en  almindelig  phlegmone 
diffusa?  nei!  det  var  det  heller  ikke,  thi  en  saadan  forløber 

i  det  subcutane  Cellevæv  og  i  vort  Tilfælde  var  Inflamma- 
tionen meget  dybere.  Ligesaalidt  var  det  en  phlegmone 
circumscripta,  da  den  jo  netop  ikke  holdt  sig  til  Omfanget 
af  Læsionsstedet.  Men  vi  have  endnu  en  tredie  Slags 
Phlegmoner,  de  saakaldte  Sænkningsphlegmoner,  hvilket  dog 
er  en  mindre  god  Benævnelse,  da  vi  let  sammenblande 
dette  Navn  med  Sænkningsabscesser  og  Congestionsabscesser. 
Disse  Ord  betegne  nemlig  en  Absces  som  sænker  sig,  som 
flytter  sig  fra  sit  oprindelige  Sted;  det  er  altsaa  en  Pus- 
samling, som  lidt  efter  lidt  skrider  frem,  saaledes  som  vi 
hyppigt  iagttage  det  ved  de  spondylitiske  Abscesser.  Har 
man  derimod  f.  Ex.  et  vulnus  i  pollex  og  efter  nogen  Tids 
Forløb  finder  en  Suppuration  høiere  oppe  paa  antibra- 
chium,  saa  taler  man  om  en  Sænkningsphlegmone  og  be- 
tegner derved  ikke  en  Absces  i  pollex,  som. har  sænket 
sig;  det  er  nemlig  ikke  det  dannede  Pus,  som  har  flyttet 
sig  opad  til  antibrachium ,  men  det  er  ligefrem  en  For- 
plantelse  af  Inflammationen,  som  ved  at  følge  langs  med 
en  tendo,  bevirker  Suppuration  i  Forløbet  af  denne.  Det 
vilde  derfor  maaskee  være  bedre  at  opgive  Tillægsordet 
„Sænkning"  og  optage  Benævnelsen:  Phlegmone  ved  Diffu- 
sion, phlegmon  par  diffusion,  som  Chassaignac  kalder  den 
i  sin  bekj endte  Monographi  om  Suppurationer,  men  man 
kunde  da  komme  til  at  forvexle  den  med  en  diffus  Phleg- 
mone, der  betegner  noget  Andet,  nemlig  en  Phlegmone  med 
Infiltration  og  Destruction  af  Cellevævet.  —  Hos  denne  Pa- 
tient antog  jeg  nu,  at  vi  havde  deels  en  profund  Phleg- 
mone om  calcaneus,  deels  en  Phlegmone  ved  Diffusion,  som 
fulgte  det  tractus,  der  ved  disse  dybe  Inflammationer  pleier 
at  angive  Veien.     Hernede  paa  Foden  have  vi  nemlig  et 

Forhold,  ganske  analogt  med  det,  vi  finde  paa  Haanden, 
og  som  gjør,  at  en  PMegmone  kan  udbrede  sig  op  -af  crns, 
ligesom  den  fra  Haanden  udbreder  sig  til  antibrachium. 
Dette  Sidste  have  vi  tidligere  omtalt  og  De  erindre,  at  der 
paa  Volarfladen  af  carpus  er  en  Canal,  dannet  af  Skelettet 
paa  den  ene  Side  og  af  lig.  carpi  volare  proprium  paa 
den  anden  Side,  igjennem  hvilken  n.  medianus  forløber 
tilligemed  tendines  til  Fingrene.  Paa  Underextremiteten 
have  vi  nu  ligeledes  tendines  til  Tæerne,  flexor  longus  di- 
gitorum  og  fl.  ■  longus  pollicis ,  der  gaae  fra  crus  ned  til 
Foden  igjennem  en  Cp.nal,  som  vi  ville  kalde  canalis  cal- 
caneus;  den  ligner  den  paa  carpus,  men  er  først  beskrevet 
noget  senere  end  denne.  Galcaneus  er  nemlig  concav  paa 
sin  indvendige  Side,  og  denne  Fure  dannes  til  en  fuldstæn- 
dig Canal  ved  lig.  laterale  internum,  som  kommer  fra  den 
bageste  Deel  af  malleolus  internus  og  fæster  sig  paa  cal- 
caneus  nedenfor  den  omtalte  Fure.  Foruden  de  nævnte 
Flexorer,  findes  i  denne  Canal  m.  tibialis  posticus.  Art. 
tibialis  postica  med  Vener  og  Nerve ;  en  Deel  af  m.  adduetur 
hallucis  er  desuden  fæstet  til  den  ene  Væg,  saaat  Canalen 
ikke  blot  er  osteo-fibrøs,  men  ogsaa  musculøs.  I  planta 
pedis  skjelner  man  imellem  3  Partier  af  aponeurosis  plan- 
taris,  en  midterste  Deel  og  2  Sidedele,  og  til  disse  svarer 
3  Afdelinger,  som  man  kalder  den  midterste,  den  indven- 
dige og  den  udvendige  Loge,  hvoraf  de  to  sidste  ere  sam- 
menlignede medHaandens  thenar  og  hypothenar;  imidlertid 
ere  de  3  Loger  ikke  fuldstændig  adskilte  fra  hinanden. 
Den  omtalte  canalis  calcaneus  søger  nu  lige  ind  i  den 
midterste  Loge,  i  hvilken  de  Dele  findes  samlede,  som  skulle 
ud  til  Tæerne,  og  vi  have  altsaa  fra  denne  midterste  Loge 

en  Vei,  der  fører  op  bag  om  mail.  internus  ind  i  det  dy- 
beste Lag  paa  Bagfladen  af  crus.  —  De  forstaae  da,  at 
Forholdet  ved  Haanden  og  ved  Foden  vel  er  analogt,  men 
ikke  aldeles  eens,  og  De  kunne  nu  let  forklare  Dem,  at  en 
Læsion,  som  giver  Anledning  til  en  Phlegmone  i  den  mid- 
terste Loge  paa  Foden,  kan  bevirke,  at  Phlegmonen  — 
med  fl.  digitorum  og  fl.  hallucis  —  kan  gaae  op  paa  Bag- 
fladen af  crus,  følgende  bag  om  malleolus  int. ,  saaledes 
som  hos  denne  lille  Patient,  hvor  vi  have  havt  at  gjøre 
med  en  Phlegmone  ved  Diffusion. 

Ved  mail.  externus  have  vi  et  noget  lignende  Forhold, 
idet  her  findes  et  lig.  laterale  externum,  som  holder  pero- 
næi  ind  til  Benet  og  danner  en  Slags  Canal  for  dem,  men 
denne  er  af  mindre  Betydning  for  os  her,  da  Phlegmoner 
sjeldnere  strække  sig  den  Vei.  Vel  fandtes  der  i  vor  Til- 
iælåe  nogen  Svulst  bag  om  mail.  externus,  men  den  for- 
klarede vi  ved  den  tilstedeværende  periostitis  af  calcaneus, 
som  netop  foraarsagede  en  Svulst  paa  dette  Sted. 

Jeg  sagde  Dem,  at  jeg  havde  tænkt  paa  at  nøies  med 
at  tage  den  syge  calcaneus  alene  bort  og  saaledes  frelse 
det  Øvrige  af  Foden.  Denne  Excision  eller  Exstirpation 
eller  Resection  af  calcaneus  har  man  i  den  senere  Tid  ud- 
ført temmelig  ofte;  De  have  seet  mig  her  paa  Hospitalet 
gjøre  den  3  Gange,  og  den  giver  af  og  til  ret  gode  Resul- 
tater, idet  Patienterne  bagefter  have  kunnet  gaae  uden 
saamegen  Vanskelighed,  som  man  a  priori  vilde  have 
ventet;  Foden  vil  dog  naturligviis  blive  noget  applaneret. 
Operationen  er  just  ikke  af  de  letteste,  idet  calcaneus  er 
temmelig  fast  forbundet  med  de  omliggende  Been,  navnlig 
med  talus,  hvor  der  findes  et  stærkt  lig.  interosseum,  som 

det  er  umuligt  at  overrive  og  som  man  kun  kan  over- 
skjære,  naar  man  fører  Kniven  horizontalt  ind  imellem  de  to 
Been.  Man  maa  ogsaa  omhyggeligt  vogte  sig  for  at  lædere 
Si.  tibialis  postica,  der  jo  løber  paa  den  indvendige  Flade 
af  calcaneus,  og  hvis  Overskjæring  ofte  har  bevirket  be- 
sværlige og  farlige  Hæmorrhagier,  naar  man  ikke  fik  begge 
Ender  underbundne.  I  dette  Tilfælde  skulde  jeg  tilmed 
foretage  Exstirpationen  saaledes,  at  jeg  ikke  ved  Hudinci- 
sionerne  beredte  mig  selv  Vanskeligheder,  naar  jeg  maaskee 
senere  blev  nødt  til  at  gjøre  en  Syme's  Amputation,  til 
hvilken  man  maa  have  en  god  Hælelap  for  at  faae  et  hel- 
digt Resultat.  Desuagtet  vilde  jeg  dog  kanskee  have  prøvet 
en  Exstirpation,  men  da  jeg  ved  den  sidste  Undersøgelse, 
jeg  foretog,  fandt  at  en  saadan  Operation  var  utilstrække- 
lig, besluttede  jeg  mig  til  strax  at  amputere. 

Man  kunde  nu  opkaste  det  Spørgsmaal,  om  jeg  ikke 
ved  strax  den  første  Dag  at  have  gjort  en  meget  stor  Inci- 
sion,  kunde  have  standset  Tilfældenes  videre  Udvikling? 
Muligheden  heraf  kan  vistnok  ikke  aldeles  benægtes,  men 
det  Uheldige  var,  at  Patienten  ikke  lige  fra  først  af  var 
kommet  ind  paa  Hospitalet  under  chirurgisk  Behandling  og 
at  det  i  Begyndelsen  havde  været  antaget,  at  Stiksaaret 
ikke  gik  saameget  i  Dybden;  nu  kom  Incisionerne  maaskee 
for  seent,  fordi  den  suppurative  Inflammation  allerede  havde 
angrebet  Delene  omkring  calcaneus. 

Siden  vi  her  have  omtalt  Incisioner  i  planta  pedis,  vil 
jeg  endnu  tilføie  et  par  Bemærkninger  med  Hensyn  til  det 
Anatomiske.  De  vide,  at  man  i  Almindelighed  betragter 
dybe  Incisioner  i  planta  som  temmelig  farlige  paa  Grund 
af  den  mulige  Læsion  af  Arterierne,  da  de  mange  og  store 

Anastomoser  paa  dette  Sted  gjøre  det  vanskeligt  at  standse 
Blødningen.  Man  har  endog  havt  Exempler  paa,  at  fort- 
satte Hæmorrhagier  fra  planta  have  ført  til  Underbinding 
af  a.  cruralis,  ja  selv  til  Amputationer!  Der  er  derfor  og- 
saa  visse  Regler,  som  man  ved  Incisioner  maa  følge,  for 
at  undgaae  de  større  Arterier  her :  bag  en  Linie,  der  drages 
fra  Stedet  bag  malleolus  internus  skraat  ndad  og  fortil 
igjennem  planta  til  henimod  os  cuboideum,  kan  man  trøstig 
skjære  ind  til  Benene  uden  at  træffe  nogen  Arterie,  idet 
den  nævnte  Linie  betegner  Løbet  af  a.  plantaris  externa, 
som  gaaer  oblique  igjennem  den  midterste  Loge.  Foran 
samme  Linie  findes  et  mindre  Triangel,  der  ogsaa  er  tem- 
melig farefrit ;  dette  begrændses  fortil  af  arcus  plantaris, 
hvis  transverselle  Retning  angives  ved  artic.  tarso-meta- 
tarsea,  og  indad  af  plantaris  intern a,  det  vil  sige  en  longi- 
tudinel  Linie,  der  omtrent  følger  den  indvendige  Rand  af 
Foden.  Dette  Triangel  er  temmelig  retvinklet;  Hypothenu- 
sen  dannes  af  plantaris  externa,  den  største  Cathete  af 
plantaris  int.,  den  mindste  (fortil)  af  arcus  plantaris.  —  For 
det  Meste  kan  man  i  denne  Trekant  gjøre  en  dyb  Incision 
i  linea  media  af  Foden  uden  at  faa  nogen  Hæmorrhagi, 
dog  er  det  ikke  saa  aldeles  sikkert,  fordi  Forløbet  af  a. 
plantaris  ext.  er  mere  udsat  for  Variationer.  Endelig  kan 
man  foran  arcus  plantaris  uden  nogen  Fare  gjøre  longi- 
tudinelle  Incisioner. 

De  indsee  altsaa,  at  hos  vor  Patient  var  der  Intet  i 
Veien  for  at  gjøre  en  dyb  Dilatation  af  Stiksaaret  i  Retningen 
bagtil,  thi  det  laae  bagved  Linien  for  a.  plantaris  ext.  og 
følgelig  vilde  vi  ikke  træffe  nogensomhelst  større  Arterie- 
green ved  et  saadant  Snit. 

Ossøse  Suppurationer. 

M.  H.  : 

Jeg  har  i  flere  tidligere  Forelæsninger  viist  Dem  Til- 
fælde af  simple  phlemonøse  Abscesser;  idag  skulle  vi  be- 
skjæftige  os  med  Suppurationer,  der  vel  have  en  phleg- 
monøs  Characteer,  men  hvor  der  samtidig  findes  en  ossøs 
Lidelse.  —  De  vide,  at  det  er  meget  hyppigt  paa  Extre- 
miterne  at  finde  acute  ostitiske  Processer,  der  give  Anled- 
ning til  udvendig  Suppuration;  jeg  vil  vistnok  jevnligt  faae 
Leilighed  til  at  vise  Dem  Exempler  paa  disse  Lidelser,  der 
benævnes  snart  acut  Periostitis,  snart  acut  epipliysær 
Ostitis ,  snart  acut  Osteomyelitis ;  men  i  denne  Time  ville 
vi  see  Abscesser  paa  forskjellige  andre  Steder  af  Legemet, 
hvor  der  i  Bunden  findes  et  denuderet  Beenparti,  og  man 
tager  sjeldent  Feil,  naar  man  i  saadanne  Tilfælde  betragter 
Abscessen  som  det  Secundære,  som  udgaaet  fra  den  ossøse 
Lidelse,  saaat  de  med  Rette  betegnes  med  det  franske 
Navn  „abcés  ossifluents."  Paa  Extremiteterne  diagnosti- 
ceres Suppurationens  ossøse  Oprindeke  lettere,  fordi  den 
her  har  temmelig  fremtrædende  Symptomer  og  fordi  man 
desuden  af  Erfaringen  veed,  at  de  acute  ostitiske  Processer  • 
saa  hyppigt  optræde  her  under  visse  Omstændigheder, 
navnlig  i  visse  Aldere.  Men  paa  andre  Steder  af  Legemet, 
hvor  man  ikke  venter  at  finde  dette  Udgangspunct  for  de 
acute  Suppurationer,  oversees  det  let  i  Begyndelsen  og  op- 
dages undertiden  først  længere  Tid  efter  at  Abscessen  er 
aabnet,  derved  at  den  vedbliver  at  holde  sig  suppurerende. 

Det  første  Tilfælde,  som  jeg  vil  tale  til  Dem  om  idag, 
er  hos  denne  norske  Matros ,  der  for  et  par  Uger  siden 

indlagdes  paa  Hospitalet.    Han  fortæller,  at  han  pludselig 
blev  syg  ombord  for  5 — 6  Uger  siden,  idet  han  samtidig 
med  en  heftig  Feber  følte  Smerter  ved  den  nederste  Spids 
af  høire  scapula,  men  uden  at  der  dog  synes  at  have  været 
noget  Tegn  paa  en  indvendig  Brystaffection.     Han  blev 
dengang  behandlet  i  Sverrig  i  den  Havn,  hvor  Skibet  laae, 
men  kunde  dog  tage  ombord  for  at  følge  m'ed  sit  Skib,  da 
det  skulde  her  til  Kjøbenhavn.     Kort  efter  Ankomsten 
indbragtes  han  til  os  og  der  fandtes  da  en  enorm  fluctue- 
rende  Ansamling,  der  indtog  en  stor  Deel  af  høire  Side- 
deel  af  Legemet,  men  syntes  at  ligge  noget  dybt.  Den 
svarede  deels  til  Axillen,  deels  til  Noget  af  høire  latissimus 
dorsi,  men  den  strakte  sig  ikke  op  til  selve  Axillærhuul- 
heden,  saaat  man  i  alt  Fald  kunde  vide,  at  det  ikke  var 
eu  egentlig  Axillærabsces ,  som  havde  sænket  sig  bagtil 
under  latissimus.    Derimod  fik  man  en  Fornemmelse  af,  at 
latissimus  og  serratus  anticus  major  saavelsom  Noget  af 
scapula  var  løftet  ud  fra  Skelettet  ved  en  Ansamling  af 
Vædske.    Huden  var  lidt  rød  og  oedematøs,  han  ømmede 
sig  saavel  ved  Tryk  som  ved  Bevægelser  og  Symptomerne 
paa  en  dyb  inflammatorisk  Lidelse  vare  under  alle  Omstæn- 
gigheder  saa  udtalte,  at  man,  naar  man  medtog  den  umis- 
kj endelige  Fluctuation,  sikkert  kunde  diagnosticere  en  dyb 
Absces.  Det  Første,  jeg  ved  Indlæggelsen  kom  til  at  tænke 
paa,  var,  at  et  purulent  pleuritisk  Exsudat  var  brudt  igjen- 
nem  og  nu  laae  under  Musklerne,  men  deels  er  det  ikke 
noget  almindeligt  Sted  for  Gjennembrud,  deels  kunde  man 
hverken  ved  den  physicalske  Undersøgelse  eller  ved  Pati- 
entens Beretning  opdage  nogen  pleuritis.    Hans  Almeen- 
betindende  var  desuden  heller  ikke  saa  meget  lidende,  han 

havde  taalelig  Appetit  og  Søvn,  P.  ikke  særdeles  freqvent. 
Foreløbig  lode  vi  os  nøie  med  Diagnones  af  en  phlegmonøs 
idiopatisk  Absces  og  en  Incision  blev  anseet  for  nødvendig ; 
denne  foretoges  ogsaa  strax,  hvorved  man,  efterat  have 
gjennemskaaret  et  meget  tykt  Muskellag  —  omtrent  ved 
høire  angulus  scapulæ  —  kom  ind  til  en  Huulhed,  som 
indeholdt  omtrent  en  Pot  Pus.  Paa  Grund  af  den  alminde- 
lige antiseptiske  Behandlig  af  Abscessen  og  Indlæggelsen  af 
et  tykt  Drainrør,  indtraadte  der  aldeles  ingen  complicerende 
Tilfælde,  Patienten  følte  sig  betydeligt  lettet,  Suppurationen 
tog  ogsaa  af,  saaat  man  kunde  haabe  at  Huulheden  snart 
vilde  trække  sig  sammen  og  tilsidst  lukkes.  Men  fra  den 
forreste  Deel  af  Abscessen,  som  strakte  sig  henad  imod 
høire  hypochondrium,  vedblev  man  dog  daglig  at  kunne 
udtrykke  en  Deel  Pus  og  man  maatte  derfor  gjøre  sig  selv 
det  Spørgsmaal,  hvad  der  kunde  vedligeholde  Suppuratio- 
nen, da  dog  det  lange  og  tykke  Drainrør  maatte  antages 
at  knnne  give  tilstrækkeligt  frit  Afløb  for  Pusset.  De  vide, 
at  jeg  i  det  Hele  ikke  ynder  de  gammeldags  Sonderinger 
i  en  suppurerende  Huulhed,  idet  jeg  troer,  at  man  derved 
let  forstyrrer  den  Sammenvoxning  af  Abscesvæggene,  som 
man  ellers  saa  ofte  opnaaer  ved  en  complet  gjennemført 
antiseptisk  Forbinding;  men  da  vi  her  havde  en  Suppura- 
tion,  der  øiensynlig  havde  sit  Sæde  imellem  den  ossøse 
Væg  af  thorax  og  Musklerne,  og  som  vi  ikke  kunde  an- 
|.age  at  komme  inde  fra  cavum  thoracis,  maatte  vi  ledes  til 
at  formode,  at  den  kunde  udgaae  fra  selve  Skelettet,  og 
nu  viste  det  sig  ogsaa  ved  en  omhyggelig  Sondering,  at  der 
paa  9de  eller  10de  costa  fandtes  et  denuderet  Parti,  der 
dog  ikke  var  cariøst.     Vistnok  var  der  Mulighed  for,  at 

denne  Blottelse  af  en  ossøs  Flade  kunde  være  secundær, 
men  efter  den  almindelige  Eegel,  som  jeg  ovenfor  har  givet 
Dem,  er  Suppurationen  ogsaa  i  dette  Tilfælde  vistnok  be- 
tinget af  Sygdommen  i  costa,  saaat  vi  nu  ville  stille  Diag- 
nosen: periostitis  costæ  med  ossifluent  Absces;  Pusset  har 
da  vel  først  ligget  imellem  et  costa  og  dets  periostium, 
har  rumperet  dette  og  saa  udbredt  sig  i  det  laxe  Cellevæv 
under  Musklerne.    Derved  forklares  det  at  Abscessen  læges 
endeel  langsommere,  men  der  er  Intet  til  Hinder  for,  at 
den  kan  læges,  og  vi  ville  roligt  fortsætte  den  tidligere 
Behandling,  idet  vi  blot  ved  en  Contraaabning  skaffe  Pusset 
noget  friere  Udflod.     Imidlertid  vil  jeg  dog   ikke  gjøre 
nogen  større  Incision  udenfra  ind  til  Abscessen  ved  dennes 
forreste  Ende,  men  jeg  vil  blot  trække  Drainrøret  igjennem 
hele  Længden  af  Huulheden;  dette  udfører  jeg  nu  med 
Chassaignac's  Drainrørscanyle,  men  De  ville^lægge  Mærke 
til,  at  det  Instrument,  jeg  har  her,  ikke  er  den  sædvanlige 
Canyle;  denne  lader  sig  nemlig  ikke  anvende,  fordi  den  er 
lige  og  Abscessen  her  strækker  sig  rundt  om  hele  den 
høire  Sidedeel  af  Brystet;  derfor  er  den  bøiet,  saaat  deu 
danner  en  Deel  af  en  Cirkel,  der  svarer  til  Convexiteten 
af  costæ.  —  Jeg  siger,  at  den  danner  en  Cirkelbue,  og  det 
ville  De  let  kunne  indsee,  er  nødvendigt,  fordi  Poingon'en 
skal  kunne  bevæge  sig  frit  inden  i  den,  og  det  kunde  ikke 
lade  sig  gjøre,  hvis  Krumningen  ikke  var  et  Stykke  af  en 
Cirkel.     Forøvrigt  er  Principet  det  samme,  at  nemlig  Ca- 
nylen  skal  føres  igjennem  den  oprindelige  Incision  fortil 
indtil  man  naaer  til  den  forreste  Grændse  af  Ansamlingen, 
nu  skydes  Poin^on'en  frem  ud  igjennem  Huden  og  i  det 
lille  Indhug,  der  er  anbragt  bagved  Spidsen,  hefter  man 

den  Traacl,  ved  hvilken  Drainrøret  trækkes  igjennem  hele 
Huulheden. 

Derefter  anlægger  jeg  den  antiseptiske  Carbolsyr efor- 
binding omkring  hele  den  høire  Halvdeel  af  Legemet,  fæster 
den  saaledes,  at  den  hverken  kan  glide  op  eller  ned  og  vi 
ville  haabe,  at  Suppurasionen  snart  vil  formindskes  derved. 

Den  anden  Patient,  hvis  Sygdom  ligner  noget  den  fore- 
gaaende,  er  en  Arbeidsmand,  der  er  indkommet  for  en 
Suppuration,  der  allerede  har  varet  i  meget  lang  Tid.  Den 
skriver  sig  fra  en  Tandudtrælming,  idet  en  Barbeer  tidligere 
har  forsøgt  at  udtrække  en  høire  molaris  major  i  Under- 
maxillen;  han  brækkede  Tanden,  og  en  Læge  har  derefter 
udtaget  Rødderne,  da  Patienten  vedblev  at  have  stærke 
Smerter  paa  Stedet.  Smerterne  ophørte  dog  ikke,  der 
kom  Suppuration  og  den  har  banet  sig  Vei  udad  igjennem 
Huden  omtrent  ved  angulus  maxillæ.  Det  almindeligste 
Forhold  er,  at  Suppurationen  i  denne  Region  udgaaer 
igjennem  en  lymphangitis ,  der  forplanter  sig  til  gi.  sub- 
maxillares  og  den  adenitiske  Svulst  indtager  da  netop 
Partiet  ved  angulus  maxillæ,  som  tildeels  maskeres  af 
Svulsten.  Hvis  denne  Svulst  ikke  incideres,  kan  den  ogsaa 
tilsidst  perforere  spontant  paa  dette  Sted;  nu  er  her  vel 
nogen  Udfyldning  ved  ang,  maxillæ,  men  Svulsten  har  især 
sin  Plads  i  regio  submentalis,  svarende  mere  til  Leiet  af 
glandula  sublingvclis.  Imidlertid  er  Svulsten  lige  saa  lidt 
udgaaet  fra  den  sidstnævnte  Glandel  som  fra  de  subma- 
xillære;  det  er  en  ossifiuent  Absces.  Stippurationer ,  der 
udgaae  fra  Tænder,  navnlig  molares  majores,  have  ofte  en 
osteo-periostitisk  Oprindelse,  idet  de  begynde  ved  processus 

alveolaris  nærmest  den  syge  Tand  og  nu  strække  sig  videre 
nedad,  i  Almindelighed  langs  den  indvendige  Flade  af  an- 
gulus,  og  paa  dette  Sted  finder  man  hyppigt  en  lille  ne- 
crotisk  Beenlamel,  som  efter  nogen  Tids  Forløb  løsner  sig ; 
ntan  tager  den  ud  igjennem  en  udvendig  eller  indvendig 
Aabning  og  derefter  pleier  Suppurationen  at  ophøre.  Her 
derimod  har  den  ossøse  Lidelse  antaget  større  Dimensioner, 
den  indtager  en  stor  Deel  af  høire  Halvdeel  af  corpus 
maxillæ,  Suppurationen  har  strakt  sig  ned  omkring  basis, 
frembragt  en  ossifluent  Absces  ned  imod  regio  suprahyoi- 
dea  og  endelig  perforeret  Huden.  Naar  man  fører  Fingren 
ind  i  Munden,  føler  man  paa  et  stort  Stykke  Maxillen 
denuderet  saavel  paa  sin  udvendige  som  paa  sin  indvendige 
Side  og  ved  at  bringe  en  Sonde  ind  igjennem  en  fistuløs 
Aabning  under  Randen  af  Benet,  kommer  man  ind  paa  de 
samme  denuderede  Flader  og  paa  den  blottede  basis  ma- 
xillæ. Det  er  altsaa  muligt,  at  vi  her  ville  faae  Necrose  af 
Maxillen  i  større  Udstrækning,  maaskee  endog  igjennem 
hele  Tykkelsen  af  Benet,  og  ved  at  fatte  om  det  blottede 
Parti  har  jeg  endog  troet  at  kunne  føle  en  ringe  Bevæge- 
lighed. 

Skulle  vi  nu  foretage  noget  Indgribende  ved  denne  os- 
søse Lidelse?  Hvis  der  er  et  Seqvester,  som  begynder  at 
løsne  sig,  skulle  vi  da  ikke  bane  os  Vei  ind  til  det  og  ud- 
drage det?  Det  er  dog  ikke  min  Hensigt;  jeg  vil  aldeles 
ikke  røre  derved  og  lade  Seqvestret  spontant  udskille  sig, 
idet  jeg  derved  mener  at  tjene  Patienten  bedst.  Tidligere 
har  det  været  en  almindelig  Praxis,  som  vistnok  ogsaa 
følges  af  flere  nulevende  Chirurger,  at  man  i  saadanne  Til- 
fælde gjorde  en  fri  Incision  til  det  necrotiske  Been  og 

extraherede  det,  selv  om  man  derved  skulde  anvende  en 
vis  Vold.  Jeg  foretrækker  at  lade  Delen  i  Ro,  indtil  Se- 
qvestret  er  aldeles  løst,  idet  jeg  betragter  det  ostitiske  Væv 
som  meget  sensibelt  og  oftere  bar  seet  farlige  Tilfælde  op- 
staae  af  at  man  meislede  i  det  eller  brækkede  det  løst. 
I  Mundbuulbeden  er  der  en  saa  stor  Aabning  at  Seqvestret 
senere  hen  vil  kunne  fattes  og  extraheres,  naar  det  ligger 
fuldstændigt  løsnet  og  til  den  Tid  vil  det  da  til  alle  Sider 
være  omgivet  af  beskyttende  granulerende  Vægge.  Under 
saadanne  Omstændigheder  kan  det  næppe  betragtes  som 
nogen  „Operation"  at  fjerne  det,  og  denne  kun  lidet  glim- 
rende, men  farefri  Behandling,  som  Nélaton  bestandig  ind- 
skærpede sine  Tilhørere,  troer  jeg  ogsaa  at  burde  anbefale 
Dem  i  lignende  Tilfælde.  Vi  ville  aldeles  Intet  foretage 
for  det  Første  ved  Patienten;  Pusset  udtømmes  let  saavel 
udvendig  som  inde  i  Munden  og  vi  ville  kun  lade  ham 
jevnligt  udskylle  Munden,  fordi  Lugten  og  Smagen  af  Pusset 
er  ham  meget  ubehageligt.  —  Men  da  han  vel  er  kommet 
herind  i  den  Tanke,  at  der  skulde  gjøres  noget  mere  Ra- 
dicalt,  vil  han  maaskee  tabe  Taalmodigheden  og  lade  sig 
udskrive  om  nogen  Tid,  hvilket  jeg  heller  ikke  har  isinde 
at  fraraade  ham. 


Abscessus  mastoideus. 

M.  H. 

Naar  jeg  idag  atter  vil  tale  med  Dem  om  ossøse  Sup- 
purationer,  da  have  vi  her  en  Patient,  en  ældre  Mand  paa 
omtrent  60  Aar,  som  lider  af  et  rigeligt  purulent  Udflod 

fra  venstre  Øre.  Med  Hensyn  til  hans  foregaaende  Sund- 
hedstilstand, erfarer  man,  at  han  for  et  Aar  siden  havde 
en  Pneumoni  og  omtrent  samtidig  fik  han  Smerter  i  venstre 
Øre,  hvorfra  der  snart  begyndte  at  komme  et  Udflod,  som 
f|^rst  var  mere  slimet,  senere  blev  purulent.  Ved  Anven- 
delse af  „Omslag",  svandt  imidlertid  Øresmerterne  nogen- 
lunde, i  alt  Fald  følte  han  sig  temmelig  vel  for  en  Tid, 
indtil  der  efter  nogle  Maaneders  Forløb  optraadte  paany 
Smerter  saavel  i  Øret,  som  paa  venstre  proc.  mastoideus. 
Han  har  tillige  i  det  sidste  halve  Aar  havt  et  vedvarende, 
men  ikke  meget  rigeligt  Udflod  fra  det  nævnte  Øre ;  det  er 
nu  tykt,  hvidguult  og  af  en  yderst  ubehagelig  Lugt.  Ende- 
lig har  han  i  de  sidste  Dage  faaet  overordentlig  stærke 
Smerter,  som  efter  hans  Sigende  have  deres  Sæde  dybt 
inde  i  Øret,  og  disse  Smerter  have  endog  ved  deres  Vold- 
somhed hindret  ham  i  at  sove  og  berøvet  ham  Appetiten; 
Udflodét  er  nu  meget  rigeligt  tilstede,  han  er  endeel  med- 
taget, seer  mager  og  afkræftet  ud. 

Naar  vi  nærmere  undersøge  denne  Region,  see  vi  paa 
venstre  proc.  mastoideus  en  rød ,  phlegmonøs  Hævelse,  der 
er  særdeles  øm  for  Tryk;  den  indtager  deels  hele  Partiet 
bag  Øret,  svarende  til  proc.  mastoideus,  deels  strækker  den 
sig  ned  paa  Halsen,  hvor  den  følger  med  den  øverste  Deel 
af  m.  sternocleidomastoideus,  dannende  en  øm  infiltreret, 
fingertyk  Streng.  Da  Patienten  har  et  purulent  Udflod 
fra  Øret,  kunne  vi  let  sige,  at  han  lider  af  en  Otor- 
rhoe,  men  det  er  ikke  tilstrækkeligt  til  Diagnosen ;  vi  maae 
nemlig  endnu  afgjøre,  om  det  er  en  Otorrhoe  fra  meatus 
audit,  ext.,  eller  fra  det  Indre  af  Øret,  fra  cavum  tympani, 
og  dernæst,  om  Hævelsen  bagved  Øret  staaer  i  noget 

Forhold  til  Sygdommen  i  Øret.  Nu  kunde  De  maaskee 
mene  at  Diagnosen  for  en  Deel  vilde  blive  let  afgjort,  naar 
vi  indførte  et  Speculum  og  saa  undersøgte  om  Pusset  kom 
fra  den  ydre  Canal  eller  om  det  trængte  sig  frem  fra 
Bunden  af  Canalen  inde  fra  cavum  tympani?  Men  i  dette 
Tilfælde  er  Patienten  overordentlig  øm  inde  i  Øret ;  han  taaler 
knap  den  mindste  Berøring,  altsaa  endnu  mindre  Indbrin- 
gelsen af  et  saadant  Instrument,  og  vi  maae  derfor  søge 
at  komme  til  Diagnosen  ved  Hjælp  af  Symptomerne. 

Her  have  vi  et  saa  rigeligt  Pusudflod,  at  vi  let  indsee, 
at  det  ikke  kan  komme  alene  fra  den  indvendige  Flade  af 
meatus  audit,  externus,  men  maa  have  sin  Oprindelse  fra 
en  større  suppurerende  Huulhed,  der  udtømmer  sig  igjen- 
nem  Canalen.  Man  kunde  saaledes  forklare  sig  det  ved  at 
antage,  at  Pusset  kom  fra  den  udvendige  Hævelse  bag 
Øret,  der  nok  seer  ud  til  at  kunne  indeholde  Pus.  Meatus 
audit,  bestaaer  jo  nemlig  af  en  cartilaginøs  og  en  ossøs 
Portion,  hvilke  to  Dele  ere  forenede  deels  mere  intimt, 
déels  enkelte  Steder  noget  løsere,  især  bagtil,  og  netop 
her  kunde  man  altsaa  let  tænke  sig,  at  der,  hvis  vi  in 
casu  havde  en  Absces  liggende  bagved  Øret,  dannede  sig 
en  Communication  mellem  denne  og  det  Indre  af  Canalen. 
De  vide  jo  ogsaa,  at  Suppuration  fra  andre  Steder,  som 
fra  parotis,  kan  aabne  sig  af  denne  Vei  og  flyde  ud  igjen- 
nem  meatus  audit.  Imidlertid  er  jeg  dog  mere  tilbøielig 
til  at  troe,  at  den  store  Mængde  Pus  skriver  sig  fra  en 
Otitis  interna  o:  en  Suppuration  i  cavum  tympani.  —  I 
Chirurgien  forstaae  vi  i  Almindelighed  ved  auris  interna 
den  Deel,  der  ligger  indenfor  membrana  tympani,  altsaa 
den  Deel,  som  Anatomerne  kalde  auris  media,  da  Syg- 

dommen  i  den  egentlige  (anatomiske)  auris  interna  ere  os 
saagodtsom  aldeles  ukj endte;  den  eneste  Sygdom,  vi  kunde 
henføre  til  den  dybeste  Deel  af  Øret,  er  vel  den  saakaldte 
Meniére's  Sygdom. 

9  Grundene  til,  at  jeg  her  vil  formode  Tilstedeværelsen 
af  en  otitis  interna,  ere  følgende:  saa  heftige  Smerter  som 
de,  vor  Patient  lider  af,  findes  især  ved  sygelige  Tilstande 
inde  i  et  Been,  endskjøndt  vistnok  en  otitis  externa  ofte 
er  smertefuld,  men  Patienten  siger  desuden  selv,  at  han 
har  en  Fornemmelse  af,  at  Smerterne  maae  sidde  dybt 
inde  i  Øret.  Rimeligviis  har  her  først  været  en  otitis  ex- 
terna, hvorpaa  det  oprindeligt  slimede  Udflod  ogsaa  tyder, 
og  denne  har  da  senere  foranlediget  en  otitis  interna  med 
Ruptur  af  membrana  tympani. 

Et  andet  Beviis  for  min  Mening  er  det,  at  man  seer 
Udfloddet  blive  rigehgere,  saa  snart  man  trykker  paa  den 
omtalte  Hævelse  udenpaa  proc.  mastoideus;  men  for  at  De 
skulle  kunne  forstaae  dette  Symptoms  Betydning,  er  det 
nødvendigt,  at  jeg  gjør  en  Digression  og  forklarer  Dem 
Forholdet  imellem  en  otitis  interna  og  en  abscessus  ma- 
stoideus. —  Erfaringen  har  nemlig  allerede  fra  ældre  Tider 
lært,  at  der  ved  dybe  Inflammationer  i  Øret  jevnlig  opstod 
Abscesser  udenpaa  proc.  mastoideus  og  Anatomien  oplyser 
os  ogsaa  let  om  Forbindelsen  mellem  de  to  Læsioner. 
Naar  der  er  dannet  Pus  ved  en  Inflammation  i  cavum 
tympani,  enten  den  er  opstaaet  her  primært  eller  forplantet 
dertil  (fra  tuba  Eustachii  eller  meatus  audit),  saa  faae  vi 
en  Absces:  denne  fylder  snart  den  meget  lille  Huulhed  og 
søger  da  at  bryde  op;  tuba  Eustachii  er  i  Almindelighed 
tilstoppet,  saaat  Pusset  ikke  kan  komme  den  Vei,  derimod 

er  m.  tympani  saa  tynd,  at  den,  hvis  den  ikke  allerede 
tidligere  er  perforeret,  let  rumperer  og  derfor  udtømmes 
Pus  for  det  Meste  derigjennem,  men  cavum  tympani  staaer 
som  bekjendt  tillige  i  Forbindelse  med  de  bagved  liggende 
cellulæ  mastoideæ,  der  vel  altid  ere  tilstede  idetmindste 
hos  Ældre,  og  Suppurationen  angriber  derfor  meget  snart 
disse  Huulheder.  —  Men  de  have  jo  netop  deres  Leie  inde 
i  selve  proc.  mastoideus  og  Inflammationen  viser  sig  da 
jevnligt  udenpaa  den  saaledes,  at  der  dannes  en  Absces 
imellem  periostium  og  Benet.  Undersøge  vi  nærmere,  hvor- 
ledes den  udvendige  Absces  fremkommer,  finde  vi  imidlertid, 
at  den  kan  fremstaae  paa  to  forskjellige  Maader.  Enten 
baner  Pusset  sig  en  Vei  igjennem  den  ossøse  Væg  og 
kommer  frem,  bedækket  af  periostium,  eller  den  indre  Sup- 
puration  i  Benet  fremkalder  uden  Gjennembrud  en  acut 
suppurativ  perio stitis,  hvilket  vi  kunne  sammenligne  med 
den  suppurative  Løsning  af  periostium,  som  vi  constant 
finde  ved  de  acute  Tilfælde  af  osteomyelitis  paa  Extremi- 
teterne. 

Paa  hvilken  af  de  to  ovennævnte  Maader  den  subperio- 
stale  Absces  end  er  opstaaet,  saa  angiver  den  en  Suppu- 
ration  i  det  Indre  af  proc.  mastoideus,  i  cellulæ. 

Naar  vi  nu  komme  tilbage  til  vor  Patient,  da  siger 
jeg,  at  det  forøgede  Pusudflod  af  Øret  ved  Tryk  paa  den 
udvendige  Svulst  bag  Øret  angiver,  at  vi  have  en  otitis 
interna,  idet  det  er  Pusset  under  periostium,  som  ved  Tryk 
flyder  ind  i  cellulæ  mast.,  derfra  ind  i  den  egentlige  cavum 
tympani,  og  endelig  ud  igjennem  den  perforerede  mb.  tym- 
pani. Men  De  kunde  maaskee  gjøre  den  Indvending: 
hvorfor  skulle  vi  ikke  antage,  at  Pusset  paa  proc.  mg-stoi- 

deus  trænger  sig  lige  ind  i  meatus  auditorius  ved  at  følge 
den  udvendige  Flade  af  Craniet?  hvorfor  skulle  vi  forklare 
Udfloddet  paa  den  Maade.  at  det  har  gjennemløbet  den 
vanskelige  og  bugtede  Vei  igjennem  cavum  tympani?  — 
Benne  Indvending  vil  jeg  besvare  ved  Hjælp  af  Anatomien. 
Naar  De  betragte  Partiet  lige  bag  venstre  Øre,  da  viser 
den  dybe  Fure,  som  normalt  adskiller  auricula  fra  proc. 
mastoideus,  sig  uforandret,  og  den  phlegmonøse  Hævelse 
begynder  først  bagved  Furen;  hvis  Pusset  havde  løsnet 
periostium  heelt  hen  til  meatus  auditorius,  som  det  maatte, 
for  at  kunde  bryde  igjennem  paa  Grændsen  mellem  den 
cartilaginøse  og  den  ossøse  Deel,  vilde  De  finde  denne 
Fure  udslettet,  saaledes  at  Rødmen  og  Svulsten  gik  fra 
proc.  mastoideus  lige  over  paa  den  bagerste  Flade  af  auri- 
cula, hvilket  De  kunne  iagttage  i  andre  Tilfælde. 

Med  Hensyn  til  Abscessen  paa  proc.  mastoideus  vil 
jeg  gjøre  endnu  en  anatomisk  Bemærkning.  Jeg  føler  den 
aldeles  overfladisk  fluctuerende,  saa  at  Pusset  kun  synes 
bedækket  af  Huden;  hvorfor  har  jeg  da  fra  først  af  slet 
ikke  forudsat  Muligheden  af  en  subcutan  Phlegmone?  Svaret 
er  let  nok,  naar  De  ville  lægg^e  Mærke  til  den  Vei,  Phleg- 
monen  strækker  sig:  i  Begyndelsen  af  denne  Forelæsning, 
gjorde  jeg  Dem  jo  opmærksom  paa,  at  vi  havde  en  phleg- 
monøs  Hævelse  ned  paa  Halsen,  der  føltes  som  en  fingertyk 
infiltreret,  øm  Streng  langs  den  øverste  Deel  af  m.  ster- 
nocleidomastoideus ;  Dette  viser  os,  at  Suppurationen  er  be- 
gyndt paa  det  Sted,  hvor  Musklen  ud&pringer,  nemlig  paa 
proc.  mastoideus  og  har  fortsat  sig  med  Musklen  indenfor 
den  Aponeurose,  som  beklæder  den.  Havde  derimod  Phleg- 
monen  oprindeligt  havt  sit  Sæde  subcutant,  vilde  den  have 

udbredt  sig  mere  til  alle  Sider  og  den  vilde  ikke  være 
kommet  indenfor  Aponeurosen.  Jeg  skal  om  et  Øieblik 
gjøre  en  Incision  og  da  ville  De  faae  et  nyt  Beviis  for 
Rigtigheden  af  vor  Diagnose ,  idet  jeg  ved  at  skjære  lang- 
somt igjennem  de  Lag,  der  nu  bedække  Pusset,  først  vil 
træffe  paa  dette,  efterat  jeg  er  trængt  heelt  ind  i  Musklens 
vagina. 

Naar  vi  derefter  gaae  over  til  Prognosen,  ville  De 
maaskee  undre  Dem  over,  at  jeg  betragter  den  som  tem- 
melig slet,  eller  idetmindste  som  overordentlig  tvivlsom. 
Der  gaaer  næppe  noget  Aar  her  paa  Afdelingen,  uden  at 
vi  see  eet  eller  flere  Tilfælde  af  otitis  interna,  der  ende 
med  Døden.  Da  cavum  tympani  kun  har  et  meget  tyndt 
Loft,  som  adskiller  den  fra  cerebrum,  og  da  denne  Form 
af  otitis ,  selv  om  Suppurationen  fra  først  af  kun  har  an- 
grebet-den beklædende  Membran,  næsten  altid  compliceres 
med  en  suppurativ  Ostitis,  saa  opstaaer  der  meget  let  Cere- 
braltilfælde,  hvilket  har  givet  Anledning  til  Benævnelsen 
otitis  cerebralis,  som  De  kjende  fra  Lallemand's  og  Itard's 
Strid  om  dette  Punct.  Imidlertid  antager  man  nu  ikke 
Nødvendigheden  af  en  ostitis,  for  at  der  skal  opstaae 
Cerebraltilfælde;  disse  kunne  t  Ex.  vistnok  forplantes  igjen- 
nem de  vasculære  Communicationer.  Men  i  alt  Fald  kunne 
vi  som  Følge  af  otitis  interna  finde  meningitis,  encephalitis 
(abscessus  cerebri),  phlebitis  i  sinus  og  endelig  purulent 
Infection,  som  afslutter  Sygdommen.  Jeg  har  altsaa  til- 
strækkelig Grund  til  at  betragte  Patientens  Sygdom  som 
meget  farlig. 

Behandlingen  vil  foreløbig  bestaae  i  en  Incision  til 
Udtømmelse  af  Pusset,  baade  det  paa  proc.  mastoideus  og 

det,  der  findes  paa  den  øverste  Deel  af  Halsen;  vi  behøve 
ikke  at  frygte  for  at  lædere  vigtigere  Dele,  f.  Ex.  Arterier ; 
vi  have  vel  her  en  a.  auricularis  posterior,  men  den  for- 
løber som  bekjendt  i  Furen  mellem  auricula  og  proc.  ma- 
«toideus  og  vil  ikke  kunne  træffes  af  Kniven  i  dette 
Tilfælde. 

Contusioner, 
I.  Commotio  et  paralysis. 

M.  H. 

Jeg  skal  idag  vise  Dem  nogle  Patienter  med  Læsioner, 
som,  skjøndt  de  fremtræde  med  betydelige  Forskjelligheder, 
dog  have  Noget  tilfælles,  nemlig  det,  at  de  ere  opstaaede 
ved  Contusioner.  Under  Begrebet  „Contusion"  indbefatte 
vi  en  stor  Mængde  Lidelser,  der  især  angribe  .de  mere 
overfladiske  bløde  Dele  og  foraarsages  ved  et  Trauma,  som 
ikke  har  frembragt  nogen  ydre  solutio  continui.  De  høre 
til  de  allerhyppigste  chirurgiske  Tilfælde,  idet  de  med  ul- 
cera  og  vulnera  vistnok  udgjøre  Fleertallet  af  de  Sygdomme, 
som  vi  regne  til  Chirurgien.  Men  ligesom  vulnera  kunne 
være  snart  høist  ubetydelige,  snart  af  de  allerfarligste, 
saaledes  kunne  Contusioner  ogsaa  variere  meget  baade 
med  Hensyn  til  deres  Former  og  deres  Intensitet.  I  de 
chirurgiske  Haandbøger  classificeres  de,  som  bekjendt,  efter 
deres  forskjellige  „Grader",  eftersom  de  foranledige  Ecchy- 
moser,  Blodsamlinger,  Desorganisation  af  Vævene.  Men 
foruden  disse  almindelige  Former  af  Contusion,  hvilke  som 
sagt  fortrinsviis  holde  sig  til  de  mere  overfladiske  Blød- 

dele,  træffer  man  ikke  sjeldent  i  Praxis  en  Contusion,  som 
virker  dybere,  og  derved  f.  Ex.  medfører  Lidelser  af 
Muskler,  enkelte  Nerver  eller  Centralnervesystemet,  afHuul- 
heder  f.  Ex.  Articulationer ,  eller  endog  af  meget  dybt- 
figgende  Organer.  Vi  kunne  saaledes  faae  Commotioner, 
Paralyser,  Rupturer  af  dybere  Dele,  Blodudtrædninger  inde 
i  Huulbeder  eller  inde  i  Organer  o.  s.  v. 

Her  see  De  nu  saaledes  en  yngre  Mand,  en  Arbeider, 
som  kom  herind  for  nogle  Dage  siden,  og  som  var  kommet 
til  Skade  paa  den  Maade,  at  han  under  sit  Arbeide  i  et 
Pakhuus  var  faldet  fra  4de  Etage  ned  til  1ste  Etage  igj en- 
nem  flere  Luger,  saaledes  at  han  deels  fik  forskjellige  Stød 
og  Skrabninger  under  Faldet  deels  en  meget  betydelig  Con- 
tusion, idet  han  tilsidst  kom  til  at  falde  paa  Ryggen.  — 
Ved  Indlæggelsen  var  han  ved  Bevidsthed,  han  kunde  til- 
nød støtte  paa  Fødderne  og  bevæge  Armene,  der  var  altsaa 
ikke  nogen  Paralyse  af  Extremiteterne ;  Respirationen  var 
vel  noget  besværet,  men  det  var  en  Følge  af  hele  Brystets 
Ømhed  ved  Bevægelserne,  derimod  var  Pulsen  overordentlig 
langsom  og  svag.  Han  var  bleg  og  temmelig  kold,  rystede, 
naar  man  vilde  reise  ham  overende;  han  blev  strax  bragt 
i  Seng,  fik  noget  Æther  og  Viin,  hvorefter  han  snart  blev 
varm,  men  begyndte  da  at  faae  Opkastning.  løvrigt  laae 
han  for  det  Meste  i  en  let  Døs,  *men  jamrede  sig  jevnligt 
paa  Grund  af  Smerter  i  Ryggen.  Henad  Aften,  omtrent 
12  Timer  senere,  observeredes  det,  at  han  aldeles  ikke 
havde  ladt  nogen  Urin;  jeg  indførte  da  uden  Vanskelighed 
et  Catheter  og  derved  udtømtes  næsten  en  Pot  mørk,  al- 
deles blodig  Urin,  dog  uden  Coagler.  Han  havde  ingen 
Aabning  og  nød  aldeles  Intet. 

Den  næste  Dag  vare  Smerterne  noget  mindre,  han  be- 
vægede Extremiteterne  frit  i  Sengen,  Pulsen  var  blevet  lidt 
kraftigere  og  hurtigere ,  ca.  80 ;  ingen  Opkastning  senere. 
Nu  føler  han  sig  maaskee  lidt  bedre,  men  han  kan  be- 
standig ikke  lade  Urinen,  har  heller  ikke  havt  Aabning,  og 
klager  ogsaa  noget  over  Smerter  i  regio  lumbalis ,  især 
venstre,  hvor  han  er  øm  for  Tr3^k.  Jeg  maa  endnu  tilføie, 
at  der  hverken  har  været  nogen  Fractur  eller  Luxation  at 
opdage. 

Hvad  feiler  nu  denne  Patient?  Ved  et  saadant  Fald 
fra  en  betydelig  Høide,  komme  vi  ved  Symptomerne  først 
til  at  tænke  paa  en  Cerebralaffection.  Den  langsomme 
Puls,  Opkastningen,  Mangel  paa  Udtømmelse  af  Urin  og 
Fæces,  kunde  tale  for  en  Commotio  cerebri;  men  hvad  der 
taler  derimod,  er,  at  Patienten  var  fuldkomment  ved  Be- 
vidsthed og  frit  kunde  bevæge  Extremiteterne  —  hvilke 
Tilfælde  vi  jo  ikke  vilde  vente  at  finde  ved  en  commotio 
cerebri.  —  Kunde  man  da  maaskee  snarere  tænke  paa  en 
commotio  medullæ  spinalis?  Kulden,  Blegheden,  den  lang- 
somme Puls  kunde  vel  passe  paa  den  sidstnævnte  Commo- 
tion,  men  den  frie- Bevægelighed  cif  Over-  og  af  Under- 
Extremiteter  talte  imod  den.  Vi  kunde  maaskee  rettest 
kalde  Lidelsen  en  generel  Commotion,  en  Commotion  af  hele 
Legemet  ved  det  stærke  „choc",  som  havde  truffet  Pa- 
tienten. 

Urinen  var  ved  den  første  Cathetrisation  mørk  og 
sangvinolent,  men  klar,  og  den  har  senere  bestandig  holdt 
sig  rød,  om  end  i  lidt  mindre  Grad,  og  dette  pleier  jo  ikke 
at  være  Tilfælde  ved  en  almindelig  Commotion.  Derimod 
indtræder  det  ikke  sjeldent  ved  en  Contusion  paa  visse 

Steder  af  Legemet  ,  f.  Ex.  ved  et  Fald  paa  perinæum,  at 
Urinen  er  blodig,  og  da  kan  man  vel  forklare  sig  det  ved 
en  Kuptur  af  urethra.  Her  maae  vi  imidlertid  søge  Grun- 
den til  Blodet  i  Urinen  oppe  i  Renalregionen ,  især  i 
•venstre,  hvor  han  navnlig  klager  over  Smerter;  og  vi  ville 
altsaa  diagnosticere  hans  Lidelser  som  en  Renalcontusion 
paa  venstre  Side,  der  har  medført  Ruptur  i  Renalvævet  og 
derfor  Udtrædning  af  Blod,  blandet  med  Urinen. 

Hvad  Prognosen  angaaer,  saa  pleie  Commotionssymptomer 
gradviis  at  svinde  efter  nogle  Dage  og  det  synes  ogsaa  at 
ville  blive  Tilfældet  her;  De  see  jo,  at  Patienten  kan  be- 
væge sig  temmelig  let  i  Sengen,  der  er  saagodtsom  ingen 
Stupor  mere  tilstede,  og  af  nervøse  Tilfælde  have  jo  kun 
endnu  den  manglende  Udtømmelse  af  Excretionerne ;  i  den 
Henseende  synes  altsaa  Prognosen  ret  god,  men  hvad  der 
alligevel  gjør  mig  noget  betænkelig,  er  den  vedvarende 
Blodfarvning  af  Urinen,  hvilket  tyder  paa,  at  Renallidelsen 
ikke  er  helbredet,  og  maaskee  endog  kunde  fremkalde  en 
nephritis.  Med  Hensyn  til  denne  Eventualitet,  vil  jeg  især 
lægge  Mærke  til  Pulsen;  saalænge  den  ikke  er  mere  end 
80,  er  der  endnu  ingen  Fare,  men  hvis  den  pludselig  skulde 
blive  meget  hurtig,  vil  jeg  frygte  før  en  nephritis,  maaskee 
suppurativa,  og  da  vil  jeg  stille  Prognosen  mindre  god. 
Behandlingen  har  hidtil  kun  været  exspectativ  eller  symp- 
tomatisk, først  fik  han  Incitantia,  senere  har  jeg  maattet 
anvende  Narcotica  paa  Grund  af  de  heftige  Smerter  i  regio 
luinbalis,  vesica  er  bestandig  blevet  udtømt,  derimod  er 
det  endnu  ikke  lykkedes  at  skaffe  Aabningen  i  Orden, 
uagtet  han  har  faaet  gjentagne  Gange  clysma. 

Dernæst  vil  jeg  vise  Dem  denne  Patient,  som  kom 
herind  for  nogle  Uger  siden.  Det  er  en  iøvrigt  rask,  ret 
kraftig  Arbeidsmand,  som  indbragtes  hertil  meget  beruset, 
idet  han  var  faldet  paa  Gaden  og  syntes  at  have  stødt 
høire  olecranon  mod  Steenbroen.  Ved  Indlæggelsen  op- 
dagedes kun  en  ringe  Ansamling  af  Blod  under  Huden  paa 
det  ovennævnte  Beenparti,  men  der  udviklede  sig  snart  et 
stærkt  delirium  tremens  og  det  var  da  først  efterat  dette 
Anfald  havde  tabt  sig,  at  man  nøiere  undersøgte  Contusionen. 
Han  klagede  da  over  Smerter,  som  fra  olecranon  strakte 
sig  ned  imod  Haanden,  langs  den  udvendige  Side  af  anti- 
brachium,  men  tillige  viste  det  sig,  at  Fingrenes  Bevægelser 
vare  noget  indskrænkede.  De  see  nu,  med  Hensyn  hertil, 
at  index  og  pollex  paa  høire  Haand  nok  kunne  bevæges, 
men  de  øvrige  Fingre  formaaer  han  ikke  at  extendere. 
Tidligere  har  han  godt  kunne  bevæge  alle  Fingrene  og  den 
omtalte  Functionsforstyrrelse  er  først  kommet  efter  Contu- 
sionen, hvilken  jo  havde  truffet  olecranon  og  Regionen  der- 
omkring, idet  der  var  noget  udtraadt  Blod  paa  dette  Sted. 
Det  er  dog  heelt  svundet  for  Øieblikket.  Nu  kan  det  ved 
stærke  Contusioner  undertiden  skee  at  en  Muskel  kan  para- 
lyseres af  Slaget,  eller  den  kan  paralyseres  paa  Grrund  af 
at  dens  Nerve  er  contunderet.  Naar  man  lader  denne  Pa- 
tient foretage  active  Bevægelser,  viser  det  sig,  at  humerus 
bevæges  frit;  dens  Muskler  ere  altsaa  uskadte.  Pronation 
og  Supination  foregaaer  ogsaa  let,  saavelsom  Haandens 
Bevægelse  i  carpus.  Naar  man  derimod  lader  ham  forsøge 
paa  at  bevæge  Fingrene,  finder  man,  at  de  tre  sidste  Fingre 
paa  høire  Haand  ikke  kunne  extenderes.  Extension  og 
Flexion  af  Fingrene  udføres,  som  De  jo  vide,  ved  forskjellige 

Muskler:  phalaBx  1  extenderes  ved  m.  extensor  digitorum, 
flecteres  ved  mm.  interrossei  volares;  phalanx  11  &  111  ex- 
tenderes ved  mm.  interossei  dorsales,  flecteres  ved  m.  flexor 
communis  (sublimis  &  profundus)  Her  ånde  vi  nu,  at 
*  Fingrene  kunne  flecteres  i  alle  deres  Articulationer ;  Musk- 
lerne i  thenar  og  hypothenar  synes  ligeledes  at  være  frie, 
altsaa  ere  interossei  volares  og  flexor  communis  ikke  para- 
lyserede. Derimod  kunne  de  fire  Fingre  ikke  extenderes, 
kun  index  tildeels,  altsaa  ere  deres  Extensorer  paralyserede 
undtagen  m.  extensor  indicis.  Det  ligger  nu  nær  at  søge 
Grunden  til  en  saadan  Paralyse  af  Muskelgrupper  i  Contu- 
sion  af  en  Nerve,  og  paa  Overextremiteten  vide  De  jo, 
hvorledes  Musklerne  forsynes  af  bestemte  Nerver.  Medianus 
forsyner  alle  Flexorer  paa  antibrachium  (undtagen  flexor 
ulnaris)  og  thenar  pollicis;  ulnaris  giver  Grene  til  flexor 
ulnaris,  hypothenar  og  mm.  interossei;  radialis  endelig 
forsyner  alle  Extensorer  paa  Extremiteten.  Hvis  altsaa  en 
Nerve  her  skulde  lide,  maatte  det  være  radialis ;  men  Musk- 
lerne paa  humerus  ere  uskadte  og  da  Stødet  har  truffet 
omtrent  ved  capitulum  radii,  maatte  det  rimeligst  være  ved 
Nervens  Gjennemgang  igjennem  supinator  brevis  at  den 
var  contunderet,  saaledes  at  den  Green,  der  gaaer  til 
Extensorerne,  var  paralyseret. 

Hermed  stemmer  ogsaa,  at  Extensionen  af  carpus 
endnu  kan  foregaae,  idet  extensor  carpi  radialis  longus 
ikke  deeltager  i  Paralysen,  fordi  den  Green  af  radialis, 
som  forsyner  den,  afgives  fra  Nerven,  inden  den  kommer 
ned  paa  antibrachium.  Men  paa  den  anden  Side  svarer 
Paralysen  af  Fingrene  ikke  til  Udbredningen  af  n.  interes- 
sens posterior,  idet  index  og  pollex  endnu  kunne  bevæges 

og  interesses  dorsales  ere  paralytiske.  —  De  see  altsaa,  at 
vi  ingenlunde  have  noget  reent  Billede  af  en  Paralyse  af 
en  enkelt  Nervegreen.  løvrigt  er  Prognosen  mindre  god, 
thi  her  har  været  anvendt  Electricitet  uden  at  den  har 
frembragt  den  mindste  Bedring  af  Muskelcontractionen  og 
naar  man  ikke  snart  sporer  nogen  Virkning  af  denne  Be- 
handling pleier  det  at  være  et  daarligt  Tegn. 

Som  et  Sidestykke  til  den  foregaaende  Patient,  have 
vi  dernæst  denne  Mand,  der  har  ligget  omtrent  lige  saa 
længe  herinde,  men  allerede  er  betydeligt  bedret.  Hans 
Sygdom  opstod  under  hans  sædvanlige  Arbeide,  medens 
han  forøvrigt  var  fuldstændigt  rask.  Han  var  beskjæftiget 
med  et  meget  svært  Arbeide,  nemlig  med  at  flække  Steen, 
hvorved  han  deels  maatte  løfte  og  bære  de  meget  tunge 
store  Steen  for  at  faae  dem  sat  tilrette,  deels  maatte  føre 
den  tunge  Hammer  med  begge  Hænder,  naar  han  skulde 
flække  dem.  En  Dag  følte  han  sig  lidt  træt  derved,  og 
da  han  derfor  havde  hvilet  sig  en  Stund  for  atter  at  tage 
fat  paa  Arbeidet,  mærkede  han,  at  han  ikke  kunde  bruge 
venstre  Arm  og  Haand  saa  godt  som  tidligere;  han  kunde 
ikke  løfte  Stenene  med  sine  Hænder  og  heller  ikke  fuld- 
stændigt extandere  og  flectere  Fingrene.  Naar  de  nu  ville 
undersøge  Bevægelserne,  ville  De  see,  at  han  vel  kan  flec- 
tere Fingrene,  men  naar  man  lader  ham  tage  fat  paa  en 
Gjenstand,  f.  Ex.  naar  jeg  lader  ham  trykke  min  Haand, 
er  det  tydeligt  at  han  ikke  gjør  det  med  fuld  Kraft;  der 
er  altsaa  endnu  en  paretisk  Tilstand  tilstede.  Bevægelserne 
af  humerus  ere  derimod  blevet  normale,  ligeledes  af  anti- 
brachium;  han  kan  flectere  og  extendere,  pronere  og  supi- 
nere,  men  i  Haanden  og  Fingrene  ere  Bevægelserne  noget 

mangelfulde;  hvis  vi  da  vilde  henføre  Paralysen  til  Ner- 
verne, som  tjene  til  at  sætte  disse  Deles  Muskler  i  Activitet, 
maae  vi  sige,  at  saavel  n.  medianus,  som  radialis  og  ul- 
naris  ere  angrebne;  men  desuden  have  fra  først  af  de  to 
andre  Nerver,  nemlig  axillaris  og  perforans  Casseri  været 
afficerede,  saaat  Lidelsen  har  strakt  sig  til  de  fleste  Grene 
af  plexus  axillaris.  Det  bliver  da  et  Spørgsmaal,  om  vi 
skulle  antage,  at  det  er  alle  disse  Nerver,  der  ere  primært 
angrebne  og  derved  have  foraarsaget  Muskelparalysen,  eller 
om  vi  ikke  snarere  maatte  betragte  Sygdom  som  en  Mu- 
skelforstyrrelse af  anden  Natur.  —  Ligesom  jeg  troer,  at 
en  stærk  Contusion  af  en  Muskel  kan  paralysere  dens  Væv, 
saaledes  vilde  jeg  ogsaa  her  formode,  at  det  er  den  an- 
strængende  Muskelvirksomhed  ved  Patientens  Arbeide,  der 
paa  samme  Maade  som  et  egentligt  Trauma  har  ophævet 
Musklernes  Function.  Hos  denne  Patient  er  Prognosen 
vistnok  god,  idet  Paralysen  svinder  med  hver  Dag  under 
(paa  Grund  af?)  Anvendelsen  af  Electricitet. 

Vi  have  her  en  tredie  Patient,  som  lider  af  en  Para- 
lyse i  Haanden,  men  hos  hvem  Sygdommen  er  opstaaet 
paa  en  noget  afvigende  Maade.  Det  er  ligeledes  en  Ar- 
beidsmand  i  den  kraftige  Alder,  han  seer  sund  og  stærk 
ud  og  hans  Almeenbelindende  er  forresten  aldeles  uskadt. 
For  nogen  Tid  siden  kom  han  ind  paa  Hospitalets  Consul- 
tatiorisstue  med  en  frisk  luxatio  humeri  sin.;  det  var  en 
almindelig  lux.  subcoracoidea,  hvorfor  man  søgte  at  repo- 
nere  den  ved  lempelige  Manipulationer  og  ved  Vipning 
(méthode  de  douceur),  men  da  det  ikke  lykkedes,  foretoges 
der  Extension,  og  nu  gled  den  ind  uden  stor  Vanskelighed. 

Han  gik  derefter  strax  til  sit  Hjem,  men  fik  stærke  Smerter 
1  Skuldren  og  Haanden  og  kunde  slet  ikke  bevæge  denne, 
saaat  han  for  nogle  Dage  siden  blev  indlagt  paa  Af- 
delingen. 

Efter  en  Luxation  kommer  der  jo  altid  nogen  Func- 
tionsforstyrrelse ,  hvorfor  man  helst  lader  Patienten  holde 
Delen  i  Ro  i  nogen  Tid;  men  af  den  Svulst  og  Ømhed, 
der  kan  blive  tilbage  efter  en  Luxation,  opdages  her  ikke 
det  Mindste;  derimod  er  han  søgt  herind,  fordi  han  ikke 
kan  bruge  Haanden.  Naar  vi  nærmere  undersøge  denne 
Region,  finde  vi  aldeles  ingen  inflammatoriske  Tegn,  men 
en  Functionsforstyrrelse,  der  bestaaer  i  en  Mangel  paa 
Kraft.  Lade  vi  ham.  prøve  paa  at  foretage  active  Bevæ- 
gelser, saa  see  De,  at  han  vel  tildeels  kan  flectere  Fingrene, 
men  ikke  hele  Haanden  og  hans  Functionsforstyrrelse  be- 
staaer altsaa  i  en  Mangel  paa  Flexion  ved  carpus;  Pa- 
tienten har  en  Paralyse  eller  en  Parese  og  dennes  Grund 
ville  vi  søge  enten  i  selve  Muskelvævet  eller  i  Innervationen. 

Nu  har  han  havt  en  Luxation  og  det  er  først  efter 
denne  at  Paralysen  er  opstaaet;  vi  ville  altsaa  kunne  have 
Grund  til  at  sætte  de  to  Ting  i  Forbindelse  med  hinanden, 
og  desuden  vide  vi  af  Erfaring,  at  Paralyser  kunne  komme 
ved  Luxationer.  Men  naar  vi  sige,  at  Paralyser  komme  ved 
Luxationer,  saa  kunne  de  deels  skyldes  Luxationen  selv, 
deels  Repositionen,  og  det  Sidste  er  maaskee  endog  det 
Hyppigste.  Det  er  især  ved  luxatid  humeri,  at  man  har 
havt  Leilighed  til  at  iagttage  Paralyser  og  derfor  har  man 
navnlig  beskjæftiget  sig  med  Undersøgelser  af,  hvad  der 
ved  denne  Luxation  kan  være  Grunden  til,  at  visse  Muskler 
paralyseres.    Den  almindelige  Anskuelse  er  da,  at  visse 


112 


Nerver  kunne  være  comprimerede  eller  distenderede  i  den 
Grad,  at  deres  Fimction  ophæves ;  saaledes  har  man  meent 
at  capiit  humeri,  naar  det  luxerede  ind  i  Axillen,  kunde 
komme  til  at  trykke  paa  visse  Nerver  af  plexus  axillaris, 
eller  ogsaa  udøve  en  Stramning  paa  dem.  Ved  de  faa 
Sectioner,  der  ere  foretagne,  har  man  dog  aldrig  fundet 
Tegn  paa  Compression  af  Nerver;  det  er  mere  af  theoretisk 
Yei  man  slutter  det,  naar  man  angiver,  at  n.  axillaris, 
der  forsyner  m.  deltoideus,  som  er  den  Muskel,  der  hyppigst 
har  viist  sig  paralyseret  efter  en  Luxation,  skulde  være 
blevet  comprimeret  ved  sin  Gjennemgang  i  det  fiirkantede 
Rum,  der  dannes  af  humerus,  caput  longum  tricipitis,  teres 
major  og  teres  minor.  Hvis  man  vilde  antage  en  Paralyse 
af  n.  axillaris  paa  Grund  af  Stramning,  maatte  det  være 
ved  en  mindre  almindelig  Form  af  Luxation,  hvorved  caput 
humeri  fjernedes  betydeligt  fra  cavitas  glenoidea;  i  alt  Fald 
vilde  det  ikke  være  sandsynligt,  at  det  kunde  skee  ved  en 
luxatio  subcoracoidea. 

Der  ere  dog  Andre,  som  mene,  at  selve  Luxationen 
Intet  har  med  Paralysen  at  gjøre  (særligt  med  Paralysen 
af  deltoideus),  men  at  det  er  Contusionen  —  Slaget  eller 
Faldet  — .  der  baade  fremkalder  Luxationen  og  samtidig 
bevirker  Paralysen.  Enten  kunde  det  da  være  paa  den 
Maade,  at  Contusionen  af  Muskelvævet  i  deltoideus  gjorde 
denne  Muskel  paralytisk  eller  man  kunde  antage  med  Né- 
laton,  at  et  stærkt  Slag  paa  Skuldren  kunde  trykke  clavi- 
cula  saa  stærkt  imod  costa  1 ,  at  plexus  axillaris  derved 
contunderedes.  I  alt  Fald  har  Nélaton  observeret  Tilfælde, 
hvor  der  kom  en  Paralyse  af  deltoideus  efter  et  Slag,  som 
ikke  havde  bevirket  nogen  Luxation. 

Gaae  vi  dernæst  over  til  at  undersøge,  hvorledes  Re- 
positionen  af  en  Luxation  kan  fremkalde  Muskelparalyse, 
saa  ville  vi  lettere  kunne  forklare  os  denne,  enten  igjennem 
en  Compression  eller  en  Distension  af  Nerver.  —  Naar  vi 
nemlig  reponere  ved  at  anlægge  Hælen  i  Axillen,  ligger  det 
nær  at  antage,  at  vi  derved  kunne  udøve  et  betydeligt  Tryk 
paa  Grene  af  plexus  axillaris,  og  hvis  der  altsaa  efter  en 
saadan  Reposition  viste  sig  Paralyser,  kunde  de  hidrøre  fra 
Nervecompression.  Men  en  Distension  af  de  samme  Grene 
kunne  vi  ogsaa  godt  tænke  os,  naar  Repositionen  foregik 
ved  en  meget  voldsom  Extension;  ja,  det  er  endog  bestemt 
eiterviist  ved  Sectioner,  saa  at  der  ikke  er  nogen  Tvivl 
om  at  idetmindste  undertiden  beroer  Paralysen  paa  Nerve- 
stramning. —  Obductioner  have  viist,  at  denne  Distension 
kan  gaae  saa  vidt  at  Nerver  ere  overrevne,  endog  i  enkelte 
Tilfælde  heelt  afrevne  fra  medulla  spinalis.  Men  Exten- 
sionen  maa  naturligviis  i  saa  Fald  være  foretaget  med  en 
betydelig  Kraft  og  i  Retning  af  Nervernes  Forløb;  derimod 
vilde  man  næppe  kunne  tænke  sig  det  ved  den  almindelige 
White- Mothe'ske  Repositionsmethode,  naar  Extremiteten 
løftes  lige  opad. 

Kunne  vi  nu  ved  at  anvende  de  Bemærkninger,  jeg 
her  har  gjort  om  Nervelæsioner  i  Almindelighed,  paa  vort 
Tilfælde  forklare  Paralysen  af  Haanden  og  hvilke  Nerver 
maae  vi  antage  for  at  være  læderede?  Lad  os  repetere 
Nervefordelingen  paa  Overextremiteten;  den  er  jo  over- 
ordentlig simpel.  N.  circumflexus  forsyner  kun  teres  minor 
og  deltoideus;  N.  radialis  forsyner  alle  Extensorerne  paa 
Extremiteten;  N.  perforans  Casseri Flexorerne  paa  humerus; 
N,  ulnaris  saavelsom  medianus  passere  ned  til  antibrachium 

førend  de  give  Muskelgrene  og  disse  Nervers  Fordeling  til 
Haanden  og  Fingrene  omtalte  jeg  i  den  tidligere  Syge- 
historie. Altsaa,  da  det  navnlig  er  Flexionen  af  Haanden 
som  er  forstyrret  hos  vor  Patient,  maatte  det  være  media- 
nus og  ulnaris  der  lide:  men  det  er  ikke  alle  de  Muskler, 
der  forsynes  fra  dem,  der  ere  paralytiske  og  vi  kunne  der- 
for ligesaalidt  i  dette  som  i  det  foregaaende  Tilfælde  hen- 
føre Muskelaffectionen  til  en  bestemt  Nervelidelse,  men  den 
maa  dog  vistnok  sættes  i  Forbindelse  med  Repositionen, 
selv  om  Luxationen  er  reppneret  tilsyneladende  uden  An- 
vendelse af  stor  Kraft.  In  casu  har  det  dog  mindre  at 
sige  med  Hensyn  til  Behandlingen,  hvilke  Nervegrene  ere 
læderede,  da  vi  jo  i  alt  Fald  ville  anvende  de  samme 
Midler,  nemlig  Indgnidninger,  Bade,  Electricitet. 

Vi  ville  nu  betragte  et  Par  Tilfælde,  hvor  der  efter 
en  Contusion  er  kommet  Functionsforstyrrelse  af  Over- 
extremiteten,  men  hvor  den  maa  tilskrives  en  anden  Aar- 
sag.  De  see  saaledes  her  en  Arbeidsmand,  som  var  aldeles 
rask,  da  han  for  et  Par  Dage  siden  fik  en  Contusion  af 
venstre  Skulder,  hvorefter  han  ikke  kan  bevæge  Armen. 
Naar  man  sammenligner  den  syge  Skulder  med  den  sunde, 
finder  man  ikke  nogen  paafaldende  Forskjel,  men  Patienten 
kan  kun  løfte  Armen  ganske  lidet ;  passive  Bevægelser  volde 
ham  ogsaa  nogen  Smerte  og  Ømheden  har  især  sit  Sæde 
paa  det  Sted,  der  svarer  til  artic.  humeri.  Her  er  ingen 
Luxation.  ingen  Fractur  af  Delene  i  Omfanget  af  Articula- 
tionen;  men  da  det  navnlig  er  Elevationen  af  Armen,  der 
synes  indskrænket,  kunde  vi  tænke  paa  en  Paralyse  af 
deltoideus.    For  at  undersøge  dette,  føler  man  efter  om 

deltoideus  yedbliver  at  være  slap,  naar  Patienten  prøver 
paa  at  løfte  Armen,  men  her  mærker  man  tydeligt,  at 
Musklen  bliver  mere  haard  ved  Forsøget,  følgelig  kan  den 
contrahere  sig  og  er  altsaa  ikke  paralyseret.  —  Undertiden 
har  man  seet  Hindringen  for  Bevægelsen  komme  fra  at 
caput  longum  bicipitis  er  revet  løs  fra  sit  Leie  i  sulcus 
bicipitalis  og  luxeret,  hvorved  den  normale  Bevægelse  af 
caput  humeri  nødvendigviis  m^a  blive  forstyrret;  men  det 
er  ikke  Tilfældet  her,  thi  naar  jeg  lader  ham  flectere  anti- 
brachium,  kan  han  gjøre  det  uden  Smerte  og  tendo  bici- 
pitis føles  strammet  paa  sædvanlig  Maade  i  plica  cubiti. 
Maaskee  kunde  Functionsforstyrrelsen  hidrøre  fra  en  Læsion 
af  bursa  acromialis,  som  Gosselin  først  har  fremstillet  i 
sine  Forelæsninger.  De  erindre  jo,  at  der  under  acromion, 
imellem  denne  og  articulatio  humeri  findes  en  bursa,  og 
Gosselin  har  seet  den  afficeret  ved  en  Contusion  af  Skuldren 
saaledes,  at  der  opstod  et  acut  Hygrom  deri  eller  en  Blod- 
udtrædning. For  at  diagnosticere  en  saadan  Lidelse  løfter 
man  Armen  iveiret  indtil  en  ret  Vinkel,  og  naar  man  da 
roterer  humerus,  kan  man  undertiden  constatere  en  Gnid- 
ningslyd,  der  foraarsages  ved,  at  caput  humeri,  som  nu  er 
nærmet  til  den  underste  Flade  af  acromion ,  comprimerer 
den  omtalte  udspændte  bursa  og  Exsudatet  i  denne  giver 
da  en  Crepitationsfornemmelse.  Dette  har  jeg  forgjæves 
søgt  efter  og  jeg  ledes  saaledes  til  at  troe,  at  den  egent- 
lige Grund  til  den  forhindrede  Bevægelse  er  en  Contusion 
af  selve  Articulationeu,  en  traumatisk  Arthroitis,  og  i  Over- 
eensstemmelse  med  denne  Antagelse  vil  jeg  behandle  Pa- 
tienten ved  at  holde  Delen  i  Ro  og  haaber  derved  at  faae 
den  inflammatoriske  Tilstand  til  at  tabe  sig. 

Tilsidst  ville  vi  endnu  undersøge  en  Patient,  som  og- 
saa  er  kommet  til  Skade  ved  at  faae  en  Contusion  paa 
Skuldren.  De  see,  at  det  er  en  ung  Pige;  hun  fortæller, 
at  hun  for  14  Dage  siden  faldt  paa  Gaden  og  vilde  tage 
for  sig  med  venstre  Haand,  hvorved  der  opstod  en  be- 
tydelig Hindring  for  Bevægelser  af  Extremiteten  i  sin 
Heelhed,  men  der  var  hverken  nogen  Fractur  eller  Luxation 
af  humerus  at  opdage.  Smerterne  have  især  deres  Sæde 
ved  acromion  og  navnlig  paa  et  enkelt  Sted,  nemlig  lige 
ved  den  indvendige  Rand  af  denne  Proces.  Ved  at  sam- 
menligne den  sunde  med  den  syge  Skulder,  viser  denne  en 
ubetydelig  Prominens  paa  det  smertende  Sted,  svarende  til 
den  yderste  Ende  af  pars  acromialis  claviculæ.  Der  er 
især  Smerte  ved  Elevationen  af  humerus,  hvorved  jo  del- 
toideus  er  virksom,  og  denne  Muskel  udspringer  som  be- 
kjendt  netop  langs  med  clavicula  og  acromion,  saaat  den 
ved  sin  Contraction  kommer  til  at  virke  paa  det  Parti, 
hvor  Smerten  er  localiseret;  vi  kunne  da  let  forklare 
os,  at  den  smertelige  Fornemmelse,  der  frembringes  ved 
Contractionen  af  deltoideus,  afholder  hende  fra  at  løfte 
Armen  ud  fra  truncus.  Vi  maae  derfor  antage,  at  der  ved 
Faldet  er  skeet  en  Ruptur  af  Ligamenterne  omkring  artic. 
acromioclavicularis,  hvorved  clavicula  har  kunnet  forskydes 
ydt  fra  Articulationsfladen  paa  acromion,  hvilket  foregaaer 
saameget  lettere  som  de  to  Flader  ere  plane  og  meget 
smaa.  Functionsforstyrrelsen  og  Prominensen  indenfor  acro- 
mion skrive  sig  altsaa  fra  en  Subluxation  af  clavicula. 
Behandlingen  af  denne  Læsion  er  meget  simpel:  da  de  for- 
skjellige  Midler  man  har  anvendt  for  at  holde  denne  Luxa- 
tion i  situs  næppe  kunne  føre  til  noget  Resultat,  vil  jeg 

indskrænke  mig  til  at  holde  Delen  nogenlunde  i  Ro  indtil 
Smerten  har  tabt  sig,  derpaa  vil  jeg  først  foretage  passive 
Bevægelser  og  senere  lade  Patienten  selv  bevæge  Armen, 
hvorved  hun  rimeligviis  efterhaanden  vil  faae  ret  god  Brug 
af  Extremiteten ,  endskjøndt  der  jo  vistnok  vil  blive  nogen 
Deformation  tilbage. 

Jeg  har  nu  fremstillet  Dem  en  Deel  forskjelligartede 
Læsioner,  imellem  hvilke  Functionsforstyrrelser  danner  det 
forbindende  Led  og  jeg  haaber,  at  det  vil  kunne  hjælpe 
Dem  ved  Diagnosen  af  lignende  Tilfælde  i  Deres  Praxis, 
da  Contusioner  kunne  virke  paa  saamange  Maader,  at  Be- 
dømmelsen af  disse  Traumata  ikke  just  altid  er  ganske  let. 


2.  Contusions-Svulster. 

M.  H.  ~ 

Vi  have  i  forrige  Forelæsning  havt  Leilighed  til  at  see 
flere  Tilfælde  af  Contusion,  hvor  denne  havde  frembragt 
Functionsforstyrrelse,  væsentlig  ve  i  at  afficere  Nervesyste- 
met; idag  vil  jeg  tale  til  Dem  om  en  anden  Virkning  af 
Contusion,  nemlig  Dannelsen  af  Svulster  med  et  flydende, 
meer  eller  mindre  sangvinolent  Indhold.  Det  er  jo  det 
meest  Characteristiske  ved  Contusioner,  at  der  ved  Ruptur 
inde  i  Vævene  udtræder  Blod,  som  enten  infiltreres  uden 
nogen  skarp  Grændse  og  da  danner  de  almindelige  Ecchy- 
moser,  eller  samles  som  een  stor  Mængde,  dannende  sig 
en  Huulhed,  der  bliver  begrændset  ved  de  Partier,  i  hvilke 
der  kun  er  Blodinfiltration,  og  derved  frembringer  en  Blod- 

svulst,  en  Blodsamling,  et  Blodextravasat  eller  som  man 
kalder  det:  „anden  Grad"  af  Contusion.  Disse  2  Former 
af  Contusion  i  den  første  og  den  anden  Grad,  eller  den 
infiltrerede  og  den  samlede  Blodudtrædning,  saavelsom  de 
forskjellige  Omdannelser  de  efterhaanden  kunne  gjennem- 
gaae,  ere  jo  tilstrækkeligt  bekjendte  fra  den  almindelige 
Pathologi;  mindre  bekjendte  ere  de  ikke- sang vinolente 
Ansamlinger,  som  kunne  opstaae  under  visse  Omstændig- 
heder ved  et  Stød  eller  Slag  og  som  ogsaa  iagttages  tem- 
melig sjeldent  i  Sammenligning  med  de  andre.  Vi  have 
netop  her  paa  Afdelingen  havt  Exempler  paa  alle  disse, 
hvorfor  jeg  idag  vil  fremstille  dem  paa  een  Gang. 

Den  første  Patient,  som  vi  ville  beskjæftige  os  med, 
er  denne  Mand,  som  blev  indlagt  hos  os  for  nogle  Dage 
siden.  Han  er  Skiferdækker  og  var  ifærd  med  sit  Arbeide 
i  en  Høide  af  omtrent  20  Fod  over  Jorden,  da  han  styr- 
tede ned.  1  Faldet  søgte  han  at  gribe  for  sig  med  Hæn- 
derne, men  kunde  ikke  holde  sig  fast,  saa  at  han  faldt 
ned  paa  Ryggen  paa  Jorden  paa  et  Sted,  hvor  der  netop 
laae  endeel  løse  Muursteen,  paa  hvilke  han  fandtes  lig- 
gende bevidstløs.  —  Han  blev  da  løftet  op  paa  en  Vogn 
og  kjørt  omtrent  V2  Miil  til  sit  Hjem,  hvor  Commotions- 
tilstanden  endnu  holdt  sig  nogen  Tid.  —  Da  han  senere 
blev  bragt  herind  var  han  dog  fuldstændig  klar  og  er  i 
det  Hele  sluppet  nogenlunde  let  fra  det  betydelige  Fald, 
idet  ingen  af  de  Læsioner  som  for  Øieblikket  findes,  kan 
kaldes  meget  farlig.  At  Huden  er  afskrabet  paa  flere 
Steder,  ville  vi  aldeles  forbigaae,  derimod  expectorerede 
han  i  Begyndelsen  endeel  Sliim,  blandet  med  Blod,  hvilket 
kunde  lede  os  til  at  antage  en  Læsion  af  thorax,  navnlig 

en  Fractur  af  costæ.  Denne  volder,  som  bekjendt,  ofte  en 
Hæmoptyse,  idet  Spidsen  af  etFragmen  læderer  pulmo ;  men 
her  findes  intet  Tegn  paa  Fractur,  hverken  Mobilitet  eller 
local  Ømhed.  Vistnok  er  en  saadan  Fractur  tidt  vanskelig 
at  diagnosticere,  naar  de  almindelige  Fractur-Symptomer 
mangle;  men  den  stærke,  begrændsede  Ømhed  maatte  dog 
idetmindste  kunne  opdages ;  her  derimod  er  der  kun  en 
generel  Ømhed  af  hele  Brystpartiet,  saaat  den  ringe  Blød- 
ning snarere  maa  forklares  ved  en  ubetydelig  Ruptur  af 
eet  eller  andet  Sted  af  Luftveiene,  og  desuden  er  allerede 
dette  Expectorat  nu  ophørt.  —  Det  Sted,  der  egentlig  har 
taget  Skade  ved  Faldet,  er  den  nederste  Deel  af  truncus; 
hvor  vi  i  høire  fossa  iliaca  externa  finde  en  Svulst,  som 
strækker  sig  fra  spina  ilii  posterior-superior  nedad  og  udad 
i  Retningen  af  trachanter  major;  den  er  afrundet,  halv- 
kuglef ormet  og  hæver  Huden  stærkt  frem  uden  at  frem- 
byde nogen  Decoloration.  Da  den  er  opstaaet  ligeefter 
Faldet,  er  det  rimeligt  at  antage,  at  den  skyldes  Contu- 
sionen  og  er  frembragt  ved  en  Blodansamling.  Ved  Følel- 
sen faaer  man  en  Fornemmelse  af  en  halvflydende  Masse, 
som  om  den  kunde  indeholde  deel  s  flydende,  deels  halv- 
coaguleret  Blod,  men  den  ligger  ikke  subcutant.  Paa  dette 
Sted  have  vi  under  Huden  først  det  rigelige  adipøse  Celle- 
væv og  derpaa  glutæus  maximus ,  men  Svulsten  staaer 
heller  ikke  i  noget  Forhold  til  denne  Muskel,  thi  naar  De 
ville  see  ret  nøie  til,  da  ville  De  finde,  at  Svulstsn  kun 
gaaer  ned  til  den  øverste  Rand  af  glutæus  maximus,  og 
altsaa  ikke  svarer  til  den  sidstnævnte  Muskel,  men  snarere 
til  glutæus  medius,  idet  Prominensen  findes  mellem  den 
øverste  Rand  af  glutæus  maximus  og  crista  ilei.     Da  nu 

glutæus  medius  har  en  temmelig  stærk  Aponeusose  paa 
sin  udvendige  Flade,  kunde  det  være,  at  Blodansamlingen 
laae  mellem  Musklen  og  dens  Aponeurose.  Men  naar  man 
lader  Patienten  abducere  Extremiteten .  hvilken  Bevægelse 
*jo  fortrinsviis  udføres  ved  gi.  medius  (analog  med  deltoi- 
deus  ved  dennes  Virkning  paa  humerus),  saa  synes  man 
at  kunne  føle  Musklen  contrahere  sig  og  i  saa  Fald  maa 
Blodsamlingen  ligge  under  Musklen,  altsaa  imellem  den  og 
glutæus  minimus,  hvilket  Svulstens  meget  dybe  Leie  ogsaa 
kunde  tyde  paa.  .  Jeg  troer  altsaa,  at  vi  her  have  en 
Udtrædning  af  Blod  heelt  inde  paa  den  ydre  Flade  af 
os  ilei. 

Xaar  Patienten  holdes  i  Ko  i  nogen  Tid,  vil  denne 
Ansamling  vel  nok  resorberes  og  vi  ville  prøve  paa  at  be- 
fordre Absorptionen  ved  varme  Arnica-Omslag.  Efter  gam- 
meldags Praxis  vilde  man  maaskee  anvende  Igler,  men  det 
er  efter  min  Mening  aldeles  unyttigt,  og  hvis  man  vilde 
bruge  noget  Middel  af  den  Art,  burde  man  idetmindste 
foretrække  at  sætte  cucurbitæ,  men  foreløbig  anseer  jeg 
det  ikke  for  nødvendigt.  Derimod  kunde  man  ganske  vist 
fjerne  Blodet  tildeels  ved  at  udtømme  det  med  en  Capillair- 
trocart;  dog  maae  De  helst  være  lidt  varsomme  med  denne 
Behandling,  thi  skjøndt  Puncturer,  især  naar  de  gjøres 
efter  Dieulafoy's  Methode,  betragtes  som  aldeles  fareløse, 
saa  har  man  dog  netop  ved  Blodansamlinger  af  og  til  seet 
Suppuration  indtræde  og  Suppuration  af  et  Blodfocus  er, 
som  De  Alle  vide,  ikke  sjeldent  blevet  efterfulgt  af  putride 
Tilfælde,  hvilke  man  vilde  have  undgaaet  ved  ikke  at  røre 
ved  Svulsten.  Her  vil  rimeligviis  efter  kort  Tid  Ansamlin- 
gen begyDde  at  formindskes  og  naar  Patienten  ikke  føler 

nogen  Smerte  hverken  ved  Tryk  paa  Stedet  eller  ved  Be- 
vægelser, vil  han  vistnok  forlange  at  udskrives,  uagtet  der 
endnu  er  en  Deel  af  Blodet  tilbage. 

M.  H. 

Vi  saae  nu  en  Patient  med  en  Svulst  i  regio  glutæa, 
opstaaet  ved  Contusion.  Lad  os  dei  efter  betragte  denne 
Pige,  som  for  nogen  Tid  siden  er  indkommet  paa  Afde- 
lingen; det  er  en  ugift  Pige  paa  30  Aar,  som  fortæller,  at 
hun  tidligere  bestandig  har  været  rask,  naar  man  undtager, 
at  hun  for  10  Aar  siden  fik  et  Slag  paa  Ryggen,  hvorfor 
hun  da  indlagdes  her  i  Hospitalet,  men  blev  udskrevet 
snart  efter,  da  hun  ikke  mere  følte  nogen  Smerter  deraf. 
For  5  Aar  siden  lagde  huu  først  Mærke  til  en  Svulst,  som 
fandtes  paa  Bagfladen  af  os  sacrum;  den  er  senere  voxet, 
blevet  efter  hendes  Mening  mere  blød  og  har  nu  omsider 
naaet  en  Størrelse  som  en  knyttet  Haand.  Den  er  aldeles 
ikke  øm  for  Tryk  og  den  generer  hende  kun  ved  Rygleiet, 
naar  Legemets  Vægt  kommer  til  at  hvile  paa  den.  De 
see  nu  her  denne  Svulst,  som  er  bedækket  af  naturlig  Hud, 
kun  findes  her  flere  smaa  Cicatrisei ,  men  de  hidrøre  fra 
gjentagne  Anvendelser  af  Igler.  Den  indtager  Partiet  til 
høire  Side  for  linea  media,  dog  strækker  den  sig  lidt  over 
til  venstre  for  samme,  er  omtrent  3''  i  Diameter,  halv- 
kugleformet  og  har  sit  Sæde  ved  den  nederste  Deel  af  os 
sacrum  tæt  ved  os  coccygis;  den  er  indolent  og  ligger  lige 
under  Huden,  som  kan  løftes  op  og  forskydes  over  den, 
medens  dens  Basis  er  adhærent  til  og  synes  fast  insereret 
paa  os  sacrum.  Ved  den  nederste  Deel  af  Svulsten  lige 
ved  os  coccygis  føles  et  haardere  Parti  i  Bunden  af  den, 

men  forøvrigt  har  den  vistnok  et  flydende  Indhold,  idet 
den  for  Følelsen  giver  en  Blødhedsfornemmelse,  som  vi 
ville  kalde  Fluctuation. 

Hvad  er  nu  dette  for  en  Svulst?  Naar  vi  gaae  ud 
^  fra,  at  det  er  en  bestemt  begrændset  Tumor,  som  inde- 
holder enVædske,  som  er  chronisk,  indolent,  og  ikke  med- 
fører nogensomhelst  Indvirkning  paa  Patientens  Almeen- 
befindende,  vilde  vi  vel  snarest  kalde  den  en  tumor  cy- 
sticus  og  under  denne  Diagnose  er  hun  indkommet  paa 
Hospitalet;  imidlertid  er  dens  Natur  dog  ikke  ganske  let 
at  klare.  Lad  os  da  først  see,  hvad  vi  forstaae  ved  en 
Cyste:  De  vide,  at  dette  Ord  benyttes  meget  almindeligt, 
men  alligevel  er  det  ikke  saa  nemt  at  bestemme,  hvorvidt 
Begrebet  „tumor  cysticus"  gaaer.  Vi  kunne  vel  bedst  de- 
finere det  ved  at  sige,  at  det  er  en  til  alle  Sider  lukket 
Svulst,  som  indeholder  en  Vædske,  saaledes  at  det  er  igj en- 
nem  Sækken  (cystis)  at  den  ernæres.  Derimod  maae  de 
encysterede  Svulster,  hvor  den  omgivende  Membran  ikke 
har  Noget  med  Indholdet  at  gjøre,  udelukkes  fra  denne 
Benævnelse  saaledes  Lipomer,  der  ikke  ernæres  igjennem 
den  omgivende  Membran.  Ligeledes  kan  man  undertiden 
finde  cancrøse  og  fibrøse  Svulster,  omgivne  af  en  Slags  Mem- 
bran, men  saadanne  ere  heller  ikke  tumores  cystici.  Ofte 
kan  det  være  vanskeligt  at  afgjøre,  om  en  Svulst  skal 
kaldes  tumor  cysticus  eller  ikke;  lad  os  tage  et  Exempel: 
tænke  vi  os  et  fremmed  Legeme,  en  Kugle  eller  deslige, 
som  udvendigfra  er  trængt  ind  i  Legemet  og  er  kommet 
til  at  ligge  et  Sted,  hvor  den  nu  er  omgivet  af  en  Slags 
Capsel,  saa  sige  Nogle  at  det  er  en  tumor  cysticus,  Andre 
at  det  er  et  encysteret  fremmed  Legeme  og  Begge  kunne 

have  Ret:  Er  Kuglen  kommet  til  at  ligge  i  et  blødt  Væv, 
omgivet  af  et  fortykket  Lag,  som  er  i  intim  Berøring  med 
den,  saa  er  her  en  Cystis,  en  fra  de  omgivende  Væv  af- 
lukket Deel,  men  Membraen  eller  Capslen  har  Intet  med 
Ernæringen  af  Indholdet  at  gjøre ,  altsaa  er  det  ikke  en 
tumor  cysticus.  Men  secernerer  nu  Kapslen  et  Fluidum,  i 
hvilket  det  fremmede  Legeme  svømmer,  saa  faae  vi  en 
tumor  cysticus,  fordi  den  i  Svulsten  indeholdte  Vædske 
ernæres  fra  eller  secerneres  af  den  omgivende  Membran. 
En  egentlig  tumor  cysticus  er  altsaa  en  saadan  Svulst, 
hvis  contentum  ernæres  fra  den  indesluttende  Sæk  og  ikke 
paa  nogen  anden  Maade.  Saadanne  have  længe  været 
kj endte  og  man  har  efter  Cruveilhier  deelt  dem  .i  de  præ- 
existerende  og  de  consecutive  Cyster.  De  fleste  ere  præ- 
fexisterende  o:  de  udvikle  sig  i  en  forhen  tilstedeværende 
Huulhed,  saaledes  i  Ovarierne,  i  testis,  i  renes,  i  funiculus 
spermaticus,  i  mamma;  dertil  maa  vel  ogsaa  regnes  ranula 
og  Hygromer.  Mindre  hyppige  ere  de  consecutive  o:  saa- 
danne, som  dannes  heelt  fra  Nyt  af,  saaledes  at  baade 
Membranen  og  Indholdet  ere  nye  Dannelser,  f.  Ex.  Blod- 
extravasater ,  som  ofte  danne  sero  -  sangvinolente  Cyster. 
Disse  to  Arter  af  Cyster  ere  forresten  i  den  senere  Tid 
af  Broca  benævnede  paa  en  correctere  Maade  „progene" 
og  „neogene". 

Vi  ville  nn  gaae  tilbage  til  vor  Patient,  og  spørge  os: 
hvad  er  det  for  en  Svulst,  hun  har?  De  progene  Cyster 
tilhøre  hyppigst  Glandelyævet ;  have  vi  nu  paa  dette  Sted 
nogle  (Handler?  ja!  vi  have  gi.  sebaceæ,  hvilke  vel  danne 
den  almindeligste  Udgang  for  Cyster  •  men  disse  pleie  al- 
drig at  opnaae  en  saadan  Størrelse  og  desuden  ere  de 

aclhærente  til  Huden,  idet  gi.  sebaceæ  høre  til  Hudorganet. 
Hvilke  andre  Svulster  kunde  vi  tøenke  os  at  komme  frem 
paa  dette  Sted?  det  kunde  maaskee  være  en  Svulst,  som 
var  udgaaet  fra  Dybden  og  som  fra  cavum  pelvis  havde 
•  trængt  sig  frem  her,  saaledes  kan  f.  Ex.  et  Hernie  skyde 
sig  ud  af  foramen  ischiaticum  og  komme  tilsyne  omtrent 
i  den  Region,  men  ved  Epploration  igjennem  rectum  op- 
dage vi  Intet  paa  Forfladen  eller  til  Siden  af  os  sacrum 
som  kunde  tyde  paa  en  Oprindelse  indvendigfra. 

Kunde  det  da  være  en  „neogen"  Cyste?  Disse  kunne, 
som  De  vel  vide,  findes  overalt  paa  Legemet  og  ere  enten 
serøse  eller  serosangvinolente  eller  purulente,  men  deres 
Antal  formindskes  mere  og  mere  eftersom  den  pathologiske 
Anatomis  Fremskridt  lærer  os  at  kjende  flere  og  fiere  nor- 
male smaa  Huulheder,  som  ved  deres  sygelige  Udvidelse 
frembringe  Cyster.  —  Muligt  var  det  i  alt  Fald,  at  vi  her 
havde  en  primær,  serøs  Cyste;  en  saadan  kan  jo  findes  paa 
hvilketsomhelst  Sted,  men  er  dog  i  det  Hele  sjelden,  naar 
vi  undtage  de  enkelte  Puncter,  hvor  den  betinges  af  sær- 
egne anatomiske  Forhold,  og  væsentlig  skyldes  den  gjen- 
sidige  Gnidning  (sit  venia  verbo)  af  Legemets  Dele  imod 
hinanden,  altsaa  i  Analogi  med  Hygromerne.  Man  seer 
saaledes  Cyster  opstaae  paa  Ryggen  paa  en  Gibbositet, 
men  hos  vor  Patient  er  der  ikke  nogen  abnorm  Prominens 
paa  os  sacrum,  som  kunde  forklare  Svulstens  Dannelse  og 
man  finder  vistnok  heller  aldrig  at  den  Slags  serøse  Cyster 
(bursæ)  opnaae  et  saadant  Volumen. 

Skulde  det  være  en  purulent  Ansamling?  saa  maatte  . 
det  enten  være  en  ossifluent  Absces,  men  vi  have  ikke 
nogetsomhelst  Symptom  paa  en  ossøs  eller  en  articulær 

Lidelse. —  eller  en  abscessus  frigidus  stricte,  der  vel  kunde 
benævnes  en  purulent  Cyste,  men  disse  findes  især  i  Regio- 
ner, hvor  der  ere  mange  lymphati-ske  Ganglier  og  udvikles 
desuden  næppe  nogenside  "  hos  et  fuldkommen  sundt  Individ 
i  den  Alder. —  Endelig  kunde  det  da  være  en  sangvin olent 
(meer  eller  mindre  sero-sangvinolent)  Cyste  og  denne  An- 
tagelse vilde  da  bestyrkes  ved  Patientens  Relation,  at  hun, 
som  De  ville  erindre,  for  10  Aar  siden  faldt  paa  Ryggen 
og  derved  fik  en  Contusion  her,  som  nu  altsaa  igjennem 
de  sædvanlige  Metamorphoser  af  Blodansamlinger  var  blevet 
til  en  Cyste. 

Den  rimeligste  Diagnose  af  Patientens  Sygdom  bliver 
altsaa:  en  sero-sangvinolent  Cyste  hidrørende  fra  den  tid- 
ligere Contusion,  men  der  er  et  Middel,  som  man  ved 
saadanne  Leiligheder  ikke  maa  forsømme  at  benytte,  hvor 
man  af  de  rationelle  Tegn  ikke  kan  komme  til  en  bestemt 
Mening,  og  det  er  at  punctere  Svulsten,  hvorved  vi  faae 
at  vide,  hvilket  Indholdet  er  —  og  Dette  vil  jeg  nu  gjøre, 
da  jeg  derved  danner  en  Indledning  til  Svulstens  Be- 
handling. 

De  see  nu,  at  der  ved  Puncturen  udflyder  en  temmelig 
klar,  tyndflydende,  serøs  Væeske,  uden  fastere  Dele  eller 
iblandet  Pus;  vi  have  derved  stadfæstet  vor  Diagnose  og 
kunne  stille  en  god  Prognose  for  Sygdommens  Helbredelse. 

Vi  have  dernæst  her  en  tredie  Patient,  som  De  maaskee 
flere  Gange  have  passeret  forbi,  uden  at  lægge  synderlig 
Mærke  til  ham,  fordi  hans  Sygdom  kun  har  været .  angivet 
som:  Contusio  og  fordi  han  forøvrigt  er  fuldkommen  vel. 
Men  han  lider  dog  af  en  meget  sjelden  Form  af  Contusion 

og  vi  ville  derfor  undersøge  ham  noget  nøiere.  Det  er  en 
Haandværker,  som  for  8  Dage  siden  faldt  ned  fra  et  Stil- 
lads, hvorpaa  han  arbeidede,  og  ved  at  naae  Jorden,  kom 
til  at  skure  Ryggen  mod  en  stor  Kampesteen.  De  see  nu, 
at  Epidermis  og  den  overfladiske  Deel  af  Corium  er  af- 
skrabet hist  og  her,  kortsagt  at  han  faaet  endeel  Excoria- 
tioner.  Men  desuden  ville  De  see  i  regio  lumbalis  en  stor 
Svulst,  som  har  omtrent  6"  Udstrækning  i  alle  Retninger 
og  naaer  op  til  vertebræ  dorsi;  der  er  meget  tydelig  Undu- 
lation, Huden  kan  ikke  løftes  op  fra  den  og  den  ligger 
altsaa  subcutant.  Den  er  vistnok  dannet  af  en  Vædske. 
I  Omfanget  føles  ingen  haarde  Rande  og  paa  Overfladen 
er  der  meget  ringe  Farveforandring.  Denne  Svulst  er  nu 
frembragt  af  en  Vædske,  som  er  beliggende  imellem  cutis 
og  Aponeurosen,  der  over  hele  Ryggen  beklæder  Musk- 
lerne; det  er  en  traumatisk  Ansamling  og  derfor  vilde  man 
vel  først  tænke  paa  at  det  var  en  større  Udtrædning  af 
Blod,  Noget,  som  jo  kan  findes  overalt  paa  Legemet,  baade 
mere  overfladisk  og  mere  profund,  og  som  vi  kalde  en 
„Contusion  af  anden  Grad".  Men  der  er  dog  Noget  ved 
denne  Svulst,  som  jeg  vil  gjøre  Dem  opmærksom  paa  og 
det  er,  at  naar  man  har  med  en  saadan  betydelig  subcutan 
Blodudtrædning  at  gjøre,  vil  man  næsten  altid  finde  Huden 
over  den  meget  decolereret.  Endvidere  naar  man  har  en 
Contusion  af  høiere  Grad,  mangler  den  lavere  Grad  næsten 
aldrig,  saaat  man  i  Omfanget  af  en  Blodansamling  vil  finde 
en  Blodinfiltration,  hvorved  Svulsten  bliver  omgivet  af  en 
haardere  Rand,  men  en  saadan  findes  ikke  her;  hele  Svul- 
sten er  undulerende.  Jeg  troer  derfor,  at  vi  have  en 
anden  Slags  traumatisk  Ansamling,  der  er  langt  sjeldnere 

end  den  sangvinolente ,  nemlig  en  „serøs".  Saadanne  er 
man  først  i  de  sidste  Decennier  blevet  opmærksom  paa 
efter  en  Afhandling  af  Morel  Lavallée  i  Paris,  hvori  han 
har  samlet  og  beskrevet  en  halv  Snees  af  disse  Svulster. 
De  vare  alle  opstaaede  i  det  subcutane  Cellevæv,  hvor  det 
er  slapt  og  rigeligt,  hyppigst  har  han  seet  dem  paa  Ryggen, 
men  ogsaa  paa  andre  Steder,  hvor  der  fandtes  analoge 
Forhold;  her  paa  Hospitalet  have  vi  saaledes  seet  dem 
paa  den  udvendige  Side  af  femur.  Aarsagen  har  sædvan- 
ligt været  ikke  en  directe  perpendikulær ,  men  en  oblique 
Contusion.  Naar  f.  Ex.  vor  Patient  har  skuret  Ryggen 
henaf  en  stor  Kampesteen,  saa  har  Huden  ikke  lidt  syn- 
derligt, men  Læsionen  viser  sig  i  det  underliggende  Celle- 
væv,  idet  Huden  skures  imod  Aponeurosen  underneden, 
saaat  det  mellemliggende  Lag  sønderrives.  Ved  denne  Vold 
knuses  en  Mængde  fine  capillære  vasa  og  levere  et  sero- 
sangvinolent  eller  næsten  serøst  Udflod,  ligesom  et  ud- 
vendigt trauma  —  enten  et  vulnus  eller  en  Excoriation  — 
kan  levere  en  rigelig  Mængde  serøs  Vædske.  Alle  senere 
chirurgiske  Haandbøger  have  optaget  denne  Slags  Svulster 
som  en  egen  Form  af  Contusion  og  man  kjender  nu  tem- 
melig godt  deres  Symptomer  og  Eiendommeligheder.  —  De 
optræde  altsaa  ved  et  oblique  Stød,  hvor  vi  have  en  tyk 
cutis,  som  forskydes  imod  et  fastere  Underlag,  i  Alminde- 
lighed en  stærk Aponeurose;  devise  sig  næsten  øieblikkelig 
efter  Læsionen ,  ere  subsutane ,  for  det  Meste  slappe  og 
undulerende,  mangle  Blodinfiltrationen  i  Omfanget  og  følge- 
lig ogsaa  Decolorationen;  de  holde  sig  temmelig  stationære, 
i  alt  Fald  absorberes  de  langt  vanskeligere  end  Blodan- 
samlingerne, men  undertiden  gaae  de  over  i  Suppuration 

Hvad  Indholdet  angaaer,  da  kaldes  det  „serøst"  (Lavallée: 
épanchements  traumatiqnes  de  sérosité)  og  det  ligner  vist- 
nok mere  Serum  end  Blod,  men  det  er  for  det  Meste  lidt 
klæbrigt  og  seigt,  ofte  endog  olieagtigt,  saaat  det  danner 
•  Fedtpletter  paa  Papiir.  Ved  Udtømmelsen  er  det  nogen- 
lunde klart,  i  det  Mindste  kun  svagt  blodfarvet,  men  naar 
det  staaer  hen,  synker  der  Noget  tilbunds  i  Vædsken,  hvilket 
indeholder  hvide  og  røde  Blodlegemer  og  Fedtkugler  (Til- 
fælde anføres  baade  i  Gosselin's  og  B.  Anger's  Clinique 
chirurgicale). 

Hos  vor  Patient  har  Svulsten  holdt  sig  i  8  Dage  og 
synes  aldeles  ikke  at  svinde;  jeg  troer  derfor,  at  det  er 
rigtigst  at  udtømme  den,  hvorved  De  ville  faae  Leilighed 
til  at  controlere  Diagnosen.  Man  pleier  nemlig  at  behandle 
disse  Ansamlinger  ved  Puncturer  og  Compression,  men 
Vædsken  samles  ofte  paany,  saa  at  den  samme  Operation 
maa  gjentages  flere  Gange;  endelig  kunde  man  da  bruge 
Jodinjection  eller  en  større  Incision  eller  trække  et  Drain- 
rør  igjennem. 

De  saae  nu,  at  jeg  ved  Punctur  fik  udtømt  en  Vædske, 
der  aldeles  lignede  den,  som  jeg  havde  beskrevet  Dem, 
nemlig  et  serøst,  lidt  blodfarvet  Fluidum,  og  De  ville,  naar 
vi  lade  det  staae  hen  en  kort  Tid,  finde  et  geléeagtigt, 
klæbrigt,  lidt  rødligt  Bundfald  under  den  klarere  Vædske. 

(Vædsken  reproduceredes  kort  efter  Udtømmelsen,  hvor- 
for der  med  nogle  Dages  Mellemrum  gjordes  flere  Punc- 
turer, og  tilsidst  var  den  næsten  heelt  klar,  serøs,  men 
Ansamlingen  blev  mere  og  mere  spændt  og  havde  altsaa 
nu  Characteren  af  en  meget  stor  serøs  Cyste,  idet  den  var 
aldeles  begrændset  som  af  en  Sæk.     Der  maatte  derfor 

anvendes  en  anden  Behandling  og  jeg  valgte  da  Jodinjec- 
tion,  hvorved  endelig  Patienten  helbredtes.) 

Endnu  een  Patient  med  Contusion  kan  jeg  vise  Dem 
idag;  hans  Sygdom  vil  dog  ikke  opholde  os  længe.  Det 
er  en  ung  Mand,  som  er  kommen  herind  under  Diagnosen : 
polypus  nasi;  han  fortæller  os  at  han  for  14  Dage  siden 
fik  et  meget  stærkt  Slag  paa  Næsen  og  derefter  skal  Syg- 
dommen være  opstaaet.  Naar  De  betragte  ham,  bemærke 
De,  at  der  ikke  findes  nogen  Decoloration  eller  Ecchymose 
udvendig  paa  Næsen,  men  det  seer  ud  som  om  den  var 
udvidet  af  Noget  der  inde  fra  Caviteten  havde  spilet  den 
ud  til  begge  Sider  og  naar  man  prøvede  paa  at  see  ind  i 
Næsens  Indre,  opdagede  man  at  der  i  begge  nares  findes  en 
tumor,  der  halvt  spærrer  Indgangen.  Ved  Indlæggelsen  var 
der  heller  ikke  den  mindste  Luftpassage,  nu  begynder  han 
dog  at  kunne  respirere  lidt  den  Vei.  —  Det  maa  nu  strax 
forekomme  os  besynderligt,  at  et  Slag  skulde  have  frem- 
bragt en  Polyp,  ja  endog  en  Polyp  i  begge  Sider  af  Næsen 
paa  eengang  og  endog  at  den  skulde  være  udviklet  i  Løbet 
af  14  Dage;  den  første  Diagnose  er  derfor  temmelig  tvivl- 
som og  man  maa  snarere  antage  at  det  er  en  ganske  anden 
Sygdom.  —  Vi  ville  da  foretage  en  nøiere  Under- 
søgelse af  cavitas  nasi:  der  er  mange  Instrumenter,  som 
man  anbefaler  at  bruge  hertil,  nemlig  deels  forskjellige 
specula,  deels  Sonder,  Cathetre  og  deslige,  men  jeg  vil 
raade  Dem,  naar  De  skulle  undersøge  en  Svulst  paa  dette 
Sted,  altid  helst  at  gjøre  det  ved  at  indføre  Deres  Finger, 
hvorved  man  faaer  langt  bedre  Underretning  om  dens 
Form  og  Sæde,  end  ved  nogetsomhelst  andet  Instrument. 

Det  er  aldrig  forbundet  med  Fare,  at  bringe  Fingren  op  i 
Næsen,  men  vel  undertiden  med  endeel  Smerte.  Naar  jeg 
nu  her  førte  Fingren  op  i  høire  Sidebalvdeel,  trængtes 
Svulsten  saaledes  tilside  at  jeg  kunde  komme  indenfor  med 
.  hele  tredie  Phalanx,  og  det  var  let  at  opdage  at  den  var 
udgaaet  fra  septum  eller  snarere  at  Svulsten  var  frembragt 
af  selve  septum,  som  Fingren  kunde  trykke  afveien,  saaat 
der  ikke  mere  var  nogen  Forsnævring  i  denne  Side.  Men 
ved  at  indføre  Fingren  i  venstre  Sidebalvdeel,  viste  sig 
det  samme  Phænomen,  saaat  Svulsten  afvexlende  kunde 
bringes  til  at  fylde  nu  den  høire  og  nu  den  venstre  Næse- 
cavitet.  —  Derefter  indbragte  jeg  to  Fingre  paa  eengang, 
den  ene  i  høire,  den  anden  i  venstre  Side  og  da  kunde  jeg 
skyde  hele  Svulsten  tilbage,  saaledes  at  man  følte  et  sep- 
tum af  normal  Tykkelse  imellem  sine  to  Fingre.  —  Nu  er 
det  jo  bekjendt  nok  at  de  Svulster,  der  opstaae  ved  en 
Contusion  hyppigst  ere  Blodudtrædninger  og  det  er  vel 
ogsaa  Tilfældet  hos  vor  Patient ;  Svulsten  ligger  under  den, 
tilsyneladende  uskadte,  mucøse  Membran  og  den  findes 
eens  paa  begge  Sider  af  septum;  deraf  kunne  vi  vistnok 
slutte  at  den  er  udgaaet  fra  en  Blødning  i  septum,  og 
Læsionen  forklares  da  let  ved  at  Slaget  som  har  truffet 
Næsen  udvendig,  ikke  har  fractureret  ossa  nasi,  —  hvilket 
jo  indtræffer  meget  almindeligt  —  men  derimod  har  rum- 
peret eller  fractureret  den  cartilaginøse  Skillevæg,  cartilago 
septi  nasi,  muligen  ogsaa  Lidt  af  det  ossøse  septum.  Vist- 
nok er  det  temmelig  sjeldent  at  finde  en  Fractur  af  en 
cartilago,  imidlertid  har  man  jo  iagttaget  det  flere  Gange, 
skjøndt  det  især  er  cartilagines  costarum  eller  cartilago 
thyroidea,   der  frembyde   Exempler   derpaa.  —  laltfald 

nødes  vi  her  til  at  antage  en  Fractur  af  et  Parti  af  sep- 
tum,  med  paafølgende  Blodudtrædning,  derimod  er  det  ikke 
afgjort,  hvor  det  udtraadte  Blod  ligger;  thi  det  kunde 
enten  ligge  imellem  den  mucøse  Membran  og  perichondrium, 
eller  imellem  denne  og  cartilago,  dog  er  jeg  meest  tilbøielig 
til  at  formode  det  Første. 

Hvorledes  vil  det  nu  gaae  med  denne  Blodsvulst?  Den 
er  allerede  absorberet  noget,  thi  Patienten  begynder  at 
kunne  respirere  lidt  igjennem  Næsen,  hvilket  tidligere  var 
aldeles  umuligt  for  ham  og  det  var  da  muligt  at  den  kunde 
vedblive  at  svinde  indtil  der  i  det  Mindste  kun  var  saa 
Lidet  tilbage  at  det  ikke  længer  generede  ham,  men  maa- 
skee  bliver  den  stationær  og  da  kunde  man  enten  udtømme 
Blodet  ved  en  Punctur  eller  hvis  det  ikke  var  tilstrække- 
ligt, gjøre  en  lille  Incision.  Foreløbig  vil  jeg  dog  vente  i 
nogen  Tid  og  overlade  Sygdommen  aldeles  til  sig  selv. 

M.  H. 

Jeg  skal  blot  opholde  Dem  nogle  faa  Øieblikke  med 
at  vise  Dem  denne  sidste  Patient;  da  vi  netop  have  talt 
om  Contusioner  paa  den  øverste  Deel  af  Ansigtet  vil  jeg 
derved  faae  Leilighed  til  at  gjøre  Dem  opmærksom  paa  et 
Sted,  der  ligesaa  ofte  som  Næsen  er  udsat  for  Stød,  nemlig 
Omfanget  af  Øiet.  løvrigt  er  det  jo  en  almindelig  Erfaring 
at  Contusioner  ved  radix  nasi,  uden  —  eller  hyppigst  med 
—  Fractur  af  ossa  nasi  foranledige  den  Læsion  af  palpe- 
bræ, som  kaldes  ecchymoma  eller  ecchymosis  palpebrarum, 
men  det  var  ikke  Det,  jeg  her  vil  omtale.  —  Jeg  vil  der- 
imod henlede  Deres  Opmærksomhed  paa  en  Læsion,  som 
ofte  findes  ved  den  ydre  Deel  af  orbita,  og  som  endskjøndt 

den  for  det  Meste  seer  ud  som  en  ubetydelig  Excoriation 
eller  et  lille  vulnus  contusum,  dog  kan  foranledige  alvor- 
lige Tilfælde,  navnlig  ved  urigtig  Behandling.  —  Patienten, 
som  De  see  her,  faldt  for  nogle  Dage  siden  paa  Gaden 
.og  tilføiede  sig  derved  flere  smaa  Excoriationer  i  Panden, 
men  desuden  et  lille  vulnus,  ca  V2"  langt,  lineært,  løbende 
i  oblique  Retning  ved  den  ydre  Deel  af  supercilium  om- 
trent paralel  med  denne.  Dette  vulnus  er  nu  ikke,  som 
man  let  kunde  troe,  frembragt  derved  at  Patienten  i  Faldet 
har  truffet  paa  en  kantet  eller  skarp  Gjenstand,  som  har 
„skaaret"  ham,  men  det  er  frembragt  ved  et  fladt  Stød 
paa  os  frontis  i  den  yderste  Deel  ved  processus  orbitarius 
externus.  Saaret  har  en  aldeles  bestemt  Typus,  viser  altid 
den  samme  Retning,  har  altid  det  samme  Sæde  og  er  altid 
meget  profund;  det  kommer  deraf  at  Saarets  Characterer 
betinges  af  de  normale  anatomiske  Forhold.  Margo  supra- 
orbitalis  er  nemlig  i  sin  indre  Deel  afrundet,  men  bliver 
skarp  ved  sin  udvendige  Ende;  falder  Patienten  nu  mod 
en  haard  Gjenstand,  vil  den  skarpe  Beenkant  trænge  igjennem 
alle  Bedækningerne  og  frembringe  en  Vulneration  indenfra 
udad,  der  saaledes  som  hos  vor  Patient  maa  have  sin 
Plads  svarende  til  den  ydre  Ende  af  supercilium.  Et  saa- 
dant  vulnus  maa  desuden  altid  være  dybt,  thi  det  gaaer 
nødvendigviis  ind  til  Benet,  ja  det  kunde  endog  være  at 
periostium  tillige  var  gjennemskaaret ,  saaat  Randen  af 
orbita  laae  denuderet  i  Bunden  af  Saaret.  Det  er  da  heller 
ikke  at  undre  sig  over  at  vi  saa  ofte  see  dette  vulnus  sup- 
purem,  og  i  mange  Tilfælde  compliceres  med  en  erysipelas 
eller  phlegmone  i  Omfanget.  Disse  Complicationer  opstaae 
jo  fortrinsviis  ved  Irritation  eller  Spænding  (tension)  og 

dertil  er  der  tilstrækkelig  Anledning ,  naar  man  f.  Ex. 
lægger  Hefteplaster  eller  Suturer  paa,  hvorved  Pusset  fra 
Dybden  hindres  i  at  komme  frem.  Jeg  vil  derfor  raade 
Dem  til  ikke  at  forene  saadanne  vulnera,  men  blot  forbinde 
dem  antiseptisk  eller  hvis  De  ville  forene  dem,  da  i  Be- 
gyndelsen sørge  for  fritUdflod  af  Secretet  ved  at  indlægge 
et  tyndt  Drainrør.  Den  Læsion,  vi  her  have  omtalt,  med- 
fører vistnok  constant  en  Cicatrise  og  naar  jeg  nu  har  gjort 
Dem  opmærksom  derpaa,  ville  De  i  Deres  Praxis  have  Lei- 
lighed  til  at  see  disse  uudslettelige  Tegn  næsten  i  hundred- 
viis,  altid  paa  det  samme  Sted  og  i  den  samme  Retning. 


3.   Contusiones  (genus.) 

M.  H. 

Der  er  idag  Anledning  for  mig  til  at  omtale  forskj el- 
lige  Affectioner  af  Knæet,  hidrørende  fra  en  Contusion,  idet 
vi  for  Tiden  have  flere  Patienter  liggende  her  med  saa- 
danne Læsioner.  Knæet  er  jo,  ved  Fald,  eet  af  de  Steder 
paa  Legemet,  som  hyppigst  contunderes  og  vi  see  deraf 
opstaae  sygelige  Tilstande  saavel  i  de  bløde  som  i  de 
haarde  Dele.  —  Idet  vi  dog  selvfølgelig  holde  os  til  de 
Læsioner,  hvorpaa  vi  for  Øieblikket  have  Exempler  at  frem- 
vise, ville  vi  nu  begynde  med  de  mere  overfladiske,  der 
tillige  ere  heldigst  stillede  i  prognostisk  Henseende  og  høre 
til  de  hyppige  chirurgiske  Tilfælde,  hvilke  det  altsaa  vil 
være  vigtigst  for  Dem  at  være  nøiere  bekj endte  med. 

Den  Patient,  som  jeg  nu  først  præsenterer  for  Dem, 
er  en  ung  Pige,  som  for  nogen  Tid  siden  faldt  og  stødte 
sit  høire  Knæ;  det  blev  derved  meget  ømt  og  svullent  og 
en  lille  Vulneration,  hvilken  hun  i  Begyndelsen  ikke  havde 
ændset,  blev  snart  suppurerende.  Da  hun  nødtes  til  at 
•søge  ind  paa  Hospitalet,  fandtes  paa  Forfladen  af  Knæet 
en  temmelig  betydelig,  rød,  haard,  øm,  kort  sagt:  phleg- 
monøs  Svulst  og  den  strækker  sig  fra  cond.  internus  til 
cond.  externus  femoris  saaat  de  normale  Furer  .paa  Siderne 
af  patella  ere  udslettede.  Ved  at  sætte  Fingrene  paa  disse 
laterale  Udfyldninger  faaer  man  en  Fornemmelse  af  Fluc- 
tuation  og  kunde  ved  en  overfladisk  Betragtning  maaskee 
tænke  paa  en  traumatisk  arthroitis  med  Ansamling  i  Cap- 
slen,  men  De  ville  lægge  Mærke  til  at  den  røde  Svulst 
taber  sig  uden  skarp  Grændse  ved  den  øverste  Rand  af 
patella  og  i  den  øverste  Poche  af  Synovialmembranen  er 
der  aldeles  ingen  Udfyldning,  medens  Svulsten  dækker  hele 
patellas  forreste  Flade.  Man  kan  vel  faae  Fluctuation  fra 
den  ene  Side  af  patella  til  den  anden,  men  det  der  giver  Fluc- 
tuationen  ligger  ikke  under  patella  men  over  samme;  det 
er  endog  aldeles  tydeligt  at  de  fluctuerende  laterale  Svul- 
ster ved  et  fortsat  Tryk  svinde  mere  og  mere,  medens 
samtidig  Svulsten  paa  Forfladen  af  patella  hæver  sig  og 
tilsidst  endog  danner  en  toppet  Prominens.  Det  lille 
vulnus  suppurerer  endeel,  men  synes  ikke  at  gaae  meget 
dybt,  og  man  kan  ialtfald  ikke  derigjennem  udtrykke  Noget 
af  det  Pus,  som  vi  kunne  formode  tindes  under  Huden. 

Nu  vide  vi  at  der  paa  dette  Sted  findes  en  stor  bursa, 
nemlig  bursa  patellaris,  og  det  er  i  denne  at  Affectionen 
er  begyndt;  den  er  frembragt  ved  et  Fald,  en  Contusion 


135 


og  derfor  kunde  det  være  rimeligt  at  Svulsten  var  begrundet 
i  en  Blodudtrædning.  Jeg  vil  heller  ikke  benægte  Mulig- 
heden deraf,  men  det  er  sikkert  at  vi  for  Øieblikket  ikke 
have  en  simpel  Blodsvulst  for  os;  den  har  en  phlegmonøs 
Characteer  og  den  indeholder  Pus,  hvorfor  vi  ville  kalde 
den  myxitis.  —  Denne  Sygdom  kan  forøvrigt  opstaae  paa 
noget  forskjellige  Maader  og  navnlig  viser  den  sig  hyppigt 
uden  noget  foregaaende  Trauma.  Undertiden  kan  man  ikke 
opdage  dens  Aarsag,  og  vi  maa  da  sige  at  den  er  opstaaet 
spontant  ligesom  andre  spontane  subcutane  Phlegmoner 
rundt  om  paa  Legemet.  Men  nok  saa  hyppigt  finde  vi 
Grunden  til  den  i  en  Forplantning  af  Inflammationen  fra 
de  nærliggende  Integumenter.  —  Saaledes  saae  De  fornylig 
en  Forbrænding  af  crus,  omkring  hvilken  der  opstod  nogen 
Phlegmone  som  foranledigede  en  Absces  i  denne  bursa. 
En  erysipelas  som  fra  Foden  løber  opad  over  Knæet,  giver 
ligeledes  tidt  en  suppurativ  myxitis.  I  mange  Tilfælde 
kunne  vi  sætte  Sygdommens  Optræden  i  Forbindelse  med 
en  lymphangitis,  hvorved  vi  have  en  Analogi  med  de  lym- 
phangitiske  abscessus  mammæ,  der  skrive  sig  fra  Fissurer 
i  Papillen.  Men  hvorledes  skulle  vi  forklare  os  dens  Op- 
staaen  hos  denne  Patient,  da  Contusioner  jo  ialmindelighed 
ikke  medføre  Suppuration?  Jeg  troer  at  finde  Grunden 
dertil  i  det  lille  vulnus  paa  dette  Sted;  hvis  Saaret  var 
gaaet  saa  dybt  at  det  havde  aabnet  bursa  patellaris,  vilde 
det  være-  let  at  forstaae,  at  den  kom  i  Suppuration,  men 
De  ville  ofte  see  at  selv  Excoriationer  ere  en  tilstrækkelig 
Aarsag,  og  her  antager  jeg  at  Vulnerationen  har  været 
aldeles  superficiel,  men  den  er  blevet  forsømt  og  den  over- 
fladiske Suppuration  har   givet  Anledningen    til   at  det 

Blodextravasat,  som  ellers  snarest  vilde  være  blevet  totalt 
eller  partielt  absorberet,  nu  er  kommet  til  at  suppurere. 
Istedetfor  at  der  ellers  vilde  være  indtraadt  Resolution,  eller 
maaskee  et  Hygrom  var  blevet  Følgen  af  Contusionen,  er 
der  opstaaet  en  myxitis  suppurativa.  Vi  ville  nemlig  ikke 
'antage  at  en  myxitis  kun  existerer  som  suppurerende,  den 
kan  ganske  vist  være  meget  acut  inflammatorisk  og  do-g 
ikke  gaae  over  i  Suppuration,  men  her  er  Suppurationen, 
som  vi  snart  skulle  see,  aldeles  evident. 

Til  den  Ende  maa  vi  kortelig  omtale  Sygdommens 
Symptomer  og  Forløb;  den  er  meget  let  at  kjende  i  sin 
Begyndelse  og  viser  det  characteristiske  Tegn,  at  vi  bemærke 
en  Svulst,  der  tydelig  har  en  Begrændsning  af  patellas 
Form,  forbundet  med  Ømhed  og  med  en  Rødme,  som  kan 
holde  sig  til  selve  Svulsten  men  ofte  er  lidt  mere  diffus; 
og  endelig  er  der  Fluctuation,  som  optræder  fra  først  af, 
medens  man  ellers  kun  finder  Fluctuation  efter  flere  Dages 
Forløb,  naar  en  almindelig  subcutan  Phlegmone  gaaer  over 
i  Abscesdannelse.  Resolveres  nu  Svulsten  ikke,  men  suppu- 
rerer,  hvilket  er  meget  hyppigt,  saa  faae  vi  naar  den  over- 
lades til  sig  selv  en  bestemt  Complication,  betinget  af  de 
anatomiske  Forhold.  Bygningen  af  denne  bursa  er  jo  saa- 
ledes  at  den  har  svagere  og  stærkere  Steder;  foroven  og 
forneden  holder  den  altid:  nedad  er  der  nemlig  en  stærk 
Sammensmeltning  af  Forfladen  af  lig.  patellæ  inferius  med 
Cellevævet  og  Huden,  og  noget  Lignende  findes  opad  ved 
lig.  patellæ  superius.  Til  Siderne  derimod  er  der  svagere 
Puncter  og  blot  ved  at  lade  en  suppurerende  myxitis  skjøtte 
sig  selv  i  8  Dage,  kunne  vi  faae  et  Gjennembrud  til  den 
ene  eller  den  anden  Side,  jevnligt  til  begge  Sider.  Er 

Indholdet  traadt  ud  af  denne  Vei,  begrændses  det  udvendig 
af  Huden,  indad  af  Aponeurosen  af  vasti,  som  jo  gaaer 
over  i  den  fibrøse  Capsel  og  tildeels  taber  sig  paa  Siderne 
af  patella,  og  det  kan  uden  Modstand  sænke  sig  indtil  heelt 
om  paa  Bagfladen  af  Knæet.  Have  vi  derimod  en  serøs 
eller  sangvinolent  Ansamling  i  bursa,  saa  rumperer  den 
aldrig  spontant  og  i  denne  Omstændighed  have  vi  et  værdi- 
fuldt diagnostisk  Tegn  til  at  skjælne  imellem  Inholdets  for- 
skjellige  Arter.  Det  er  dog  ikke  for  Diagnosen  alene  at 
dette  Symptom  har  Betydning,  men  meget  mere  for  Be- 
handlingen, idet  Ruptur  af  bursa,  som  angiver  det  purulente 
Indhold,  indicerer  en  bestemt  og  hurtig  chirurgisk  Behand- 
ling. 

Nu  kunne  De  indsee,  hvorfor  Diagnosen  af  en  suppu- 
rativ  myxitis  er  saa  simpel  hos  denne  Patient,  thi  Fluctua- 
tionen  henimod  begge  condyli  femoris  betegner  Tilstede- 
værelsen af  en  Vædske  og  det  at  jeg  ved  Tryk  bringer 
denne  Vædske  ind  paa  Forfladen  af  patella,  viser  at  der 
er  Perforationsaabninger  til  begge  Sider  af  bursa,  følgelig 
at  det  maa  være  Pus. 

Jeg  sagde  Dem  for  lidt  siden  at  det  var  af  Vigtighed 
saavel  med  Hensyn  til  Diagnosen  scm  til  Behandlingen  at 
man  lagde  nøie  Mærke  til  om  bursa  var  sprængt;  thi  end- 
skjøndt  man  vistnok  behandler  enhver  Ansamling  i  dem 
(baade  serøse  og  sangvinolente  og  purulente)  bedst  ved  en 
antiseptisk  Incision  og  Indlæggelse  af  Drainrør,  saa  er  det 
ved  en  Suppuration,  hvor  der  tillige  er  kommet  en  Phleg- 
mone  ved  Diffusion  i  Omfanget,  aldeles  nødvendigt  at  inci- 
dere,  hvis  ikke  Sygdommen  skal  blive  ved  at  skride  frem 
i  det  subcutane  Cellevæv.    Jeg  vil  paa  ingen  Maade  nægte 


138 


at  en  acut  Ansamling,  der  endnu  er  begrændset  til  selve 
bursa,  kan  absorberes,  saalænge  den  ikke  er  purulent  og 
derfor  ville  maaskee  mange  Chirurger  vente  med  Incision 
indtil  de  mene  at  have  Sikkerhed  for  Tilstedeværelsen  af 
Pus,  men  man  maa  hellere  gjøre  sin  Incision  for  tidlig  end  for 
*  sildig  og  den  ikke  purulente  Ansamling  helbredes  hurtigere 
ved  en  Incision  end  ved  de  andre  Midler,  man  pleier  at 
anbefale  i  saadanne  Tilfælde.  Lister  har  tilstrækkeligt 
godtgjort  at  Incision  med  Drainrør  passer  fortrinligt  ved 
alle  ikke  parulente  Ansamlinger  i  saadanne  Huulheder  som 
bursa  serosæ,  tunica  vaginalis  propria  testis,  Articulationer, 
naturligviis  under  den  Forudsætning  at  man  kan  gjennem- 
føre  en  antiseptisk  Behandling,  hvilket  jo  vistnok  ikke  er 
saa  ganske  let.  —  Een  Ting  maa  man  desuden  ikke  for- 
glemme, at  en  suppurerende  myxitis  næppe  nogensinde 
aabner  sig  spontant  lige  ud  igjennem  Huden,  saaat  man 
ikke  kan  afvente  en  Perforation  i  Analogi  med  hvad  man 
pleier  at  see  ved  de  almindelige  subcutane  Abscesser,  og 
paa  den  anden  Side  kan  man  ialmindelighed  ved  en  tidlig 
antiseptisk  Indgriben  forhindre  en  større  Udbredning  af 
Suppurationen.  —  Før  vi  kj  endte  til  Antiseptik  og  Drai- 
ning,  have  forskjellige  Fremgangsmaader  været  tilraadte,  i 
Tilfælde,  hvor  man  antog  at  der  var  Pus  men  endnu  ingen 
Sprængning  af  Huulhedens  Vægge;  især  lagde  man  Vægt 
paa  Incisionernes  Retning  og  Udstrækning,  saaledes  saae 
jeg  i  min  Studeretid  disse  Abscesser  aabnede  ved  et  longi- 
tudinelt,  temmelig  stort  Indsnit  i  Midtlinien,  senere  til- 
raadede  Pf.  Stein  en  transversel  Aabning  ved  den  nederste 
Deel  af  Svulsten,  idet  han  antog  at  Pusset  derved  bedre 
kunde  flyde  ud,  thi  ved  den  longitudinelle  vedbliver  Pusset 

let  at  samle  sig  i  Sidepocherne  og  da  kan  der  alligevel 
komme  Gjennembrud  af  Membranen  med  phlegmonøs  Diffu- 
sion. Dette  kunde  man  dog  maaskee  snarere  undgaae 
ved  at  gjøre  to  laterale,  longitudinelle  Snit  istedetfor  det 
ene  mediane,  men  naar  man  blot  gjør  en  antiseptisk  Inci- 
sion,  der  er  stor  nok  til  at  et  temmelig  tykt  Drainrør  kan 
indbringes,  saa  sikkrer  man  sig  nok  saa  godt  imod  Reten- 
tion af  Pusset.  — 

Hos  vor  Patient  have  vi  jo  allerede  constateret  Absces- 
sens Gjennembrud  til  begge  Sider  og  derfor  maae  vi  ikke 
nøies  med  at  incidere  paa  patella  men  vi  maae,  for  at 
standse  Suppurationens  Fremskriden,  gjøre  flere  Incisioner. 
Jeg  vil  da  raade  Dem  til  at  følge  den  Fremgangsmaade, 
som  De  her  see  mig  anvende.  —  Jeg  gjør  med  en  spids 
Bistouri  en  lille  In  cision  omtrent  midt  paa  patella,  jeg  ind- 
fører en  Sonde  til  henimod  cond.  externus  i.  e.  saa  langt 
som  Huden  er  undermineret;  her  gjør  jeg  en  Contra-Aabning 
og  trækker  et  Drainrør  igjennem;  derpaa  fører  jeg  Sonden 
ligeledes  heuimod  cond.  internus  femoris,  gjør  en  ny  Con- 
tra-Aabning og  trækker  paa  samme  Maade  et  Drainrør 
igjennem  til  denne  Side.  Det  Pus,  der  da  kunde  danne 
sig  paany,  vil  flnde  en  let  Udvei  og  TJdbredningen  af  Suppu- 
rationen  vil  dermed  være  standset.  —  Jeg  vil  bede  Dem 
lægge  Mærke  til  at  det  Pus,  der  udtømtes  ikke  var  reent 
phlegmonøst  Pus,  men  noget  mørkfarvet,  hvilket  tyder  paa 
at  der  har  været  Blod  i  Abscessen. 

Vi  ville  nu  undersøge  den  næste  Patient,  som  er  en 
ældre  Arbeidsmand,  der  for  8  Dage  siden  tilføiede  sig  en 
Læsion  af  Knæet  ved  et  Fald  fra  en  ikke  betydelig  Høide, 
men  hvorved  han  kom  til  at  støde  Knæet  imod  en  Planke. 

Han  fik  strax  Smerter  paa  Stedet,  og  har  siden  ikke  kunnet 
bevæge  Knæet  eller  taale  at  gaae.  De  see  at  han  holder 
det  næsten  extenderet,  og  paa  Toppunctet  af  den  stumpe 
Vinkel,  som  dannes  paa  Forfladen,  er  der  en  Ophøining, 
der  kunde  tænkes  at  svare  til  bursa  patellaris,  naar  denne 
var  udspændt  af  en  Blodansamling.  Men  naar  man  føler 
nøiere  efter,  opdager  man  at  patella  ligger  ovenover  denne 
Svulst,  saaat  den  synes  at  være  rykket  høiere  op  end  nor- 
malt, ligesom  den  ogsaa  lader  til  at  være  overordentlig  be- 
vægelig. —  Den  nederste  Deel  af  patella,  der  ellers  er 
noget  tilspidset  (apex)  synes  her  at  ende  med  en  mere 
ujevn,  transversel  Rand.  —  Svulsten  der  er  temmelig  over- 
fladisk og  synes  at  være  subcutan  ligger  altsaa  egentlig 
nedenfor  patella  og  ved  at  trykke  paa  den  mærker  man  at 
det  haarde  ossøse  Underlag  af  patella  mangler,  det  er  som 
om  man  kunde  trykke  Fingren  igjennem  den  supponerede 
Blodansamling  heelt  ind  i  Articulationen,  man  faaer  en 
Fornemmelse  som  om  man  kunde  komme  ind  til  Sammen- 
stødet af  tibia  og  femur.  Hele  Capslen  er  desuden  endeel 
udspændt  og  vi  ledes  derved  til  den  Hypothese  at  der  er 
en  indvendig  Blodansamling  (hæmarthrus)  der  communicerer 
med  en  udvendig.  —  Spørgsmaalet  bliver  dernæst  om  vi 
her  have  enFractur  af  patella;  naar  der  nemlig  ved  denne 
Læsion  indtræder  en  større  Diastase  af  Fragmina,  kan  det 
udtraadte  Blod  fylde  Capslen,  fylde  Mellemrummet  imellem 
Fragmina  og  tillige  træde  frem  under  Huden,  der  endog 
hæves  iveiret  derved  som  en  blød,  fluctuerende  Ophøining. 
Men  hvis  her  var  en  saadan  Fractur,  maatte  det  Been, 
som  vi  føle  over  den  udvendige  Blodsvulst  være  et  stort 
øverste  Fragmen,  og  Qt  mindre  Fragmen  hængende  fast 

vecl  lig.  patellæ  inferius  maatte  kunne  opdages  nedenfor; 
disse  to  Fragmina  maatte  vel  kunne  trykkes  nærmere  til 
hinanden  og  naar  de  kom  i  Berørelse  vilde  man  kunde 
faae  ossøs  Strepitus,  men  det  er  nu  ikke  Tilfældet.  —  Man 
kunde  derfor  tænke  sig  at  det  var  patella  i  sin  Totalitet 
som  var  rykket  opad  paa  Grund  af  en  Ruptur  af  lig.  pa- 
tellæ inf.,  man  finder  nemlig  at  under  saadanne  Omstæn- 
digheder, hvorved  patella  rumperer  paatværS;  kan  Rupturen 
undertiden  lade  Benet  uskadt  og  i  dets  Sted  overrives  en 
anden  Deel  af  den  nederste  Ende  af  m.  quadriceps.  Pa- 
tella er  jo  at  betragte  som  et  os  sesamoideum  i  denne 
Muskels  tendo  og  endskjøndt  det  ossøse  Væv  i  det  Hele 
snarere  rumperer  end  det  fibrøse,  kan  dog  Rupturen  fore- 
gaae  paa  et  hvilketsomhelst  Sted  i  tendo,  altsaa  oftest 
igjennem  patella,  undertiden  længere  nede  i.  e.  igjennem 
lig.  patellæ  inferius,  undertiden  (skjøndt  sjeldnere)  høiere 
oppe  i.  e.  igjennem  lig.  patellæ  superius.  Ved  at  maale 
hos  vor  Patient  Afstanden  fra  tubei'ositas  tibiæ  til  apex 
patellæ  paa  venstre  Side,  faaes  4  ctm. ;  paa  høire,  den  syge. 
Side  8  ctm.,  den  nederste  Deel  af  patella  ligger  altsaa  4 
ctm.  høiere  paa  den  syge  Side.  —  Ved  at  maale  Længden 
af  patella  findes  den  eens  paa  begge  Sider,  5  ctm.,  altsaa 
kan  der  ikke  være  nogen  Fractur  og  vi  kunne  deraf  slutte 
at  Sygdommen  bestaaer  i  en  Ruptur  af  lig.  patellæ  inferius, 
vistnok  lige  nedenfor  apex;  jeg  mener  ikke  at  Ligamentet 
er  fuldstændigt  afrevet  fra  patella,  thi  Rupturerne  gaae  i 
Almindelighed  temmelig  transversel,  enten  de  gaae  igjennem 
den  fibrøse  eller  den  ossøse  Deel  af  tendo,  og  desuden 
føles  her  at  patella  ikke  ender  med  en  Spids,  hvilket  vilde 

skee,  naar  Adskillelsen  foregik  saaledes  imellem  Ligamentet 
og  Benet  at  apex  blev  aldeles  fri. 

Behandlingen  af  dette  Trauma  maa  ledes  omtrent  paa 
samme  Maade  som  ved  en  fractura  patellæ;  vi  ville  søge  at 
faae  en  Helbredelse  med  saa  kort  Mellemsubstans  som 
muligt,  thi  det  er  endnu  vanskeligere  at  faae  en  directe  For- 
ening end  ved  Fracturer  og  vi  maae  derfor  forberede  Patienten 
paa  at  Extremiteten  paa  Grund  af  den  ufuldstændige  Heel- 
ning  vistnok  altid  vil  blive  endeel  svagere  end  tidligere  og 
at  han  maaskee  vil  blive  nødsaget  til  i  Fremtiden  at  støtte 
Knæet  ved  en  eller  anden  Bandage. 

Vi  komme  nu,  m.  H.,  til  den  tredie  Patient  med  Con- 
tusion  af  Knæet.  Det  er  en  20aarig  Sømand,  som  for  en 
Uges  Tid  siden  kom  til  Skade  paa  den  Maade,  at  han  stod 
ombord  paa  Dækket  i  en  svær  Storm  beskjæftiget  med 
nogle  Touge,  da  han  af  en  Sø  blev  slynget  ud  i  Forenden 
af  Skibet,  hvor  han  slog  Knæet  stærkt  imod  Klyverbommen. 
Han  maatte  derfor  ligge  ombord  indtil  Skibet  kom  herind 
til  Kjøbenhavn,  da  han  saa  blev  transporteret  til  Hospitalet 
iforgaars.  Han  havde  da  megen  Smerte  i  høire  Knæ,  kunde 
ikke  taale  at  bevæge  det  eller  støtte  paa  Foden  og  der 
var  en  betydelig  Svulst  af  hele  Partiet,  men  den  har  alle- 
rede tabt  sig  noget  under  Opholdet  herinde,  saaat  Knæet 
nu  ikke  seer  nær  saa  voluminøst  ud  som  ved  Indlæggelsen. 
Undersøge  vi  Delene  nøiere  Unde  vi  at  Svulsten  for  det 
Første  indtager  hele  Articulationen,  som  er  udspændt  af 
en  Vædske,  der  øiesynligt  fylder  Capslen,  og  efter  dens 
traumatiske  Oprindelse  rimeligviis  maa  være  sangvinolent ; 
altsaa  vil  vor  Diagnose  vel  blive  Hæmarthrus,  frembragt 

ved  Contusion.  Men  dernæst  finde  vi  en  stærkt  markeret, 
mørkeblaa  Svulst  ned  over  den  indvendige  Side  af  caput 
tibiæ  tabende  sig  et  Stykke  ned  paa  Indsiden  af  crus. 
Skulle  vi  nu  antage  at  den  sidste  Blodudtrædning  hænger 
sammen  med  Ansamlingen  inde  i  Capslen?  Man  finder  jo, 
som  vi  allerede  berørte  i  den  foregaaende  Sygehistorie, 
ofte  ved  Contusion  af  Knæet  en  Combination  af  en  ydre 
og  en  indre  Blodansamling  og  det  Første  vi  komme  til  at 
tænke  paa,  er  en  intraarticulær  Fractur,  enten  af  patella, 
som  unægtelig  er  det  Hyppigste  eller  af  femur  eller  af 
tibia.  Af  patella  er  Fracturen  for  det  Meste  oblique  eller 
transversel,  af  femur  er  det  snarest  den  ene  condylus  som 
er  afbrækket,  undertiden  dog  ogsaa  begge  eondyli  (fractura 
supracondyloidea  med  Spaltning  ned  igjennem  fossa  inter- 
condyloidea)  men  da  her  Svulsten  strakte  sig  ned  paa  den 
indvendige  Side  af  crus  maatte  man  snarest  formode  en 
intracapsulær  Fractur  af  tibia  og  denne  er  da  hyppigst 
oblique,  saaat  cond.  internus  eller  externus  er  løsnet  fra 
den  øvrige  Deel  af  Benet  ved  en  oblique  Fractur.  Ved 
Patientens  Optagelse  var  der  ogsaa  stillet  Diagnosen:  frac- 
tura eondyli  interni  tibiæ,  og  den  Antagelse  støttedes  navnlig 
derpaa  at  der  var  en  udtalt  abnoriA  Mobilitet,  saaat  man 
ved  at  abducere  crus  kunde  frembringe  kunstigt  en  stærk 
valgus  Stilling  af  Knæet. 

Hvad  der  derimod  talte  imod  en  Fractur,  var  at  man 
hverken  ved  Indlæggelsen  eller  senere  har  kunnet  føle  nogen 
Strepitus  ved  de  laterale  Bevægelser,  som  man  foretog,  og 
da  der  var  saamegen  abnorm  Mobilitet  maatte  man  dog 
sikkert  kunne  bevæge  Fracturfladerne  imod  hinanden  og 
opdage  den  ossøse  Gnidningslyd.  —  Man  maa  i  det  Hele  her 

ved  Knæet  være  noget  varsom  med  at  diagnosticere  Fractur 
alene  af  Mobiliteten,  vi  have  netop  i  den  sidste  Tid  havt 
et  par  lignende  Tilfælde  paa  Afdelingen,  hvor  man  ved 
Indlæggelsen  af  den  abnorme  Bevægelighed  sluttede  sig  til 
Tilstedeværelsen  af  en  Fractur,  men  hvor  Patienterne  kom 
sig  saa  hurtigt  at  man  maatte  sige  at  det  var  umuligt  at 
en  Fractur  kunde  være  consolideret  i  saa  kort  Tid.  — 
Symptomerne  kunde  ligesaa  vel  forklares  ved  en  stærk 
Distorsion  af  Knæet  udad,  hvorved  de  ligamenøse  Dele  og 
Capslen  paa  den  indvendige  Side  vare  rumperede;  en  saa- 
dan  Ruptur  vilde  jo  frembringe  en  Blødning  som  deels 
trængte  ind  i  Articulationen  og  fyldte  den,  deels  infiltrerede 
sig  langs  ned  af  den  indvendige  Flade  af  crus,  og  det  vil 
da  ogsaa  indsees  at  Svulsten  i  Capslen  og  Svulsten  i  det 
subcutane  Cellevæv  maae  communicere  med  hinanden.  Paa 
den  Maade  mener  jeg  at  vi  bør  opfatte  Læsionen  hos  vor 
Patient  og  jeg  har  netop  villet  vise  Dem  ham  samtidig 
med  den  foregaaende,  fordi  De  ville  finde  megen  Analogi 
mellem  de  to  Tilfælde ;  hos  den  sidste  Patient  er  Rupturen 
opstaaet  i  de  indvendige  Ligamenter,  hos  den  første  i  de 
forreste  Ligamenter  (lig.  patellæ  inf.)  men  hos  Begge  er  der 
en  hæmarthrus  compliceret  med  en  ydre  Blodudtrædning. 
—  Prognosen  er  dog  langt  bedre  hos  denne  Patient,  thi 
da  Knæets  Function  gaaer  ud  paa  at  flectere  og  extendere, 
vil  han  for  Fremtiden  have  langt  mindre  Hindring  i  Be- 
vægelserne eftersom  det  kun  er  de  laterale  Forbindelser 
der  ere  læderede,  end  den  forrige  Patient,  hvis  Lidelse 
havde  sit  Sæde  paa  Extensorsiden. 

Foreløbig  vil  imidlertid  Behandlingen  af  begge  Til- 
fældene blive  den  samme,  nemlig  at  fremskynde  Blodets 

Eesorption  og  holde  Articulationen  i  fuldstændig  Ro;  vi 
have  lagt  dem  Begge  i  gouttiére  og  appliceret  et  Arnicainfus. 
At  punctere  Ansamlingen  i  Knæet  har  jeg  endnu  ikke  tænkt 
paa,  da  det  udtraadte  Blod  jo  ofte  absorberes  hurtigt  og 
her  have  vi  allerede  Tegn  paa  at  Absorptionen  er  i  god 
Gang.  Capslen  er  nemlig  ikke  nær  saa  spændt,  som  den 
var  ved  Indlæggelsen,  den  føles  endog  nu  næsten  slap  og 
naar  en  Blodansamling  begynder  at  tabe  sin  Spænding,  er 
det  et  Beviis  paa  at  Blødningen  er  ophørt  og  at  Noget  er 
resorberet.  Senere  hen  ville  vi  rimeligviis  kunne  befordre 
Absorptionen  ved  Compression,  maaskee  ved  et  Stivelse- 
bind, og  saasnart  al  Vædsken  i  Capslen  er  borte,  maae  vi 
ophøre  med  Immobilisitionen  og  foretage  passive  Bevægelser 
for  at  modarbeide  Stivheden. 


10 


146 


1.    Hernia  incarcerata. 

M.  H. 

Her  er  igaar  indkommet  en  Patient,  en  48aarig  Pige^ 
som  jeg  nu  skal  vise  Dem  og  paa  hvem  jeg  skal  udføre 
en  temmelig  alvorlig  Operation.  Hun  har  forøvrigt  havt 
sin  Sygdom  i  lang  Tid,  idet  hun  fortæller,  at  hun  for  3 — 4 
Aar  siden  blev  behandlet  for  Smerter  i  venstre  ingven, 
hvor  der  var  et  Hernia,  som  blev  reponeret  af  en  Læge  i 
Byen.  Siden  den  Tid  har  hun  baaret  en  Bandage  og  ikke 
mærket  Noget  til  det,  men  iforgaars  Nat  traadte  Herniet 
atter  ud  under  en  besværlig  Defæcation  og  der  optraadte 
strax  efter  stærke  Smerter,  Kvalme  og  Opkastning.  Der 
blev  i  hendes  Hjem  foretaget  Repositionsforsøg  af  en  Læge, 
men  uden  Held,  hvorfor  hun  sendtes  til  Hospitalet.  Hun 
indkom  her  inat  og  der  gjordes  paany  Forsøg  paa  at  re- 
ponere  Svulsten  efterat  Patienten  var  chloroformeret,  men 
det  lykkedes  heller  ikke  paa  den  Maade.  De  Tilfælde, 
hun  lider  af,  ere  meget  tydelige  Incarcerationstilfælde ;  hun 
har  Smerter  i  Svulsten  saavelsom  i  hele  Abdomen,  Kvalme 
og  Opkastning,  af  og  til  Hikke,  hele  hendes  Udseende  er 
lidende,  hun  har,  hvad  man  har  kaldt  et  „facies  peritonitica". 

Svulsten  er  temmelig  stor,  som  et  Æg,  lidt  pastøs  paa 
Overfladen,  meget  øm;  kort  sagt  vi  ville  uden  Betænkning 
diagnosticere  et  Hernia  med  Incarceration. 

Da  det  imidlertid  er  sjeldent,  at  jeg  har  Leilighed  til 
at  vise  Dem  paa  Cliniken  et  incarcereret  Hernie  og  en 
Herniotomi,  vil  jeg  deraf  tage  Anledning  til,  inden  Patienten 
bliver  bragt  herop,  at  tale  til  Dem  om  Hernier  og  Hernio- 
tomi i  Almindelighed. 

Naar  man  gaaer  langt  tilbage  i  Tiden,  hører  man  vel 
tale  om  Hernier,  men  ikke  om  Incarceration.  Alle  de  Til- 
fælde, som  kunde  henregnes  hertil,  bleve  indbefattede  under 
Begrebet  „Ileus",  det  vil  sige,  en  forhindret  Afgang  af  Ex- 
crementer,  der  foraarsagede  „Ileus".  Først  seent  hen  i 
Middelalderen,  i  det  16de  Aarhundrede,  begyndte  man  at 
tale  om  Incarceration  eller  rettere  om  „Strangulation",  idet 
man  kaldte  det  et  „hernia  strangulata",  medens  den  ældre 
Anskuelse  efter  vore  Udtryk  maatte  betegnes  som  „Obstruc- 
tionstheorien". 

Strangulation  af  Hernier  er  et  Ord,  som  vi  ikke  have 
de  lærde  Læger  at  takke  for,  men  Barberer  og  saakaldte 
„Broksnittere",  thi  det  var  disse  Folk,  som  navnlig  foretoge 
Herniotomier,  hvorved  de  ogsaa  især  fik  Leilighed  til  at 
undersøge  Forholdene  og  ved  Praxis  erfarede,  hvad  det 
var  der  hindrede  Repositionen.  Saaledes  bemærkede  Franco, 
der  kun  var  en  Barbeer  eller  Chirurg  fra  den  Tid,  at  ved 
de  mange  Herniotomier,  som  han  udførte,  var  der  ingen 
faste  Dele  i  Herniet,  men  kun  Luft  eller  flydende  Excre- 
menter,  saaat  han  ikke  kunde  betragte  Forholdene  som  frem- 
komne ved  nogen  Obstruction.  Paa  samme  Tid  blev  ogsaa 
Anatomien  bedre  bekjendt  og  ligamentum  Fallopii  opdagedes, 

men  det  var  dog  først  i  det  17de  Aarhundrede,  at  man  blev 
opmærksom  paa,  at  Hernier  snart  kunde  komme  frem  over, 
snart  under  dette  Ligament.  Man  antog  saa,  at  Incarcera- 
tionen  skyldtes  Trykket  af  det  nævnte  Lig.  Fallopii,  som 
Herniet  maatte  passere  forbi,  for  at  træde  ud.  En  af  Fallo- 
"  pius's  Efterfølgere  Riolan  udviklede  dette  Forbold  endnu 
videre,  idet  ban  lærte,  at  der  fandtes  3  forskjellige  Ringe, 
som  etbvert  b.  ingvinalis  maatte  gaae  igjennem,  idet  ban 
ved  at  dissekere  de  tre  Muskler  obliquus  externus,  internus 
og  transversus  fremstillede  dem  med  en  annulus  bver,  bvilke 
laae  den  ene  bag  ved  den  anden.  —  Denne  Fremstilling 
kan  jo  ganske  vist  ikke  gjælde  for  andre  Hernier  end  h. 
ingvinalis,  men  bidtil  bavde  man  beller  ikke  kjendt  til  b. 
cruralis,  der  først  senere  opdagedes  af  Nicolas  Lequin  1665. 
I  det  18de  Aarbundrede  opstod  den  Tbeori,  der  boldt  sig 
indtil  for  30 — 40  Aar  siden  og  som  skyldtes  Undersøgelser 
foranledigede  af  det  franske  cbirurgiske  Academi,  bvis  Me- 
ninger dengang  Alle  sluttede  sig  til.  Det  var  Goursaud, 
der  1768  fremsatte  dem;  ban  angav,  at  der  fandtes  2  Slags 
Tilfælde,  nemlig  for  det  Første  „Engouement",  det  vil  sige, 
at  Herniet  var  obstrueret,  at  Hindringen  for  Repositionen 
laa  i  at  det  var  udspændt  og  at  denne  Udspiling  foraar- 
sagede  „Etranglement",  bvilket  er  den  franske  Oversættelse 
af  det  latinske  Ord:  strangulatio ;  det  var  da  navnlig  ved 
store  gamle  Hernier,  der  vare  traadte  ud  igjennem  en  ud- 
videt annulus,  at  denne  Art  „Etranglement"  fandtes.  — 
Den  acute  Incarceration  ved  smaa  Hernier  og  med  en  lille 
snæver  annulus  benævnede  ban  „Etranglement  par  Inflam- 
mation".   Denne  Fremstilling   er   senere   blevet  optaget 

omtrent  uforandret  af  alle  Chirurger  indtil  Malgaigne  1840 
optraadte  imod  den;  han  paaviste,  at  Engouement  i  den 
egentlige  Betydning  ikke  existerer;  idetmindste  finder  man 
ved  Sectioner  eller  Operationer  aldrig  nogen  fast  Masse 
inde  i  Herniet,  og  det  vilde  være  aldeles  ulogisk  at  antage, 
at  luftformige  og  flydende  Stoffer  ikke  med  Lethed  kunde 
gaae  ud  og  ind  igjennem  en  Intestinaldeel,  fordi  denne  til- 
fældig laa  udenfor  en  Deel  af  Abdominalvæggen.  —  Men 
da  han  dog  skulde  give  en  Forklaring  af  Tilfældene,  saa 
docerede  han,  at  der  vel  ere  2  Incarcerationer,  en  acat  og 
en  chronisk,  men  de  bør  benævnes,  den  ene:  Etranglement, 
den  anden  Peritonitis  herniosa,  idet  han  vilde  bevise,  at 
det,  der  tidligere  kaldtes  Engouement,  kun  var  en  ringe 
Grad  af  Inflammation,  og  derfor  ofte  kunde  resolveres: 
altsaa  ombyttedes  Ordene  nu  saaledes,  at  de  smaa  Hernier 
vare  incarcererede,  de  store  inflammerede,  medens  efter  Grour- 
saud:  de  smaa  vare  inflammerede,  de  store  engouerede.  — 
Det  er  uheldigt,  at  Malgaigne  har  beholdt  det  samme  Ud- 
tryk „inflammerede",  men  derved  netop  betegner  noget  heelt 
Forskjelligt  fra,  hvad  Goursaud  forstod  derved,  thi  deraf 
kommer  let  nogen  Confusion  og  Forvirring,  som  gjør  Sagen 
vanskeligere  at  forstaae,  men  jeg  haaber  dog  at  have  gjort 
Dem  det  nu  tilstrækkelig  klart. 

I  visse  Henseender  har  Malgaigne  nok  Eet,  men  han 
har  alligevel  gjort  endeel  Skade  ved  at  lære,  at  den  egent- 
hge  Incarceration  ikke  findes  ved  store  Herier  og  det  kunde 
derfor  ikke  feile,  at  efterhaanden  som  man  studerede  Til- 
fældene mere  i  Praxis  og  navnlig  efterhaanden  som  Mal- 
gaignes  Autoritet  efter  hans  Død  i  1865  tabte  noget  af  sin 
Betydning,  rokkedes  ogsaa  hans  kunstige  System.    Broca  i 

sin  berømte  Concurrence- Afhandling  om  Incarceration  (1853) 
havde  vel  støttet  de  Malgaigne'ske  Theorier,  men  Nutidens 
Chirurger  have  ikke  Meget  tilovers  for  „péritonite  herniaire" 
som  om  derved  skulde  udtrykkes  Noget,  der  ikke  var  In- 
carceration. Den  almindelige  Mening  er  vel  nu,  at  der 
•altid  er  en  mechanisk  Hindring  for  Herniets  Tilbagegaaen, 
en  Strictur,  hvad  enten  den  har  en  mere  chronisk  eller  en 
mere  acut  Characteer.  Der  er  dog  altid  et  relativt  snævrere 
Parti,  der  hvor  Herniet  træder  ud,  men  har  man  at  gjøre 
med  et  stort  og  gammelt  Hernie,  saa  er  annulus  i  Reglen 
udvidet  og  derfor  kommer  Incarcerationen  hverken  saa 
voldsomt  eller  saa  let  ved  de  ældre  Hernier. 

Derimod  maa  man  indrømme,  at  man  ikke  endnu  har 
fundet  en  aldeles  tilfredsstillende  Forklaring  af  Mechanismen 
ved  Incarcerationen  eller  Grunden  til  den  farlige  Virkning 
den  har  paa  hele  Organismen.  Der  er  vel  leveret  værdi- 
fulde Bidrag  i  den  nyere  Tid  i  den  Henseende,  men  de  for- 
klare dog  ikke  alle  Tilfælde.  Nogen  Betydning  for  Mecha- 
nismen har  det  dog,  at  et  Hernie,  idet  det  træder  ud  igjennem 
en  snævrere  Aabning,  udvider  den  et  Øieblik,  medens  denne 
strax  efter  atter  trækker  sig  sammen  til  sit  tidligere  Caliber ; 
ligeledes  vil  enhver  Congestion  i  de  Dele,  der  ere  udtraadte, 
forøge  Misforholdet;  endvidere  spiller  Contractionen  af 
Abdominalmusklerne  en  Rolle,  hvad  man  kan  see  deraf, 
at  Repositionen  ofte  bliver  mulig  under  Chloroformnarcose 
saasnart  Musklerne  ere  fuldstændigt  relaxerede;  endelig 
kan  den  Vinkelbøining,  som  Herniet  ofte  lider  efterat  være 
traadt  udenfor  annulus ,  bidrage  endeel.  —  Vanskeligere 
er  det  maaskee  at  sige,  hvori  det  Farlige  ved  Incarce- 
rationen egentlig  ligger;  man  kan  ikke  forklare  det  deraf, 

at  Passagen  af  fæces  er  standset,  idet  man  jo  ofte  seer  en 
Patient  obstiperet  i  8  Dage  eller  derover  uden  at  der  op- 
staaer  Incarcerationstilfælde.  Faren  kan  heller  ikke  beroe 
paa  Circulationsforstyrrelsen ,  thi  man  har  f.  Ex.  under- 
bundet et  Stykke  af  Intestinalcanalen,  saa  at  den  gangræ- 
nerede,  men  det  viste  sig  ikke  som  Incarceration.  Man  kan 
herom  kun  sige,  at  visse  intestina  ikke  taale  Constriction 
og  at  Patienter  døe  deraf  er  os  ligesaa  uforstaaeligt  som 
at  de  døe  af  peritonitis. 

Incarcerationen  viser  sig  ved  Smerte,  Hikke,  Kvalme, 
Opkastning,  som  tilsidst  bliver  fæculent.  Obstipation  og 
endelig  peritonitis;  da  vi  antage,  at  alle  disse  Tilfælde  af- 
hænge af  at  Herniet  ligger  ude  generet  af  annulus,  er  In- 
dicationen  ogsaa  derved  givet,  nemlig  at  hæve  Constric- 
tionen  og  for  det  Meste  at  bringe  Herniet  tilbage.  Men  i 
den  nyeste  Tid  har  Behandlingen  forandret  sig  noget  efter 
Chloroformens  Opfindelse.  Før  den  Tid  søgte  man,  for  at 
reponere  Herniet,  at  slappe  Abdominalmusklerne  ved  An- 
vendelse af  varme  Bade  eller  meget  store  Blodudtømmelser 
eller  ved  clysma  af  forskjellige  narcotiske  Midler,  især 
Nicotiana.  Men  denne  Resolution  indtræder  meget  lettere 
ved  Chloroform  og  man  foretager  nu  langt  sjeldnere  Hernio- 
tomi  end  tidligere,  fordi  saamange  Hernier  nu  reponeres 
under  Anæsthesie,  saaat  man  ikke  behøver  at  bruge  Kniven 
til  at  hæve  Incarcerationen.  Lykkes  nemlig  Repositionen, 
betragter  man  i  Almindelighed  Sygdommen  som  hævet,  da 
derved Incarcerationstilfældene  svinde  og  med  dem  Irritations- 
tilstanden af  peritonæum.  Men  lykkes  Repositionen  ikke, 
saa  maa  man  for  det  Meste  skride  til  Herniotomi  og  det 
kan  ikke  nægtes,  at  dens  Prognose  bliver  daarligere  jo 

flere  Repositionsforsøg  der  ere  gjorte.  Af  de  Midler,  som 
endnu  benyttes  i  Haab  om  derved  at  kunne  undgaae  Ope- 
rationen, \ille  vi  nævne  lis  og  clysma  evacuans;  dernæst 
bar  man  Maisonneuve's  elastiske  Compression,  som  bestaaer 
i,  at  man  med  et  elastisk  Bind  anlægger  en  spica,  der  ved 
^sit  fortsatte  Tryk  skulde  virke  bedre  end  den  sædvanlige 
Taxis  med  Hænderne,  men  det  er  maaskee  meest  virksomt 
ved  Ingvinalbernier.  Et  Raad  af  Lannelongue  bar  jeg  for- 
søgt og  eengang  benyttet  med  Held,  nemlig  at  udøve  et 
vedboldende  temmelig  stærkt  Tryk  paa  Abdominalvæggen 
lige  over  Herniet ;  dette  kan  man  gjøre  enten  med  Haanden 
eller  ved  at  lægge  en  Vægt  (f.  Ex.  en  Pose  med  Hagl) 
derpaa  og  det  skulde  deels  bjælpe  til  at  trykke  de  andre 
intestina  tilside,  deels  til  at  udøxe  et  Slags  Trækning  paa 
Herniet  indenfra  —  det  er  den  samme  Idee,  som  i  gamle 
Dage  ledede  til  at  sætte  en  stor  cucurbita  paa  Abdomen. 
Vigtigere  er  dog  vel  Dieulafoy's  Punctur  med  Aspiration; 
Ideen  bertil  skrixer  sig  fra  Veterinærerne,  der  allerede  i 
lang  Tid  bave  puncteret  paa  Dyr  ved  stor  Luftansamling  i 
intestina,  og  af  og  til  lykkes  virkelig  Repositionen  derved. 
Jeg  bar  bavt  et  Tilfælde,  som  jeg  om  Lidt  skal  referere 
for  Dem,  bvor  Punctur  med  en  fiin  Trocart  bjalp  efterat 
Taxis  under  Cbloroform  var  mislykket. 

Men  vi  ville  nu  antage,  at  Taxis  ikke  lykkes  ved 
nogetsombelst  Middel,  saa  er  der  absolut  Indication  for 
Herniotomi,  det  vil  sige  at  tilveiebringe  en  større  Aabning, 
bvorigjennem  Herniet  kan  reponeres  eller  bvorved  ialtfald 
Constrictionen  kan  bæves.  Navnet  er  mindre  beldigt,  da 
Meningen  jo  ingenlunde  er,  som  man  kunde  troe  efter  Ety- 
mologien, at  indicere  Herniet.  —  I  gamle  Dage  brugte  man 

ofte  til  Dilationen  (efter  at  have  gjennemskaaret  Integumen- 
terne)  stumpe  Instrumenter,  nutildags  benytte  de  Fleste  en 
boutonneret  Kniv,  Enkelte  dog  særegne  Herniotomer.  Opera- 
tionen maa  i  det  Hele  regnes  til  de  mindre  lette,  fordi 
man  skal  arbeide  sig  ind  til  et  meget  snævert  Sted,  nemlig 
Stricturen,  incidere  denne  og  saa  reponere ;  man  maa  gaae 
forsigtig  tilværks  for  ikke  at  lædere  de  hernierede  Organer, 
et  Uheld,  som  vistnok  ikke  burde  arrivere,  men  som  dog 
er  skeet  for  nogle  af  de  berømteste  Operatører.  I  saa 
Henseende  kan  man  kun  give  det  Eaad  at  anvende  al 
mulig  Forsigtighed,  see  og  føle  sig  godt  for,  og  vogte  sig 
for  saadanne  Instrumenter  som  den  Cooper'ske  Herniotom, 
der  almindelig  fabrikeres  med  en  lang  Snabel,  som  skulde 
være  at  betragte  som  en  Sonde,  men  næsten  altid  gjøres 
saa  tynd  i  Randen,  at  man  let  kommer  til  at  skjære 
med  den. 

Nu  have  vi  faaet  Patienten  baaret  herop  og  De  see 
let  Svulsten;  den  har  sit  Sæde  i  venstre  regio  ingvinalis, 
nogenlunde  i  Retning  af  lig.  Fallopii  og  kunde  derfor 
maaskee  antages  for  et  h.  ingvinalis ;  men  det  er  det  ikke; 
det  er  derimod  et  h.  cruralis,  som  er  gaaet  frem  under 
lig.  Fallopii,  men  da  det  ikke  kunde  skaffe  sig  Plads  til 
at  trænge  videre  frem  nedad,  har  maattet  slaae  sig  opad 
over  Ligamentet  og  derved  liommer  til  at  ligne  et  Ingvinal- 
hernie;  saalænge  et  Cruralhernie  er  lille,  beholder  det  der- 
imod sin  Plads  nede  paa  femur,  ved  fossa  ovalis;  forøvrigt 
vilde  vi  allerede  a  priori  ledes  til  at  formode,  at  Herniet 
var  cruralt,  ved  at  tage  Hensyn  til  at  disse  ere  saa  hyppige 
hos  Fruentimmer,  at  man  vel  kan  sige,  at  af  incarcererede 
Hernier  ere  de  7io  crurale  hos  dette  Kjøn.  Men  Diagnosen 

er  desuden  aldeles  sikkor  her,  naar  vi  føle  efter  Herniets 
petiolus;  denne  gaaer  ned  under  Ligamentet  eller  idet- 
mindste  under  den  Linie,  som  svarer  til  Ligamentet  o:  fra 
spina  ilei  ant.  super,  til  tuberculum  pubis,  og  jeg  finder 
med  Lethed  a.  cruralis  pulsere  lige  udenfor,  altsaa  maa 
•  Herniet  være  gaaet  ned  igjennem  canalis  cruralis.  —  Vi 
ville  nu  chloroformere  Patienten  for  at  foretage  Operationen, 
thi  den  bør  aldrig  opsættes,  naar  man  ikke  længere  kan 
benytte  Taxis ;  her  er  der  allerede  gjort  endeel  Repositions- 
forsøg  uden  Resultat  og  Sygdommen  har  varet  saa  længe, 
at  vi  næppe  engang  turde  gjøre  flere  Forsøg,  fordi  vi  maae 
befrygte  at  den  incarcererede  Instestinaldeel  kunde  være 
i  en  begyndende  Gangræn,  hvilket  dog  er  temmelig  sjeldent, 
eller  saa  vidt  ulcereret  paa  Stricturstedet,  at  der  kunde 
komme  Perforation.  Hvad  Chloroformeringen  angaaer,  da 
er  der  et  ret  mærkværdigt  Forhold,  som  jeg  vil  gjøre  Dem 
opmærksom  paa,  og  det  er,  at  en  Patient  som  denne  med 
et  incarcereret  Hernie  og  stærke  Brækninger,  sædvanlig 
meget  godt  taaler  at  chloroformeres ;  man  kunde  formode, 
at  Opkastningerne,  som  allerede  ere  tilstede,  maatte  ved- 
blive eller  endog  tiltage  ved  Chloroformen.  men  Erfaringen 
viser  det  Modsatte,  idet  Brækningerne  snarere  standse  der- 
ved. —  Jeg  inciderer  nu  forsigtig  alle  Bedækningerne, 
indtil  jeg  naaer  til  selve  saccus,  som  jeg  aabner.  Man  har 
som  bekjendt  2  Maader  at  gaae  frem  paa,  enten  aabner 
man  saccus  (Franco)  eller  man  dilaterer  annulus  udenpaa 
den  (Petit),  hvorved  man  jo  undgaaer  at  aabne  cavum  peri- 
tonæi;  men  da  jeg  antager,  at  det  er  af  Vigtighed  at  under- 
søge den  Tilstand,  hvori  contenta  ere,  inciderer  jeg  og 
blotter  dem.    Derefter  see  De,  at  jeg  fører  en  boutonneret 

smal  Bistouri  som  en  Sonde  ind  imellem  Herniet  og  annulus 
og  gjennemskjærer  denne  opad  ved  at  føre  den  ledende 
Finger  tilligemed  Bistourien  frem.  Naår  jeg  nu  har  gjort 
dette,  trækker  jeg  den  strangulerede  ansa  intestinalis  lidt 
frem  —  her  findes  intet  Oment  —  og  efterseer  Stric- 
turstedet;  dette  viser  sig  tydelig  nok  som  en  circulær  Linie, 
der  adskiller  den  mørke  hernierede  Deel  fra  den  lysere 
Deel,  der  har  ligget  indenfor  annulus,  og  da  der  intetsteds 
findes  nogen  Ulceration  her  og  da  desuden  den  udtraadte 
ansa  er  spændt,  hlank  og  uden  ringeste  Tegn  paa  Gangræn, 
reponerer  jeg  den  saa  hurtigt  som  muligt,  naturligviis  med 
Varsomhed  for  ikke  at  contundere  den  formeget.  Den 
Ring,  som  jeg  har  gjennemskaaret,  er  rimeligviis  ikke  en 
Deel  af  lig.  Fallopii,  men  som  sædvanlig  den  snævre  Aab- 
ning  i  fascia  lata,  som  Herniet  har  passeret  for  at  træde 
ud  af  canalis  cruralis,  det  er  vel  altsaa  een  af  de  normale 
smaa  Aabninger  i  fascia  cribrosa,  der  ellers  tjene  til  Gj en- 
nemgang  for  vasa  lymphatica.  Der  er  saagodtsom  ingen 
Blødning  og  det  er  ogsaa  det  Hyppigste,  thi  man  læderer 
ved  denne  Herniotomi  sjeldent  Andet  end  ubetydelige  smaa 
Grene  af  pudenda  externa,  hvilke  man  let  kan  underbinde, 
hvis  de  ikke  ophøre  at  bløde,  blot  ved  at  sætte  en  Péan's 
Compressionspincet  paa  (forcipressure).  Jeg  indlægger  et 
Drainrør  og  anlægger  en  simpel  antiseptisk  Forbinding. 
Forresten  ere  Meningerne  noget  deelte  om  den  bedste 
Maade  at  behandle  Saaret  paa,  idet  nogle  Chirurger  raade 
til  at  man  skal  anlægge  Suturer  og  søge  at  faae  en  Heling 
per  primam  intentionem.  Dette  kan  ogsaa  godt  lykkes  og 
jeg  har  ofte  selv  anvendt  Suturer,  men  i  mange  Tilfælde 
har  det  viist  sig  farligt,  idet  den  Vædske,  der  vil  sive  ud 


156 


fra  peritonænm,  holdes  tilbage  og  da  kan  frembringe  en 
slem  diffus  phlegmone  i  hele  Omfanget  ;  jeg  foretrækker 
derfor  her  at  lade  Saaret  hele  ved  Granulation,  hvilket  vel 
tager  lidt  længere  Tid,  men  forekommer  mig  at  være  for- 
bundet med  mindre  Fare. 

Jeg  sagde  Dem,  at  Herniotomier  i  det  Hele  regnes  til 
de  farligere  Operationer,  men  hvori  bestaaer  da  væsentligt 
Faren?  Dette  ville  De  finde  besvaret  forskjelligt;  for  det 
Første  har  man  sagt,  at  den  bestod  i,  at  de  hernierede 
Dele,  især  en  ansa  instestinalis,  kunde  læderes  af  Kniven 
og  det  er  jo  vistnok  undertiden  arriveret  saaledes  som  jeg 
allerede  før  bemærkede,  men  det  hører  dog  til  de  sjeldne 
Tilfælde  og  burde  kunne  undgaaes  ved  Forsigtighed.  Man 
har  ogsaa  talt  om  Læsion  af  Arterier  og  derved  tænkt  deels 
paa  a.  cruralis,  deels  paa  a.  epigastrica  og  dens  Forbindelse 
med  a.  obturatoria,  hvilke  Forhold,  som  bekjendt,  ere  ud- 
satte for  at  variere  endeel,  men  hvormange  Tilfælde  har 
man  vel  observeret,  hvor  der  indtraf  en  saadan  arteriel 
Hæmorrhagi?  hidtil  har  jeg  idetmindste  ikke  observeret 
noget  Uheld  af  den  Art.  Snarere  kunde  man  tage  Hensyn 
til,  at  cavum  peritonæi  aabnes  ved  den  almindelige  (Franco's) 
Maade  at  udføre  Herniotomien  paa,  men  denne  Fare  er 
blevet  meget  overvurderet,  især  naar  man  tager  Hensyn  til 
de  mange  Ovariotomier,  som  foretages  i  vor  Tid,  ved  hvilke 
peritonæum  aabnes  i  langt  større  Udstrækning;  imidlertid 
er  det  dog  denne  Betragtning,  der  bringer  saamange,  især 
engelske,  Chirurger  til  at  foretrække  Petit's  Methode. 

Men  det  vigtigste  Moment  med  Hensyn  til  Prognosen 
er  efter  min  Mening,  at  vi  have  en  peritonitis;  dette  gjør, 
at  der  for  det  Første  er  større  Fare  ved  at  aabne  Luften 

Adgang  til  denne  store  Huulhed,  end  hvis  den  ikke  var  i 
en  inflammatorisk  Tilstand,  og  dernæst  er  Vædsken,  som 
ialmindelighed  findes  ved  en  peritonitis  og  som  flyder  ud, 
naar  vi  have  reponeret  Herniet,  af  en  særdeles  malign  Be- 
skaffenhed, saaat  den  ved  at  infiltreres  i  Cellevævet  om- 
kring Saaret  foraarsager  septichæmiske  Tilfælde.  Det  var 
derfor,  at  jeg  sagde  Dem,  at  man  ikke  skulde  forene  det 
udvendige  Saar,  det  er  af  samme  Grund,  at  jeg  anvender 
Antiseptik  ved  Operationen,  endelig  er  det  for  at  forebygge 
denne  Infiltration  og  den  deraf  følgende  putride  Infection, 
at  man  med  god  Nytte  kunde  cauterisere  hele  Saarfladen 
strax  med  Chlorzink.  Men  naar  vi  erkjende,  at  peritonitis 
dog  er  den  egentlige  Fare,  saa  ligger  det  nær,  at  vi  bedst 
undgaae  Faren  ved  at  forhindre  peritonitis,  og  hvorledes 
skulle  vi  nu  kunne  forhindre  den?  Det  kan  kun  skee  ved 
at  hæve  Incarcerationen  inden  der  er  kommet  en  generel 
peritonitis,  thi  Erfaringen  siger  os,  at  i  den  første  Tid  af 
Incarcerationan  er  der  endnu  ikke  udviklet  nogen  almindelig 
Inflammation  af  peritonæum  og  Indicationen  er  derfor  al- 
deles klar:  have  vi  et  incarcereret  Hernie  bør  vi  strax 
forsøge  Taxis  (hvis  det  ikke  skulde  have  naaet  den  Periode, 
hvor  vi  ikke  længere  tør  forsøge  Taxis)  og  lykkes  Reposi- 
tionen  ikke,  da  maa  vi  strax  operere.  Da  bliver  Herni- 
otomien  til  en  langt  mindre  farlig  Operation  og  alle  Stati- 
stiker stemme  overeens  deri,  at  de  tidlige  Herniotomier 
give  meget  ringe  Mortalitet. 

Jeg  vil  derfor  som  Slutning  af  denne  Forelæsning  ind- 
prente Dem  følgende  Maxime,  der  bør  være  Dem  en  ufra- 
vigelig Regel  i  Deres  fremtidige  Praxis :  et  incarcereret 
Hernie  taaler  ingen  Opsættelse,  det  skal  reponeres  strax 

med  eller  uden  Herniotomi  og  Herniotomien  er  kun  saa 
dødelig,  fordi  den  udføres  for  seent.  Patienten  døer  ikke 
af  Herniotomien,  men  uagtet  Herniotomien,  thi  den  egent- 
lige Dødsaarsag  er  peritonitic,  der  for  det  Meste  er  tilstede, 
naar  vi  komme  til  at  operere. 


2.   Hernia  ingvinalis. 

M.  H. 

Jeg  sagde  Dem  i  forrige  Time,  at  jeg  fornylig  havde 
seet  Nytte  af  en  Punctur  ved  et  hernia  incarcerata;  end- 
skjøndt  Patienten  allerede  har  forladt  os,  vil  jeg  dog  referere 
Dem  hans  Sygehistorie,  da  den  frembyder  flere  Eiendomme- 
ligheder.  Det  var  en  Tjenestekarl,  25  Aar  gammel,  som 
altid  havde  været  rask,  han  havde  vel  tidligere  bemærket, 
at  der  var  en  lille  Svulst  i  høire  ingven,  men  den  havde 
ikke  forvoldet  ham  Smerte  eller  anden  Ulempe.  En  Time 
før  Indlæggelsen,  angiver  han,  at  der  efter  en  stærkere 
Legemsaustrængelse  kom  Smerter  i  „Maven",  det  vil  sige 
i  Abdomen,  og  da  disse  udbredte  sig  ned  imod  scrotum 
og  compliceredes  med  Hikke  og  Kvalme  og  Opkastning, 
optoges  han  som  Tilskadekommen  paa  Afdelingen.  —  Vi 
fandt  da  en  ved  tuberculum  pubis  begyndende  Svulst,  der 
strakte  sig  ned  i  scrotum  og  var  omtrent  af  en  knyttet 
Haands  Størrelse,  den  var  øm  og  saa  spændt,  at  den  føltes 
næsten  haard,  uagtet  der  dog  overalt  var  Elasticitet  i  den; 
den  var  især  spærdt  i  den  nederste  Deel,  her  var  mat 

Percussion  og  meget  tydelig  Pelluciditet ;  ved  den  øverste 
Deel  af  scrotum  var  der  en  Indsnøring,  saaat  Svulsten  saae 
ud  som  om  den  var  deelt  i  2  Dele,  og  den  øverste  Deel 
fra  Indsnøringsstedet  til  tuberculum  pubis  var  lidt  mere 
klartly5ende  ved  Percussion,  medens  Pelluciditeten  syntes 
at  mangle.  Man  kunde  derfor  gjøre  sig  selv  det  Spørgs- 
maal,  om  vi  havde  to  adskilte  Svulster  for  os  eller  en 
enkelt  timeglasformet,  der  kun  paa  Grund  af  denne  Form 
saae  ud  som  om  den  bestod  af  to. 

For  det  Første  maatte  man  formode,  at  Patienten 
havde  et  Hernie,  idet  hele  Sygehistorien  og  Symptomerne 
tydede  derhen  til.  Svulsten  fyldte  scrotum  og  var  bedækket 
med  naturlig  Hud,  som  overalt  var  forskydelig  undtagen 
oppe  ved  tuberculum  pubis;  her  var  der  nogen  Adhærence 
og  naar  man  nærmere  undersøgte  Stedet,  følte  man  en 
fingertyk  Stilk,  der  syntes  at  gaae  lige  ind  igjennem  Abdo- 
minalvæggen.  Denne  petiolate  Form  af  Svulsten  maatte 
endnu  mere  bringe  os  til  at  tænke  paa  et  Hernie ;  men  da 
der  tillige  vare  Omstændigheder,  der  kunde  passe  paa  et 
hydrocele,  saa  havde  vi  at  afgjøre,  om  det  var  det  Sidste 
eller  et  Hernie  eller  en  Forbindelse  af  Begge.  Det  kunde 
ikke  være  noget  almindeligt  h.  ingvinalis  (externa),  thi  der 
var  slet  ingen  Svulst  langs  Forløbet  af  canalis  ingvinalis ; 
det  kunde  heller  ikke  være  et  h.  cruralis,  thi  naar  dette 
bliver  større,  slaaer  det  sig  op  over  lig.  Fallopii,  men  gaaer 
aldrig  ned  i  scrotum.  Endelig  kunde  det  være  et  h.  ingvin. 
directa,  endskjøndt  denne  Art  af  Hernier  er  overmaade 
sjelden;  her  kom  Svulsten  jo  netop  frem  ved  apertura  ext., 
hvor  vi  kunde  føle  dens  petiolus  og  et  h.  directa  gaaer 
som  bekj'endt  lige  bagfra  fortil,  idet  det  baner  sig  Vei 

igjennem  fascia  transversa,  altsaa  passede  Stedet  vistnok 
bedst  paa  den  sidste  Supposition.  Paa  den  anden  Side 
lignede  den  pellucide  Svulst,  der  gik  heelt  ned  til  Bunden 
af  scrotum,  aldeles  et  hydrocele,  thi  et  Hernie  kan  aldrig 
frembyde  en  saadan  Pelluciditet  og  man  maatte  derfor 
*  maaskee  diagnosticere  en  Forbindelse  af  begge  disse  Syg- 
domme, uden  at  det  dog  endnu  var  muligt  at  afgjøre  deres 
indbyrdes  Forhold.  —  Det  Middel,  som  jeg  da  greb  til  for 
at  faae  Vished  desangaaende,  var  at  punctere  den  pellucide 
Svulst,  hvilket  ikke  kunde  være  forbundet  med  nogen  Fare, 
medens  det  maaskee  kunde  hjælpe  os  til  Repositionen  af 
det  Hernierede.  Hidtil  vare  nemlig  alle  Taxisforsøg  strandede 
for  os,  men  hvis  vi  kunde  udtømme  den  Vædske,  der 
maatte  findes,  var  der  en  Mulighed  for,  at  det  kunde  lykkes. 
Med  en  Trocart  puncteredes  altsaa  scrotum  og  der  udflød 
en  stor  Mængde  serøst,  klart,  men  lidt  rødlig  farvet  Flui- 
dum, hvorefter  den  ovenfor  liggende  Deel  trængte  sig  ned 
og  indtog  Væd  skens  Plads.  Svulsten  var  derved  bleven 
temmelig  slap  og  blød  og  gav  en  Fornemmelse  som  af  en 
ansa  intestinalis,  der  ikke  var  incarcereret.  Da  denne  ikke 
kunde  reponeres  ved  et  gjentaget  Taxisforsøg,  men  Patienten 
var  blevet  meget  lindret,  anlagdes  en  lisblære,  og  da  kort 
efter  Herniet  gik  ind  af  sig  selv,  føltes  annulus  tydeligt  og 
man  kunde  endog  bringe  Fingren  derigjennem.  Vi  havde 
ved  Puncturen  erfaret,  at  den  pellucide  Deel  af  Svulsten 
communicerede  med  den  øverste  Huulhed,  hvor  Herniet 
fandtes,  og  at  der  altsaa  kun  havde  været  een  Cavitet 
med  en  Indsnøring  paa  Midten,  men  hvad  der  især  var 
værd  at  lægge  Mærke  til,  var  at  dengang  Herniet  trak  sig 
spontant  tilbage,  blev  hele  scrotum  tom  paa  dennne  Side, 

der  var  hverken  nogen  testis  eller  funiculiis  spermaticus 
at  opdage ;  heller  ikke  i  høire  canalis  ingvinalis  føltes  nogen 
testis  og  i  venstre  Side  af  scrotum  var  der  vel  en  testis, 
men  den  var  saa  lille,  at  den  maatte  kaldes  aldeles  atro- 
phisk.  Patienten  fortæller  ogsaa,  at  han  havde  lagt  Mærke 
til,  at  der  aldrig  havde  været  nogen  testis  i  høire  Halvdeel 
af  scrotum;  men  har  der  ingen  descensus  testiculi  fundet 
Sted,  kunne  vi  antage,  at  der  heller  ikke  har  været  nogen 
tunica  vaginalis  og  følgelig  kan  den  udtømte  Ansamling 
ikke  have  været  noget  hydrocele  tunicæ  vaginalis,  men  maa 
kaldes  et  hydrocele  sacci  herniosi.  Nu  hører  man  rigtig- 
nok undertiden  sige,  at  et  hernia  prorumpens  ikke  har 
nogen  Sæk,  men  det  er  urigtigt,  der  er  tvertimod  ialminde- 
lighed  en  Peritonæalsæk  og  in  casu  kan  der  ikke  være 
nogen  Tvivl  derom,  thi  vi  maae  opfatte  Tilfældet  saaledes, 
at  Patienten,  der  var  monorchis,  har  tidligere  havt  et  hernia 
directa,  men  at  det  i  den  sidste  Tid  har  været  inde,  medens 
Sækken  er  blevet  udenfor,  og  nu  er  skudt  frem  ved  den 
Anstrængelse,  som  har  drevet  en  ansa  med  en  ny  Sæk  ud 
af  annulus.  Af  de  to  overfor  hinanden  liggende  Sække 
har  den  nederste  indeholdt  et  serøst  Exsudet,  medens  den 
øverste  har  indesluttet  den  nedtraadte  ansa;  idet  Exsudatet 
fjernedes  ved  Puncturen,  trængte  ansa  sig  igjennem  Commu- 
nicationsaahningen  og  udfyldte  nu  begge  Sække,  hvorfor 
Spændingen  samtidig  tabte  sig  og  Incarcerationssymptomerne 
forsvandt.  Diagnosen  er  altsaa  tilsidst  blevet  klar  for  os, 
men  den  maatte  fra  først  af  blive  vanskelig,  idet  vi  havde 
en  Combination  af  et  hernia  directa  med  2  Sække,  med 
hydrocele  sacci  herniosi  og  med  en  monorchis. 

Lad  os  nu,  m.  H.,  for  at  blive  ved  Sygdommene  i 
denne  Region,  undersøge  en  Patient,  som  for  Tiden  ligger 
paa  Afdelingen  med  en  arthroitis  genus,  men  hos  hvem  jeg 
tilfældig  har  opdaget  en  Svulst  i  regio  cruralis.  Det  er, 
som  De  see,  en  ældre  Kone,  der  allerede  i  mange  Aar  har 
*  havt  denne  lille  tumor  i  høire  regio  cruralis,  som  til  for- 
skjellige  Tider  har  været  større  eller  mindre  og  som  hun 
har  antaget  for  et  Hernie,  hvorfor  hun  bestandig  har  baaret 
et  bracherinm.  Svulsten  er  nu  af  Størrelse  som  en  lille 
Valnød,  af  blød  Consistens,  aldeles  indolent,  og  kan  ikke 
bringes  til  at  forsvinde  ved  Tryk.  Den  er  at  føle  paa  som 
en  Klump  Skind,  saaat  det  ikke  han  være  en  Glandelsvulst, 
thi  en  saadan  maatte  enten  være  haard  og  fast  eller  hvis 
den  var  blød  maatte  det  være  en  Cyste  og  altsaa  være  ud- 
spændt af  an  Vædske.  Kunde  det  da  være  en  Veneudvid- 
ning,  en  varix?  ganske  vist  kunde  Consistensen  passe  paa 
denne  Sygdom,  men  hvis  det  var  en  udvidet  Vene,  maatte 
Indholdet,  Blodet,  kunne  trykkes  ud  og  Svulsten  altsaa 
svinde,  men  her  formindskes  den  ikke  ved  Compression. 
Er  det  maaskee  et  Hernie?  Svulsten  er  jo  temmelig  lille, 
men  man  kunde  enten  tænke  sig,  at  det  var  en  lilla  ansa 
af  intestinum  tenue,  som  dannede  Indholdet,  eller  at  det 
var  et  h.  parietalis  o:  at  kun  en  Deel  af  Væggen  inde- 
holdtes i  Svulsten,  men  isaafald  maatte  den  enten  kunne 
reponeres  eller  hvis  den,  som  her,  var  immobil,  saa  vilde 
der  rimeligviis  komme  Incarcerationstilfælde,  men  saadanne 
have  aldrig  været  tilstede.  Derimod  kunde  det  snarere 
være,  at  vi  havde  et  lille  h.  cruralis  omentalis,  der  nok 
kunde  have  den  Consistens,  og  Immobiliteten  vilde  saa  hid- 
røre fra,  at  Omentet,  som  det  jo  ofte  er  Tilfældet,  var 

voxet  fast  til  Sækken.  Men  jeg  er  dog  meest  tilbøielig  til 
at  troe,  at  Svulsten  her  kun  er  dannet  af  en  sacc.us  herni- 
osus,  uden  Indhold,  som  efterhaanden  er  blevet  fortykket 
ved  Trykket  af  det  anvendte  bracherium;  jeg  har  endog 
meent  at  kunne  føle,  at  det  var  en  tom  Sæk,  hvis  Vægge 
jeg  kunde  gnide  imod  hinanden,  og  desuden  veed  man,  at 
en  saccus  herniosus,  hvis  Indhold  er  reponeret,  pleier  at 
blive  liggende  ude.  Her  er  naturligviis  intet  Chirurgisk  at 
foretage,  og  Patienten  er  heller  ikke  kommet  herind  for  at 
faae  gjort  Noget  derved,  men  da  man  altid  maa  frygte  for, 
at  et  Hernie  kan  træde  ud  deri  og  incarcereres,  bør  hun 
vedblive  at  bruge  sit  bracherium.  —  Hvad  hendes  egent- 
lige Sygdom  angaaer,  den  arthroitis,  for  hvilken  hun  er 
indlagt,  da  ville  vi  en  anden  Gang  beskjæftige  os  lidt 
mere  med  den;  nu  vil  jeg  hellere  benytte  Kesten  af  Timen 
til  at  vise  Dem  en  Patient,  hvis  Sygdom  vi  maae  opholde 
os  længere  ved. 

Det  er  et  ungt  Menneske  paa  16  Aar,  forøvrigt  fuld- 
stændig rask  og  af  sundt  Udseende,  men  han  har  en  Svulst 
i  regio  ingvinalis  dextra,  og  det  er  den,  som  vi  nu  ville 
undersøge  nærmere.  Han  har  havt  den  i  mange  Aar,  fra 
sit  5te  Aar  troer  han,  og  han  klager  over,  at  den  under- 
tiden generer  ham  ved  hans  Arbeide,  især  naar  den  er  stor. 
Han  paastaaer  nemlig,  at  den  kan  være  snart  større  og 
snart  mindre,  af  og  til  er  den  endog  gaaet  heelt  bort,  naar 
han  paa  Grund  af  Smerten  i  den  har  maattet  holde  Sengen 
i  nogle  Dage.  Men  den  har  saa  kun  været  borte  i  meget 
kort  Tid,  og  er  atter  voxet  lidt  efter  lidt.  Han  veed  al- 
deles ingen  Aarsag  til  sin  Sygdom. 

De  see  nu,  at  Svulsten  har  en  oval  Form  og  at  den 
har  sit  Sæde  i  den  Deel  af  regio  ingvinalis,  som  svarer  til 
annulus  ingvinalis.  Dens  Længderetning  gaaer  paralel  med  lig. 
Fallopii.  Huden,  som  dækker  den,  er  naturlig  farvet  og 
kan  overalt  løftes  op  i  en  Fold,  saaat  den  maa  ligge  under 
*  det  subcutane  Cellevæv;  den  føles  som  en  begrændset,  blød, 
lidt  elastisk  og  fluctuerende  Svulst  omtrent  som  en  af- 
lukket Sæk,  der  indeholdt  en  blød  eller  flydende  Masse. 
Der  er  kun  et  enkelt  Sted  i  den,  hvor  man  finder  et  fastere 
Parti;  dette  danner  en  lille  Knude  omtrent  af  en  Nøds 
Størrelse,  men  den  ligger  saaledes  bevægelig,  at  den  glider 
bort  imellem  Fingrene.  Selve  Svulsten  forandres  derimod 
ikke  ved  Tryk,  den  svinder  ialtfald  ikke  selv  ved  en  fort- 
sat Compression,  men  den  er  nu  blevet  noget  øm  ved  de 
gjentagne  Manipulationer.  Om  den  er  pellucid  tør  jeg  ikke 
afgjøre;  jeg  har  vel  undersøgt  den  med  et  Lys,  men  den 
er  ikke  saa  prominerende,  at  man  tør  benægte  Muligheden 
af,  at  den  kunde  indeholde  en  klar  Væd  ske,  uagtet  den 
ikke  viser  sig  gjennemsigtig.  —  Hvad  er  denne  nu  vel  for 
en  Svulst? 

Naar  De  hos  denne  Patient  betragte  scrotum,  ville 
De  finde,  at  den  seer  noget  aparte  ud,  idet  det  næsten  er 
som  om  der  manglede  et  Stykke  af  den;  raphe  gaaer  saa 
langt  over  til  høire  Side,  at  man  kunde  sige,  at  der  kun 
findes  en  venstre  Halvdeel  og  høire  testis  føles  altsaa  ikke ; 
derimod  er  venstre  testis  normal.  Dette  er  meget  vigtigt 
med  Hensyn  til  Diagnosen,  idet  vi  ledes  til  at  lægge  Manglen 
af  høire  testis  i  scrotum  sammen  med  den  Omstændighed, 
at  der  i  Svulsten  i  høire  regio  ingvinalis  findes  et  lille  fast 
Legeme,  hvilket  kunde  være  den  manglende  testis.  Patienten 

er  altsaa  monoichis,  idet  kun  den  ene  testis  findes  i  scro- 
tum  og  der  er  hos  ham  en  Abnormitet,  en  pathologisk 
Tilstand,  som  dog  staaer  paa  Grændsen  mellem  Pathologien 
og  Physiologien.  Vi  vide  Alle,  at  normalt  stige  begge 
testes  ned  i  scrotum  kort  Tid  før  Fødslen  og  naar  der 
altsaa  ved  Fødslen  mangler  en  testis  i  scrotum,  have  vi 
en  Monorchidismus;  men  undertiden  hænder  det,  at  denne 
descensus  kun  forsinkes  nogle  Dage  eller  Maaneder,  og 
saa  ville  vi  maaskee  knap  regne  det  for  noget  Pathologisk, 
idet  det  snarere  kunde  kaldes  en  langsom  Udvikling,  lige- 
som vi  paa  den  anden  Side  kunne  finde  en  for  tidlig  Ud- 
vikling i  enkelte  Retninger,  naar  f.  Ex.  et  Barn  fødes  med 
een  eller  flere  Tænder  i  Munden.  De  kjende  fra  andre 
Forelæsninger,  hvorledes  descensus  testiculi  foregaaer,  vi 
ville  derfor  ganske  kort  gjenkalde  os  disse  Forhold  i  vor 
Erindring.  Hos  foetus  ligge  testes  oppe  i  regio  renalis 
og  herfra  stige  de  ned,  som  man  siger,  endskjøndt  det  paa 
Grund  af  Leiet  inde  i  uterus  maaskee  oftere  er  en  Ascen- 
sion  end  en  Descension,  idetmindste  kan  man  ikke  sige  at 
det  er  en  Følge  af  Tyngden.  Var  det  hos  Voxne,  at  denne 
Descension  foregik,  kunde  man,  idetmindste  tildeels,  betragte 
det  som  en  Følge  af  Tyngden  og  af  det  Tryk,  som  finder 
Sted  nedad  mod  canalis  ingvinalis  og  som  hænger  sammen 
med  Respirationen;  men  da  dette  Tryk  ikke  kan  existere 
i  Foetallivet,  saa  maa  der  være  en  anden  Kraft,  som  er 
det  Virksomme  derved.  Hunter  har  allerede  i  forrige  Aar- 
hundrede  paaviist,  at  der  paa  den  Tid,  da  testes  findes 
oppe  i  Abdomen,  er  en  Forbindelse  mellem  dem  og  scrotum, 
gubernaculum  Hunteri;  dette  antages  nu  af  Mange  ikke  at 
være  Andet  end  en  Portion  af  m.  cremaster,  af  hvilken  en 

anden  Deel  befæster  sig  til  lig.  Fallopii  og  en  tredie  til 
tuberculum  pubis.  Naar  disse  3  Dele  ere  musculøse  og 
contrahere  sig,  trækkes  derved  testis  ligefrem  ned  i  scrotum 
og  det  lange  gubernaculum  bliver  da  forkortet  til  en  ganske 
lille  Streng.  Da  vi  nu  hos  Voxne  finde,  at  cremaster 
.  netop  fæster  sig  paa  disse  samme  Steder,  og  Forholdet 
altsaa  bliver  ligt  det  vi  omtalte  hos  foetus,  er  det  rimeligt 
at  antage  gubernaculum  for  at  være  identisk  med  cremaster. 
Den  bekjendte  engelske  Chirurg  Curling  angiver  ogsaa  i 
sin  Monographi  om  Sygdomme  i  testis,  at  man  sædvanlig 
finder  en  rudimentær  Streng  fra  Bunden  af  scrotum  op  til 
testis  ogsaa  hos  Ældre,  og  denne  Streng  er  altsaa  Resterne 
af  gubernaculum.  Er  nu  det  Ovenanførte  rigtigt,  saa  fore- 
gaaer  descensus  testiculi  ved  en  Muskelvirksomhed  af  m. 
cremaster  eller  gubernaculum  og  heri  maae  vi  da  søge 
Grunden  til,  at  testis  undertiden  ikke  stiger  ned.  Hunter 
meente,  at  det  kunde  beroe  paa  at  testis  var  for  stor, 
men  dette  er  neppe  rigtigt,  da  det  tvertimod  er  paaviist, 
at  testis,  naar  den  bliver  liggende  inde  i  Abdomen,  sæd- 
vanligt er  meget  mindre  end  normalt,  saaat  man  endog 
har  sagt,  at  en  saadan  testis  var  atrophisk.  Dette  er  dog 
idetmindste  ikke  constant,  thi  man  har  fundet  testes  i 
Abdomen,  som  indeholdt  semen.  Curling  mener,  at  Aar- 
sagen  er  en  Paralyse  af  m.  cremaster,  ligesom  der  jo  tidt 
i  Foetallivet  kan  findes  Paralyse  af  andre  Muskler,  men 
det  er  dog  ialtfald  kun  en  Hypothese.  Derimod  ville  vi 
lægge  Mærke  til,  at  der  er  faa  Muskler  i  det  menneskelige 
Legeme,  som  kunne  være  underkastede  saamange  Variationer 
som  netop  cremaster,  idet  denne  snart  kan  være  stærkt 
udviklet  og  meget  muskuløs,  snart  kan  være  saa  rudimentær. 

at  den  næsten  ikke  kan  eftervises  ved  en  Dissection.  Det 
taler  tildeels  for,  at  den  ogsaa  i  Foetallivet  kunde  være 
udviklet  i  meget  forskjellig  Grad,  saaat  altsaa  den  Kraft, 
hvormed  den  virker,  ogsaa  kan  være  høist  forskjellig. 

Adhærencer  mellem  testis  og  de  tilstødende  Organer 
kunne  være  Grunden  til,  at  den  ikke  descenderer;  man  har 
saaledes  fundet  den  adhæreret  til  colon  eller  andre  Inte- 
stinaldele  eller  ogsaa  til  Omentet,  hvilket  Sidste  dog  maa 
være  meget  sjeldent,  da  Omentet  hos  Foetus  næsten  er 
rudimentært.  Men  den  Grund ,  der  forekommer  mig  at 
være  den  rimeligste,  er,  at  apertura  externa  canalis  ingvi- 
nalis  er  for  snæver;  herfor  taler,  at  testis  hyppigt  sees  at 
standse  i  selve  Canalen ;  den  har  altsaa  kunnet  komme  ind 
i  Canalen,  men  ikke  udenfor  den,  og  det  vil  jeg  hos  vor 
Patient  antage  er  Anledningen  til  at  den  ikke  er  steget 
ned*  Vi  have  altsaa  her  en  testis  liggende  i  canalis  ingvi- 
nalis,  men  desuden  have  vi  en  stor  tumor  og  vi  skulle  nu 
overveie,  hvad  den  kan  være.  Patienten  siger,  at  den 
kommer  frem,  naar  han  gaaer  oppe  og  arbeider,  men  at 
den  forsvinder  igjen,  naar  han  har  været  længere  Tid  i 
Sengen,  og  vi  kunde  deraf  ledes  til  den  Formodning,  at  vi 
havde  at  gjøre  med  en  descensus  fra  cavum  abdominis,  med  en 
reponibel  Svulst  og  at  det  kunde  være  et  Hernie.  Men  at  det 
ikke  er  et  saadant,  overbevise  vi  os  om  ved  at  prøve  paa  at 
reponere,  idet  vi  have  erfaret,  at  det  ikke  gaaer  tilbage 
ved  en  fortsat  Compression.  Skulde  det  være  et  Hernie, 
maatte  det  da  være  et  immobilt  Hernie,  men  han  paastaaer 
bestemt,  at  det  forsvinder  lidt  efter  lidt  ved  Sengeleie,  og 
vi  ville  derfor  snarere  tænke  paa  et  hydrocele,  altsaa  at 

det  er  en  serøs  Ansamling,  som  findes  i  den  Poche  af  peri- 
tonæum,  som  er  fulgt  med  testis  ned  i  canalis  ingvinalis. 
At  Percussionen  af  Svulsten  er  mat,  passer  ogsaa  paa  en 
Ansamling  af  Vædske,  men  ikke  paa  et  Hernie.  Desuden 
er  det  meget  almindeligt,  at  den  testis,  der  ikke  er  steget 
'  ned,  compliceres  med  forskjellige  Tilfælde,  og  den  Omstæn- 
dighed, at  den  ligger  i  Canalen,  er  i  sig  selv  en  AnledDing 
til  Sygdommen.  Testis  hører  til  de  Organer,  der  ere  meget 
udsatte  for  pathologiske  Tilstande,  selv  naar  den  ^'gger  paa 
sin  normale  Plads,  men  endnu  mere  er  den  disponeret  der- 
til, naar  den  ikke  er  steget  ned.  En  testis,  der  ligger  i 
canalis  ingvinalis,  er  meget  mere  exponeret  for  Stød  og 
Tryk  og  dette  er  vel  en  vigtig  Aarsag  til,  at  den  i  saa- 
danne  Tilfælde  forholdsviis  hyppigt  angribes  af  orchitis, 
Degenerationer,  navnlig  cancer,  og  endelig  som  her  af  hy- 
drocele;  vi  ville  nemlig  betragte  Svulsten  som  et  acut  hy- 
drocele,  en  vaginitis,  beroende  paa  den  Irritation,  som  frem- 
kommer ved  udvendig  Tryk.  Det  er  forsaavidt  uheldigere, 
naar  testis  ligger  i  Canalen,  end  naar  den  ligger  inde  i 
cavum  abdominis,  hvor  den  langtfra  er  saa  udsat  for  Con- 
tusion.  Vi  maae  ogsaa  erindre,  at  en  orchitis  eller  vaginitis, 
naar  testis  ligger  inde  i  canalis  ingvinalis,  let  kan  foraar- 
sage  en  generel  peritonitis.  Derimod  er  det  en  feilagtig 
Anskuelse,  at  Tilbageholdelsen  af  en  testis  skulde  frembringe 
Impotens;  hos  en  monorchis  er  jo  Generationsfunctionen 
aldeles  ikke  ophævet  og  det  kan  ofte  være  nødvendigt  at 
give  Patienten  denne  bestemte  Erklæring,  fordi  vi  see  ganske 
almindeligt,  at  Frygten  for  at  mangle  den  omtalte  Func- 
tion  fremkalder  en  Tilstand  af  Melancholi  hos  Vedkommende. 

Hvad  skulle  vi  vel  foretage  ved  vor  Patients  Sygdom? 
Det  maa  for  en  Deel  afhænge  af,  hvorledes  vi  tænke  os 
Forbindelsen  er  imellem  cavum  peritonæi  og  den  i  Svulsten 
indeholdte  Ansamling.  Sædvanligt  findes  i  disse  Tilfælde 
en  Communication  imellem  de  to  Huulheder,  men  Aabningen 
er  for  det  Meste  temmelig  lille,  undertiden  dog  som  en 
Pennepose,  men  undertiden  næsten  capillær,  saaat  Vædsken 
kun  meget  langsomt  kan  sive  derigjennem.  Da  De  nu 
erindre,  at  vi  ikke  kunne  reponere  Vædsken,  men  at  den 
kan  svinde  bort  ved  at  han  ligger  i  nogen  Tid,  saa  er  det 
sandsynligt,  at  vi  have  en  meget  fiin  Communication,  men 
da  ville  vi  jo  aabne  Adgangen  til  hele  peritonæum,  naar 
vi  incidere  Svulsten,  og  skjøndt  man  nutildags  ikke  ere 
saa  bange  derfor,  finder,  jeg  det  dog  fornuftigt  ikke  at 
gjøre  en  Insision. 

Hvad  Ectopien  af  testis  angaaer,  da  har  man  givet  det 
Raad  at  faae  testis  til  at  stige  ned,  saaledes  at  man  sam- 
tidig hindrede  et  Hernie  fra  at  danne  sig,  men  man  veed 
af  Erfaringen,  at  testis  næppe  nogensinde  kommer  ned  i 
scrotum  spontant,  naar  det  ikke  er  skeet  inden  det  første 
Aar.  Hvis  testis  kommer  ned  til  sin  Plads  senere,  da  er 
det  fordi  et  Hernie  trænger  sig  ud  igjennem  Canalen  og 
derved  trækker  testis  ned  med  sig.  Patientens  Tilstand 
forværres  altsaa  derved  og  istedetfor  at  søge  at  faae  testis 
til  at  stige  ned  hos  vor  Patient,  vilde  jeg  foretrække  at 
kunne  faae  den  heelt  tilbage  i  Abdomen  og  holde  den  inde, 
medens  man  paa  samme  Tid  ved  udvendigt  Tryk  paa  Ca- 
nalen forhindrede  Dannelsen  af  et  Hernie.  Hvis  vi  der- 
imod havde  testis  liggende  udenfor  apertura  externa  i  den 

øverste  Deel  af  scrotum,  kunde  det  idetmindste  theoretisk 
være  tilraadeligt  at  anlægge  et  bracherium  lige  ovenover 
den,  hvorved  maaskee  testis  kunde  trykkes  nedad,  medens 
Herniet  blev  hindret  i  at  danne  sig,  men  naar  man  vil  udr- 
føre  det  i  Praxis  viser  det  sig  meget  vanskeligt,  fordi  man 
•  let  kommer  til  at  trykke  saaledes  med  Pelotten  imod  testis, 
at  den  bliver  øm  og  Patienten  ikke  kan  taale  at  have  Bar- 
dagen paa. 

Man  har  forøvrigt  ogsaa  søgt  at  bringe  testis  ned  paa 
sin  Plads  ved  en  Operation,  idet  man  gjør  en  Incision  fra 
canalis  ingvinalis  til  Bunden  af  scrotum,  løsner  testis  og 
trækker  den  ned  til  den  nederste  Ende  af  Incisionen,  ja 
endog  fæster  den  der  med  en  Sutur  for  at  den  ikke  skal 
trække  sig  op  igjen;  men  de  meddeelte  Tilfælde  vise  ikke 
noget  heldigt  Resultat,  idet  man  ikke  hai  opnaaet  at  kunne 
holde  testis  dernede. 

Endelig  har  man  ogsaa  raadet  at  extirpere  testis,  enten 
den  var  sund  eller  syg,  og  det  kunde  jo  udføres  uden  stor 
Vanskelighed,  men  man  maa  erindre,  at  den  Huulhed, 
hvori  testis  ligger,  vel  communicerer  med  peritonæum  og 
at  vi  altsaa  muligen  kunde  faae  en  peritonitis;  i  det  eneste 
Tilfælde,  hvor  jeg  har  seet  Castrationen  udføre  under 
disse  Omstændigheder,  døde  Patienten  af  peritonitis,  og  jeg 
har  ikke  engang  talt  til  denne  Patient  om  han  kunde  ønske 
at  indlade  sig  paa  en  Exstirpation  af  Organet.  Hvad  jeg 
derimod  vil  gjøre  er  simpelthen  at  punctere  Ansamlingen, 
hvilket  neppe  kan  være  forbundet  med  Fare,  og  derefter 
at  anlægge  et  vesicatorium  for  muligen  at  modarbeide  Re- 
productionen  af  Vædsken;  jeg  tør  vistnok  ikke  sige,  at  jeg 

Yenter  at  faae  en  radical  Helbredelse  derved,  men  jeg  vil 
ialtfald  gjøre  dette  Forsøg,  førend  jeg  tænker  paa  at  fore- 
slaae  Patienten  en  mere  indgribende  Operation. 


3.  Tumores  regionis  cruralls. 

M.  H. 

De  ville  i  Deres  fremtidige  Praxis  tidt  nok  komme  til 
at  sande  Rigtigheden  af  den  Bemærkning,  at  der  er  faa 
Steder  paa  Legemet,  hvor  Svulster  ere  saa  hyppige  og  hvor 
Diagnosen  af  dem  er  saa  vanskelig  som  i  regio  cruralis. 
Da  jeg  netop  kan  vise  Dem  idag  flere  Patienter,-  der  illu- 
strere Sandheden  af  den  omtalte  Bemærkning,  troer  jeg, 
at  det  vil  være  til  Gavn  for  Dem  at  benytte  Timen  til  at 
tale  om  dem.  Den  første  Patient,  som  jeg  vil  beskjæftige 
mig  med,  er,  som  De  see,  en  ældre  Kone.  Hun  er  60  Aar 
gammel  og  fortæller,  at  hun  for  3  Aar  siden  begyndte  at 
mærke  sin  nuværende  Lidelse,  nemlig  en  Svulst  i  høire 
regio  ingvinalis,  som  først  var  meget  lille,  uden  Ømhed, 
og  ikke  voldte  hende  noget  Besvær  men  som  efterhaanden 
er  tiltaget  i  Størrelse  og  i  den  sidste  Tid  er  blevet  saa 
øm,  at  den  hindrer  hende  i  at  arbeide.  Hun  mener,  at 
den  ikke  altid  er  lige  stor,  men  hendes  Angivelse  om  dette 
Punct  er  dog  ikke  saa  bestemt,  at  man  tør  stole  sikkert 
derpaa.  Nu  seer  man,  at  Svulsten  indtager  Partiet  nedenfor 
lig.  Fallopii,  altsaa  egentlig  regio  cruralis,  strækkende  sig 
indad  henimod  symphysis.  Den  har  en  oval  eller  snarere 
renal  Form,  idet  den  viser  en  øverste  convex  og  en  nederste 

svagt  concav  Rand,  den  indvendige  Extremitet  ligger  lidt 
dybere  end  dens  udvendige.  Den  kan  forskydes  lidt,  men 
man  føler  dog,  at  den  hænger  fast  til  de  underliggende 
Dele,  uden  at  man  dog  tydelig  kan  erkjende  nogen  petiolus. 
Det  Parti,  hvor  den  føles  adhæreret,  svarer  til  fascia  cri- 
*  brosa ;  a.  cruralis  forløber  langs  den  udvendige  Side  af 
Svulsten.  Bedækningerne  ere  lidt  røde,  phlegmonøse,  smerte- 
fulde, paa  den  øverste  Deel  af  Svulsten  kan  Huden  let  for- 
skydes, derimod  ikke  nedentil.  Consistensen  er  meget  for- 
skjellig;  nedentil  er  den  elastisk  og  man  faaer  en  Fornem- 
melse som  af  en  Sæk,  der  indeholder  Vædske,  opadtil  er 
Svulsten  derimod  haard  at  føle  paa. 

Nu  bliver  Spørgsmaalet,  hvad  er  dette  for  en  tumor? 
Vi  have  jo  i  denne  Region  en  Mængde  forskjellige  Dele, 
der  kunne  være  Udgangspuncter  for  Svulster,  saasom  Huden, 
Cellevævet,  lymphatiske  Glandler  og  vasa.  Arterier  og  Vener, 
mendeels  kunde  den  være  udviklet  her  paa  Stedet,  deels  kunde 
den  være  kommet  et  andet  Sted  fra,  navnlig  kunde  det  være 
en  Svulst,  som  var  steget  ned  ovenfra,  fra  cavum  abdominis. 
Efter  Stedet  vilde  man  maaskee  først  tænke  paa  det  Sidste, 
at  det  altsaa  kunde  være  et  Hernie,  men  herimod  taler 
den  fuldstændige  Mangel  paa  Herniesymptomer,  idet  der 
aldrig  har  været  Digestionsforstyrrelser  eller  Incarcerations- 
tilfælde;  Svulsten  har  heller  aldrig  været  borte  og  den  er 
ikke  reponibel.  Nu  vilde  det  idetmindste  være  underligt, 
da  den  er  saa  rød,  øm,  inflammatorisk,  at  vi  slet  ingen 
Hernietilfælde  have  og  endvidere  taler  Svulstens  Sæde  imod 
et  Hernie,  thi  den  holder  sig  til  reg.  cruralis,  medens  et 
Hernie  ialmindelighed  flytter  sig  under  Væxten,  saaledes 

at  den  kaster  sig  op  over  lig.  Fallopii.  Vi  have  altsaa  ikke 
Grund  til  at  antage  det  for  en  Intestinaldeel,  indeholdt  i 
et  h.  cruralis.  —  Derimod  kunde  det  være  rimeligere,  at 
det  var  et  h.  omentalis,  idet  det  forklarede  Mangelen  paa 
Incarcerationstilfælde,  uagtet  Svulsten  har  en  inflammatorisk 
Characteer.  —  At  den  kunde  være  udgaaet  fra  Arterien  eller 
Venen,  modbevises  let  ved  at  a.  cruralis  føles  liggende  uskadt 
udenfor  Svulsten  og  at  denne  ikke  indeholder  Blod,  som 
communicerer  med  Venen ;  snarere  kunde  den  have  sin  Op- 
rindelse fra  vasa  eller  glandulæ  lymphaticæ,  der  jo  saa 
hyppigt  danne  Svulster  i  denne  Region,  og  Symptomerne 
passe  godt  paa  en  saadan  Affection.  Den  forskjellige 
Consistens  kunde  da  forklares  som  en  Følge  af  Suppu- 
ration  eller  Emollition  eller  Cystedannelse ,  og  naar  des- 
uden Patienten  angiver  at  Svulsten  i  Begyndelsen  fore- 
kom hende  at  være  temmelig  mobil,  saa  taler  dette  for  en 
Glandelsvulst,  thi  et  Hernie,  der  har  sin  petiolus  gaaende 
igiennem  fascia  cribrosa  kan  jo  ikke  forskydes  synderligt 
til  nogen  Side.  De  see  altsaa,  at  Diagnosen  fremdeles  er 
endeel  tvivlsom,  men  vi  ville  nu  søge  at  skaffe  os  Vished 
ved  en  Incision,  da  Patienten  er  indlagt  her  for  at  blive 
af  med  sin  Svulst  og  da  der  vist  ikke  er  Andet  at  fore- 
tage ved  den  end  en  Operation,  eftersom  vi  hverken  ved 
indvendige  Midler  eller  ved  resolventia  kunne  vente  at 
faae  den  fjernet.  Jeg  vil  nu  gjøre  en  longitudineP  Incision 
igjennem  Integumenterne,  paralel  med  a.  cruralis,  og  bane 
mig  Vei  ind  til  den  Begrændsning  eller  Capsel,  som.  om- 
giver Svulsten,  jeg  aabner  den  derpaa  for  at  see,  hvad  den 
indeholder,  og  hvis  det  viser  sig  at  være  en  saccus  her- 
niosus,  vil  jeg  sandsynligviis  udtømme  en  Vædske  og  derpaa 

finde  et  Stykke  Oment  i  Bunden  (der  er  næppe  nogen  Inte- 
stinalansa),  hvorpaa  Tilfældet  behandles  paa  samme  Maade 
som  ellers  ved  en  Herniotomi.  Er  det  derimod  en  Glandel- 
svulst,  vil  jeg  sandsynlig viis  strax  exstirpere  den. 

De  see,  m.  H.,  at  jeg  nu  er  trængt  ind  i  en  Sæk  med 
lidt  uklart  Fluidum  og  en  betydelig  Klump  af  et  fast, 
sammenklæbet  Oment;  dette  vil  jeg  ikke  prøve  paa  at  re- 
ponere,  men  jeg  vil  fjerne  det  ved  Ecrasement;  det  er  langt 
farligere  at  reponere  et  inflammeret  omentalt  end  et  inte- 
stinalt  Hernie,  og  jeg  vil  foretrække  at  ecrasere  det  frem- 
for at  klippe  det  af,  da  jeg  saa  vilde  faae  en  Blødning  af 
mange  smaa  vasa.  Det  Instrument,  De  see  mig  anvende, 
er  Maisonneuve's  Ecraseur,  der  ved  en  Skrue  snører  en 
Jerntraad  sammen  om  Basis  af  det  fremtraadte  Parti;  der 
er  kun  den  Ulempe  ved  denne  Ligatur,  at  Traaden  næsten 
altid  brister,  førend  den  bar  skaaret  igjennem,  og  hyppigst 
paa  det  Sted,  hvor  de  to  Traade  samlede  gaae  igjennem 
den  lille  Aabning  paa  Instrumentet  eller  der,  hvor  Traadene 
ere  snoede  omkring  Knapp:n. 

Nu  brast  Jerntraaden;  men  Slyngen  er  allerede  snøret 
temmelig  fast,  saaat  jeg  kan  skjære  Svulsten  bort  nedenfor 
den  uden  at  frygte  Blødningen,  som  ialtfald  let  standser 
ved  Chlorzink.  Denne  Slynge  lader  jeg  nu  foreløbig  ligge 
om  det  sammensnørede  Parti,  da  jeg  dog  ikke  tilsigter 
nogen  Forening  per  primam  intentionem.  Den  petiolus, 
der  bliver  tilbage,  naar  Traaden  senere  er  faldet  af,  vil 
maaskee  voxe  fast  i  annulus  cruralis,  maaskee  i  Tidens 
Løb  trække  sig  heelt  tilbage. 

M.  H. 

Den  foregaaende  Patient  har  optaget  os  saa  længe, 
navnlig  paa  Grund  af  den  Tid,  det  varede,  inden  hun  blev 
chloroformeret,  at  vi  ikke  kunne  opholde  os  saa  meget  ved 
de  To,  som  jeg  endnu  vilde  vise  Dem.  De  ere  Begge  ind- 
lagte med  Diagnosen  „hernia  incarcerata"  og  vi  skulle  nu 
undersøge  deres  Tilstand,  idet  jeg  allerede  forud  vil  be- 
mærke, at  den  opgivne  Diagnose  forekommer  mig  noget 
tvivlsom. 

Den  Første  er  altsaa  denne  38aarige  Arbeidsmand, 
som  fortæller,  at  han  i  14  Aar  har  lidt  af  h.  cruralis  i 
begge  Sider;  de  ere  ofte  traadt  ud,  men  han  har  altid 
med  Lethed  kunnet  reponere  dem.  I  Begyndelsen  gik  han 
med  bracherium,  men  i  de  sidste  Aar  har  han  ikke  brugt 
det.  For  14  Dage  siden  blev  han  indlagt  for  en  ubetydelig 
Sygdom  (colica)  paa  den  medicinske  Afdeling  og  var  allerede 
betragtet  som  rask,  da  han  iforgaars  mærkede,  at  der 
havde  dannet  sig  en  tumor  i  venstre  ingven  af  et  Hønse- 
ægs Størrelse,  der  efterhaanden  er  tiltaget  noget  og  blevet 
haardere.  Der  er  flere  Gange  gjort  Taxisforsøg,  men  uden 
Eesultat,  og  derpaa  er  han  blevet  overflyttet  til  os.  Naar 
vi  nu  undersøge  Patienten  nøiere  finde  vi  i  reg.  cruralis 
sinistra  lige  under  den  indvendige  Deel  af  lig.  Fallopii  en 
haard,  spændt,  elastisk,  i  Midten  fluctuerende  Svulst  med 
glat  Overflade  og  adhærent  til  Huden,  som  er  meget  rød- 
farvet;  den  er  af  langagtig  Form,  den  længste  Diameter, 
som  er  paralel  med  Ligamentet,  er  omtrent  3  Tommer, 
den  er  noget  øm  for  Tryk,  men  dog  ikke  mere  end  at  man 
kan  fatte  om  den  og  føle,  at  den  fortsætter  sig  i  Dybden 

og  ikke  kan  løftes  iveiret.  I  høire  regio  cruralis  findes 
et  lille,  meget  mobiH  Hernie  og  Fingren  kan  her  trænge 
ind  i  annulus  cruralis;  der  er  ingen  Ømhed  af  Abdomen 
og  Patientens  Almeentilstand  i  det  Hele  tilfredsstillende. 

Efter  den  Syges  Angivelse  har  der  altsaa  været  et 
*  dobbelt  Cruralhernie  tidligere  og  paa  høire  Side  er  det 
meget  tydeligt,  men  hvorledes  forholder  det  sig  med  Svulsten 
paa  venstre  Side?  Stedet  kunde  vistnok  passe  paa  et  Hernie, 
men  Svulsten  har,  som  De  see,  en  fuldstændig  phlegmonøs 
Characteer,  og  hvad  der  bragte  mig  til  meget  at  betvivle 
den  opgivne  Diagnose,  var  den  Omstændighed,  at  Patienten 
aldeles  ingen  Incarcerationstilfælde  havde,  ingen  Kvalme 
eller  Brækning,  ingen  Smerte  i  Abdomen,  ingen  Obstipation. 
Jeg  gjorde  derfor  slet  ikke  noget  Eepositionsforsøg,  men 
lagde  Omslag  paa  Svulsten,  og  nu  har  den  toppet  sig  som 
en  Absces,  der  vil  aabne  sig  udad. 

Hvis  her  var  et  Hernie,  maatte  det  enten  være  et  h. 
omentalis,  som  var  gaaet  over  i  Suppuration,  eller  en 
gammel  saccus  herniosus,  der  indeholdt  Pus,  altsaa  et  pyo- 
cele;  havde  det  været  et  h.  intestinalis,  maatte  vi  antage, 
at  det  var  perforeret  og  havde  foranlediget  en  stercoral 
Absces.  Men  i  alle  disse  supponerede  Tilfælde  maatte 
Patienten  dog  rimeligviis  have  været  mere  angrebet,  og 
have  frembudt  Symptomer  af  peritonitis.  Derfor  har  jeg 
en  ganske  anden  Anskuelse  om  Sygdommen;  hvorvidt  han 
virkelig  har  havt  et  h.  cruralis  i  denne  Side,  kan  jeg  jo 
ikke  afgjøre,  men  den  nuværende  Lidelse  antager  jeg  for 
en  dyb,  maaskee  superitoneal  Phlegmone,  der  er  ifærd  med 
at  bryde  igjennem  Huden.  Jeg  tænker  mig,  at  De  ville 
gjøre  den  Indvending  herimod,  at  en  dyb  Suppuration  ikke 

udvikler  sig  paa  den  Maade  i  et  Par  Dage:  det  er  fuld- 
kommen rigtigt,  og  jeg  vil  endog  tilføie,  at  en  superficiel 
Suppuration  vilde  heller  ikke  have  knnnet  forløbe  saa  hur- 
tigt —  naar  det  ikke  var  en  metastatisk  Absces  — ,  men 
jeg  troer  ogsaa,  at  da  denne  tumor  først  fandtes  (paa 
medicinsk  Afdeling),  da  havde  den  allerede  været  der  nogen 
Tid  i  Forveien  —  jeg  vil  endog  gaae  et  Skridt  videre  og 
sige,  at  den  maa  have  existeret  i  et  Par  Uger. 

Men  hvad  vide  vi  om  Patienten  for  et  Par  Uger  siden? 
Han  kom  ind  paa  med.  Afdeling  for  14  Dage  siden  for  en 
„colica",  der  selvfølgelig  maa  have  været  tilstede  tidligere, 
da  han  af  den  Grund  søgte  herind,  og  denne  „colica"  har 
vel  ikke  været  Andet  end  en  Irritationstilstand,  der  beteg- 
nede den  subperitoneale  Phlegmones  Begyndelse.  —  De  see, 
at  efter  min  Opfattelse  af  denne  Svulst  passer  hele  Patien- 
tens Sygehistorie  i  alle  Henseender  og  ialtfald  ville  vi  nu 
komme  til  Klarhed  i  Sagen,  naar  jeg  gjør  en  Incision. 

De  saae,  at  der  udflød  en  stor  Mængde  mørkt  Pus,  og 
De  have  vistnok  ikke  kunnet  undgaae  at  bemærke  den 
særegne  Lugt,  eller  rettere  Stank,  som  Vædsken  havde; 
det  er  netop  characteristisk  for  Suppurationer  i  Nærheden 
af  Digestionsveiene.  Jeg  indfører  nu  Fingren,  som  gaaer 
temmelig  dybt,  ind  imod  cavum  peritonæi,  men  jeg  føler 
hverken  annulus  cruralis,  eller  noget  Hernie  i  Svulsten. 
Det  var  altsaa  blot  en  phlegmonøs  Absces  i  Hernieregionen. 

Lad  os  nu  gaae  over  til  den  næste  Patient,  som  jeg 
sagde  Dem  var  indkommet  ligeledes  under  Diagnosen: 
hernia  incarcerats,  efterat  en  Læge  i  Byen  havde  gjort 
flere  Taxisforsøg.  Det  er  en  ældre  Enke,  som  seer  i  høi 
Grad  medtaget  og  sygelig  ud  og  som  har  en  Svulst  i  venstre 

regio  cruralis,  om  hvilken  hun  beretter,  at  den  har  existeret 
i  flere  Aar,  har  til  nogle  Tider  været  mindre,  til  andre 
større,  men  hun  taler  ikke  om,  at  den  nogensinde  har 
kunnet  bringes  til  at  forsvinde  ved  Tryk.  I  den  sidste 
Tid  er  den  tiltaget  i  Størrelse  og  volder  hende  endeel 
Besvær,  hun  har  i  længere  Tid  lidt  af  Obstipation,  men 
hun  har  ikke  frembudt  egentlige  Incarcerationssymptomer, 
idet  hun  ikke  har  havt  Opkastning,  ingen  synderlig  Smerte 
i  Abdomen,  ingen  Feber,  P.  er  rolig  og  Tungen  naturlig. 
Svulsten  selv  var  meget  øm  ved  Berøring,  saaat  jeg  ikke 
kunde  undersøge  den  nøiagtigt;  det  hidrører  rimeligviis  fra 
de  længere  Repositionsforsøg,  som  ere  gjorte  før  hendes 
Indlæggelse,  men  naar  jeg  nu  har  chloroformeret  hende, 
vil  jeg  kunne  foretage  en  omhyggelig  Undersøgelse  og  der- 
paa  forsøge  at  reponere  Herniet,  hvis  der  skulde  være  et 
saadant.  Jeg  vil  endnu  bemærke,  at  hun  strax  her  paa 
Hospitalet  fik  et  clysma,  hvorved  afgik  en  rigelig  Mængde 
scybalæ. 

Svulsten  har  sit  Sæde  i  regio  cruralis  netop  paa  det 
Sted,  der  svarer  til  Aabningerne  i  lamina  cribrosa,  hvor 
Cruralhernier  træde  ud,  men  den  er  saa  haard  og  øm,  at 
hvis  den  indeholdt  intestina,  niaatte  her  være  tydelige  In- 
carcerationssymptomer; det  er  altsaa  vistnok  ikke  et  Inte- 
stinalhernie ,  tilmed  da  hun  fik  saa  rigelig  Aabning  efter 
clysma.  Derimod  kunde  det  være  et  gammelt  Omental- 
hernie,  men  Svulsten  føles  høist  uregelmæssig,  idet  der 
gaae  Forlængelser  fra  den  ud  til  forskjellige  Sider;  den 
ligger  lige  under  Huden,  saaat  den  er  meget  let  at  komme 
til  at  undersøge  og  den  viser  s-ig  i  de  forskjellige  Partier 
af  meget  forskjellig  Consistens,  opad  er  den  knudret,  haard' 

bølgeformig,  nedad  derimod  mere  blød,  halv  fluctuerende. 
Den  strækker  sig  endeel  i  Dybden,  hvor  den  hænger  fast 
med  en  bred  Basis;  i  dens  Omfang  finder  man  hist  og  her 
smaa  haarde,  bevægelige  Knuder,  der  vel  ere  indolente 
Glandelsvulster  og  de  findes  ligeledes  i  stor  Mængde  i  høire 
regio  cruralis  og  ingvinalis.  Der  er  betydelige  Varicositeter 
langs  op  af  hele  venstre  Underextremitet.  Man  kommer 
nu  til  at  tænke  paa,  at  den  store  Svulst  kunde  være  af 
samme  Beskaffenhed  som  de  smaa  bevægelige  tumores  i 
Omfanget,  og  da  jeg  antager  dem  for  at  være  Glandel- 
svulster, er  jeg  i  det  Hele  tilbøielig  til  at  antage  Syg- 
dommen for  at  være  en  Lidelse  af  Glandelsystemet,  medens 
det  naturligviis  do^  ikke  er  umuligt,  at  Patienten  ogsaa 
kunde  have  et  Hernie. 

Da  hun  nu  er  chloroformeret ,  vil  jeg  forsøge,  om 
Svulsten  formindskes  eller  forsvinder  ved  Tryk;  men  den 
forandres  aldeles  ikke,  den  giver  heller  ikke  Fornemmelse 
af  nogen  omental  eller  intestinal  Deel,  men  den  hænger 
aldeles  fast  med  sin  Basis  og  nu  finder  jeg  ogsaa  lige  over 
lig.  Fallopii  flere  haarde  Strenge,  som  nok  kunde  være 
svuldne  vasa  lymphatica;  disse  løbe  aldeles  subcutant, 
derimod  finder  jeg  intet  Sygeligt  vtd  Palpationen  af  selve 
Abdomen.  For  Øieblikket  er  der  vel  intet  Operativt  at 
udføre,  da  Patienten  slet  ikke  har  Incarcerationstilfælde, 
og  jeg  vil  derfor  foreløbig  opsætte  at  stille  nogen  bestemtere 
Diagnose,  men  jeg  helder  unægtelig  til  den  Anskuelse,  at 
vi  have  at  gjøre  med  en  tumor  glandularis,  hvoraf  enkelte 
Partier  synes  mere  emollierede,  medens  Størstedelen  er 
haard  og  fast. 

Den  næste  Dag  fik  man  Diagnosen  sikkret.  Patienten 
angav,  at  hun  længe  havde  lidt  af  fiuor  albus,  og  ved  Ex- 
plorationen  føltes  lige  indenfor  vulva  en  meget  betydelig 
Svulst,  som  strækker  sig  igjennem  hele  vagina  op  til  uterus; 
den  er  haard.  knudret,  blødende  ved  Berøring,  den  skyder 
sig  for  en  Deel  ind  i  Huulheden  af  rectum.  saaat  dennes 
Lumen  forsnævres  og  paa  nogle  Steder  er  Svulsten  saa 
blød,  at  Fingi-en  kan  trænge  ind  i  dens  Masse.  Det  er 
vel  altsaa  utvivlsomt,  at  den  udvendige  Svulst,  der  var 
blevet  antaget  for  et  incarcereret  Hernie.  er  af  samme 
Beskaffenhed  som  den  i  vagina  og  vi  ville  derfor  diagno- 
sticere den  som  en  secundær  cancrøs  Glan  delsvulst,  der 
allerede  er  begyndt  at  emollieres.  og  Cachexien  udtaler  sig 
i  hele  Patientens  Udseende. 


4.   Tumores  regionis  cruralis. 

M.  H. 

Vi  \-ille  i  denne  Time  tale  om  Sygdomme,  som  ikke 
ere  Hernier.  men  som  findes  i  Hernieregioneu  og  som  ved 
at  fremstilles  ved  Siden  af  hinanden,  ville  vise  Dem.  hvor 
forskjellige  SMilsterne  paa  dette  Sted  kunne  være  med 
Hensyn  til  deres  Natur. 

Forst  vil  jeg  vise  Dem  denne  Kone.  som  vi  for  nogle 
Dage  siden  opererede.  Det  var  en  gift  Kone.  60  Aar 
gammel,  som  havde  havt  et  h.  crui'alis  dextra.  der  var 
blevet  incarcereret,  hvorfor  hun  tilkaldte  en  Læge,  som 

havde  reponeret  det  kort  før  hun  indlagdes  her  paa  Hospi- 
talet. Men  der  opstod  snart  paany  Smerter  paa  Stedet  og 
Tilfælde,  som  tydede  paa  Incarceration,  nemlig  Kvalme  og 
Opkastning,  Hikke  og  Obstipation,  endelig  Smerter  oppe  i 
Abdomen.  I  denne  Tilstand  indbragtes  hun  da  her,  men 
der  fandtes  ikke  nogen  tydelig  herniøs  Svulst;  der  var  vel 
en  tumor  i  reg.  cruralis,  af  Størrelse  som  en  lille  Valnød, 
lige  indenfor  vasa  cruralia  og  nedenfor  lig.  Fallopii,  men 
den  var  haard  og  øm,  fast,  ikke  saaledes  spændt  elastisk, 
som  et  Hernie  ellers  pleier  at  være.  Man  maatte  derfor 
tænke  paa,  at  det  kunde  være  en  Glandelsvulst,  eller  et 
Stykke  inflammeret  Oment,  eller  en  saccus  herniosus.  I 
de  første  Dage  bedredes  Tilstanden,  men  derpaa  blev  den 
atter  værre,  idet  hun  igjen  fik  heftige  Brækninger,  først 
vandagtige,  senere  mere  mørkfarvede,  men  uden  fæcaloid 
Lugt  og  Udseende,  tillige  leed  hun  af  fuldstændig  Obstipation, 
medens  Svulsten  vedblev  at  beholde  samme  Størrelse  og 
Characteer.  Jeg  antog  derfor,  at  det  var  min  Pligt  at 
foretage  en  nøiere  Undersøgelse  for  at  komme  til  Kundskab 
om,  hvad  det  egentlig  var  og  i  den  Hensigt  udførte  jeg 
da  Herniotomi.  Jeg  gjorde  en  Incision  i  Længden  af  canalis 
cruralis  ind  til  Svulsten  og  gjennemskar  denne  indtil  annulus 
cruralis;  derefter  følte  jeg,  at  der  strakte  sig  en  Stilk  ind 
igjennem  annulus,  fuldstændig  haard  og  fast,  omtrent  af 
Tykkelse  som  et  almindeligt  Catheder.  Jeg  dikterede 
annulus  og  førte  Fingren  ind  for  at  føle  efter,  om  der  ikke 
fandtes  nogen  ansa,  men  det  var  der  ikke.  Dermed  var 
Operationen  forbi  og  der  anlagdes  en  simpel  antiseptisk 
Forbinding.  Patientens  Tilstand  bedredes,  hun  fik  naturlig 
Aabning,  Abdomen  blev  blød  og  indolent  og  hun  begyndte 

at  faae  Appetit.  Saaret  blev  forbundet  anden  Dag  og  der 
var  kun  meget  lidt  Pus.  Sygdommen  synes  altsaa  at  bave 
været  en  peritonitis  sacci  berniosi  bevirket  ved  Taxis.  Men 
da  Forbindingen  iforgaars  atter  skiftedes,  viste  det  sig,  at 
der  var  kommet  en  meget  rigelig  Suppuration,  mørk,  graalig 
•  og  ildelugtende,  og  det  var  tydeligt,  at  den  ikke  kunde 
komme  fra  selve  Incisionen,  bvor  der  hidtil  daglig  fandtes 
et  Par  Draaber  Pus,  men  den  maatte  komme  dybere  fra. 
Man  kunde  da  enten  forklare  det  af  en  begrændset  peri- 
tonitisk  Ansamling  indenfor  annulus  cruralis  eller  af  en 
Sænkningsabsces  nedad  med  vasa.  Ved  Herniotomien  aabner 
man  jo  canalis  cruralis  og  da  a.  og  v.  cruralis  forløbe  langs 
dennes  udvendige  Side,  kan  Suppurationen  strække  sig  nedad 
med  dem  endog  beelt  ned  igjennem  Aabningen  i  abductor 
magnus.  Jeg  fandt  da  ogsaa,  at  jeg  ved  at  trykke  paa 
femur  i  Forløbet  af  a.  cruralis  kunde  udtømme  meget  Pus 
igjennem  Incisionen.  De  see  nu  her,  at  det  ikke  er  saa 
Lidt,  der  udflyder  ved  Tryk  paa  det  omtalte  Parti  og 
Patienten  ømmer  sig  overordentligt,  saa  at  jeg  vil  chloro- 
formere  hende.  Jeg  troer  nemlig,  at  det  bliver  nødvendigt 
at  foretage  en  Incision  for  at  Suppurationen  ikke  skal  blive 
ved  at  fortsætte  sig  ned  med  vasa;  jeg  kunde  vel  prøve 
paa  at  indlægge  et  Drainrør  for  at  lette  Udfloddet,  men 
det  er  næppe  tilstrækkeligt  til  at  standse  Sænkningen. 
Jeg  vil  derfor  nu,  naar  hun  er  bedøvet,  gjøre  en  Contra- 
aabning;  dertil  kunde  jeg  bruge  Chassaignac's  Drainrørs- 
canyle,  som  De  jo  kjende ,  men  den  er  lidt  vanskelig  at 
anvende  paa  dette  Sted,  da  den  er  lige,  og  den  krumme 
Canyle,  som  De  her  see  jeg  har  ladet  gjøre  til  Brug  i  lig- 
nende Tilfælde,  er  ikke  i  Orden.  Der  er  desuden  et  almindeligt 

Instrument,  som  man  finder  i  de  fleste  større  Forbindtasker 
og  som  egner  sig  godt  hertil,  og  det  er  et  Fruentimmer- 
catheter.  Det  vil  jeg  bruge  paa  følgende  Maade.  Jeg  fører 
det  fra  Saaret  nedad  gjennem  Sænkningen,  trykker  saa  den 
afrundede  Snabel  frem  imod  Huden  og  nu  inciderer  jeg  derpaa 
saaat  Ansamlingen  aabnes.  For  at  være  sikker  paa,  at 
denne  Incision  ikke  lukker  sig,  vil  jeg  strax  indlægge  et 
tykt  Drainrør  deri. 

Som  et  Sidestykke  til  den  Patient,  vi  nu  saae  med  en 
phlegmonøs  Absces  i  canalis  cruralis,  vil  jeg  vise  Dem  denne 
lille  Pige  (15  Aar  gi.),  som  ogsaa  har  en  Absces  i  den 
nævnte  Region,  men  rigtignok  af  en  ganske  anden  Beskaffen- 
hed. Hun  er  forøvrigt  ikke  kommet  herind  for  den  Lidelse, 
da  den  slet  ikke  generer  hende,  men  hun  havde  endeel 
Excoriationer  paa  venstre  Fod,  hvorved  Gangen  var  blevet 
saa  besværet,  at  hun  er  blevet  indlagt  af  sit  Herskab,  da 
hun  ikke  godt  kunde  behandles  hjemme.  De  see  nu  for 
det  Første  i  regio  cruralis  endeel  svulne  Glandler,  som  vi 
maaskee  kunde  antage  at  hidrøre  fra  Excoriationerne,  men 
desuden  findes  i  bele  trigonum  Scarpæ  en  blød  Udfyldning, 
der  føles  som  en  halvfyldt  Pose  med  et  tykt  Fluidum  i, 
men  nogen  tydelig  Fluctuation  opdages  ikke.  Ved  Hoste 
slaaer  Svulsten  an  mod  Fingren,  som  var  det  et  Hernie  — 
og  i  høire  Side  findes  noget  ganske  Lignende.  Imidlertid 
have  vi  hverken  paa  venstre  eller  høire  Side  noget  Hernie, 
thi  et  h.  cruralis  vilde  ikke  saaledes  fylde  hele  trigonum, 
men  slaae  sig  op  imod  lig.  Fallopii.  Derimod  antager  jeg 
det  for  en  Congestionsabsces,  som  altsaa  findes  paa  samme 
Sted  som  hos  den  forrige  Patient,  men  hverken  er  forbundet 

med  Smerte  eller  i  det  Hele  med  nogensomhelst  Gene. 
Ved  Tryk  gaaer  Svulsten  endeel  bort,  man  kunde  sige  at 
den  reponeres,  og  naar  man  samtidig  føler  paa  Abdomen, 
ligeover  lig.  Fallopii,  mærker  man,  at  Udfyldningen  nedenfra 
trykkes  herop.  Vi  have  altsaa  en  Ansamling,  der  har  sænket 
•  sig  under  lig.  Fallopii  ned  paa  femur  langs  a.  cruralis, 
altsaa  følgende  med  canalis  cruralis,  og  placeret  i  samme 
Forhold  til  Arterien  som  et  Hernie.  Da  vi  dernæst  have 
to  næsten  eens  Svulster,  een  paa  hver  Side,  er  det  rimeligt 
at  antage,  at  de  have  et  fælles  Udgangspunkt  i  Midtlinien, 
hvorfra  de  ere  gaaet  nedad,  een  til  høire  og  een  til  venstre 
Side,  og  naar  man  undersøger  Patienten  nærmere,  finder 
man  ogsaa  en  Gibbositet  i  reg.  lumbalis  og  faaer  at  vide, 
at  hun  som  meget  lille  har  havt  en  Spondylitis.  Her  have 
vi  altsaa  en  egentlig  Sænkning  eller  Congestionsabsces  op- 
staaet  chronisk  (i  Løbet  af  9  Aar),  medens  det  hos  den 
forrige  Patient  var  en  acut  Suppuration ,  der  forplantede 
sig  nedad  følgende  med  canalis  cruralis  og  videre  ned  paa 
femur;  derfor  var  det  nødvendigt  at  gjøre  en  Contraaabning, 
for  at  man  derved  kunde  søge  at  standse  den  i  at  udbrede 
sig  længere  ned,  men  hos  denne  lille  Pige  er  der  aldeles 
ikke  Grund  til  at  gjøre  Noget,  huu  har  slet  ingen  Smerter 
ved  disse  Abscesser,  det  vil  maaskee  vare  endnu  mange 
Aar  inden  de  voxe  til  nogen  betydelig  Størrelse  og  hun 
har  kunnet  baade  gaae  og  udføre  altslags  Arbeide.  Vi 
ville  derfor  udskrive  hende  saasnart  Excoriationerne  ere 
lægte. 

Vi  komme  nu  til  den  tredie  af  de  Patienter,  som  jeg 
idag  vilde  omtale,  og  det  er  en  ung  Tjenestekarl,  20  Aar 

gammel,  som  er  sendt  herover  fra  Jylland  for  at  hlive 
hjulpet  for  nogle  Smerter,  som  han  i  ca.  V2  A.ar  har  havt 
i  venstre  femur  langs  dettes  indvendige  Side.  Han  ind- 
lagdes først  paa  den  medicinske  Afdeling,  da  de  antoges 
at  beroe  paa  en  myelopathia,  men  da  man  efter  nogen 
Tids  Ophold  der  meente,  at  Sygdommen  dog  snarere  var 
chirurgisk,  overflyttedes  han  til  os  for  et  Par  Dage  siden. 

Smerterne  begyndte  altsaa  for  et  halvt  Aar  siden  og 
have  indtil  nu  holdt  sig  temmelig  uforandrede.  Seer  man 
paa  venstre  Underextremitet,  da  synes  den  ved  en  over- 
fladisk Betragtaing  at  være  temmelig  normal,  han  formaaer 
ogsaa  fuldstændigt  at  bevæge  Extremiteten  i  de  forskjellige 
Articulationer.  Naar  en  Patient  har  saadanne  Smerter, 
der  holde  sig  til  den  ene  Side  af  femur  og  strække  sig  fra 
pelvis  heelt  ned  til  patella,  kommer  man  til  at  tænke  paa 
en  nervøs  Lidelse,  udgaaet  fra  en  bestemt  Nerve.  Bagtil, 
imellem  trochanter  major  og  tuberositas  ischii,  saavelsom 
ned  af  Bagfladen  af  femur  føler  lian  ingen  Smerte,  Hgesom 
der  heller  ikke  findes  enkelte  smertefulde  Puncter,  altsaa 
er  der  vel  ikke  nogen  Affection  af  n.  ischiaticus. 

Vi  maae  derfor  tænke  paa  een  af  de  to  andre  Nerver, 
enten  n.  cruralis  eller  obturatorius,  der  følge  den  forreste 
og  indvendige  Side  af  femur,  anastomosere  omkring  Knæet 
og  hvoraf  navnlig  den  Sidste  ogsaa  giver  Grene  ind  i  denne 
Articulation.  Begge  disse  Nerver  have  en  bestemt  Udbred- 
ningskreds,  idet  obturatorius  forsyner  Adductorerne,  gracilis 
og  pectinæus,  cruralis  alle  de  forreste  Muskler  (med  Und- 
tagelse af  tensor  fasciæ  latæ,  som  forsynes  af  n.  glutæus). 
Nu  kunne  vel  Smerterne  langs  disse  Nerver  have  meget 
forskjellige  Aarsager  (rheumatiske  o.  s.  v.),  men  hyppigst 

findes  dog  en  local  Lidelse  og  da  især  paa  eet  eller  andet 
Punct  høiere  oppe  end  der,  hvor  Smerterne  føles ;  for  cru- 
ralis's  og  obturatorius's  Vedkommende  er  det  navnlig  det 
Sted,  hvor  de  komme  frem  i  pelvis,  enten  ved  plexus  lum- 
balis  eller  lige  nedenfor.  Ved  coxitis  er  saaledes  eet  af 
•  de  tidligste  Symptomer  Smerten  nede  i  Knæet,  men  disse 
kunne  ogsaa  opstaae  ved  enhver  anden  Lidelse  i  det  nær- 
meste Omfang  af  Nervernes  Forløb.  Knæsmerten  foraar- 
sages  især  af  obturatorius,  der  baacle  løber  gjennem  Ud- 
springet af  m.  psoas  og  langs  symphysis  sacro-iliaca,  og 
senere  ud  igjennem  foramen  obturatorium  for  at  komme 
paa  den  indvendige  Side  af  acetabulum,  som  den  sender 
en  Green  ind  i;  ved  Sygdom  i  disse  forskjellige  Puncter 
kan  da  Nerven  komme  til  at  lide  med.  Paa  lignende 
Maade  kan  det  gaae  med  n.  cruralis,  der  kan  afficeres  og 
foranledige  Neuralgier  ved  Tryk  af  Svulster  eller  ved  Phleg- 
moner  o.  L.  i  Nærheden.  Ved  nøiere  Eftersyn  af  den  syge 
Extremitet  og  især  naar  man  føler  efter  iagttages  en  Ud- 
fyldning, der  ligger  i  Dybden,  svarende  omtrent  til  fossa 
ileopectinea.  Svulsten  er  ikke  frembragt  ved  Huden,  Celle- 
væv, Muskler  eller  Glandler.  Ved  et  dybt  Tryk  føler  mau 
nemlig  Udfyldningen  at  ligge  under  Musklerne  og  man  faaer 
en  Fornemmelse,  som  om  den  dannedes  af  et  Fluidum. 
Abscesser  paa  dette  Sted  træffes  sjeldent  med  Undtagelse 
af  Congestionsabscesser  og  disse  ere  da  hyppigst  kommet 
fra  pelvis;  men  en  saadan  Ansamling  er  ofte  den  nederste 
Deel  af  en  timeglasformet  Ansamling,  hvis  øverste  Deel  da 
ligger  oppe  i  pelvis.  Ved  nærmere  Undersøgelse  finder, 
man  ogsaa  hos  denne  Patient  venstre  Side  af  pelvis  at  være 
Sædet  for  en  Udfyldning,  der  strækker  sig  ned  til  Ug. 

Fallopii;  denne  Udfyldning  er  ligeledes  fluctuerende,  og  naar 
man  sætter  Fingrene  af  den  ene  Haand  paa  den,  medens 
man  samtidig  med  den  anden  Haand  comprimerer  Svulsten 
paa  femur,  faaer  man  en  Fornemmelse  af,  at  Vædsken  fra 
den  ene  kan  forskydes  over  i  den  anden,  saaat  de  maae 
antages  at  communicere  med  hinanden.  Her  have  vi  altsaa 
rimeligviis  en  timeglasformet  kold  Absces,  men  er  det  en 
simpel  kold  Absces  eller  er  den  udgaaet  fra  et  fjernere 
Punct,  altsaa  en  Congestionsabsces?  Congestionsabscesser 
paa  dette  Sted  udgaae  i  Almindelighod  fra  cavum  pelvis, 
fra  en  coxitis  komme  de  yderst  sjeldent  den  Vei,  idet  de 
næsten  aldrig  sænke  sig  op  under  lig.  Poupartii,  men  ialt- 
fald  er  her  ingen  Grund  til  at  tænke  paa  en  coxitis,  da 
Patienten  har  fuldstændig  fri  Bevægelse  i  acetabulum.  Vi 
ville  altsaa  antage,  at  den  er  gaaet  ovenfra  nedad,  begyndt 
over  lig.  Fallopii,  men  senere  passeret  under  dette,  saaat 
den  er  indknebet  paa  Gjennemgangsstedet.  Den  Vei,  en 
Absces  hyppigst  følger,  naar  den  fra  pelvis  kommer  ned 
paa  femur,  er  langs  med  a.  cruralis,  og  Pusset,  som  pleier 
at  ligge  indenfor  Arterien,  udspænder  da  i  Reglen  den 
forreste  Væg  af  canalis  cruralis.  Men  her  ligger  Abscessen 
dybere,  inde  under  Adductorerne ;  og  naar  den  følger  med 
vasa  obturatoria  igjennem  for  amen  ovale,  vil  den  komme 
frem  paa  femur  paa  det  Sted.  En  tredie  Vei  er  den,  som 
Psoasabscesser  gaae ;  de  ligge  da  inde  i  vagina  af  m.  psoas, 
komme  for  det  Meste  f#em  udenfor  a.  cruralis,  sænke  sig 
ned  til  trochanter  minor  og  derfra  kunne  de  rumpere  ind 
under  Adductorerne,  sjeldnere  ind  i  Articulationen.  En 
Psoasabsces  kan  vistnok  udelukkes  her  paa  Grund  af,  at 
den  Hindring  i  Functionen,  som  den  medfører,  nemlig  en 

Retraction  af  psoas  og  deraf  følgende  Flexion  i  acetabulum, 
ikke  findes  i  vort  Tilfælde ;  desuden  føles  ved  Psoasabscesser 
tidt  Smerte  og  Udfyldning  ved  Musklens  øverste  Deel  i 
regio  lumbalis.  Endvidere  synes  den  Deel  af  Ansamlingen, 
som  ligger  oppe  over  lig.  Fallopii,  at  indtage  snarere  det 
•  ydre  Parti  af  fossa  iliaca,  og  svarer  mere  til  m.  iliacus 
udenfor  psoas,  end  til  denne  Muskel.  Ville  vi  nu  spørge, 
hvor  vi  skulle  søge  det  egentlige  Udgangspunct  for  Suppu- 
rationen,  da  kunde  det  være  i  de  bløde  Dele  eller  i  Ske- 
lettet. En  retroperitoneal  Absces  opstaaer  ikke  sjeldent 
oppe  i  regio  renalis  og  sænker  sig  nedad;  man  sfeer  den 
tidt  komme  uden  nogen  paaviselig  Aarsag,  men  det  er  da 
snarere  en  abscessus  calidus,  der  optræder  med  phlegmonøse 
Symptomer,  og  denne  Absces  har  aldeles  manglet  inflamma- 
toriske Tilfælde.  Langt  hyppigere  ere  dog  de  Suppurationer, 
der  udgaae  fra  Lidelser  af  Skelettet  og  da  især  fra  en 
spondylitis,  men  vi  have  forgjæves  søgt  efter  Tegn  paa  en 
saadan.  Patienten  kan  frit  bevæge  sig  med  truncus,  han 
kan  bøie  sig  fortil  og  bagtil  saavelsom  til  Siderne  i  normal 
Udstrækning  og  uden  Smerte,  der  er  aldeles  ingen  Defor- 
mitet, ingen  Prominens  af  columna  vertebralis,  han  ømmer 
sig  heller  ikke  ved  Tryk  paa  proc.  spinosi.  Man  kunde 
derfor  snarere  søge  Udgangen  for  Abscessen  i  pelvis,  og 
først  maae  vi  da  tænke  paa  en  sacro-coxalgia ,  en  sygelig 
Proces  i  symphysis  sacro-iliaca ;  fra  denne  kunne  Congestions- 
abscesserne  komme  frem  deels  bagtil,  uuder  m.  glutæus, 
deels  fortil  med'  psoas-iliacus,  saaledes  som  her.  Patienter 
med  denne  Sygdom  taale  i  Reglen  ikke  at  gaae,  da  os 
sacrum  synker  ned  som  en  Kile  imellem  ossa  ilium,  naar 
Articulationerne  imellem  disse  Been  ere  løsnede,  de  have 

ogsaajevnligt  neuralgiske  Smerter  Langs  med  n.  obturatorius. 
Men  hvor  Patient  gaaer  jo  godt  og  ved  Tryk  paa  den  om- 
talte Symphyse  opdages  ingen  Ømhed. 

Dernæst  kunde  man  jo  tænke  paa  en  ostitis  i  ossa 
pelvis;  af  disse  er  vel  tuberositas  ischii  det  Sted,  der  hyp- 
pigst er  angrebet,  men  det  vilde  ikke  give  nogen  Congestions- 
absces  til  den  Side,  hvor  Abscessen  findes  hos  vor  Patient; 
tuber  ischii  undersøges  forresten  deels  udvendigfra,  deels 
igjennem  rectum,  og  ved  at  explorere  herigjennem  kan  man 
med  en  enkelt  Finger  baade  føle  den  nævnte  Tuberositet 
og  incisura  ischiatica  og  os  coccygis,  tildeels  ogsaa  os 
sacrum  og  det  Nederste  af  symphysis  sacro-iliaca,  men  vi 
have  ikke  opdaget  noget  Pathologisk  paa  denne  Maade. 
Diagnosen  af,  hvor  Sygdommen  er  udgaaet  fra,  kan  altsaa 
ikke  stilles  med  Sikkerhed,  der  er  vel  ingen  Tvivl  om,  at 
vi  have  en  absc.  frigidus  under  fascia  iliaca,  som  har 
sænket  sig  ned  derfra  paa  femur,  men  om  den  er  udgaaet 
fra  os  ilii,  kan  næppe  afgjøres;  jeg  antager  det  for  det 
Rimeligste,  at  den  har  sin  Oprindelse  fra  Benets  fossa 
iliaca  interna. 

Naar  man  skal  behandle  et  saadant  Tilfælde,  kan  man 
gaae  to  Veie;  enten  kan  man,  idetmindste  foreløbigt,  da 
Abscessen  ligger  dybt,  overlade  den  til  sig  selv,  eller  man 
kan  aabne  den.  Da  nu  Patienten  ikke  lider  meget  ved  sin 
Sygdom,  da  han  gaaer  ret  godt  og  forøvrigt  er  sund  og 
frisk,  vil  det  vistnok  være  det  Bedste,  ikke  at  gjøre  Noget. 
Der  er  nemlig  den  Mulighed,  at  Abscessen  kan  resorberes, 
idet  de  flydende  Dele  absorberes  og  det  Øvrige  forkalkes. 
Hvis  man  vilde  udtømme  Abscessen  kunde  det  skee  ved 
gjentagne  Puncturer,  med  eller  uden  Aspiration  — •  eller 

man  kunde  gjøre  en  Incision  med  Indlæggelse  af  et  Drainrør 
for  at  sørge  for  et  stadigt  Udflod  —  eller  man  kunde  fore- 
tage en  antiseptisk  Incision,  hvilket  vel  giver  de  bedste 
Eesultater  blandt  disse  Methoder.  Om  en  Ruptur  af  Ab- 
scessen kan  her  ikke  være  Tale  i  den  første  Tid,  da  den 
*  er  dækket  med  et  meget  tykt  Lag  af  bløde  Dele.  Jeg  maa 
dog  erindre  Dem  om,  at  hvis  De  vilde  anvende  en  antisep- 
tisk Incision,  da  er  det  forbundet  med  overordentligt  store 
Vanskeligheder,  idet  det  kunde  medtage  maaskee  V2  Aar 
eller  længere  inden  Abscessen  lægtes  til  og  i  al  den  Tid 
maatte  De  anvende  den  samme  Forsigtighed  for  at  undgaae 
Putrescens  hvergang  De  skiftede  Forbindingen.  Vi  ville 
derfor,  som  sagt,  for  Tiden  ikke  tænke  paa  noget  Operativt. 

5.  Fortsættelse. 

M.  H. 

Jeg  har  endnu  en  ret  mærkværdig  Svulst  i  denne  Re- 
gion, som  jeg  vil  vise  Dem  til  Sammenligning  med  de  fore- 
gaaende ;  her  er  en  lille  Negerdreng  paa  13  Aar,  som  vi  i 
nogen  Tid  have  havt  liggende  paa  Afdelingen,  idet  han 
havde  faaet  en  Forbrænding  paa  Haanden,  medens  han  paa 
Reisen  fra  Vestindien  hertil  var  ombord  paa  et  Skib  som 
Kahytsdreng.  Forbrændingen  er  omtrent  lægt,  men  da  jeg 
én  Dag  ved  at  see  ham  gaae  omkring  bemærkede,  at  han 
haltede  lidt,  spurgte  jeg  ham,  om  Foden  ogsaa  feilede  Noget; 
derved  fik  jeg  at  vide,  at  han  havde  en  Svulst  i  høire  ingven, 
som  generer  ham  endeel.  Her  see  De  nu  Patienten  og  De 
ville  let  opdage  den  omtalte  Svulst,  idet  den  er  meget  frem- 

trædende ;  den  begynder  omtrent  ved  lig.  Fallopii  og  strækker 
sig  derfra  deels  noget  henimod  penis,  deels  ned  paa  den 
indvendige  Side  af  femur.  Den  svarer  nærmest  til  trigonum 
Scarpæ,  men  er  meget  større  i  Omfang;  Huden  over  den 
er  af  naturlig  Farve,  hverken  haard  eller  spændt,  men  ad- 
hærerer  Noget  til  Svulstens  Overflade.  Den  er  ganske 
characteristisk  at  føle  paa,  idet  den  er  af  en  blød  Consi- 
stens,  omtrent  som  Bomuld  eller  som  et  Lipom,  men  den 
er  ikke  fluctuerende.  Inde  i  Svulsten  føles  endeel  smaa 
haarde,  knudrede  Legemer,  af  Størrelse  som  smaa  Nødder, 
navnlig  findes  en  heel  Række  saadannne  langs  den  øverste 
Rand,  paralel  med  lig.  Poupartii.  Man  kommer  da  strax 
til  at  tænke  paa,  at  det  kunde  være  Glandler,  hvilke  jo 
netop  findes  paa  dette  Sted  i  stor  Mængde.  Patienten 
angiver,  at  han  første  Gang  bemærkede  Svulsten  efter  et 
Slag  i  denne  Region  for  et  Aarstid  siden,  medens  han  var 
paa  St.  Thomas,  men  han  er  ikke  synderlig  intelligent, 
saaat  man  ikke  tør  stole  bestemt  paa  hans  Udsagn.  Paa 
venstre  Side  findes  i  reg.  cruralis  en  ganske  lignende  Svulst, 
men  den  er  saa  meget  mindre,  at  man  neppe  vilde  opdage 
den,  hvis  man  ikke  i  Forveien  havde  undersøgt  Svulsten 
paa  Høire. 

Hvad  er  dette  nu  for  en  Svulst?  Først  og  fremmest 
bliver  Spørgsmaalet,  om  det  er  et  Hernie  eller  ikke.  Det 
var  jo  muligt,  at  det"  var  et  Hernie,  som  indeholdt  smaa 
fastere  Dele,  f.  Ex.  af  Oment  eller  af  Mesenterium;  naar 
man  forsøger  paa  at  reponere  det,  er  det  som  om  det  blev 
lidt  formindsket  derved,  men  det  svinder  ikke  fuldstændigt. 
Derfor  troer  jeg  heller  ikke,  at  det  er  et  Hernie,  thi  et 
saadant  vilde  rimeligviis  kunne  bringes  tilbage,  naar  man 

kan  faae  det  til  at  blive  endeel  mindre;  der  har  desuden 
aldrig  været  herniøse  Tilfælde  og  Stedet  passer  ikke  rig- 
tigt: var  det  et  Ingvinalhernie ,  maatte  det  gaae  ned  i 
scrotum,  og  ikke  ned  paa  femur;  var  det  et  Cruralhernie, 
vilde  det  ikke  synke  saa  langt  nedad,  men  snarere  slaae  sig 
•  opad  mod  lig.  Fallopii.  Naar  det  nu  altsaa  vistnok  ikke  er  et 
Hernie,  kunde  det  kanskee  være  en  Congestionsabsces,  der 
havde  sænket  sig  ned  igjennem  canalis  cruralis,  men  da 
maatte  vi  jo  have  en  virkelig  Fluctuation  og  vi  vilde  kunne 
føle  Vædsken  forskydes  fra  regio  cruralis  op  under  Ligamentet 
til  fossa  iliaca.  Er  det  nu  hverken  en  fast  eller  flydende 
Svulst,  der  har  sænket  sig  ned  fra  cavum  abdominis,  saa 
maa  den  vel  være  opstaaet  her  paa  Stedet  og  da  bliver 
det,  med  Hensyn  til  Diagnosen,  det  første  Spørgsmaal :  er 
Svulsten  malign  (cancrøs)  eller  benign?  Det  kan  ikke  være 
en  malign  Svulst,  thi  den  maatte  i  saa  Fald  være  i  høi 
Grad  emollieret  og  da  vilde  der  ikke  mangle  Tegn  paa  en 
almindelig  Lidelse  hos  Patienten,  medens  denne  lille  Dreng 
synes  at  befinde  sig  fuldstændig  vel  og  aldrig  har  talt  til 
os  om  sin  Svulst.  Vi  ville  altsaa  betragte  Svulsten  som 
benign  og  nu  have  vi  at  vælge  mellem  de  benigne  Svulster, 
der  ere  meget  bløde;  er  det  venøse  Udvidninger,  en  Cir- 
cumvolution  af  venøse  Varicer?  V.  saphena  er  jo  ofte  Sæde 
for  Varicer  og  Consistensen  passer  godt  derpaa;  men  de 
varicøse  Dilatationer,  der  komme  nedenfra,  maae  standse 
ved  Indmundingen  i  v.  cruralis,  og  •  her  gaae  de  heelt  op 
til  lig.  Fallopii  og  desuden  findes  aldeles  ingen  Varicer  i 
det  øvrige  Forløb  af  v.  saphena.  En  Cyste  er  det  ikke; 
thi  den  er  uden  skarp  Begrændsning  og  en  Cyste  maa 
nødvendigviis  have  en  Sæk.    Et  Lipom  kunde  være  mere 

rimeligt  og  den  bløde  Fornemmelse  ligner  netop  den,  man 
faaer  ved  at  trykke  paa  adipøse  Svulster,  men  de  pleie  at 
være  af  samme  Consistens  igjennem  hele  Massen  og  her 
findes  de  mange  smaa  haarde  Knuder  spredte  i  den;  des- 
uden holde  Lipomer  sig  fortrinsviis  til  truncus  og  meest 
til  Dorsalsiden?  Et  Lipom  her  vilde  være  noget  meget 
Sjeldent,  men  man  har  dog  seet  det;  hvad  der  dog  især 
taler  imod  denne  Diagnose,  er,  at  Lipomer  saagodtsom 
aldrig  opstaae  hos  Børn,  og  man  maatte  ovenikjøbet  her 
antage,  at  han  havde  to  Lipomer,  eet  i  hver  Side.  —  Blød- 
heden kunde  ogsaa  passe  paa  en  erectil  Svulst,  men  disse 
ere  næsten  altid  medfødte  og  her  skal  Svulsten  jo  være 
opstaaet  for  et  Aar  siden.  Han  siger,  at  den  er  kommet 
efter  en  Contusion,  og  derfor  kunde  den  jo  beroe  paa  en 
Blodudtrædning;  men  efter  Consistensen  kunde  det  ikke 
være  en  Blodansamling,  det  maatte  være  en  Blodinfiltration 
og  den  vilde  ikke  holde  sig  i  et  heelt  Aar. 

De  see,  m.  IL,  at  vi  ikke  kunne  føle  os  tilfredsstillede 
ved  nogen  af  alle  disse  Hypotheser  og  jeg  vil  derfor  nu 
sige  Dem,  hvad  Sygdommen  er;  det  er  en  Affection,  som 
De  næppe  have  seet  tidligere  og  som  ogsaa  er  overmaade 
sjelden;  jeg  har  aldrig  før  iagttaget  noget  Tilfælde  af  den 
Art  her  paa  Hospitalet.  Det  er  en  tumor  lymphaticus  eller 
varices  lymphaticæ,  som  nu  er  den  almindeligste  Benævnelse. 
Saadanne  Svulster,  der  bestaae  i  en  Udvidning  af  det  lym- 
phatiske  System,  ere  først  nøiere  beskrevne  for  40 — 50  Aar 
siden  af  Breschet,  men  det  er  især  Verneuil  i  Paris,  som 
i  de  sidste  Aar  har  beskjæftiget  sig  med  dem  og  beskrevet 
dem  i  flere  Artikler.  Han  omtaler  dem  under  3  forskjellige 
Former:   1)  de  superficielle  o:  saadanne,  som  ere  dannede 

af  de  allerfineste  vasa  lymphatica  i  Huden;  de  ligne  det^ 
man  kalder  „Gaasehiid"  eller  vise  sig  som  ganske  smaa 
Vesikler,  ud  af  hvilke  der  ved  Punctur  flyder  en  klar 
Lymphe;  2)  de  subcutane  o:  Udvidninger  af  Stammerne 
af  vasa  lymphatica,  der  danne  et  heelt  Plexus  og  anato- 
•  mosere  rigeligt  indbyrdes;  3)  de  intraglandulære  Varicer 
o :  Udvidninger  inde  i  selve  de  lymphatiske  Glandler.  En 
ganske  mærkværdig  Omstændighed,  som  alle  Forfattere  om- 
tale, er,  at  de  hidtil  meddeelte  Tilfælde  kun  have  været 
iagttagne  hos  Individer  fra  de  tropiske  Lande,  i  3  Tilfælde 
hos  Negre  og  hyppigst  netop  i  ingven  eller  maaskee  snarere 
i  begge  ingvina  som  symmetriske  Svulster.  Ved  Sectionerne 
har  man  ved  den  anden  Form  (de  subcutane  Varicer),  som 
er  den  almindeligste,  fundet,  at  Udvidningerne  strakte  sig 
med  vasa  lymphatica  under  lig.  Fallopii  heelt  op  i  Abdomen 
og  i  et  enkelt  Tilfælde  endog  lige  til  ductus  thoracicus. 
Da  nu  Patienten  er  en  Neger,  faldt  det  mig  strax  fra  først 
af  ind,  at  Svulsten  maatte  være  dannet  af  subcutane  lym- 
phatiske Varicer  og  der  er  vistnok  heller  ikke  nogen  Tvivl 
om  Diagnosen. 

Med  Hensyn  til  Sygdommens  Forløb,  da  er  den  i  det 
Hele  chronisk,  tiltager  meget  langsomt  og  er  i  Almindelighed 
aldeles  indolent,  men  man  har  ogsaa  undertiden  seet,  at 
der  pludseligt  indtræder  betydelige  Tilfælde  i  dem ,  med 
suppurativ  Lymphangitis  og  paafølgende  purulent  Infection, 
der  har  havt  Døden  til  Følge.  Man  har  ogsaa  meent,  at 
Sygdommen  staaer  i  et  vist  causalt  Forhold  til  Elephantiasis, 
saa  at  denne  kunde  opstaae  paa  Grund  af  en  forstyrret 
Circulation  i  vasa  lymphatica.  Dernæst  har  man  ved  Punc- 
tur af  Svulsterne  iagttaget  en  Lymphorrhoe,  der  har  været 

saa  profus,  at  Patienterne  ere  blevne  anæmiske,  ja  endog 
ere  gaaet  tilgrunde  derved.  Det  fraraades  derfor  at  røre 
ved  saadanne  tumores,  man  skal  kun  behandle  dem  pallia- 
tivt, ved  Compression,  f.  Ex.  ved  elastiske  Bandager.  Det 
synes  jo  næsten  utroligt,  at  en  Punctur  med  en  fiin  Trocart 
skulde  kunne  foranledige  farlige  Tilfælde,  og  jeg  mener 
ogsaa,  at  man  ved  forsigtig  Anvendelse  af  Antiseptik  maatte 
kunne  aabne  dem  uden  at  udsætte  Patienten  for  Infection, 
men  da  vi  her  ikke  have  nogen  betydelig  Besvær  af  Syg- 
dommen, vil  jeg  ikke  foretage  noget  Operativt  og  indskrænke 
mig  til  en  elastisk  Compression.  Forresten  har  man  under- 
tiden ladet  den  Syge  gaae  med  et  bracherium,  men  det 
har  vel  kun  været  fordi  man  har  forvexlet  Svulsten  med 
et  Hernie. 

Inden  jeg  forlader  denne  Sygdom  vil  jeg  dog  meddele 
Dem  et  Par  Exempler  paa,  hvor  farlige  selv  ubetydelige 
operative  Indgreb  kunne  være  hos  Individer,  der  lide  af 
saadanne  Svulster.  Trélat  i  Paris  refererede  nylig  et  saa- 
dant  Tilfælde;  det  var  en  Neger,  som  var  kommet  over  til 
Frankrig  fra  Africa  for  at  underkaste  sig  en  Behandling 
for  en  lymphatisk  Svulst  i  ingven.  Trélat  gav  ham  en 
elastisk  Bandage  at  gaae  med  og  han  befandt  sig  derved 
saa  vel,  at  han  vilde  reise  hjem,  men  kort  før  Afreisen 
kom  han  til  at  nævne  for  sin  Læge,  at  han  havde  nogen 
Smerte  i  anus  ved  Defæcationen ;  det  var  en  lille  fistula 
ani  og  Trélat  raadede  ham  til  at  lade  den  gjennemskjære, 
da  det  var  en  høist  ubetydelig  Operation.  Men  Dagen  efter 
at  han  var  opereret  kom  der  heftig  Smerte  i  ingven,  der 
udvikledes  en  lymphangitis  her  med  Suppuration  og  Patienten 
døde  et  Par  Dage  senere  af  purulent  Infection.  Amussat 

beretter  ligeledes  om  een  af  sine  Patienter,  der  ogsaa  havde 
en  tumor  lymphaticus  ingvinalis,  at  han  efter  en  stærk  An- 
strængelse  (ved  et  Spring)  fik  Smerter  i  Svulsten,  suppu- 
rativ  Lymphangitis  og  derpaa  en  lethal  purulent  Infection. 

Disse  Exempler  vil  jeg  bede  Dem  bevare  i  Deres  Erin- 
dring, for  at  de  kunne  stille  Prognosen  som  meget  tvivl- 
som og  ikke  lade  Dem  forlede  til  at  angribe  Sygdommen 
operativt. 

M.  H. 

Naar  vi  i  Almindelighed  tale  om  Hernier,  uden  at  føie 
noget  Adjectiv  til,  saa  underforstaae  vi:  „ingviaalis  eller 
cruralis",  og  naar  vi  sige,  at  vi  have  en  Svulst  i  Hernie- 
regionen,  tilkjendegive  vi  derved,  at  den  ligger  i  Regionen 
af  lig.  Fallopii,  enten  over  eller  under  Ligamentet,  men 
foruden  de  Hernier,  der  komme  frem  igjennem  de  to  Aab- 
ninger  i  ingven,  kunne  vi  have  de  anomale,  der  træde  ud 
igjennem  incisura  ischiatica,  foramen  ovale  eller  i  perinæum 
o.  s.  V.  Disse  ere  jo  saa  sjeldne,  at  De  næppe  kunne  vente 
at  faae  noget  Tilfælde  af  dem  under  Observation,  men 
førend  vi  forlade  dette  Capitel,  maae  vi  dog  tale  et  Par 
Ord  om  de  Hernier,  der  vise  sig  i  den  forreste  Abdominal- 
væg,  idet  de  komme  frem  igjennem  umbilicus  eller  et  andet 
Sted  i  linea  alba.  Det  er  længere  Tid  siden,  at  vi  havde 
noget  h.  umbilicalis  her  paa  Afdelingen,  men  derimod  findes 
her  for  Øieblikket  en  Svulst  ved  den  øverste  Deel  af  linea 
alba,  som  jeg  kunde  ønske  at  vise  Dem  idag,  da  den  til- 
deels har  Characteren  af  et  Hernie. 

Her  see  De  Patienten;  det  er  en  Arbeidsmand  paa 
omtrent  40  Aar  af  et  sundt  og  kraftigt  Udseende,  men  han 

har  søgt  herind  for  en  Svulst,  som  generer  ham  noget. 
Han  fortæller,  at  han  for  etParAar  siden  var  beskjæftiget 
med  Jordarbeide,  og  medens  han  arbeidede  i  en  temmelig 
dyb  Udgravning,  styrtede  en  større  Masse  ned  over  ham 
og  ramte  ham  paa  den  nederste  Deel  af  Brystet ;  han  ind- 
lagdes dengang  paa  Communehospitalet ,  hvor  Tilfældene 
meget  snart  tabte  sig,  saaat  han  kunde  udskrives  som  hel- 
bredet. Men  nogen  Tid  efterat  han  var  kommet  ud  derfra, 
mærkede  han  en  lille  Svulst  i  cardia  og  den  har  holdt  sig 
indtil  nu  uden  at  forandre  sig.  Den  er  af  Størrelse  som 
en  meget  stor  Nød  og  har  kun  generet  ham  noget,  naar 
han  skulde  bukke  sig  ned,  men  han  har  dog  kunnet  gaae 
oppe  og  endog  tildeels  arbeide  paa  samme  Maade  som  før. 
De  ville  ikke  bemærke  nogen  synderlig  Prominens  paa 
Stedet,  men  ved  at  betragte  det  meget  nøie,  opdages  dog 
en  svag  Convexitet  i  cardia,  beliggende  omtrent  et  Par 
Tommer  under  Spidsen  af  processus  ensiformis  omtrent  i 
Midtlinien.  Den  ligger  under  Huden,  som  kan  foldes  og 
frit  bevæges  over  den,  den  er  overordentlig  blød  at  føle 
paa,  som  et  Lipom  eller  som  en  Klump  Bomuld,  den  har 
en  bestemt  Begrændsning  og  er  i  det  Hele  rundagtig,  men 
dog  lidt  applaneret  forfra  bagtil.  Naar  man  prøver  paa 
at  bevæge  den,  viser  den  sig  fasthæftet  til  linea  alba,  saaat 
den  ikke  kan  løftes  ud  derfra,  men  kun  forskydes  meget 
svagt  til  Siderne  som  om  den  havde  en  stilket  Adhæsion  i 
Dybden.  Den  er  eensformig  i  sin  Consistens,  ikke  øm, 
ikke  fluctu erende ;  naar  Patienten  ligger  ned  og  saa  prøver 
paa  at  sætte  sig  overende,  forandres  den  ikke  i  sin  Con- 
sistens, men  bliver  lidt  tydeligere  promin erende ;  efter 
Følelsen  kunde  man  maaskee  antage  den  for  et  almindeligt 

subcutant  Lipom,  som  altsaa  Intet  havde  at  gjøre  med  det 
foregaaende  Trauma,  men  herimod  taler  for  det  Første 
Svulstens  Sæde  og  dernæst  at  den  har  en  saa  intim  For- 
bindelse med  linea  alba,  at  vi  bestemt  maa  sætte  den  i 
Forbindelse  med  denne  Aponeurose,  ja  jeg  troer  endog,  at 
•  man  kan  sige  med  temmelig  stor  Sikkerhed,  at  den  er 
traadt  frem  igjennem  den,  og  hvis  den  er  kommet  ud 
igjennem  linea  alba,  altsaa  har  ligget  oprindeligt  bag  ved 
denne,  saa  faae  vi  Noget,  der  staaer  meget  nær  ved  et 
Hernie,  idetmindste  ville  vi  kunne  benytte  det  franske  Ud- 
tryk, at  det  er  en  Svulst,  som  „fait  hernie".  Men  hvilken 
Slags  Hernie  er  det?  Paa  dette  Sted  kunne  vi  have  et  h. 
intestinalis  eller  omentalis  eller  adiposa  eller  endelig  mus- 
cularis.  De  vide,  at  man  undertiden  taler  om  et  h.  epiga- 
strica,  som  netop  har  sit  Sæde  paa  det  Sted,  hvor  Patien- 
tens Svulst  findes,  og  at  man  vil  betragte  det  som  synonymt 
med  et  h.  ventriculi ;  Dette  skulde  da  kunne  vise  sig  derved, 
at  det  blev  større  efter  Maaltiderne,  idet  en  Deel  af  Ind- 
holdet af  Ventrrklen,  naar  den  fyldtes,  trængte  sig  ud  i 
flerniet,  men  ved  at  udspørge  ham  i  den  Ketning  kan  man 
ikke  erfare  Noget  om,  at  han  har  mærket  saadanne  For- 
andringer i  det;  heller  ikke  findes  der  nogetsomhelst  Tegn 
paa,  at  det  i  det  Hele  skulde  indeholde  en  Intestinaldeel, 
idet  det  hverken  ved  Reposition  eller  ved  Percussion  tyder 
paa  et  saadant  Indhold.  Ligesaalidt  troer  jeg,  at  det  kan 
være  noget  h.  omentalis ;  vistnok  er  det  muligt,  at  Omentet 
kunde  komme  frem  her,  men  det  er  yderst  sjeldent,  og  da 
det  i  saa  Fald  maatte  være  et  immobilt  Hernie,  er  det 
forunderligt,  om  det  aldrig  skulde  have  foranlediget  nogen 
Forstyrrelse  i  Digestionen.    Kunde  det  da  maaskee  være 

et  h.  muscularis;  et  saadant  opstaaer  ved  at  Aponeurosen 
brister  og  Muskelmassen  trænger  sig  ud  af  Aabningen,  og 
nu  kunde  det  jo  antages,  at  ved  Contusionen  var  vagina 
m.  recti  rumperet  paa  dette  Punct,  saaat  Noget  af  Musklen 
skjød  sig  ud,  men  det  maatte  da  være  fremkommet  strax 
efter  Læsionen ,  saaat  det  havde  været  tilstede,  dengang 
han  tidligere  indlagdes  paa  Communehospitalet,  og  man 
maatte  da  have  opdaget  det.  Desuden  taler  Svulstens  Con- 
sistens  derimod,  thi  hvis  den  var  muskuløs,  maatte  den 
contrahere  sig  og  føles  haardere,  naar  mm.  recti  contra- 
heredes.  For  at  undersøge  det,  ville  vi  lade  Patienten, 
som  nu  ligger  paa  Ryggen,  prøxe  paa  at  sætte  sig  op; 
derved  faae  vi  en  Contraction  af  begge  mm.  recti,  men  idet 
jeg  samtidig  holder  min  Haand  paa  Svulsten,  mærker  jeg 
tydeligt,  at  den  vedbliver  at  være  ligesaa  blød  som  før. 
Vi  komme  da  ved  Exclusion  til  den  sidste  Slags  Hernier, 
nemlig  h.  adiposæ,  en  Sygdom,  som  vel  har  været  omtalt 
tidligere,  men  først  er  blevet  nøiere  undersøgt  og  beskrevet 
i  nyere  Tider.  Man  finder  disse  Hernier  netop  allerhyppigst 
i  denne  Region,  saavelsom  i  Nærheden  af  umbiiicus.  De 
vide,  at  der  især  paa  disse  Steder  findes  et  betydeligt  Fedt- 
lag i  det  subperitoneale  Cellevæv,  og  det  er  netop  en  sub- 
peritoneal  Fedtklump,  som  danner  h.  adiposa,  idet  den  ved 
en  stærk  Udspiling  eller  ved  et  Trauma  kan  træde  frem 
igjennem  Maskerne  i  linea  alba.  H.  adiposa  er  altsaa  for- 
skjelligt  fra  andre  Hernier  derved,  at  Indholdet  ikke  op- 
rindeligt har  ligget  inde  i  cavum  peritonæi,  og  heraf  følger 
at  Herniet  mangler  en  Sæk,  som  de  egentlige  Hernier  have 
fordi  de  skyde  peritonæum  ud  foran  sig.  Undertiden  kan 
man  dog  finde,  at  et  h.  adiposa  har  en  Sæk  inden  i  sig. 

idet  peritonæum  trækkes  ud  med  Fedtvævet  og  dette  kan 
da  komme  til  at  indeslutte  en  lille  peritoneal  Huulhed. 
Den  væsentligste  Eiendommeliglied  er  altsaa,  at  den  serøse 
Sæk  mangler  udenom  et  h.  adiposa  og  derfor  glider  det 
heller  ikke  tilbage  ved  Tryk,  som  andre  Hernier  kunne 
.  gjøre  fordi  det  er  to  serøse  Flader,  der  ligge  imod  hinanden; 
af  samme  Grund  er  der  heller  ikke  stor  Sandsynlighed  for, 
at  den  vil  voxe.  Følgelig  mener  jeg,  at  man  ikke  skal 
foretage  nogetsomhelst  Chirurgisk  ved  Patientens  Sygdom, 
idet  den  ikke  kan  medføre  nogen  Fare  for  ham  og  i 
Grunden  ikke  er  til  stor  Besvær.  Vistnok  har  man  udført 
Operationer,  det  vil  sige,  man  har  exstirperet  saadanne  h. 
adiposæ,  men  af  og  til  med  uheldigt  Resultat,  idet  Opera- 
tionen har  foraarsaget  en  peritonitis;  og  det  ville  De  let 
kunne  indsee  Grunden  til,  da  en  Poche  af  peritonæum  kan 
være  trukket  ud  ved  Svulsten,  og  naar  man  nu  bortskjar 
denne,  frembragte  man  samtidig  en  Aahning  i  peritonæum- 
Denne  Betragtning  afholder  mig  fra  at  skride  operativt  ind. 


6.  Fistuta  sterco-purulenta. 

M.  H. 

Naar  jeg  i  de  foregaaende  Forelæsninger  har  villet 
samle  hvad  der  angaaer  Hernier  og  Sygdomme,  som  kunne 
simulere  dem,  saa  er  der  en  Gjenstand,  som  endnu  burde 
omtales  i  Forbindelse  dermed,  nemlig  anus  præternaturalis. 
Der  er  netop  for  Tiden  en  Patient  herinde,  hvis  Sygdom 

staaer  nær  ved  en  saadan  Læsion  af  Intestinalcanalen  og 
som  jeg  derfor  idag  vil  vise  Dem.  Det  er  en  Gaardmand 
fra  Ribe,  omtrent  50  Aar  gammel,  som  er  reist  herover 
for  at  faae  gjort  Noget  ved  et  meget  besværligt  Tilfælde, 
som  bar  plaget  bam  i  næsten  et  Aar.  Da  ban  forgjæves 
bar  søgt  Hjælp  bos  Lægerne  derovre,  bar  ban  besluttet  at 
indlægge  sig  paa  dette  Hospital  for  om  muligt  at  opnaae 
Helbredelse  eller  ialtfald  nogen  Lindring  af  sin  Tilstand. 
Hans  Sygdom  er  efter  bans  Angivelse  begyndt  for  2  x\ar 
siden,  idet  ban  fik  et  meget  stærkt  Stød  sf  en  Vognstang 
i  bøire  fossa  iliaca;  dette  medførte  endeel  Smerte  paa 
Stedet,  dog  uden  at  foraarsage  generelle  Tilfælde  og  ban 
fortæller,  at  efter  5 — 6  Ugers  Forløb  mærkede  ban  ikke 
mere  Noget  dertil,  saaat  ban  næsten  glemte  bele  Sagen 
indtil  der  omtrent  et  Aar  efter  paany  opstod  Smerter,  der 
vare  langt  stærkere  end  de  oprindelige,  men  bavde  deres 
Sæde  paa  samme  Sted  som  tidligere.  Nu  blev  ban  nødt 
til  at  lægge  sig  tilsengs,  der  dannede  sig  „en  Byld"  og 
efter  at  ban  bavde  anvendt  Omslag  derpaa  i  nogen  Tid, 
kom  der  en  spontan  Perforation  med  Udtømmelse  af  en 
Mængde  Pus.  Hvorledes  dette  saae  ud  fra  først  af,  erindrer 
ban  ikke,  ligesaalidt  son^i  ban  kan  buske,  om  der  var  nogen 
særlig  Lugt  derved,  men  det  vedblev  at  flyde  ud,  snart  i 
rigeligere,  snart  i  mindre  rigelig  Qvantitet,  saaat  ban  nu  i 
10  Maaneder  bar  boldt  Sengen.  Han  bar  desuden  mærket, 
at  der  af  og  til  kom  smaa  Legemer  ud  af  Aabningen,  først 
var  det  en  lumbricus,  senere  Alimenter,  saaledes  Gryn, 
Stykker  af  Kartofler  etc.  og  nu  udflyder  daglig  tynd  Fæcal- 
niaterie.  De  see,  at  der  i  bøire  regio  ingvinalis,  lige  over 
lig.  Fallopii,  findes  en  Fistelaabning  af  Størrelse  som  en 

Negl,  og  i  denne  er  der  lidt  mørk  Vædske  af  excrementitiel 
Lugt;  omkring  den  sees  i  flere  Tommers  Udstrækning 
Huden  meget  irriteret,  rød,  excorieret. 

Vi  ville  først  undersøge,  hvorledes  denne  Aabning  har 
dannet  sig  og  derefter  af  hvilken  Beskaffenhed  den  er. 
•  Patienten  har  jo  for  2  Aar  siden  faaet  en  betydelig  Con- 
tusion  i  denne  Region  og  det  var  vel  muligt,  at  vi  deri 
skulde  søge  Sygdommens  Oprindelse,  endskjøndt  han  paa- 
staaer,  at  han  i  et  heelt  Aar  har  været  fuldstændig  rask 
og  kunnet  udføre  alt  sit  Arbeide  lige  indtil  den  nævnte 
„Byld"  viste  sig.  Af  denne  Byld  er  først  en  lumbricus  og 
senere  excrementitiel  Vædske  udtømt ;  vi  have  altsaa  under 
alle  Omstændigheder  en  Aabning,  der  communicerer  med 
en  Intestinaldeel.  Saadane  Aabninger  kunne  være  3  Slags ; 
enten  en  anus  præternaturalis,  eller  en  fistula  stercorca 
eller  en  flstula  sterco-purulenta.  Efter  incarcererede  Hernier 
med  Gangræn  faae  vi  af  og  til  den  første,  det  vil  sige  en 
abnorm  solutio  continui,  hvorigjennem  Excrementerne  frit 
passere  ud  og  altsaa  udtømmes  i  rigelig  Mængde,  ligesom 
igjennem  en  virkelig  anus;  lukker  den  sig  for  en  Deel,  saaat 
kun  lidt  Vædske,  blandet  med  excrementitielle  Partikler  kau 
trænge  derigjennem,  faae  vi  en  fistula  stercorca.  Endelig 
have  vi  den  tredie  Slags  pathologiske  Aabning,  der  leverer 
Pus  som  af  en  Absces,  men  blandet  mere  eller  mindre  med 
Fæcalmaterie ,  og  det  kaldes  en  fistula  sterco-purulenta. 
Man  har  tidligere  ikke  beskjæftiget  sig  med  disse  som  en 
særegen  Form  af  Fistler,  men  de  fortjene  det  sikkert,  fordi 
deres  Pathologi  og  Behandling  i  mange  Henseender  er  for- 
skjellig  fra  den  egentlige  fistula  stercorca.  De  ere  forøv- 
rigt meget  hyppige,  men  rigtignok  vise  de  sig  sjeldent  paa 

dette  Sted,  derimod  ville  vi,  ved  at  betragte  de  Fistler, 
der  communicere  med  den  nederste  Del  af  Intestinalcanalen, 
let  gjøre  os  det  klart,  at  den  saakaldte  fistula  ani  i  Al- 
mindelighed er  en  fist.  sterco-purulenta,  idet  den  fører  mere 
Pus  end  Fæcalmasse;  vi  vide  ogsaa,  at  den  pleier  at  danne 
sig  igjennem  en  Absces,  som  har  ligget  omkring  rectum, 
førend  vi  faae  den  egentlige  Fistel;  derimod  er  man  ikke 
saa  enig  om,  hvorledes  Aarsagsforholdet  er,  idet  man  tid- 
ligere var  meest  tilbøielig  til  at  betragte  Abscessen  som  en 
Følge  af  en  Perforation  af  rectum,  saaledes  at  et  fremmed 
Legeme  („Fiskebeen"  pleiede  man  at  nævne  som  et  Exempel) 
gjennemborede  Væggen,  fremkaldte  Suppuration  omkring 
sig  og  senere  ved  at  bryde  op  igjennem  Huden  gjorde 
Fistlen  complet.  Rigtigere  er  det  dog  maaskee  at  antage 
Sygdommen  for  at  begynde  med  Abscessen,  som  fra  først 
af  ikke  har  nogen  Communication  med  det  Indre  af  rectum, 
men  som  senere  perforerer  deels  udad  deels  indad;  hyppigst 
opstaaer  vel  endog  den  indvendige  Aabning  tilsidst,  efter 
Syme's  Mening  omtrent  4 — 6  Uger  efter  Abscessens  Dannelse. 
Endskjøndt  dette  Forhold  ved  fistula  ani  ikke  directe  ved- 
kommer det  Tilfælde,  vi  have  for  os,  har  jeg  dog  med 
Villie  erindret  Dem  derom,  fordi  vi  kunne  benytte  den, 
naar  vi  nu  skulle  discutere  Ætiologien  af  vor  Patients 
Sygdom. 

Aabningen,  hvor  vi  see  den  excrementitielle  Vædske 
komme  frem,  er  i  høire  ingven  og  svarer  netop  til  Stedet 
for  et  h.  ingvinalis;  kunne  vi  da  muligen  antage,  at  de 
heftige  Smerter,  han  havde  for  et  Aar  siden,  skreve  sig 
fra  et  Hernie,  som  incarcereredes  og  aabnede  sig  igjennem 
Huden  ved  Gangræn?   En  saadan  Udgang  af  Incarceration 

har  man  jo  seet,  men  da  maatte  der  strax  være  udtømt 
en  Masse  Excrementer,  medens  han  erklærer,  at  det  var 
en  „Byld",  der  aabnede  sig,  og  at  Fæcalmasse  først  har 
viist  sig  senere.  Her  har  altsaa  ikke  været  nogen  anus 
præternaturalis,  men  Fistlen  maa  have  dannet  sig  paa  en 
•  anden  Maade,  nemlig  igjennem  en  Suppuration.  Nu  kunne 
vi  da  netop  benytte  Analogien  med  fistula  ani:  kunne  vi 
have  havt  en  Perforation  indvendig  fra  (f.  Ex.  fra  coecum) 
ved  en  Ulceration  eller  ved  et  fremmed  Legeme,  saa  en 
peritoneal  Absces  og  eadelig  et  Gjennembrud  over  lig. 
Fallopii  ?  Men  Patienten  havde  været  fuldstændig  vel,  førend 
disse  Smerter  med  hurtig  paafølgende  Abscesopbrud  ind- 
fandt sig;  det  bliver  derfor  mindre  rimeligt,  at  han  skulde 
have  havt  en  Ulcerations-Proces  i  Intestinalcanalen  i  For- 
veien.  Men  det  kunde  da  have  været  en  Perforation  af  et 
„fremmed  Legeme"  ;  i  saa  Henseende  ville  De  erindre,  hvad 
jeg  sagde  Dem,  at  det  Første  han  opdagede  iblandet  Pusset 
var  en  lumbricus.  Kunde  denne  maaskee  have  perforeret 
Intestinalvæggen  som  et  corpus  alienum  og  foraarsaget  en 
Abscesdannelse  f.  Ex.  i  Cellevævet  om  coecum?  De  vide 
vistnok,  at  det  netop  er  et  Spørgsmaal,  som  man  i  den 
nyeste  Tid  har  besvaret  forskjelligt,  nemlig  om  en  lumbricus 
kan  perforere  et  sundt  Parti  af  Intestinalcanalen,  og  det 
synes  næsten  som  om  der  nu  er  leveret  sikkert  Beviis  der- 
for; hvis  saa  er,  var  det  jo  tænkeligt,  at  vi  her  havde  et 
Tilfælde  af  den  Art. 

Men  just  paa  Grund  af  den  Analogi  med  fistula  ani, 
som  jeg  anførte  ovenfor,  er  den  rimeligste  Forklaring  efter 
min  Mening  den,  at  Abscessen  er  det  Oprindelige ;  den  har 
ligget  i  Begyndelsen  udenfor  (coecum?)  og  senere  har  den 

aabnet  sig  saavel  igjennem  Huden  som  indad,  akkurat  som 
abscessus  ad  anum  aabner  sig  ind  i  rectum.  Den  indre 
Perforation  vilde  da  med  Hensyn  til  Tiden  svare  til  den- 
gang den  Syge  iagttog  at  Pusset  indeholdt  den  ovennævnte 
lumbricus,  og  nu  have  vi  en  characteristisk  fistula  sterco- 
purulenta.  Jeg  troer  endog,  at  man  bør  sætte  denne  i 
Forbindelse  med  det  Stød,  han  fik  for  2  Aar  siden,  hvilket 
maaskee  kunde  have  bevirket  et  Blodextravasat ,  en  local 
peritonitis  eller  noget  Lignende,  som  efter  at  have  været 
aldeles  roligt  i  et  heelt  Aar,  nu  ved  een  eller  anden  Lei- 
lighedsaarsag  er  gaaet  over  i  Suppuration. 

Det  kan  ikke  være  en  simpel  fistula  stercorea,  idet 
Intestinalaabningen  er  adskilt  fra  Hudaabningen  ved  en 
større  mellemliggende  Absceshuulhed,  som  leverer  den  store 
Mængde  Pus,  der  udtømmes,  og  De  indsee  let,  at  dette 
er  en  væsentlig  Forskjel,  thi  hvis  vi  blot  havde  en  fist. 
stercorea,  kunde  vi  prøve  paa  at  lukke  den,  men  det  hjælper 
ikke  ved  en  Fistel  som  den,  vi  her  have.  Hvis  vi  her  for- 
søgte paa  at  tillukke  den  udvendige  Aabning,  vilde  vi  faae 
Eetention  af  Pusset:  Abscessen  vilde  blive  større  og  større, 
rimeligviis  brede  sig  stærkt  ud  i  Cellevæ-vet  og  maaskee 
foranledige  farlige  Tilfælde,  thi  den  indvendige  Fistelaabning 
er  vistnok  altfor  lille  til  at  Suppurationen  kunde  udtømmes 
den  Vei. 

Patienten  har  nu  ligget  i  10  Maaneder  tilsengs  i  sit 
Hjem,  og  for  at  reise  fra  Jylland  herover  har  han  faaet 
anlagt  et  bracherium  udenpaa  Fistlen,  hvilket  dog  paa 
ingen  Maade  er  istand  til  at  holde  Udfloddet  tilbage,  idet 
det  excrementitielle  Pus  siver  frem  i  hele  Omkredsen  af 
Pelotten.    Jeg  troer  heller  ikke,    at  det  vilde  være  til 

nogensomhelst  Nytte,  om  han  her  i  Byen  lod  forfærdige  et 
Apparat  til  at  lukke  som  et  Laag  for  den  ydre  Aabning; 
vi  maae  prøve  paa  at  faae  hele  den  suppurerende  Himlhed 
fyldt  ved  Granulation.  Det  Første,  jeg  foretog  mig,  da 
han  kom  hertil,  var  at  sondere  Gangen,  men  med  en  Sonde 
"erfarer  man  kun.  at  der  er  en  større  Cavitet  indenfor 
Abdominalvæggen  og  at  man  kan  bevæge  Sonden  herinde 
til  alle  Sider,  og  det  kunde  ligesaa  godt  skee.  naar  man 
var  kommet  ind  i  en  Absces,  som  naar  man  havde  ført  den 
ind  i  en  Intestinaldeel.  Derfor  dilaterede  jeg  den  udven- 
dige Apertur  saameget,  at  jeg  kunde  indbringe  en  Finger, 
hvilken  da  følte  en  Cavitet,  der  syntes  begrændset  af  flere 
ausæ  til  Siderne  og  i  Bunden  at  svare  til  fossa  iliaca  interna ; 
man  kunde  let  føle  en  stærk  Pulsation  i  en  Retning,  der 
vel  svarede  til  a.  iliaca.  Den  indvendige  Fistelaabning 
kunde  derimod  ikke  udfindes  og  det  vilde  dog  i  prognostisk 
Henseende  være  af  Vigtighed  at  vide,  i  hvilken  Deel  den 
indmundede,  men  jeg  har  antaget,  at  den  rimeligviis  gik 
ind  i  coecum,  fordi  Patientens  Ernæring  ikke  har  lidt  saa 
meget,  som  den  vilde  have  gjort,  hvis  Fistlen  laae  nærmere 
ved  Ventriklen. 

Ved  Afgjørelsen  af  Spørgsmaalet  om  Ernæringen  og 
om  dennes  Forskjellighed  efter  det  Sted.  hvor  Fistlen  findes, 
mødes  Physiologien  og  Pathologien.  Den  første  har  ved 
Experimenter  undersøgt,  i  hvilke  Partier  af  Digestions- 
canalen  Absorptionen  af  Fødemidler  fortrinsviis  og  hurtigst 
foregik,  men  hos  Patienter  med  Fistler  har  man  havt  Lei- 
lighed  til  at  iagttage,  at  under  sygelige  Forhold  foregaaer 
Ernæringen  ikke  aldeles  paa  samme  Maade  som  hos  Sunde. 
Navnlig  har  det  viist  sig.  at  den  Hurtighed,  hvormed  Ali- 

menterne  passerede  igjennem  Canalen,  varierede  i  høi  Grad, 
endog  indtil  en  Difference  af  20  Minutter  og  6 — 8  Timer; 
man  kan  altsaa  ikke  slutte  sig  til  Afstanden  fra  Ventriklen 
efter  den  Tid,  der  forløber  imellem  Alimenternes  Optagelse 
i  Legemet  og  deres  partielle  Udtrædning  igjennem  Fistlen. 
Her  sees  det  ogsaa  at  variere  meget,  væsentligt  beroende 
paa  den  større  eller  mindre  Irritationstilstand  af  Digestions- 
veien,  saaat  Passagen  er  overordentlig  hurtig,  naar  den 
Syge  tilfældigviis  har  en  Intestinalcatarrh  eller  Coliker. 
Det  er  derfor  under  Behandlingen  af  stor  Vigtighed  at 
holde  hele  Canalen  saa  rolig  som  muligt;  vi  ville  da  søge 
at  gjøre  Patientens  Diæt  meget  regelmæssig  og  mild,  sam- 
tidig vel  anvende  Opiater  eller  lignende  medicinske  Midler  og 
endelig  hvad  selve  Abscessen  angaaer,  ville  vi  ved  at  ind- 
lægge et  tykt  Drainrør  arbeide  hen  til  at  den  kan 
fylde  sig  ved  Granulation,  medens  Udfloddet  bestandig  kan 
komme  frem  med  Lethed.  Saaledes  vil  Huulheden  efter- 
haanden  kunne  trække  sig  sammen  til  en  snæver  Fistel- 
gang, der  vil  komme  mindre  og  mindre  Mængde  Fæcal- 
materie  ud  derigjennem  og  hvis  det  ikke  lykkes  os  at  faae 
den  heelt  lukket,  ville  vi  derved  ialtfald  formindske  de 
Ulemper,  som  den  nuværende  Tilstand  maa  medføre  for 
den  Syge. 

Fracturer. 
I.   Fractura  cranii. 

M.  H.  " 

Endskjøndt  Chirurgien  væsentligt  beskjæftiger  sig  med 
de  mere  udvendige  Dele  af  Legemet,  komme  indre  Organer 
ogsaa  jevnligt  ind  under  den  chirurgiske  Behandling,  og 
eet  af  disse,  som  vi  meget  hyppigt  faae  at  gjøre  med,  er 
cerebrum,  idet  der  ved  traumatiske  Læsioner  af  Hovedet 
meget  almindeligt  opstaaer  Cerebrallidelser.  Vi  have  netop 
paa  eengang  faaet  4  Patienter  ind  med  Læsioner  paa  Craniet 
og  det  er  om  disse  at  jeg  nu  vil  tale  til  Dem. 

1.  For  14  Dage  siden  indlagdes  her  en  lille  llaars 
Dreng,  som  var  faldet  ned  fra  2den  Sal;  han  var  faldet 
forlænds,  idet  han  dog  tog  for  sig  med  Haanden,  saaat 
han  havde  faaet  et  Saar  paa  venstre  Haand,  og  en  Fractur 
af  høire  humerus,  men  derefter  var  han  stødt  imod  med 
Hovedet,  hvor  vi  finde  en  Læsion  i  legio  frontalis.  I  det 
Hele  have  Læsionerne  af  Hovedet  oftest  deres  Sæde  i  dettes  • 
forreste  Halvdeel  —  paa  os  frontis  og  ossa  bregmatis  — 
hvilket  naturligt  hidrører  derfra,  at  Patienten  i  de  fleste 
Tilfælde  falder  forlænds.     Den  omtalte  Læsion  viste  sig 

som  et  vulnus  paa  venstre  Side  af  linea  media,  det  var 
næsten  transverselt,  lidt  buet  og  gabede  endeel ;  da  det  gik 
igjennem  alle  de  bløde  Dele,  saaes  Benet  blottet.  Dette 
er  ogsaa  det  Almindelige  ved  Vulnerationer  paa  Hovedet, 
idet  de  forskjellige  Bløddele  her  ere  saaledes  knyttede 
sammen  til  eet  Lag,  at  de  rumpere  samlede;  tillige  knuses 
ofte  periostium  og  skrabes  løs  fra  Benet  i  større  eller 
mindre  Udstrækning;  her  følte  man  med  Sonden  tydeligt 
at  Benet  var  denuderet  paa  et  temmelig  stort  Stykke,  men 
der  føltes  ikke  Fractur.  Patienten  kunde  forresten  tale 
og  svare,  var  fuldstændigt  bevidst,  der  var  ingen  Foran- 
dringer i  Pupillerne  eller  i  det  Hele  i  Bevægelserne,  altsaa 
ingen  paralytiske  Tilfælde  der  kunde  tyde  paa  at  cerebrum 
var  angrebet.  Der  var  heller  ingen  Blødninger  fra  de  nær- 
liggende Caviteter,  hvorfor  den  vagthavende  Candidat  antog 
at  Læsionen  indskrænkede  sig  til  de  ydre  Partier  og  at 
Saaret  kunde  læges  per  primam;  han  forenede  da  Saar- 
randene  med  Suturer.  Med  Hensyn  til  Suturer  vide  De, 
m.  H.,  at  de  til  nogle  Tider  have  været  meget  roste,  til 
andre  Tider  stærkt  dadlede  fordi  der,  som  man  sagde,  der- 
ved let  fremkaldtes  erysipelas  eller  phlegmone  capitis.  I 
den  senere  Tid  forbydes  det  vel  ikke  ligefrem,  men  Erfa- 
ringen viser  dog  at  de  contunderede  Saar  her  næsten  al- 
drig heles  primært  ved  Hjælp  af  Suturer.  Et  vulnus  paa 
Craniet  kan  vistnok  læges  ligesom  paa  andre  Steder,  men 
dog  skeer  det  sjeldent,  deels  fordi  Suturernes  Stramning 
let  giver  erysipelas,  deels  fordi  den  Vædske,  der  i  Be- 
gyndelsen siver  ud  fra  Saarfladerne,  holdes  tilbage,  og  hindres 
i  at  komme  ud.  Nu  infiltrerer  den  sig  ialmindelighed  i 
Cellevævet  følgende  med  pericranium,  og  giver  en  Suppura- 

tion,  der  breder  sig  temmelig  vidt.  Jeg  troer  derfor  at 
kunne  tilraade  Dem  ikke  at  anvende  Suturer  paa  Craniet, 
ialtfald  ikke  undtagen  det  er  rene,  skaarne  Saar  og  saa 
skulde  man  maaskee  helst  samtidig  indlægge  et  Drainrør. 

De  første  Dage  havde  Patienten  det  vel  taaleligt,  men 
•derpaa  begyndte  han  at  blive  døsig;  Pulsen  blev  hurtig  c. 
110.  Man  kunde  nu  formode  at  der  var  kommet  en  Cere- 
brallidelse til,  at  det  denuderede  Parti  af  Craniet  var  blevet 
Sæde  for  en  ostitis,  som  var  trængt  igjennem  hele  Benets 
Tykkelse  til  dura  mater  altsaa  at  det  kunde  være  en  be- 
begyndende meningitis.  Men  det  kunde  ogsaa  forklares 
anderledes:  der  var  nemlig  opstaaet  en  Svulst  i  Randene 
af  Saaret,  hvorfor  Suturerne  gjennemklippedes,  hvorved  en 
Deel  Pus  flød  ud.  Her  er  altsaa  en  Suppuration  i  de  bløde 
Dele,  hvilket  kunde  give  en  Forklaring  af  de  generelle 
Tilfælde,  som  Barnet  leed  af.  Men  vi  skjelne  mellem  2 
Maader,  hvorpaa  en  Inflammation  paa  Craniet  kan  optræde, 
nemlig  som  erysipelas  eller  som  phlegmone.  Ved  erysipelas 
tænke  vi  os  kun  en  inflammatorisk  Proces  i  Huden  med 
Tilbøielighed  til  at  brede  sig  ud  til  alle  Sider  uden  nogen 
Begrændsning,  ledsaget  af  heftige  generelle  febrile  Tilfælde. 
Phlegmone  capitis  har  derimod  et  mere  begrændset  Terri- 
torium og  holder  sig  egentlig  kun  til  eet  Lag,  mellem  galea 
(samt  dennes  Muskler)  og  pericranium ;  Suppurationnen  kan 
dog  ogsaa  udbrede  sig  imellem  pericranium  og  Benet.  — 
Men  hvilken  af  disse  Complicationer  havde  vi  da  i  dette 
Tilfælde?  Svulsten  i  Omfanget  af  Saaret  strakte  sig  nedad 
til  lidt  ind  paa  palpebra  superior;  hvis  den  vedbliver  at 
skride  nedad  over  Ansigtet,  da  vil  det  tyde  paa  at  vi  have 
en  erysipelas  for  os;  thi  en  Phlegmone  kan  kun  udbrede 

sig  i  en  Udstrækning  der  svarer  til  det  angrebne  Cellevævslag 
og  dette  naaer  kun  til  supercilium,  til  Insertionen  af  m. 
frontalis,  men  da  der  pleier  at  være  et  rødt,  inflammatorisk 
Oedem  i  Omfanget  af  det  Phlegmonøse,  kunde  det  godt  ind- 
tage palpebra  superior,  saaat  vi  efter  de  ydre  Symptomer 
endnu  ikke  bestemt  kunne  diagnosticere  Inflammationens 
Natur,  men  det  vil  vistnok  snart  vise  sig  tydeligere.  — 
Under  alle  Omstændigheder  have  vi  en  saadan  inflamma- 
torisk Reaction  at  det  vel  kan  forklare  os  den  febrile  Til- 
stand, uden  at  vi  behøve  at  antage  den  for  at  være  bevirket 
ved  en  intracraniel  Gomplication.  Foreløbig  ville  vi  da 
blot  lade  Saaret  aabent,  saaat  Pus  let  kan  komme  ud,  og 
lægge  et  simpelt  vaadt  Omslag  paa.  Her  kan  ikke  være 
Tale  om  nogen  Antiseptik. 

2.  Den  anden  Patient  er  en  lille  Pige  paa  2^2  Aar, 
som  kom  herind  for  8  Dage  siden  og  var  faldet  ned  fra 
3de  Sal.  Hun  havde  et  vulnus  omtrent  paa  samme  Sted 
som  den  forrige  Patient,  hvilket  blødte  endeel,  hun  var 
desuden  fuldstændigt  bevidstløs,  hun  kunde  ikke  tale  og 
kjendte  Ingen.  Der  var  rigeligt  Blodudflod  fra  Næse, 
Mund  og  høire  Øre,  saavelsom  en  betydelig  Blodinfiltration 
med  ecchymotisk  Farvning  i  Omfanget  af  Saaret,  og  heelt 
ned  i  palpebræ.  Der  var  altsaa  endeel  Tegn  paa  en  Cere- 
brallidelse. 

Naar  man  træffer  Blødning  fra  Hovedets  Caviteter 
(igjennem  Næse,  Mund  eller  Øre)  formoder  man  at  der  er 
en  Fractur,  en  Læsion  af  de  dybere  Dele ;  dog  er  det  ikke 
noget  absolut  Symptom,  men  man  fordrer  at  Blødningen 
eller  snarere  Udfloddet  af  mere  serøs  Vædske  skal  vedblive 
i  flere  Dage,  først  da  kunne  vi  bestemtere  betegne  det 

som  et  Symptom  paa  Fractur.  Hos  denne  Patient  ophørte 
dog  Blødningen  allere'de  samme  Dag  som  hun  kom  ind, 
men  den  havde,  som  jeg  sagde  Dem,  viist  sig  fra  forskjel- 
lige  Steder,  haade  fortil  fra  Næse  og  Mund  og  paa  høire 
Side  fra  Øret,  hvilket  maatte  lede  os  til  at  antage  en  ossøs 
Lidelse.  Hun  var  desuden  meget  urolig,  bevægede  sig  be- 
standig i  Sengen  og  kunde  ikke  noget  Øieblik  ligge  rolig,  men 
der  syntes  ikke  at  være  nogen  Forskjel  i  Muskelbevægelsen 
af  Extremiteterne  paa  høire  og  venstre  Side.  —  Pulsen  var 
temmelig  langsom.  —  Vi  kunne  altsaa  sammenfatte  hendes 
Tilstand  i  Bevidstløshed,  Agitation  og  Mangel  paa  Paralyse. 

Da  det  omtalte  vulnus  gik  heelt  ind  til  Craniet,  kunde 
Benets  Tilstand  let  undersøges  og  ved  Sonden  føltes  en 
skarp  Beenkant,  der  ragede  noget  frem,  som  om  Benet 
gabede  paa  dette  Sted,  hvilket  tydeligt  angav  at  vi  havde 
en  Fractur,  som  ikke  blot  bestod  i  en  Ruptur  men  tillige 
var  forbundet  med  Deviation.  —  Diagnosen  var  følgelig  en 
Fractur  af  os  frontis,  en  Fractur,  som  gik  næsten  trans- 
verselt,  svarende  til  det  ydre  Saar,  men  hvorlangt  den  for- 
resten strakte  sig,  kunde  ikke  ang:ives  med  Sikkerhed;  den 
var  desuden  ledsaget  af  Cerebraltilfælde.  —  Men  hvilken 
Læsion  var  her  af  cerebrum?  skulde  vi  sige  at  det  var  en 
fracturaoss.  frontis  med  Deviation  og  deraf  følgende  compressio 
cerebri?  Neil  thi  her  var  ingen  Paralyse  og  det  skulde 
netop  være  det  Characteristiske  for  Compressionen  at  den 
foranledigede  Paralyser;  snarere  passede  Tilfældene  paa 
det  som  man  beskriver  under  Benæ>vnelsen  contusio  cerebri, 
saaat  Læsionen  ikke  bestod  i  et  mechanisk  Tryk  paa  Cere- 
brum, men  dens  Væv  var  contunderet,  enten  saa  denne 
Contusion  var  frembragt  selvstændigt  ved  Stødet  eller  derved 

at  den  deprimerede  Beenkant  havde  knust  Cerebralmassen 
paa  Fracturstedet.  I  de  første  Dage  bleve  Tilfældene  temmelig 
uforandrede,  hun  kunde  Intet  nyde,  kastede  sig  frem  og  til- 
bage, kjendte  ikke  Moderen,  Saarets  Udseende  var  uforandret, 
men  Ecchymosen  i  palpebræ  tiltog  saaat  Øiet  slet  ikke  kunde 
aabnes.  4  Dage  efter  Indlæggelsen  indtraadte  en  Foran- 
dring i  Tilstanden  som  tydede  paa  en  begyndende  encepha- 
litis,  nemlig  stærke  spasmodiske  Contractioner  i  alle  Extre- 
miteterne,  convulsiviske  Bevægelser  af  Øinene,  et  vildt, 
stirrende  Blik  og  Pulsen  blev  nu  mere  og  mere  freqvent, 
er  for  Øieblikket  120.  Fra  Begyndelsen  af  anvendtes  lis 
paa  Hovedet,  og  en  svag  Opløsning  af  tartarus  emeticus 
for  at  afværge  den  frygtede  encephalitis;  efterat  denne  er 
udbrudt  har  hun  havt  flere  Igler,  men  er  vedblevet  med  Isen 
og  der  er  idag  tilsyneladende  indtraadt  en  ringe  Bedring, 
der  dog  maaskee  kun  er  forbigaaende. 

3.  Den  tredie  Patient  er  en  6aarig  Pige,  som  faldt 
ned  fra  4de  Sal  for  3  Dage  siden  og  strax  indbragtes  her 
paa  Hospitalet.  Hun  havde  slaaet  Hovedet,  idet  Læsionen 
havde  truffet  Panden  og  tildeels  venstre  Side  af  Craniet; 
hun  var  ved  Indlæggelsen  bevidstløs,  laae  stille  hen,  med 
langsom  rolig  Respiration,  og  rørte  sig  aldeles  ikke,  dog 
kunde  hun  ved  gjentagen  Tiltale  vækkes  og  bevægede  sig 
da  lidt  i  Sengen,  hvorved  det  syntes  som  om  Extremiteterne 
paa  høire  Side  bevægedes  lidt  mere  tungt.  Her  havde  været 
ringe  Blødning  ud  af  Næsen,  men  den  var  nu  standset.  Der 
var  en  stærk  Ecchymosering  af  venstre  palpebra  superior 
og  en  betydelig  Svulst  paa  Craniet,  navnlig  venstre  Halv- 
deel  af  os  frontis  og  tildeels  venstre  os  bregmatis.  Paa 
denne  Svulst,  som  vi  antoge  for  at  være  frembragt  ved 

Blodudtrædning,  saaes  et  deprimeret  Sted,  svarende  omtrent 
til  Sammenstødet  af  de  to  nævnte  Been.  men  ved  at  føle  nøie 
efter  fandtes  Bunden  af  Fordybningen  at  være  haard  og 
glat  som  den  normale  Overflade  af  Craniet  saaat  det  vel 
blot  var  et  mere  fordybet  Parti  i  Blodsvulsten.  Periostium 
•hænger  jo  mere  fast  ved  Craniet  paa  enkelte  Steder,  navnlig 
ved  Suturerne;  naar  nu  her  Slaget  havde  bevirket  en  Løs- 
ning af  periostium  og  denne  Membran  var  hævet  ud  fra 
Benet  ved  det  udtraadte  Blod,  kan  det  let  forstaaes  at  de 
Steder,  hvor  der  er  fastere  Forbindelse  med  det  under- 
liggende Cranium,  ville  vise  sig  relativt  fordybede,  og  det 
var  vel  Tilfældet  hos  vor  Patient  ved  sutura  coronalis.  — 
Der  var  vistnok  ikke  nogen  DepressioE  af  et  Fragmen.  — 
Da  Blødningen  fra  Næsen  strax  var  ophørt,  har  det  rime- 
ligviis  været  en  simpel  epistaxis;  under  alle  Omstændig- 
heder kunde  det  ikke  opfattes  som  et  .Symptom  paa  en 
fractura  cranii.  Ecchymosen  i  palpebra  tyder  heller  ikke 
paa  en  Fractur  af  orbita,  thi  den  er  subcutan;  en  Ecchy- 
mose  der  skulde  være  et  Symptom  paa  en  saadan  Fractur, 
maatte  have  sit  Sæde  paa  palpebra  inferiør  og  findes  sub- 
conjunctivalt,  idet  Blodet  var  sivet  ind  i  Cellevævet  i  orbita 
og  lidt  efter  lidt  sænkede  sig  nedad  indtil  det  naaede  frem 
under  conjunctiva. 

Som  den  rimeligste  Diagnose  satte  vi  da  en  commotio 
cerebri,  o :  en  generel  Læsion,  som  havde  sløvet  Cerebral- 
functionerne  i  det  Hele,  men  uden  at  frembringe  nogen 
local  materiel  Lidelse  af  Cerebralsubstansen.  Rigtignok 
syntes  der  at  være  noget  ringere  Bevægelighed  af  høire 
Over-  og  Underextremitet  men  det  kunde  maaskee  forklares 
paa  følgende  Maade;  pericranium  føles  jo  løsnet  fra  Benet 

i  en  vis  Udstrækning,  maaskee  der  samtidig  ar  skeet  en 
Bristning  af  smaa  vasa  imellem  dura  mater  og  Craniet, 
saaat  der  var  en  indvendig  Blodudtrædning,  der  ved  Tryk 
foraarsagede  den  paretiske  Tilstand.  Denne  er  imidlertid 
nu  lieelt  forsvundet,  hun  bevæger  Extremiteterne  lige  godt 
paa  høire  og  paa  venstre  Side.  Hvad  Forløbet  af  en  Com- 
motion  angaaer,  da  taber  den  sig  jo  som  oftest  lidt  efter 
lidt,  hvilket  ogsaa  er  skeet  hos  denne  Patient;  hun  har 
faaet  et  livligere  Udtryk,  hun  spiser  og  sover  godt,  hun 
svarer  klart  paa  Tiltale,  hun  leger  og  leer,  kort  sagt,  lader 
til  at  føle  sig  aldeles  vel  og  netop  denne  gradvise  Aftagen 
af  Symptomerne  taler  for  Diagnosens  Rigtighed. 

4.  Den  fjerde  Patient  er  en  Dreng  ca.  9  Aar  gammel 
som  ogsaa  kom  herind  for  3  Dage  siden;  han  var  blevet 
redet  over  af  en  Hest  ude  paa  Nørrefælled  og  var  rimelig- 
viis  sparket  af  Hesten  i  Hovedet;  han  var  bevidstløs  og 
har  heller  ikke  faaet  sin  Bevidsthed  senere,  han  forstaaer 
aldeles  ikke  Tiltale,  rører  sig  kun  sjeldent,  men  kan  dog 
bevæge  Extremiteterne.  Pulsen  er  endnu  temmelig  rolig 
(70 — 80) ;  Respirationen  meget  snorkende,  men  ikke  hurtig. 
Midt  over  Panden  findes  et  contunderet  transverselt  vulnus 
og  der  er  betydelig  Blodsvulst  ikke  blot  omkring  Saaret, 
men  over  en  stor  Deel  af  Craniet;  Undersøgelsen  af  de 
ossøse  Lidelser  er  derfor  noget  vanskelig,  men  der  er  aldeles 
ingen  Tvivl  om  Fractur;  idetmindste  føler  man  lidt  over 
Saaret  en  bestemt  Fractur  igjennem  os  frontis;  den  gaaer 
omtrent  paatværs  og  det  øverste  Fragmen  er  noget  depri- 
meret. —  Imidlertid  er  denne  Deviation  dog  ikke  saa  be- 
tydelig at  man  kunde  antage  Cerebrallidelsen  for  at  være 
bevirket  ved  Compression  af  Fracturranden,  jeg  troer  snarere 

at  der  findes  udbredte  Fracturer,  maaskee  me'3  rigelig  Blod- 
udtrædning inde  i  Craniet  eller  endog  med  Contusion  af 
Cerebralmassen.  Der  er  endnu  ikke  Tegn  paa  nogen  encepha- 
litis  og  jeg  har  brugt  lis  og  Igler  for  at  modarbeide  den 
saa  meget  som  muligt,  men  jeg  betragter  Prognosen  som 
•overordentlig  slet. 

Naar  vi  nu  i  Tankerne  samle  disse  4  Sygdomstilfælde 
og  ville  betragte  dem  med  Hensyn  til  Prognosen,  da  kunne 
vi  vel  stiax  sige  os  selv  at  de  vistnok  ville  forløbe  paa 
meget  forskjellig  Maade,  men  at  bestemme  det  rimelige 
Forløb  for  hver  enkelt  Patients  Vedkommende  er  endnu 
næppe  muligt.  —  Den  første  Patient  har  et  contunderet 
vulnus  med  stor  Blottelse  af  Craniet,  med  Sandsynlighed 
for  en  phlegmone,  men  uden  Tegn  paa  Fractur,  den  anden 
og  fjerde  have  en  aaben  fractura  cranii  med  Deviation  og 
Cerebraltilfæde,  den  tredie  har  vistnok  ingen  Fractur  men 
en  commotio  cerebri  og  stor  Blodudtrædning  under  peri- 
cranium.  Hos  denne  er  Prognosen  taalelig  god,  hos  alle 
de  Andre  er  den  idetmindste  dubia,  men  dog  snarere  mala, 
og  værst  er  den  vistnok  for  Nr.  4,  men  naar  vi  næste  Gang 
samles,  antager  jeg  at  Tilfældene  ville  have  forandret  sig 
enten  til  det  Bedre  eller  til  det  Værre. 

Endnu  maa  j  g  blot  med  et  Par  Ord  omtale  det 
Spørgsmaal,  om  der  i  noget  af  vore  fire  Tilfælde  er  Indica- 
tion  for  Trepanation;  endnu  har  jeg  ikke  tænkt  paa  at 
udføre  denne  Operation  og  hvis  der  skulde  være  Tale  derom, 
maatte  det  snarest  være  hos  den  lille  Pige  (Nr.  2)  hvor  vi 
have  en  Fractur  af  os  frontis  med  Depression.  Hos  Patienten 
Nr.  4  troer  jeg  at  der  findes  saa  udbredte  og  saa  betyde- 
lige Læsioner,  at  Trepanationen  ikke  vilde  være  til  nogen 

Nytte.  —  Hos  Patienten  Nr.  3  er  der  diagnosticeret  en 
Commotion,  hvilken  ikke  kan  indicere  Anvendelsen  af  Trepan 
—  Endelig  hos  Nr.  1  kunde  der  kun  blive  Grund  til  at 
tænke  paa  Trepanation,  hvis  man  senere  formodede  en 
Absces  i  cerebrum  og  hvis  man  vilde  antage  Operationen 
for  indiceret  i  den  Hensigt  at  udtømme  Pusset. 


2.   Fractura  cranii. 

M.  H. 

Vi  skulle  idag  see,  hvorledes  det  er  gaaet  de  4  Patienter, 
som  jeg  omtalte  forrige  Time.  Den  første,  den  lille  Dreng 
med  Læsionen  af  de  bløde  Dele  og  Løsning  af  periostium, 
er  vedblevet  at  være  døsig,  han  ligger  urolig,  nyder  Intet, 
Pulsen  er  lidt  hurtigere  ca.  120.  Svulsten  i  palpebra  findes 
som  før,  men  der  er  ikke  nogen  Udbredning  af  Eødmen, 
altsaa  ikke  nogen  erysipelas,  derimod  udflyder  temmelig 
meget  Pus  fra  Saaret,  væsentlig  fra  Suppurationen  imellem 
periostium  og  Benet.  Han  har  åo%  ikke  havt  nogen  Kalde- 
rystelser eller  andre  pyæmiske  Tegn  og  da  den  udvendige 
Suppuration  ikke  kan  forklare  os  en  saa  betydelig  Almeen- 
liden,  som  her  er  tilstede,  maae  vi  destoværre  vistnok  frygte 
for  at  Patienten  har  en  Suppuration  indenfor  os  frontis, 
maaskee  ogsaa  ned  paa  basis,  i  fossa  cranii  anterior; 
Prognosen  er  vistnok  slettere  end  da  vi  sidst  saae  ham. 

Den  anden  Patient,  den  lille  Pige,  som  var  faldet  ned 
fra  3die  Sal,  fik  for  et  Par  Dage  siden  stærke  spasmodiske 

Contractioner,  Pulsen  blev  ogsaa  hurtigere,  det  var  tydeligt 
at  hendes  Tilstand  forværrede  sig  og  da  jeg  antog  Lidelsen 
at  beroe  paa  Irritation  af  cerebrum  eller  maaskee  snarere 
en  meningitis,  frembragt  af  den  deprimerede  Fractur,  meente 
jeg  at  en  Trepanation  var  indiceret  i  dette  Tilfælde.  Ope- 
rationen kunde  næppe  forværre  Patientens  Tilstand,  men 
maaskee  give  hende  en  Chance  til  Helbredelse  idet  man 
derved  forebyggede  den  videre  Udvikling  af  en  meningo  — 
encephalitis,  naar  man  fjernede  den  irriterende  Beenkant. 
Trepanation  anvendes  jo  hyppigst  for  at  borttage  et  ^depri- 
meret  ossøst  Parti,  men  man  begynder  ikke  med  at  bort- 
trepanere  det  Deprimerede,  fordi  man  da  let  kunde  komme 
til  at  trykke  det  længere  ind  naar  man  applicerede  Ter- 
pankronen  derpaa.  Man  skal  altid  først  tage  den  promi- 
nerende  Beenkant  bort,  hvorpaa  man  kan  komme  ind  under 
det  Deprimerede  og  løfte  det  op.  —  Operationen  var  i 
dette  Tilfælde  ganske  simpel;  efterat  jeg  havde  udtaget  en 
Skive  med  Trepanen,  eleveredes  det  deprimerede  Fragmen 
uden  Vanskelighed  og  dura  mater  saac-s  nu  ikke  at  være 
sønderrevet.  Hvis  det  er  Depressionen,  der  har  frembragt 
Cerebraltilfældene,  saa  er  nu  Aarsagen  til  disse  hævet  og 
vi  kunne  haabe  at  Patienten  isaafald  kan  komme  sig.  — 
Skulle  Tilfældene  alligevel  vedblive  og  hvis  vi  have  Grund 
til  at  antage  at  der  er  en  Lidelse  under  dura  mater,  kunde 
vi  maaskee  senere  gjenaemskjære  denne  Membran  i  den 
Hensigt  at  udiømme  Blod  eller  Pus,  som  kunde  findes 
under  den,  men  Operationens  Prognose  bliver  derved  slettere, 
saaat  vi  nødig  gjøre  det,  naar  ikke  Tilstanden  forværres 
meget. 

Efter  Operationen  forblev  Patienten  i  Begyndelsen  i 
den  samme  comatøse  Tilstand  (det  er  nu  2  Dage  siden) 
men  igaar  blev  Pulsen  dog  lidt  bedre,  rigtignok  var  den 
endnu  140,  men  før  Operationen  var  den  næppe  til  at  tælle; 
dernæst  har  hun  idag  aabnet  Øinene  flere  Gange  og  seet 
sig  omkring  som  om  hun  begyndte  at  blive  sig  bevidst, 
dog  har  hun  endnu  ikke  kjendt  Moderen.  Hun  har  ogsaa 
nydt  Lidt.  —  Jeg  troer  derfor  at  turde  antage  at  hun 
er  noget  bedre,  dog  er  Bedringen  endnu  temmelig  ringe  og 
vi  maae  indrømme  at  Patienten  fremdeles  er  i  meget  stor 
Fare ;  der  vil  vistnok  forløbe  nogen  Tid,  førend  vi  tør  driste 
os  til  at  nære  noget  sikkert  Haab  om  Helbredelse 

Den  tredie  Patient,  vi  sidst  omtalte,  var  den  lille  Pige 
paa  6  Aar,  som  var  faldet  ned  fra  4de  Sal;  hun  er  den, 
som  er  sluppet  bedst  fra  det;  alle  Tisfældene  have  tabt 
sig  og  hun  udskrives  allerede  idag.  Vi  see  altsaa  at  Com- 
motionen  ogsaa  i  dette  Tilfælde  er  forløbet  saaledes  som 
den  pleier  og  er  endt  med  Resolution. 

Vi  komme  endelig  til  den  fjerde  Patient,  en  Dreng, 
som  var  blevet  sparket  af  en  Hest.  Jeg  sagde  Dem  sidst 
at  der  var  saa  stærk  Blodudtrædning  paa  Craniet,  at  dette 
ikke  kunde  undersøges  nøiagtigt;  .lu  har  den  tabt  sig  en- 
deel, men  der  føles  dog  ikke  nogen  Fractur  med  Undtagelse 
af  den  paa  os  frontis,  ialtfald  er  der  intetsteds  ellers  nogen 
tydehg  Depression,  som  kunde  være  Grund  til  Cerebral- 
tilfældene; disse  maae  derfor  snarere  antages  at  beroe  paa 


*)  I  de  paafølgende  Dage  skred  Bedringen  rask  fremad  og  hun  ud- 
skreves  senere  fuldstændig  helbredet,  rigtignok  først  efter  flere 
Maaneder. 

en  stor  indvendig  Blodudtrædning  eller  maaskee  paa  Con- 
tusion  af  selve  Cerebralmassen. 

Han  ligger  fremdeles  døsig,  taler  ikke  et  eneste  Ord, 
forstaaer  ikke  Tiltale,  Pulsen  er  blevet  langt  hurtigere,  er 
steget  fra  70  til  over  100  og  jeg  er  bange  for  at  han  ikke 
meget  længe  vil  overleve  den  begyndte  meningo-encephalitis 

Af  vore  4  Patienter  er  altsaa  kun  Een  helbredet,  og 
de  andre  Tre  ere  meget  farligt  syge. 

M.  H. 

For  at  blive  ved  det  Thema,  som  vi  nu  have  beskjæf- 
tiget  os  med  i  denne  og  i  forrige  Time,  vil  jeg  søge  at 
gjenkalde  i  Deres  Erindring  Billedet  af  et  lille  Barn,  som 
De  have  seet  her  paa  Afdelingen  for  et  Par  Maaneder  siden 
og  som  frembød  megen  Interesse  ved  det  Complex  af  Syg- 
domme, der  tilfældigt  var  tilstede  hos  ham.  Jeg  mener 
den  lille  4aars  Dreng,  som  De  erindre  blev  indbragt  her 
paa  Hospitalet  i  bevidstløs  Tilstand,  efterat  han  var  faldet 
fra  et  Vindue  i  betydelig  Høide  ned  paa  Steenbroen;  da 
der  ikke  var  fulgt  nogen  af  hans  Nærmeste  ind  med  ham 
og  han  selv  aldeles  ingen  Oplysning  kunde  give,  maatte 
man  søge  at  stille  Diagnosen  blot  ved  Hjælp  af  Under- 
søgelsen. 

Han  laae  altsaa  i  Begyndelsen  noget  døsig,  havde  af 
og  til  Opkastninger,  Urin  og  Excrementer  afgik  involuntært ; 
paa  venstre  Side  af  Hovedet  fandtes  et  lille  vulnus  panni- 
culatum,  men  det  førte  ikke  ind  til  Craniet;  paa  den  nederste 
Deel  af  høire  os  bregmatis  var  der  en  Blodudtrædning  lige 


^)  Patienten  døde  2  Dage  efter,  men  Sectionen  blev  ikke  tilladt. 

over  Øret  og  i  den  forreste  Deel  af  den  kunde  man  føle  et 
fordybet  Sted,  hvor  jeg  en  enkelt  Gang  følte  strepitus,  saa 
tydeligt  at  jeg  sikkert  kunde  slutte  mig  til  at  der  var  en 
Fractur  tiltrods  for  den  betydelige  Blodsvulst  i  Omfanget, 
der  gjorde  den  nøiagtigere  Undersøgelse  af  Benet  umulig. 

—  Der  var  desuden  endeel  Hæmorrhagi  fra  høire  Øre.  I 
Indlæggelsesøieblikket  vil  Candidaten  have  bemærket  at 
venstre  Side  af  Ansigtet  var  Sæde  for  spasmodiske  Contrac- 
tioner,  medens  høire  Side  var  mere  slap;  dette  Symptom 
var  dog  senere  forsvundet,  da  jeg  saae  Patienten.  —  Høire 
Øie  frembød  en  strabismus  divergens;  endelig  kunde  han 
hverken  bevæge  venstre  Over-  eller  Underextremitet.  —  At 
her  var  en  fractura  cranii,  antog  jeg  for  givet,  men  af  hvad 
Natur  vare  Cerebraltilfældene?  Læsionen  var  aldeles  frisk; 
hvis  her  altsaa  var  en  compressio  cerebri,  som  man  først 
kom  til  at  tænke  paa,  maatte  den  være  bevirket  enten  ved 
Tryk  af  et  deprimeret  Fragmen  eller  ved  en  Blodudtræd- 
ning inde  i  Craniet,  maaskee  ved  en  Combination  af  Begge. 
Der  var  jo  et  deprimeret  Sted  at  føle,  endog  med  en  ossøs 
Crepitation,  og  Patienten  havde  Blødning  ud  af  Øret;  der 
kunde  derfor  tænkes  paa  en  Fractur,  der  strakte  sig  ned 
paa  basis  cranii,  i  fossa  cranii  madia  og  igjennem  pars 
petrosa.  Den  tilstedeværende  strabismus  kunde  tyde  paa 
en  Paralyse  af  m.  oculomotorius,  skjøndt  det  ogsaa  kunde 
tilskrives  en  forøget  Contraction  af  abducens;  men  hvis 
det  var  en  Paralyse  af  oculomotorius,  saa  skulde  det  kun 
være  en  Paralyse  af  den  Green  der  gaaer  til  m.  rectus 
internus,  idet  der  hverken  var  nogen  Paralyse  af  Pupillen 
eller  af  de  andre  Muskler,  som  forsynes  fra  denne  Nerve. 

—  Hvis  han  havde  en  Paralyse  af  venstre  Over-  og  Under- 

extremitet,  da  kunde  dette  meget  godt  passe  paa  en  Hemi- 
plegi  af  Cerebrallæsionen  paa  den  modsatte,  den  høire 
Side.  — 

Men  efterhaanden  opklaredes  det  at  Forholdet  var  et 
ganske  andet:  den  venstre  Overextremitet  kunde  rigtignok 
*ikke  bevæges,  men  den  var  langt  tyndere  end  den  anden, 
ja  endog  beelt  atrophisk  og  vi  erfarede  da  senere  at  den 
havde  været  saaledes  i  3  Aar,  saaat  Paralysen  Intet  havde 
at  gjøre  med  det  nuværende  Trauma.  Jeg  sagde  Dem  at 
han  heller  ikke  kunde  bevæge  venstre  Underextremitet, 
men  naar  man  rørte  ved  femur,  ømmede  han  sig  over- 
ordentligt og  da  vi  undersøgte  dette  Been  nærmere  fandt 
vi  paa  Midten  en  tydelig  Fractur  med  strepitus,  men  uden 
Deviation;  heraf  kunde  vi  nu  let  forklare  os  at  han  ikke 
kunde  foretage  active  Bevægelser  med  Extremiteten.  Hvad 
hans  strabismus  angaaer,  da  fortalte  Moderen  os  at  han 
havde  havt  den  i  lang  Tid,  idet  han  var  blevet  stukket  i 
Øiet  som  lille  Barn.  hvorefter  vi  da  ogsaa  ånde  en  stor 
Fordunkling  af  cornea.  —  Forsaavidt  som  vi  altsaa  betragtede 
disse  forskellige  Functionsforstyrrelser  som  paralytiske 
Symptomer  af  en  compressio  cerebri.  saa  reduceredes  de  til 
aldeles  ingen  Betydning  at  have  med  Hensyn  til  denne 
Læsion. 

Nu  ville  De  vistnok  gjøre  den  Bemærkning  at  det  var 
et  saa  sjeldent  Sammenstød  af  gamle  og  friske  Læsioner, 
at  dette  Tilfælde  rimeligviis  aldrig  vil  gjentage  sig  i  Deres 
Praxis,  men  det  er  ikke  uden  Nytte  at  fæste  saadanne 
„Naturens  Curiositeter"  i  sin  Erindring,  fordi  det  lærer  os, 
at  vi  for  at  stille  vor  Diagnose  ikke  skulle  nøies  med  en 
overfladisk  Betragtning  af  Symptomerne,  men  skulle  iagttage 


223 


hvert  for  sig;  her  vilde  man  meget  let  kunne  lade  sig 
narre  af  den  tilsyneladende  Hemiplegi  og  Strabismus  og 
indrette  sin  Prognose  og  sin  Behandling  efter  en  feilagtig 
Diagnose,  medens  Forløbet  af  Sygdommen  snart  viste  at 
vi  ikke  havde  at  gjøre  med  nogen  compressio  cerebri. 

Var  der  da  maaaskee  en  Contusion  af  Cerebralmassen  ? 
det  Eneste,  der  kiinde  tale  derfor,  var  den  Forandring, 
som  ved  Indlæggelsen  skulde  være  iagttaget  i  Ansigtet, 
saaledes  at  der  i  visse  Dele  af  dette  var  spasmodiske  Con- 
tractioner  og  Slaphed  i  andre,  men  senere  hen  er  der  ikke 
observeret  noget  Saadant;  her  var  heller  ikke  den  alminde- 
lige Agitation,  der  angives  som  Characteristisk  for  den 
Form  af  Cerebraltilfælde,  han  laae  tvertimod  stuporøs  hen 
og  havde  involontair  Afgang  af  Urin  og  Excrementer, 
hvilket  jo  angiver  en  Slaphed,  en  Resolutionstilstand  og 
derfor  betegner  det,  vi  kalde  en  Commotio.  —  Efter  et 
Par  Dages  Forløb  var  han  ogsaa  fuldstændig  klar  og  vaagen 
og  der  indtraf  heller  ikke  senere  nogen  Cerebralaffection, 
men  det  deprimerede  Fragmen  føltes  aldeles  uforandret, 
da  Patienten,  efterat  hans  fractura  femoris  var  helet,  forlod 
Hospitalet.  —  Hvorvidt  der  senere  er  indtraadt  nogen  For- 
andring, vide  vi  ikke;  en  saadan  Depression  vil  maaskee, 
især  hos  et  saa  lille  Barn,  i  Tidens  Løb  kunne  hæve  sig 
spontant. 


224 


3.   Fractura  &  luxatio  columnæ  vertebralis. 

M.  H. 

De  traumatiske  Læsioner  af  vertebræ  ere  heldigviis 
•temmelig  sjeldne,  thi  de  give  som  oftest  en  absolut  slet 
Prognose ;  hvis  De  ville  tænke  tilbage  paa  den  Tid  De  have 
besøgt  Hospitalet,  ville  De  næppe  erindre  nogen  saadan 
Læsion,  som  ikke  er  endt  med  Døden,  enten  strax  eller 
efter  temmelig  kort  Tids  Forløb,  hyppigst  vel  efter  nogle 
Dage.  Desto  mere  interessant  er  det  at  jeg  idag  kan  vise 
Dem  en  Patient,  som  uagtet  han  har  en  fractura  vertebræ 
dog  nu  kan  betragtes  som  temmelig  udenfor  Fare.  Det  er 
en  Arbeidsmand  paa  ca.  40  Aar,  som  nu  har  ligget  her 
paa  Afdelingen  i  6  Uger,  efterat  han*  ved  at  falde  ned  fra 
en  betydelig  Høide  paa  Ryggen  havde  fractureret  Ilte  vert. 
dorsi;  der  var  fra  først  af  heftig  Smerte  og  Ømhed  paa 
Stedet  og  en  Paralyse  af  begge  Underextremiteter,  men 
disse  Tilfælde  have  efterhaanden  tabt  sig  blot  ved  at  immo- 
bilisere Fracturstedet,  idet  han  hele  Tiden  igjennem  er 
holdt  liggende  i  en  dobbelt  Bonnets  Gouttiere.  —  Han  be- 
gynder nu  at  kunne  taale  at  røre  sig  lidt,  men  han  har 
af  og  til  neuralgiske  Smerter  ned  i  begge  Underextremiteter. 

Hvorledes  have  vi  da  i  dette  Tilfælde  diagnosticeret  Frac- 
turen?  Han  har  ved  Faldet  faaet  en  betydelig  Contusion 
af  Ryggen,  ledsaget  af  Ømhed  paa  et  enkelt  Sted  samt  af 
Paraplegi  og  senere  Neuralgier  ned  i  Underextremiteterne ; 
derved  ledes  vi  til  at  søge  Læsionen  i  columna  vertebralis, 
saaledes  at  de  nervøse  Forstyrrelser  kunne  have  en  central 
Oprindelse  i  medulla  spinalis;  men  Diagnosen  bliver  først 

klar  ved  at  vi  undersøge  Forholdet  med  Hensyn  til  processus 
spinosi,  og  ved  at  betragte  disse  sees  strax  en  Deviation, 
en  Deformitet,  bestaaende  i  at  pr.  spn.  af  Ilte  vert.  dorsi 
er  stærkt  prominerende,  medens  de  ovenforliggende  Spidser 
ere  sunket  fortil ;  dette  angiver  os  tydeligt  at  der  er  en  For- 
styrrelse af  det  normale  Forhold  i  Skelettet,  enten  altsaa 
en  Fractur  eller  en  Luxation;  men  hvorfor  antage  vi  nu 
en  Fractur?  Luxationer  findes  nemlig  saagodtsom  ude- 
lukkende paa  de  Partier  af  columna,  hvor  der  er  den  frieste 
Bevægelighed,  altsaa  i  pars  cervicalis,  men  den  kan  dog 
ogsaa  findes  sammen  med  Fractur.  —  Efter  Malgaignes 
Mening  opstaae  i  det  Hele  saavel  Fracturer  som  Luxationer 
meget  sjeldent  directe,  endskjøndt  Patienten  vistnok  i  Al- 
mindelighed er  faldet  ned  fra  en  vis  Høide,  eller  en  tung 
Masse  er  faldet  ned  paa  ham;  snarere  kommer  Læsionen 
deraf  at  columna  ved  et  saadant  Trauma  har  lidt  en  be- 
tydelig Distorsion,  en  forceret  Bevægelse,  som  medfører 
Euptur  enten  af  det  ossøse  Væv  selv  eller  af  Forbindelsen 
imellem  de  enkelte  Béen.  Det  er  tildeels  det  samme  For- 
hold som  vi  gjenfinde  ved  de  forcerede  Bevægelser  i  arti- 
culatio  pedis,  hvilke  foraarsage  Euptur  af  Ligamenter  eller 
af  malleoli  med  eller  uden  Luxation.  Læsionerne  i  co- 
lumna ere  altsaa  i  Reglen  indirecte,  frembragte  især  ved  en 
forceret  Flexion  forover  under  Faldet  eller  Stødet,  og  hvad 
der  især  taler  derfor  er  at  de  meest  bevægelige  Partier  ere 
fortrinviis  udsatte  for  at  tage  Skade.  Den  frieste  Bevægelse 
mellem  vertebræ  foregaaer  imellem  3 — 6  vert.  colli  (ved 
atlas  og  epistropheus  er  Læsinen  for  det  Meste  saa  momen- 
tant dødelig,  at  vi  ikke  faae  den  under  Behandling), 
imellem  Ilte  vertebr.  dorsi  og  1ste  vert.  lumborum,  og  endelig 

i  den  nederste  Deel  af  pars  lumbalis;  netop  i  disse  Partier 
er  det  at  Luxationer  og  Fracturer  oftest  observeres. 

Den  yderste  Spids  af  en  processus  spinosus  kan  natur- 
ligviis  afbrækkes  ved  en  directe  Vold  men  naar  vi  tale  om 
en  Fractur  af  vertebræ,  mene  vi  dermed  fortrinsviis  corpora; 
disses  Fracturer  kunne  henføres  til  2  Slags:  enten  er  eet 
eller  flere  corpora  næsten  knuste,  sammenpressede  ovenfra 
nedad  ved  en  voldsom  Flexion  forover  og  man  faaer  da  en 
Form  af  Deformitet,  der  ligner  Gibbositeten  ved  en  malum 
Potti,  det  vil  sige  en  angulær  Fremstaaning  —  eller  der 
findes  en  oblique  Fractur,  ialmindeliglied  gaaende  i  Ret- 
ning nedad  og  fortil  hvorved  Fracturfladerne  forskydes  saa- 
ledes  over  hinanden  at  det  øverste  Fragmen  (tilligemed 
hele  den  ovenover  liggende  Deel  af  columna)  rykkes  fortil; 
derved  kommer  pr.  spinosus  af  det  fracturerede  vertebra 
til  at  staae  frem  bagtil  og  de  nærmeste  ovenfor  deviere 
fortil  og  synes  ligesom  at  forsvinde.  —  Denne  systematiske 
Fremstilling  af  de  2  Arter  af  Fractur  svarer  maaskee  ikke 
fuldstændigt  til  Virkeligheden,  idetmindste  er  der  den  Maugel 
ved  den,  at  den  kun  tager  Hensyn  til  Fracturer  af  corpora, 
men  glemmer  at  de  forskjellige  processus  afgive  en  Hindring 
for  Deviation  fortil,  man  maa  derfor  vel  samtidig  med  den 
omtalte  Fractur  antage  en  Fractur  igjennem  arcus.  Hvorom 
Alting  er,  saa  findes  dog  i  Praxis  de  to  Former  af  Devia- 
tion, og  den  som  sees  hos  vor  Patient  vilde  da  svare  til 
den  oblique  Form  af  Fractur. 

De  Nervetilfælde,  som  han  leed  af,  maae  vi  be- 
tragte som  Læsioner  af  selve  medulla  eller  af  Nerve- 
stammerne; han  har  ikke  følt  nogen  Forstyrrelse  i 
Functionen  af  Urinorganerne,  Paralysen  har  indskrænket 

sig  til  Underextremiteterne,  og  den  maa  være  opstaaet 
enten  derved  at  Nerverne  der  gaae  igjennem  foramina 
intervertebralia,  comprimeres  ved  Forskydningen  eller  ved 
at  selve  medulla  har  lidt,  hvilket  kunde  indtræffe  ved 
at  et  Fragmen  var  trængt  ind  i  den  eller  ved  at  den  var 
contunderet  eller  endelig  ved  Compression  deels  af  Devia- 
tionen deels  af  Blodudtrædning.  Dette  kan  i  et  givet  Til- 
fælde ikke  altid  afgjøres.  —  Patienten  her  har  havt  en 
Smerte  der  svarede  til  Udbredningen  af  10de  Intercostal- 
nerve,  idet  den  var  ringformig  omkring  den  nederste  Deel 
af  Brystet,  den  har  nu  tabt  sig;  ligeledes  er  Paralysen  i 
Extremiteterne  forsvundet  efterat  have  varet  en  kort  Tid 
og  den  hidrører  maaskee  derfor  snarest  fra  en  Blodudtræd- 
ning, der  har  trykket  paa  medulla,  men  hurtigt  er  blevet 
resorberet.  Man  kan  ikke  godt  antage  nogen  myelitis,  da 
Patienten  i  det  Hele  har  befundet  sig  saa  vel. 

Det  Almindelige  er  destoværre  at  Døden  indtræffer 
efter  en  Fractur  af  columna,  enten  igjennem  en  myelitis 
eller  igjennem  Paralyser  med  de  deraf  følgende  Complica- 
tioner,  decubitus,  Urinretention  etc.  Nogle  Chirurger,  især 
af  Astley  Coopers  Skole  have  raadet  til  ved  disse  Fracturer, 
naar  der  vare  Tilfælde  som  kunde  hidrøre  fra  atFragmina 
læderede  medulla,  af  foretage  Trepanation,  men  det  har 
aldrig  fundet  synderlig  Indgang  i  Praxis.  —  Derimod  har 
den  nyere  Tid  flere  heldige  Tilfælde  at  opvise,  efterat  man 
har  benyttet  den  for  Fracturer  i  det  Hele  passenJ-e  Bs- 
handling,  nemlig  at  immobilisere,  men  den  er  paa  Grund 
af  Stedet  vanskelig  at  udføre  og  den  er  egentligt  først 
lykkedes,  da  man  af  de  franske  Chirurger  (Bonnet)  har 
lært  at  tye  til  den  dobbelte  Gouttiere,  som  omfatter  :hele 

truncus  saavelsom  Under extremiteterne.  Fordelen  er  ikke 
biot  at  Ryggen  holdes  i  Ko,  men  især  at  den  forebygger 
decubitus  og  tillader  let  Afgang  af  Urin  og  Excrementer 
uden  at  man  behøver  at  deplacere  Patienten.  —  Desuagtet 
^bliver  dog  Fracturen  af  vertebræ  altid  en  farlig  Sygdom  og 
De  have  vist  hørt  at  efter  den  gamle  Angivelse  pleier  Døden 
at  indtræde  efter  et  Par  Dage,  naar  den  er  i  pars  cervicalis, 
efter  et  Par  Uger,  naar  den  er  i  pars  dorsalis,  og  efter  et 
Par  Maaneder,  naar  den  er  i  pars  lumbalis. 

M.  H. 

Det  var  oj  Fracturerne  af  vertebræ,  jeg  i  denne  Time 
vilde  tale  til  Dem  om,  men  jeg  troer  alligevel  at  burde  ved 
denne  Leilighed  fremstille  Dem  en  Patient,  som  har  en 
Lidelse  i  columna,  der  efter  min  Mening  ikke  er  en  Frac- 
tur.  Jeg  sagde  Dem  jo  at  Fracturer  og  Luxationer  i 
denne  Deel  af  Legemet  stode  meget  nær  ved  hinanden ; 
de  kunne  ofte  ikke  engang  skjelnes  fra  hinanden  og  findes 
vistnok  jevnligt  samtidig.  Desuden  kan  jeg  sjeldent  komme 
til  at  vise  Dem  en  Patient  med  Luxation  af  vertebræ 
(hviket  jeg  antager  er  tilstede  hos  denne  Mand)  fordi 
Døden  pleier  at  indtræde  saa  hurtigt.  —  De  see  altsaa  her 
Patienten;  det  er  en  ældre  Arbeidsmand  fra  Landet,  som 
for  14  Dage  siden  styrtede  ned  i  en  10  Alen  dyb  Brønd, 
hvorved  han  først  stødte  Hovedet  og  den  høire  Skulder 
imod  den  steensatte  Sidevæg  og  derefter  faldt  ned  paa 
Bunden,  som  i  eh  ringe  Høide  var  fyldt  med  Vand.  Han 
tabte  ikke  Bevidstheden  og  blev  hurtigt  trukket  op,  men 
bemærkede  da  at  Hovedet  sad  skjævt.  Strax  efter  Faldet 
havde  han  endeel  Smerter,  hvilke  dog  nu  indskrænke  sig 

til  høire  Underextremitet,  paa  hvilken  vi  dog  hverken  op- 
dage noget  vnlnus  eller  Fractur  eller  Lnxation.  See  vi  nu 
paa  Patienten  saa  bemærke  vi  at  han  holder  Hovedet  noget 
fremad  istedetf or  lige  op;  det  hælder  lidt  til  venstre,  medens 
Hagen  er  dreiet  til  høire.  Herved  ledes  man  til  at  tænke 
paa  en  mechanisk  Feil  i  regio  cervicalis  og  føle  vi  efter, 
opdage  vi  at  vi  lige  ovenover  5te  pr.  spinosns  komme  ind 
i  en  Fordybning;  udøve  vi  paa  dette  Sted  et  let  Tryk,  saa 
fremkaldes  der  voldsomme  neuralgiske  Smerter,  som  slet 
ikke  fremkomme  ved  Tryk  paa  noget  andet  Punct.  Han 
kan  rotere  Hovedet  frit,  bøie  det  over  til  venstre,  saavelsom 
bagtil  og  fortil  mod  Brystet  men  slet  ikke  til  høire,  thi  da 
komme  de  samme  Smerter,  ligesom  de  ogsaa  indfinde  sig, 
naar  man  passivt  vil  foretage  denne  Bevægelse. 

Smerterne  komme  jagende  som  et  Lyn,  udbrede  sig 
i  hele  høire  Overextremitet  med  en  saadan  Voldsomhed  at 
han  ikke  kan  angive  om  de  findes  paa  Indsiden  eller  paa 
Udsiden;  stærkest  synes  de  at  være  i  humerus.  Derimod 
ere  Extremitetens  Bevægelser  ikke  meget  indskrænkede 
eller  smertefulde. 

Diagnosen  er  vistnok  ikke  saa  ganske  let;  det  er  klart 
at  der  er  en  mechanisk  Forstyrielse  i  Skelettet  imellem 
occiput  og  vertebræ  dorsi,  men  hvori  denne  Forst^^rrelse 
bestaaer,  kunne  vi  maaskee  ikke  afgjøre  med  fuldstændig 
Sikkerhed. 

Man  kan  sige  at  her  er  en  Distorsion,  men  det  kan 
ikke  være  en  simpel  Distorsion,  thi  saa  vilde  Hoved  og 
Hals  va3re  kommet  tilbage  i  den  naturlige  StilliDg  især 
efter  14  Dages  Forløb ;  den  maa  derfor  vel  have  medført 
en  Fractur  eller  en  Luxation.    Begge  Dele  kunde  være 


230 


opstaaet  ved  Faldet,  men  hvis  her  var  en  Fractur,  var  den 
forbundet  med  Deviation  og  en  saadan  vilde  vist  have  for- 
aarsaget  en  Paralyse  ved  Læsion  af  medulla,  men  det  har 
her  ikke  været  tilstede,  ikke  engang  i  Begyndelsen.  En 
Fractur  vilde  vistnok  ogsaa  have  givet  en  Deel  Blodudtræd- 
ning, der  baade  kunde  have  trykket  paa  medulla  og  med- 
ført nogen  Svulst  udvendig  paa  Halsen,  men  en  saadan 
mangler  fuldstændigt  ligesaavel  som  ecchymotisk  Farvning. 
Hvad  nu  Luxation  af  vertebræ  angaaer,  saa  har  man 

1  ældre  Tid  benægtet  at  den  kunde  existere  uden  Fractur; 
det  er  først  i  de  sidste  hundrede  Aar  at  det  er  blevet  beviist, 
men  dog  er  det  kun  for  pars  cervicalis'  Vedkommende  at 
Dupnytren  har  leveret  sikkre  Exempler.  Hvert  af  disse 
vertebræ  fra  1ste  til  7de  har  man  fundet  luxeret  men  det 
største  Antal  Tilfælde  faldt  paa  de  mellemste,  hvor  jo  ogsaa 
Bevægeligheden  er  størst,  navnlig  4de  og  5te.  Ved  Luxa- 
tion tænke  vi  os  en  Deviation  fortil  og  betragte  det  ovenfor 
liggende  veretbra  som  luxeret  imod  det  nedenfor  liggende, 
hvilket  sidste  antages  at  blive  paa  sin  Plads  endskjøndt 
det  er  dette,  der  ved  at  prominere  i  Forhold  til  det  andet, 
giver  Deformiteten.  —  Det  Samme  finde  vi  jo  forøvrigt 
ogsaa  ved  andre  Luxationer,  f.  Ex.  ved  luxatio  humeri  er 
det  scapula,  der  danner  Fremstaaningen  og  Deformiteten,  end- 
skjøndt den  er  blevet  paa  sit  Sted.  —  Dernæst  antage  vi 

2  Former  af  luxatio  vertebræ,  en  unilateral  og  en  bilateral 
eftersom  kun  den  ene  Halvdeel,  eller  hele  Benet  er  rykket 
fortil;  det  følger  jo  naturligt  af  Articulationens  Beskaffenhed, 
idet  de  egentligt  articulerende  Dele,  nemlig  proc.  obliqui, 
ere  fordeelt  til  høire  og  til  venstre  Side,  saaat  den  ene  eller 
begge  disse  processus  kunne  luxere,  ligesom  vi  ogsaa  see 

det  ved  maxilla  inferior.  I  dette  Tilfælde  kunne  vi  kun 
tænke  paa  en  unilateral  Luxation,  da  en  bilateral  vilde 
bevirke  et  betydeligt  eller  endog  øieblikkeligt  dødeligt  Tryk 
paa  medulla;  dog  hedder  det  sig  at  man  skal  have  reddet 
Patienten  i  et  Par  Tilfælde  ved  Eeposition.  —  Ogsaa  ved 
en  unilateral  kan  Døden  indtræde  temmelig  hurtigt,  men 
her  kan  det  dog  bedre  tænkes  at  den  heelt  kunde  undgaaes 
fordi  canalis  spinalis  ikke  formindskes  saameget  i  sit  Lumen, 
og  Paralysen  ved  Tryk  kommer  maaskee  især  naar  der  for- 
uden Luxationen  af  proc.  obliquus  skeer  en  stærk  Flexion 
af  Halsen  fortil. 

Tænke  vi  os  nu  en  unilateral  Luxation  paa  eet  af  de 
midterste  vertebræ  colli  (paa  venstre  Side)  saa  kommer 
netop  Hagen  til  at  vise  til  høire  og  vi  faae  i  det  Hele  den 
aparte  Stilling  som  vor  Patient  har;  men  hvorledes  skulle 
vi  afgjøre,  hvilket  af  dem  er  det  luxerede?  Vi  saae  jo  at 
5te  proc.  spinosus  var  prominerende  saaat  Partiet  ovenover 
viste  sig  fordybet,  men  mon  det  er  et  sikkert  Tegn  paa  at 
4de  er  luxeret?  I  den  Henseende  ville  De  erindre  at  der 
findes  normalt  en  saadan  Bøining  af  columna  netop  paa 
dette  Sted,  at  altid  2den,  3die  og  4de  pr.  spinosus  skjule 
sig  mere,  og  at  Fordybningen  ovenfor  5te  pr.  spinosus 
altsaa  ikke  behøver  at  være  frembragt  ved  en  Luxation  af 
4de  vertebra.  Men  vi  have  andre  Tegn  som  vi  skulle  be- 
nytte ;  der  er  for  det  Første  Deviationen,  som  kan  sees  eller 
rettere  føles  i  pharynx;  den  forreste  Flade  af  de  øverste 
vertebræ  kan  nemlig  undersøges  med  Fingren  men  ialminde- 
lighed  vil  man  ikke  kunne  naae  længere  ned  end  til  3die 
og  ved  denne  Explorationsmethode  have  vi  ikke  kunnet 
opdage  nogen  Forskydning. 

Det  var  ogsaa  tænkeligt  at  man  paa  Siden  af  Halsen 
udvendigfra  kunde  føle  pr.  transversi,  og  bemærke  at  nogen 
af  dem  var  rykket  fortil,  hvilket  jo  maa  følge  sammen  med 
Deviationen  af  corpus  af  vertebra,  men  hos  vor  Patient 
danne  de  bløde  Dele  et  altfor  tykt  Lag  til  at  man  kan 
bestemme  Benenes  Plads. 

Vi  have  endelig  Functionsforstyrrelsen  tilbage,  ved 
Hjælp  af  hvilken  vi  kunne  komme  til  en  Diagnose;  ved  nu 
at  foretage  Bevægelser  af  Hovedet,  viser  det  sig  at  For- 
overbøiningen  foregaaer  uhindret,  altsaa  er  Articulationen 
imellem  occiput  og  atlas  uskadt  —  Rotationen  har  heller 
ikke  lidt,  altsaa  er  Forbindelsen  imellem  atlas  og  epistro- 
pheus  uskadt,  og  Luxationen  maa  ligge  nedenfor  2den 
vertebra.  —  Men  da  pr.  spinosi  af  5te,  6te  og  7de  føles 
paa  deres  Plads,  bliver  Diagnosen  altsaa  at  stille  imellem 
2den,  3die  og  4de  vertebra.  —  Det  er  vistnok  ikke  2det 
da  der  ikke  kunde  opdages  noget  Abnormt  i  pharynx,  der- 
imod kunde  det  være  enten  3die  eller  4de;  hvilken  af  dem 
vi  skulle  vælge  imellem,  kan  til  en  vis  Grad  afgjøres  ved 
de  Nervetilfælde,  som  han  lider  af,  nemlig  Neuralgierne 
der  indtræde  naar  man  enten  trykker  udvendigfra  ind 
imod  det  Sted,  der  svarer  til  de  midterste  pr.  obliqui 
sinistri  eller  man  prøver  paa  at  flectere  Hovedet  fortil  og 
til  høire.  Smerterne  maae  hidrøre  fra  at  man  derved  for- 
mindsker Lumen  af  foramen  intervertebrale  og  kommer  til 
at  comprimere  Nerven,  som  gaaer  derigjennem.  —  De  Dele, 
hvis  Nerver  her  lide  en  Compression,  ere  nu  høire  Over- 
extremitet  og  Omfanget  af  høire  Skulder,  det  maa  derfor 
være  en  Nerve-Beskadigelse  af  Noget  af  plexus  axillaris, 
men  ikke  af  plexus  cervicalis.  Hvis  3die  vertebra  colli  var 

luxeret  og  comprimerede  for.  intervertebrale,  vilde  Smerterne 
følge  med  4de  Cervicalnerve,  men  denne  gaaer  ikke  til 
plexus  axillaris  og  vilde  altsaa  ikke  give  Smerter  ud  i 
Haanden  ;•  derimod  danner  den  en  vigtig  Deel  af  n.  phre- 
nicus,  fra  hvis  Side  vi  kunde  vente  Symptomer,  Noget,  som 
har  manglet  fuldstændigt  her.  —  Efter  dette  Raisonnement 
komme  vi  altsaa  igjennem  Exclusion  til  at  antage  at  4de 
pr.  obliquus  sin.  er  luxeret  og  at  5te  Cervicalnerve,  der 
gaaer  til  plexus  brachialis  og  væsentlig  bidrager  til  Dan- 
nelsen af  de  Grene,  som  gaae  ud  til  Fingrene,  er  den  com- 
primerede Nerve.  —  Men  skjøndt  dette  er  den  sandsynlige 
Diagnose,  kunne  vi  dog  ikke  være  sikkre  paa  at  der  ikke 
ogsaa  kunde  være  en  Fractur;  derved  bliver  Sygdommen 
vel  ikke  meget  forskjellig  i  sit  Væsen  fra  en  reen  Luxation,. 
men  hvad  Behandlingen  angaaer,  har  det  Meget  at  sige  — 
forudsat  at  vi  tænke  paa  en  Reposition.  —  Grunden  til  at 
man  forsøger  en  saadan  Behandling,  er  ialmindelighrd  pres- 
serende Omstændigheder,  f.  Ex.  farlige  Paralyser,  men  vi 
maae  betragte  Operationen  som  et  ultimum  refugium,  der 
vistnok  i  nogle  faa  Tilfælde  er  lykkedes,  men  ogsaa  under- 
tiden har  fremkaldt  øieblikkelig  Død.  —  For  en  Deel  Aar 
siden  har  jeg  seet  det  skee  her  paa  Hospitalet,  idet  Prof. 
Stein  prøvede  paa  at  reponere  en  Luxation  i  vertebræ  colli 
og  især  er  det  farligt  hvor  der  kunde  være  Fractur,  idet 
et  løst  Fragmen  under  Repositionen  kunde  trykkes  ned  i 
canalis  spinalis  og  saare  medulla.  —  Her  er  Patientens 
Befindende  altfor  godt  til  at  jeg  turde  riskere  Repositions- 
forsøg  og  naar  Beendelene  have  fæstet  sig  i  deres  nye 
Stilling  vil  han  rimeligviis  faae  Lindring  for  sine  Neuralgier, 
hvilke  vistnok  ville  ophøre,  naar  det  luxerede  vertebra  ikke 

længere  er  saa  bevægeligt  at  det  kan  udøve  Tryk  paa 
Nerven  i  foramen  intervertebrale. 


Fractura  cranii  &  cart.  thyroideæ. 

M.  H. 

At  aabne  Fracturer  af  Craniet  kunne  paavirkes  heldigt 
af  den  antiseptiske  Behandling,  vilde  man  a  priori  kunne 
formode,  men  da  vi  for  Øieblikket  have  practiske  Beviser 
derfor  hos  nogle  af  vore  Patienter,  vil  jeg  idag  fremstille 
disse  for  Dem. 

Denne  lille  Pige,  som  er  6 — 7  Aar  gammel,  faldt  for 
3  Uger  siden  ned  fra  en  3die  Sal,  hvorved  hun  paadrog 
sig  en  Fractur  af  os  occipitis  med  et  vulnus  af  ca.  4''  Længde. 
Saaret  gik  lidt  skraat  ovenfra  nedad,  og  gabede  næsten  en 
Tomme,  saaat  man  med  Lethed  kunde  føre  Fingren  ind  til 
Fracturen  og  undersøge  den.  Den  Deel  deraf,  der  saaledes 
-'*ar  tilgjængelig,  gik  paatværs  af  Saaret  og  viste  sig  som 
en  gabende  Sprække,  hvis  ene  Rand  laae  et  Stykke  dybere 
end  den  anden.  Det  var  altsaa  en  Fractur  med  Deviation 
og  da  Deviationen  ikke  kan  finde  Sted  ved  en  simpel  solutio 
continui  af  Benet,  men  forudsætter  en  større  Mobilitet, 
maatte  der  være  mere  udbredt'^  Fractureringer  end  den, 
der  føltes  i  Saaret.  Patienten  var  uden  Bevidsthed  da  hun 
kom  herind;  hun  var  meget  agiteret,  udstødte  høie  Skrig 
og  kastede  sig  bestandig  omkring  i  Sengen,  hviket  tydede 
paa  en  Irritationstilstand  af  cerebrum,  rimeligviis  foraar- 
saget  ved  det  deprimerede  Fragmen. 

I  den  første  Tid  vedligeholdt  denne  Tilstand  sig  ufor- 
andret med  fuldstændig  Bevidstløshed,  Uro,  Skrig,  hurtig 
Puls  (120)  men  lidt  efter  lidt  tabte  Tilfældene  sig,  saaat 
hun  nu,  som  De  see,  er  saa  rask  at  hun  kan  gaae  oppe. 
Der  har  ikke  været  anvendt  anden  Behandling  end  en  meget 
omhyggelig  Antiseptik,  idet  Saaret  strax  vadskedes  med  en 
satureret  Opløsning  af  acid.  carbolicum  og  forbandtes  paa 
sædvanlig  Maade;  i  de  forløbne  3  Uger  er  Forbindingen 
endog  kun  skiftet  5  Gange. 

Hos  denne  Patient  troer  jeg  sikkert  at  det  er  vor 
antiseptiske  Behandling,  som  har  reddet  hendes  Liv;  thi 
ellers  vilde  hun  vist  ikke  have  undgaaet  en  suppurativ 
encephalitis,  idet  Luften  jo  igjennem  den  gabende  Fractur 
havde  directe  Adgang  til  det  læderede  Sted  af  cerebrum. 
Naar  nemlig  Døden  indtræder  ved  en  fractura  cranii,  saa 
er  det  enten  som  Følge  af  de  intense  primære  Cerebral- 
læsioner, eller  paa  Grund  af  en  secundær  Suppuration 
(meningitis  eller  encephalitis)  som  hyppigst  opstaaer  derved 
at  der  ved  Luftens  Adgang  til  en  aaben  Fractur  indtræder 
en  suppurativ  Proces,  der  først  er  ossøs  og  senere  bliver 
cerebral;  men  her  kunne  vi  ligesom  ved  complicerede  Frac- 
tnrer  paa  andre  Steder  af  Legenet  forhindre  den  suppu- 
rative  o  stitis  ved  Hjælp  af  Antiseptikken  og  saaledes  af- 
værge de  livsfarlige  Tilfælde. 

Ved  Indlæggelsen  var  Patienten  saa  daarlig  at  hun 
endog  antoges  for  at  være  moribund  og  der  var  Spørgs- 
maal  om,  hvorvidt  man  skulde  foretage  Noget  ved  Saaret 
eller  om  ikke  enhver  Behandling  vilde  være  unyttig;  nu 
see  De  at  hun  gaaer  tilsyneladende  rask  omkring,  og  jeg 
vil  aftage  Forbindingen  for  at  vise  Dem  Læsionsstedet. 

De  ville  lægge  Mærke  til  at  Saaret  har  trukket  sig 
godt  sammen;  i  begge  Vinklerne  er  clet  heelt  lægt  saaat 
Længden  nu  kun  udgjør  omtrent  172  Tomme,  i  Midten  gabe 
Randene  endnu  noget,  men  Afstanden  imellem  dem  er  ud- 
^Idt  med  Granulationer,  som  aldeles  dække  det  fracturerede 
Parti.  Hendes  fuldstændige  Helbredelse  er  vistnok  kun  et 
Tidsspørgsmaal. 

Vi  kunne  forøvrigt  ogsaa  have  aabne  Fracturer  af 
Craniet  uden  at  vi  see  noget  ydre  Saar;  det  træffes  saa- 
ledes  ofte  ved  de  Fracturer  af  basis  cranii,  som  gaae 
igjennem  fossa  cranii  media  og  spalte  os  temporum  i  sin 
pars  petrosa.  Da  der  i  Almindelighed  samtidig  skeer  en 
Ruptur  af  membrana  tympani,  finde  vi  i  disse  Tilfælde  en 
rigelig  Blødning  ud  af  meatus  auditorius,  og  vi  diagnosticere 
endog  Fracturens  Sæde  af  denne  Blødning.  —  Blodet,  som 
flyder  i  stor  Mængde  ud  af  Øret,  kan  jo  næppe  komme  fra 
Læsionen  af  mb.  tympani,  men  maa  antages  at  skrive  sig 
fra  cavum  tympani,  i  hvis  ossøse  Vægge  der  er  opstaaet 
en  solutio  continui  o :  en  Fractur  af  pars  petrosa.  Hvis 
Hæmorrhagien  fra  denne  kan  vise  sig  udvendig  igjennem 
meatus  auditorius.  saa  er  det  altsaa  en  aaben  Fractur  og 
af  den  samme  Vei,  af  hvilken  Blodet  kan  flyde  ud,  kan 
Luften  trænge  ind,  saaat  der  er  Fare  for  en  ossøs  og  en 
cerebral  Suppuration.  Derfor  skal  man  ogsaa  behandle  en 
saadan  Læsion  paa  samme  Maade  som  andre  aabne  Frac- 
turer O:  udskylle  meatus  audit,  med  Carbolvand  og  anlægge 
en  antiseptisk  Forbinding  udenpaa  Øret:  man  har  da  idet- 
mindste  anvendt  en  aldeles  rationel  Behandling  og  selv  om 

denne  Forsigtighed  i  et  givet  Tilfælde  kunde  være  overflødig, 
saa  er  den  ikke  til  nogensomhelst  Skade  for  den  Syge. 

Naar  jeg  nu  har  henledet  Deres  Opmærksomhed  paa 
Blødninger  fra  Øret  som  et  Tegn  paa  fr.  cranii,  har  jeg 
ikke  dermed  meent  at  enhver  Blødning  fra  Øret  skulde 
angive  en  Fractur  igjennem  pars  petrosa,  ligesaalidt  som 
De  maae  troe  at  Øret  er'  den  eneste  Udvei  for  det  Blod, 
som  hidrører  fra  Craniets  Fracturer;  det  kan  baade  ud- 
tømmes i  Næsen  og  i  fauces  efterat  den  mucøse  Membran, 
som  beklæder  disse  Huulheder,  er  rumperet  —  forudsat  at 
Fracturen  findes  paa  basis  i  den  forreste  Deel  af  Craniet. 
—  Men  den  Patient  som  jeg  nu  skal  vise  Dem,  har  en 
Læsion  der  er  væsentlig  forskjellig  fra  det,  man  ellers  for- 
staaer  ved  en  fractura  cranii  og  da  De  næppe  ville  finde 
den  omtalt  i  nogen  chirurgisk  Haandbog,  vil  jeg  ikke  und- 
lade at  benytte  Leiligheden  til  at  beskrive  den  lidt  nøiere. 
Det  er  en  gammel  Kone  (ca.  60  Aar)  som  kom  herind  for  8 
Dage  siden  efter  at  hun  kort  i  Forveien  var  „kjørt  over"  ; 
ved  at  spørge  hende  ud  erfarede  man  imidlertid  at  hun 
kun  var  revet  omkuld  af  en  Vogn  og  faldet  paa  Gaden, 
uden  at  hverken  Hjulene  eller  Hestene  havde  tilføiet 
hende  nogen  Skade.  Hun  havde  betydelig  Smerte  ved 
høire  Øre  og  Blødning  derfra,  men  aldeles  ingen  Cere- 
braltilfælde, og  ved  nærmere  at  undersøge  den  smertefulde 
Region  fandt  man  at  Ømheden  egentlig  ikke  havde  sit 
Sæde  i  Øret,  men  foran  tragus,  og  at  den  svarede  temmelig 
bestemt  til  Articulationen  mellem  os  temporum  og  Maxillen. 

De  see  nu  at  hun  ømmer  sig  stærkt  ved  Tryk  paa 
dette  Sted  saavelsom  ved  Maxillens  Bevægelser,  der  ere  i 

den  Grad  hindrede  at  man  næsten  kunde  formode  en  Fractur 
af  max.  inferior.  Men  en  saadan  har  ikke  kunnet  opdages 
selv  ved  gjentagne  Undersøgelser;  at  der  ikke  er  nogen 
Fractur  af  den  midterste  Deel  af  dette  Been,  kan  man  let 
afgjøre,  da  Maxillen  her  er  saa  let  tilgjængelig  for  Explo- 
ration  baade  udvendigfra  og  indefra  Munden,  men  det  skulde 
ogsaa  snarest  være  en  Fractur  af  proc.  condyloideus.  Imid- 
lertid finder  man  denne  ligesaavel  intact  som  den  øvrige 
Deel  af  Benet,  idet  man  temmelig  godt  kan  prøve  dens 
Forhold,  naar  man  applicerer  Fingren  foran  tragus  og  saa 
lader  Patienten  aabne  Munden,  hvorved  proc.  condyloideus 
som  bekjendt  glider  fortil  ned  under  tuberculum  articulare. 

Derimod  er  der  et  Symptom,  som  jeg  vilde  lægge  særlig 
Vægt  paa,  og  det  er  et  lille  vulnus  contusum,  som  De  see 
paa  Hagen,  lidt  til  venstre  for  Midtlinien,  hidrørende  fra 
at  Patienten  ved  Faldet  netop  er  stødt  imod  Steenbroen 
med  dette  Parti.  Ved  at  sætte  dette  vulnus  i  Forbindelse 
med  Smerten  oppe  foran  Øret  og  med  Blødningen  troer 
jeg  at  man  kan  komme  til  den  rette  Diagnose.  De  vide 
at  pars  petrosa  har  4  Flader ,  to  som  vende  ind  imod 
cavum  cranii,  en  underste  og  endelig  een  som  vender  mere 
fortil  og  udad,  nemlig  den  facies  articularis  som  ligger 
henimod  processus  condyloideus  og  som  danner  den  forreste, 
nederste  Deel  af  meatus  auditorius. 

Det  Slag,  som  nu  denne  Patient  ved  Faldet  fik  paa 
Hagen  har  igjennem  maxilla  inferior  forplantet  sig  op  til 
den  omtalte,  temmelig  tynde  Beenlamel  af  pars  petrosa  og 
har  fractureret  den,  hvorved  baade  Blødningen  ud  igjennem 
meatus  auditorius  og  Smerten  ved  Bevægelserne  af  proc. 
condyloideus  finde  deres  Forklaring.  DaSaaret  har  sit  Sæde 

paa  Hagen  paa  venstre  Side  af  linea  media,  maatte  Stødet 
gaae  igjennem  høire  artic.  temporo — maxillaris. 

Det  er  vistnok  en  meget  sjelden  Fractur,  imidlertid 
har  jeg  dog  fundet  en  Beretning  om  to  ganske  lignende 
Læsioner  af  en  fransk  Læge  Sonrier  (fra  Leiren  ved  Cha- 
lons  i  1869).  I  begge  disse  Tilfælde  var  det  Cavallerister 
som  ved  at  falde  af  Hesten  og  komme  til  at  støde  Hagen 
mod  Jorden  havde  paadraget  sig  en  saadan  Fractur  af 
facies  artic.  ossis  temporum. 

Hvad  Behandlingen  angaaer,  saa  vil  den  blot  være 
exspectativ;  Blødningen  ophørte  saa  snart  at  den  lille 
Ruptur,  der  har  været  inde  i  meatus  audit.,  sandsynligviis 
hurtigt  er  agglutineret.  Patienten  kan  rigtignok  endnu 
ikke  taale  at  bevæge  Maxillen,  men  jeg  antager  at  Smerterne 
vilde  svinde  af  sig  selv  og  at  hun  inden  kort  Tid  vil  være 
fuldstændigt  helbredet. 

Da  os  temporum  jo  regnes  til  Craniet  og  da  Læsionen 
efter  min  Mening  gaaer  igjennem  det  nævnte  Beens  pars 
petrosa,  kunne  vi  sige  at  Patienten  har  ikke  blot  en  frac- 
tura  cranii,  men  endog  en  fr.  baseos  cranii,  men  Prognosen 
er  rigtignok  heelt  forskjellig  fra  den  der  ellers  stilles  ved 
ved  en  fractur  af  basis,  idet  den  ossøse  Affection  her 
aldeles  ikke  kommer  i  nogen  Berøring  med  cerebrum. 

Vi  ville  til  Slutning  blot  dvæle  nogle  Øieblikke  ved 
denne  Patient,  som  for  3  Dage  siden  indlagdes  paa  Afde- 
lingen og  som  rimeligviis  lider  af  en  meget  sjelden  Fractur. 
Han  indbragtes  kort  efter  at  han  havde  faaet  et  Slag  af 
en  Hest,  idet  denne  slog  bag  ud  og  med  den  ene  Bagskoe 
ramte  ham  paa  Forfladen  af  Halsen.    Der  var  ingen  Ecchy- 

moser,  intet  udvendigt  vulnus,  i  det  Hele  ingen  ydre  Contu- 
sionssymptomer,  men  ved  Tryk  paa  cart.  thyroidea  ømmede 
han  sig  stærkt.  Strax  efter  Slaget  fik  han  en  Hæmoptyse, 
men  den  har  dog  næppe  været  meget  betydelig;  den  var 
•ialtfald  kun  ringe  dengang  han  kom  herind  og  den  standsede 
snart  spontant,  derimod  var  der  endeel  Emphysem,  som 
dannede  en  tydelig,  crepiterende  Svulst  langs  med  Forløbet 
af  larynx  og'  trachea.  Han  fik  i  de  første  2  Dage  af  og 
til  asthmalignende  Anfald,  der  vistnok  vare  temmelig  kort- 
varige, men  medførte  megen  Oppression  og  Ængstelse  saa 
længe  som  de  stode  paa.  Idag  er  der  hverken  Emphysem 
at  opdage  eller  nogensomhelst  Respirationsbesværlighed, 
men  han  er  blevet  meget  hæs  og  klager  over  Vanskelighed 
ved  Deglutitionen. 

Jeg  antager  at  her  er  en  Fractur  af  larynx.  De  vide, 
m.  H.,  at  Fracturer  kunne  findes  i  det  cartilaginøse  Væv, 
rigtignok  meget  sjeldent  i  Sammenligning  med  Fracturerne 
i  det  ossøse  Væv,  men  man  har  dog  samlet  omtrent  70 
Tilfælde  af  saadanne  Læsioner  i  larynx,  man  har  ligeledes 
iagttaget  dem  i  trachea,  men  her  ere  de  endnu  sjeldnere. 
Endelig  finder  man,  som  bekjendt,  undertiden  Fractur  af 
cartil.  costarum.  —  Man  har  tidligere  meent  at  Vævet 
maatte  være  sygeligt  forandret,  være  ossificeret,  for  at  kunne 
rumpere,  men  det  er  ingenlunde  nødvendigt;  hos  vor  Pa- 
tient som  er  en  ung  Mand  paa  20  Aar  kunde  man  ialtfald 
ikke  vente  en  saadan  pathologisk  Tilstand.  Hvad  nu  sær- 
ligt larynx  angaaer,  da  kan  saavel  cart.  thyroidea  som  cart. 
cricoidea  fracturere  og  man  har  iagttaget  at  det  baade  kan 
skee  ved  et  Tryk  bagtil  imod  vertebræ  og  ved  en  Sammen- 
presning fra  Siderne  som  ved  Strangulation;  det  Sidste 

skulde  da  være  det  Hyppigste,  men  lier  maa  man  formode 
at  Slaget  har  ramt  paa  Forfladen  af  Halsen  og  det  ømmeste 
Sted  svarer  omtrent  til  pomum  Adami,  —  Hæmoptysen 
tyder  paa  en  Aabning  i  den  mucøse  Membran  indad  imod 
Luftveiene,  Emphysemet  tyder  paa  en  Aabning  fra  Luft- 
veiene  udad  til  det  subcutane  Cellevæv;  altsaa  ledes  vi  til 
at  antage  en  Ruptur  igjennem  det  Rør,  som  larynx  danner, 
enten  nu  Rupturen  er  gaaet  igjennem  een  af  cartilagines 
eller  igjennem  de  membranøse  Forbindelser  imellem  disse. 
Snarest  vil  jeg  her  formode  en  Fractur  af  cart.  thyroidea 
endskjøndt  jeg  selv  ved  gjentagen  og  nøiagtig  Undersøgelse, 
ikke  har  kunnet  føle  Fracturen,  men  da  denne  undertiden 
bestaaer  i  en  simpel  Fissur  (longitudinel ,  oblique  eller 
S  formet)  saa  finder  man  ikke  altid  Mobilitet  eller  Crepita- 
tion.  —  Hæsheden,  som  endnu  er  meget  fremtrædende, 
ligesom  ogsaa  de  stærke  Anfald  af  Dyspnøe  som  fandt 
Sted  i  Begyndelsen,  pege  hen  til  en  Forstyrrelse  ved  glottis, 
og  derfor  kunne  vi  ogsaa  have  Grund  til  at  formode  at 
Fracturen  har  sit  Sæde  i  dens  Nærhed,  følgelig  i  cart. 
thyroidea. 

Patienten  har  det  forresten  nu  ret  godt  men  vi  bør 
dog  ikke  glemme  at  Erfaringen  taler  for  at  være  lidt  for- 
sigtig med  at  stille  Prognosen,  thi  Fracturerne  af  larynx 
vise  en  stor  Mortalitet  (næsten  Vs)-  Døden  indtræder  ofte 
meget  pludseligt,  deels  i  Læsionsøieblikket,  deels  efter  nogle 
Timer  eller  nogle  Dage,  i  Almindelighed  som  Følge  af 
Suffocation,  enten  nu  denne  er  bevirket  ved  Deviation  af 
et  Fragmen  eller  af  Oedem  eller  af  Emphysem  eller  endelig 
en  spasmus  glottidis. 

16 

Her  er  for  Tiden  slet  ingen  faretruende  Tilfælde,  men 
vi  ville  dog  iagttage  Patienten  nøie  i  de  næste  Dage ;  nogen 
egentlig  Behandling  er  der  ikke  at  instituere,  men  han  hør 
holdes  rolig  og  hvis  der  skulde  indtræde  Hindring  for  Re- 
*spirationen  ville  vi  strax  skride  til  Tracheotomi. 


5.   Fr.  pelvis  &  humeri. 

M.  H. 

Naar  vi  i  Chirurgien  heskjæftige  os  med  Fracturer,. 
tænke  vi  ialmindelighed  paa  Fracturer  af  Extremiteterne 
og  navnlig  af  de  lange  Been,  da  disse  fracturere  hyppigere 
end  andre.  Fracturerne  paa  Hovedet  fremhyde  visse  Eien- 
dommeligheder,  hvorfor  vi  for  det  Meste  afhandle  dem  sær- 
skilt, og  vi  have  allerede  i  en  foregaaende  Time  hetragtet 
fr.  cranii  med. særligt  Hensyn  til  de  cerebrale  Complicationer. 
—  Hvad  Fracturerne  paa  truncus  angaaer,  da  ere  de  i 
det  Hele  de  sjældneste,  rigtignok  med  Undtagelse  af  fr. 
costæ  og  claviculæ,  hvilke  jo  forholde  sig  som  Extremiteternes 
lange  Been.  Da  vi  nu  allerede  have  talt  om  Læsionerne 
af  columna,  vilde  det  ligge  nær  at  heskjæftige  os  med  fr. 
pelvis,  hvortil  der  er  saameget  mere  Anledning,  som  vi 
iforgaars  fik  samtidig  2  Tilfælde  af  den  Art  ind  i  Hospi- 
talet. Der  indkom  nemlig  paa  eengang  5  Patienter,  som 
Alle  vare  kommet  til  Skade  derved  at  et  Stillads  hvorpaa 
de  arbeidede,  styrtede  sammen.  Vi  fik  derved  5  fract.  ra  lii 
een  luxatio  rad^i,  een  luxatio  humeri  og  endehg  de  to  fr. 

pelvis,  som  vi  nu  skulle  omtale.  Fracturerne  paa  deuLe 
Deel  af  Legemet  ere  ikke  altid  lette  at  diagnosticere,  da 
der  ofte  mangler  Mobilitet  og  Strepitus;  Grunden  dertil  er 
let  at  indsee,  da  pelvis  danner  en  fast,  ossøs  Ring  saaat 
der  godt  kan  opstaae  et  Brud  eet  eller  andet  Sted  i  den, 
uden  at  dog  Fracturfladerne  kunne  bevæges  imod  hinanden; 
de  enkelte  Been  i  Ringen  ere  jo  saa  nøie  forenede  ind- 
byrdes at  der  under  normale  Forbold  ikke  foregaaer  nogen 
Bevægelse  imellem  dem  og  Virkningen  bliver  den  samme, 
som  hvis  de  havde  været  forenede  ved  Suturer  i  Analogi 
med  Craniets  Been.  For  at  der  ved  fr.  pelvis  skal  kunne 
constateres  abnorm  Mobilitet  maa  det  enten  være  at  en 
fremstaaende  Beendeel  er  afbrækket  fra  den  hele  Ring, 
f.  Ex.  spina  ilei  ant.  &  superior,  eller  at  Ringen  er  sønder- 
brudt paa  2  Steder.  Hos  den  ene  af  disse  Patienter  (de 
arbeidede  Alle  som  Skibstømrere  paa  Holmen)  har  jeg  an- 
taget en  Fractur  i  ramus  horizontalis  ossis  pubis;  der 
er  nemlig  et  bestemt  Sted  her,  som  er  overordentligt 
ømt  ved  Berøring,  medens  Integumenterne  ere  aldeles 
uskadte  og  kunne  løftes  op  i  en  Fold  uden  at  det  smerter 
ham  det  Allermindste.  Rigtignok  opdages  hverken  Strepitus 
eller  abnorm  Mobilitet,  men  ved  at  føle  meget  nøie  efter 
paa  det  ømme  Punct  faaer  man  en  Fornemmelse  af  en 
lille  Ujevnhed,  en  lidt  prominerende  Beenkant,  som  vist- 
nok beroer  paa  at  det  ene  Fragmen  er  skudt  noget  forbi 
det  andet,  men  det  holdes  vel  devieret  ved  smaa  Denta- 
tioner  i  Fracturfladerne,  thi  Prominentsen  kan  ikke  fjernes 
ved  Tryk.  —  Han  er  forøvrigt  fuldstændigt  vel,  der  er  ingen 
Læsion  af  de  indre  Organer  og  han  mener  selv  at  han 
godt  kunde  gaae  oppe,  —  Naturligviis  vil  jeg  dog  holde 

liam  en  Tid  rolig  i  Sengen,  men  jeg  antager  forresten  at 
Fracturen  vii  hele  temmelig  hurtigt  og  uden  at  medføre 
videre  Ulemper  for  ham  i  Fremtiden. 

Den  anden  Patient  har  en  Fractur  af  en  ganske  anden 
beskaffenhed  nemlig  en  saakaldet  dohbelt  vertical  fr.  pelvis ; 
det  er  en  Betegnelse,  som  Malgaigne  har  indført  og  han 
har  tillige  gjort  opmærksom  paa  at  den  forholdsviis  ikke  er 
saa  meget  sjelden  og  at  der  er  noget  Typisk  ved  den,  som 
gjør  at  man  ret  vel  kan  diagnosticere  den.  Den  kan  op- 
staae  ved  et  Fald  paa  Siden  af  pelvis  eller  paa  os  sacrum, 
undertiden  ved  at  falde  ned  paa  tuber  ischii,  undertiden 
ved  en  Sammenklemning  af  pelvis  f.  Ex.  ved  Overkjørsel, 
men  det  Eiendommelige  for  den  er  at  der  findes  2  solu- 
tiones  continui,  nemlig  een  lidt  foran  acetahulum,  en  anden 
bagved  denne,  saaat  det  Stykke  hvori  acetahulum  findes, 
løsnes  fra  den  ossøse  Eing  og  endog  kan  føles  som  et 
mobilt  Fragmen.  —  En  Læsion,  som  staaer  denne  meget  nær, 
bestaaer  i  at  der  foruden  en  Fractur  foran  acetahulum 
findes  en  Adskillelse  længere  bagtil,  men  den  er  ikke  ossøs 
og  gaaer  ikke  igjennem  os  ilei,  derimod  har  symphysis 
sacro-iliaca  givet  efter;  at  skielne  mellem  disse  2  patholo- 
giske  Tilstande,  er  ikke  altid  let,  idet  Partiet  bag  aceta- 
hulum jo  er  bedækket  af  et  saa  tykt  Lag  af  Muskler  at 
man  ikke  bestemt  kan  føle,  hvor  Adskillelsen  er,  desuden 
vanskeliggjøres  det  ofte  ved  betydelig  Blodudtrædning,  saa- 
ledes  som  Tilfældet  netop  er  hos  vor  Patient.  laltfald  er 
der  en  meget  betydelig  Ømhed  saavel  bagved,  som  foran 
acetahulum;  ved  Midten  af  ramus  horizontalis  ossis  pubis 
faaer  man  en  svag  ossøs  Strepitus,  men  han  er  i  det  Hele 
altfor  smertefuld  til  at  jeg  har  villet  foretage  nogen  nøiagtig 

Undersøgelse.  At  Kingen  af  pelvis  maa  være  sønderbrudt 
fremgaaer  forøvrigt  deraf  at  man  ved  at  fatte  om  spina 
ilei  anter-super.  og  forsøge  at  trække  den  ud  fra  den  anden 
eller  ved  at  trykke  den  ind  imod  den  anden,  fremkalder 
heftig  Smerte  paa  de  to  nævnte  ømme  Steder. 

Derimod  mangler  her  den  Deviation  og  Mobilitet,  som 
undertiden  findes  ved  den  dobbelte  verticale  Fractur  og 
som  kunde  bevirke  at  den  forvexledes  med  en  fr.  colli 
femoris.  Det  løsnede  Parti  af  den  ossøse  Ring  hænger 
nemlig  sammen  med  femur  og  kan  ofte  bevæges  sammen 
med  dette,  saaledes  at  de  samlede  forskydes  opad  og 
kunne  give  Anledning  til  en  tilsyneladende  Forkortning  af 
Extremiteten ;  naar  man  da  trækker  paa  Foden  kan  man 
atter  faae  Forkortningen  til  at  svinde  og  maaskee  tillige 
føle  en  tydelig  Strepitus.  —  Patienten  har  desuden  i  disse 
Tilfælde  Smerter  i  Nærheden  af  acetabulnm  og  han  klager 
sig  stærkt  ved  at  abducere  femur  fordi  det  løsnede  Been- 
stykke  bevæges  derved.  Endelig  ømmer  han  sig  maaskee 
meget,  naar  han  vil  forsøge  paa  at  rejse  sig  overende,  fordi 
derved  ligeledes  bevirkes  en  Forskydning  af  Fragmina. 

Men  der  findes  dog  ogsaa  Tegn,  som  angive  at  Frac- 
turen  ikke  har  sit  Sæde  i  collum  femoris;  man  kan  ial- 
mindelighed  føle  caput  femoris,  som  ligger  paa  sin  normale 
Plads  i  acetabulnm  og  som  kan  roteres  i  en  vis  Udstræk- 
ning uden  at  foraarsage  store  Smerter;  trochanter  føles 
ogsaa  ret  tydeligt  og  man  finder  at  den  ikke  har  forandret 
sit  Forbold  til  spina  ilei  (Undersøgelsen  af  Bryant's  Triangel). 
Altsaa  kan  man  vistnok  ved  en  omhyggelig  Examination 
skjelne  imellem  de  to  Fracturer  og  her  er  i  alt  Fald 
Diagnosen  imellem  dem  ikke  synderlig  vanskelig,  da  jo 

Forkortningen,  som  især  kunde  vildlede  os,  ikke  er  tilstede, 
fordi  det  løsnede  Fragmen  ikke  er  meget  mobilt.  —  Jeg 
skulde  endnu  bemærke  at  her  heller  ikke  er  nogen  Hæma- 
turi,  hvilket  ikke  saa  ganske  sjeldent  findes  ved  Fracturerne 
pelvis.  Prognosen  er  forøvrigt  temmelig  tvivlsom,  da 
han  endnu  er  meget  medtaget  af  Læsionen,  men  der  er  dog 
for  Øieblikket  ikke  heller  noget  bestemt  faretruende  Symp- 
tom,  saaat  vi  nok  tør  haabe  paa  en  Helbredelse.  —  Hvad 
Behandlingen  af  selve  Fracturen  angaaer,  da  have  vi  natur- 
ligviis  kun  den  Indication  at  holde  Patienten  i  Ro;  der  er 
ingen  Deviation,  altsaa  have  vi  ikke  nogen  Reposition  at 
udføre  og  der  er  heller  ikke  nogen  Anledning  til  at  an- 
lægge nogensomhelst  særlig  Bandage.  Derimod  har  jeg 
anvendt  en  Behandling,  som  maaskee  Mange  af  den  nuvæ- 
rende Generation  aldrig  have  havt  Leilighed  til  at  see, 
nemlig  en  Venæsection.  —  Han  havde  nemlig  en  betydelig 
Oppression,  var  i  høi  Grad  congestioneret,  med  en  meget 
fuld  Puls  og  havde  strax  efter  Faldet  havt  lidt  Hæmopyse. 
Stethoscopien  viste  dog  ikke  nogen  bestemt  Pulmonalaffec- 
tion  og  han  var  en  sund,  robust  Mand.  —  Vistnok  hører 
det  til  Nutidens  Anskuelse  at  fordømme  Venæsectioner  og 
jeg  erindrer  endog  at  have  hørt  en  medicinsk  Professor  i 
Udlandet  erklære  det  for  en  Forbrydelse  at  a årelade,  da 
„et  Menneske  aldrig  kunde  have  formeget  Blod".  —  Men 
jeg  har  saavel  hos  denne  Patient  som  ofte  tidligere,  seet 
saa  bestemt  Lindring  af  en  Venæsection  at  jeg  ikke  be- 
tænker mig  paa  at  udføre  en  saadan  „Forbrydelse"  og  jeg 
troer  endog  dristigt  at  kunne  paastaae,  at  denne  Behand- 
ling ingenlunde  er  saa  farlig  som  Nogle  have  villet  erklære 
den  for  at  være.  —  Man  er  vistnok  i  det  Hele  altfor  til- 

"bøielig  for  Øieblikket  til  at  ville  forkaste  Alt,  hvad  der  er 
overleveret  fra  Fortiden  og  navnlig  at  ville  erstatte  de  tid- 
ligere mere  virksomme  Behandlinger  ved:  „nil".  —  Det  er 
ialtfald  det  Nemmeste,  men  jeg  kan  ikke  nægte  at  jeg  be- 
tragter det  som  en  Tilbagegang  af  Lægekunsten,  naar  man 
nutildags  lægger  uhyre  Vægt  paa  pathologisk  Anatomi  og 
Microscopi  (post  mortern)  og  paa  Sygdommens  Diagnose 
(ante  mortem)  men  er  aldeles  ligegyldig  ved  Therapien; 
det  forekommer  mig  næsten  som  om  man  blot  havde  Inter- 
esse for  at  Patienten  skulde  døe,  saaat  Diagnosen  kunde 
constateres  paa  Sectionsbordet,  medens  Lægens  Opgave 
netop  skulde  være  at  undgaae  Sectionen. 

Jeg  sagde  Dem,  m.  H.,  i  Begyndelsen  af  denne  Time 
at  vi  i  den  systematiske  Chirurgi  fandt  Fracturer  beskrevne 
paa  en  saadan  Maade,  at  Forfatterne  havde  havt  Extremi- 
teternes  Fracturer  for  Øie  og  navnlig  Fracturer  paa  de 
Afdelinger  af  Legemet,  hvor  der  fandtes  et  enkelt  langt 
Been,  saaledes  som  kumerus  eller  femur.  —  Jeg  vil  derfor 
'kke  her  fremstille  Dem  en  almindelig  Fractur  af  humerus, 
hvis  Symptomer,  Deviationer,  Forløb  o.  s.  v.  De  ville  finde 
beskrevet  meget  omhyggeligt,  hvilken  chirurgisk  Haandbog 
De  end  ville  tage  for  Dem.  Men  jeg  har  idag  en  Patient 
at  vise  Dem,  som  har  havt  en  fractura  humeri  og  som 
nu  lider  af  en  sjelden  Følgesygdom  efter  denne  Læsion. 
De  see  her  denne  Mand,  det  er  en  sund  og  kraftig  ældre 
Person,  som  for  2V2  Maaned  siden  fik  en  Fractur  omtrent 
paa  Midten  af  venstre  humerus ;  Fructurstedet  er  tydeligt 
nok  at  føle,  idet.  der  endnu  er  endeel  Callussvulst  derom- 
kring, men  forøvrigt  maae  vi  sige  at  den  er  helet  ret  godt. 

idet  den  ringe  Forkortning,  som  er  tilstede  og  som  beroer 
paa  en  Deviation,  der  ikke  kunde  hæves  fuldstændigt,  ikke 
vilde  kunne  medføre  nogen  stor  Indskrænkning  i  Delens 
Function.  Men  Patienten  kan  kun  foretage  meget  ubetyde- 
lige eller  saagodtsom  ingen  Bevægelser  af  Extremiteten, 
idet  han  knap  kan  røre  Haanden  og  Fingrene  og  næsten 
ikke  kan  løfte  Delen  iveiret.  Da  denne  Functionsforstyrrelse 
først  er  iagttaget  efter  at  Stivelsebandagen  er  aftaget  og 
da  han  tidligere  har  havt  ligesaa  fri  Bevægelse  af  denne 
som  af  den  anden  Overextremitet,  maa  det  vistnok  staae 

1  Forbindelse  med  hans  Fractur.  —  Det  er  en  dagligdags 
Erfaring  at  en  Patient  med  en  fractura  cruris  i  lang  Tid 
efter  at  den  er  definitivt  fast  ikke  kan  støtte  synderligt  paa 
Foden,  at  han  klager  over  en  Mangel  paa  Kraft,  som  gjør 
at  han  er  bange  for  at  træde  til,  og  over  at  Foden  svulmer 
op,  saasnart  han  forsøger  paa  at  gaae,  men  ved  Fracturer 
af  humerus,  pleier  Functionsforstyrrelsen  ikke  at  være  saa 
stærk  eller  at  holde  sig  saalænge.  —  laltfald  kan  man  have 

2  Forklaringer  af  disse  Forstyrrelser,  saaledes  at  de  enten 
afhænge  af  Sygdommen  selv  eller  af  den  Behandling,  man 
har  anvendt.  Mange  paastaae  at  f.  Ex.  Stivelsebandager 
medføre  en  langvarigere  Hindring  for  fri  Bevægelse  af  den 
fracturerede  Deel,  og  de  angive  forskjellige  theoretiske 
Grunde  derfor;  de  sige  saaledes  at  Stivelsebandager,  naar 
de  som  hertillands,  anlægges  kort  efter  Læsionen,  hindre 
den  congestive  Svulst  som  skal  danne  sig  omkring  Fractur- 
stedet  og  derved  den  normale  Callusproces ;  de  sige  ogsaa 
at  Compressionen  af  Bandagen  foraarsager  en  stærk  Atrophi 
af  alle  Musklerne,  endvidere  at  en  langvarig  Indeslutning 
af  en  Deel  hvorved  Luft  og  Lys  holdes  borte  fra  den,  bevirker 

en  mangelfuld  Ernæring  og  deraf  følgende  Svaghed,  en  saa- 
kaldet  „local  Scorbut"  (Malgaigne).  Det  er  endog  blevet 
sagt  at  Behandlingen  med  Stivelsebandage  kunde  disponere 
til  Pseudarthroser.  —  ?unctionsforstyrrelserne  kunne  der- 
næst ogsaa  være  uafhængige  af  Behandlingen  og  hidrøre  fra 
selve  Sygdommen,  idet  der  ved  Læsionen  er  opstaaet  en 
pathologisk  Tilstand  i  Delens  Circulationssystem  eller  dens 
Nervesystem  i.  e.  en  Paralyse ;  begge  Dele  ere  dog  sjeldne 
ved  Fracturer  og  Paralyser  findes  næsten  aldrig  undtagen 
ved  Lidelser  af  Centralnervesystemet,  hvilket  De  ville  erindre 
at  vi  have  omtalt  ved  fr.  cranii  &  vertebræ.  De  enkelte 
Nerver,  som  man  har  seet  paralyserede  ved  Fracturer,  ere 
saaledes  n.  facialis  ved  Fractur  i  os  temporum,  n.  dentalis 
inferiør  ved  Fractur  af  maxilla  inf. ;  endelig  n.  radialis  ved 
fract.  humeri,  og  i  disse  Tilfælde  kan  man  da  tænke  sig 
at  Fracturen  har  bevirket  en  Compression  af  Nerven  eller 
en  Distension  (Dilaceration)  af  den.  Vi  maae  ogsaa  erindre 
at  en  Paralyse  kan  opstaae  alene  ved  Contusion,  uafhængig 
af  om  der  er  Fractur  eller  ikke,  saaledes  som  man  har 
iagttaget  det  ved  n.  axillaris  (musculus  deltoideus).  —  At 
den  manglende  Function  kan  være  begrundet  i  en  Pseudar- 
throse,  ville  vi  her  ikke  opholde  os  ved,  da  som  sagt  Frac- 
turen er  fast.  —  Men  det  kunde  altsaa  være  en  Para- 
lyse af  n.  radialis,  der  jo  snoer  sig  omkring  humerus  i 
Nærheden  af  Fracturstedet  og  derfor  maa  kunne  være  ud- 
sat for  at  læderes;  man  har  endog  skjelnet  im.ellem  en 
Læsion  af  hele  Nervestammen  og  af  den  ene  af  dens  Grene. 
Lider  selve  Stammen,  kunne  Extensorerne  være  paralyserede 
saavel  paa  humerus  som  længere  nede;  lider  derimod  kun 
den  ene  Green,  ville  Musklerne  nedenfor  art.  cubiti  para- 

lyseres  i  større  eller  mindre  Udstrækning,  f.  Ex.  ved  Læsion 
af  r.  externus  alle  Extensorerne  paa  antibracliium  med  Und- 
tagelse af  m.  ext.  carpi  radialis  longus,   der  forsynes  af 
Nerven,  førend  den  har  deelt  sig.  *Der  kan  dog  lier  ikke 
censtateres  nogen  bestemt  Paralyse  af  nogen  Nervegreen. 
Mon  vi  da  have  en  Circiilationsforstyrrelse?  den  er  rigtignok 
meget  sjelden,  men  er  dog  iagttaget  ved  Fracturer,  især 
ved  fractura  cruris,  som  man  har  seet  give  Anledning  til 
Forstyrrelse  af  Venecirculationen.  Paa  samme  Maade  kunde 
vi  maaskee  her  have  en  Obliteration  af  Venerne  (rimeligviis 
brachialis)  bevirket  ved  Fracturen ;  der  er  nemlig  meget 
svuldne  Vener  og  en  betydelig  spændt,  rødblaa  pastøs  In- 
filtration af  hele  Delen  fra  Fracturstedet  nedefter,  hvilket 
tyder  paa  en  Standsning  af  Blodet  paa  Grund  af  Coagula- 
tionen  høiere  oppe  i  Venerne.    De  subcutane  Vener  kunne 
vel  ikke  være  blevet  læderede  ved  Fracturen,  hvorimod  v. 
brachialis  netop  ved  sit  dybere  Leie  er  temmelig  udsat  og 
i  vort  Tilfælde  sikkert  har  foraarsaget  Oedemet.  Kommer 
man  ovenfor  Fracturstedet  er  der  intet  Oedem,  der  er  heller 
ikke  nogen  Paralyse  af  deltoideus,  men  det  er  blot  paa 
Grund  af  den  overordentlige  pastøse  Infiltration  at  Extremi- 
teten  er  saa  ubevægelig,  saa  stiv  og  saa  tung  at  den  slet 
ikke  kan  løftes.     Endskjøndt  altsaa  Fracturen  er  helet, 
kan  han  aldeles  ikke  foretage  Noget  med  Extremiteten  og 
jeg  troer  desværre  heller  ikke  at  vi  besidde  noget  Middel 
til  at  hæve  den  tilstedeværende  Complication.  Saalænge 
vi  ikke  kunne  faae  Venecirculationen  retableret,   vil  den 
pastøse  Svulst  næppe  svinde  og  hvorledes  skulde  vi  faae 
Coaglet  i  Venen  fjernet?   Rigtignok  vide   vi  at  naar  en 
Vene  er  tilstoppet,  kunne  andre  Vener  for  en  Deel  fungere 

istedetfor  den,  men  Tilstanden  er  aldeles  ikke  bedret  i 
fiere  Uger  og  jeg  betragter  Prognosen  som  temmelig  slet. 
Hverken  Compression  eller  Gnidninger  eller  passive  Bevæ- 
gelser eller  Badninger  synes  at  liave  den  mindste  Virkning 
til  det  Bedre ;  vi  kunne  maaskee  endnu  forsøge  Electricitet, 
men  jeg  har  heller  ikke  stor  -  Tillid  til  dette  Middel.  Kort 
sagt,  jeg  tvivler  meget  paa  at  han  nogensinde  vil  faae  rigtig 
Brug  af  denne  Extremitet. 


6.   Pseudarthrosis  humeri. 

M.  H.  ~ 

Jeg  viste  Dem  i  forrige  Time  en  gammel  fr.  humeri 
med  en  sjelden  Complication,  idag  skulle  vi  atter  see  en 
fr.  humeri,  men  Forholdet  er  her  aldeles  forskjelligt,  end- 
skjøndt  denne  Fractur  ogsaa  har  en  slet  Prognose, 
hvad  Helbredeligheden  angaaer.  —  Noget  af  det  Piinligste 
for  en  Læge  i  hans  Behandling  af  en  Fractur  er  at  der 
kommer  en  Pseudarthrose.  Paa  Hospitalerne  hele  jo  om- 
trent alle  Fracturer  —  meer  eller  mindre  godt  rigtignok  — 
og  naar  der  er  Tale  om  en  Pseudarthrose,  da  er  Patienten  i 
Reglen  behandlet  udenfor  Hospitalerne.  Vi  tænke  natur- 
iigviis  ikke  paa  saadanne  Fracturer  som  fr.  patellæ,  olecrani, 
colli  femoris  o.  s.  v.  ved  hvilke  den  ossøse  Callus  snarere 
er  en  Undtagelse,  men  paa  de  Fracturer,  som  i  Alminde- 
lighed blive  faste.  Den  Patient,  som  De  nu  see,  har  altsaa 
en  Pseudarthrose  af  venstre  humerus,  og  han  er  derfor 

kommet  over  til  os  fra  Fyen  i  Haab  om  at  blive  cureret. 
Det  er  en  Bondekarl,  omtrent  30  Aar  gammel,  som  for  3 
Fjerdingaar  siden  kom  til  Skade  idet  en  belæsset  Vogn 
kjørte  over  den  nævnte  Extremitet  saaledes  at  liumerus 
lilev  fuldstændig  knuust  paa  Grændsen  af  den  midterste  og 
nederste  Trediedeel;  tillige  var  der  en  betydelig  Knuusning 
af  de  omgivende  bløde  Dele.  Han  behandledes  flere  Uger 
igjennem  af  en  Læge  derovre,  laae  i  Begyndelsen  tilsengs, 
gik  senere  oppe,  men  efter  nogle  Maaneders  Forløb  var 
Fracturen  endnu  lige  mobil.  —  Der  anlagdes  da  nye  Skinner 
og  han  underkastedes  tillige  en  indvendig  Behandling  først 
med  ol.  jecinoris,  senere  med  phosphorsuur  Kalk,  men 
intet  af  disse  Midler  har  havt  nogen  gavnlig  Virkning. 

Lad  os  da  strax  undersøge  Tilstanden  i  den  fracturerede 
Deel.  De  see,  at  naar  den  hænger  ned,  „dingler"  den  frit 
til  alle  Sider  og  ved  disse  dinglende  Bevægelser  fremkommer 
tillige  en  tydelig  Prominens  af  de  fracturerede  Ender;  der 
er  altsaa  utvivlsomt  en  Pseudarthrose.  Føle  vi  nu  efter, 
opdage  vi  let  2  Fragmina,  som  ere  i  høi  Grad  mobile  imod 
hinanden  uden  nogen  ossøs  Strepitus  og  vi  finde  tillige  at 
det  øverste  Fragmen  vender  en  Spids,  der  dog  er  endeel 
afrundet,  nedad  og  udad;  det  nederste  Fragmen  har  ikke 
nogen  saadan  Spids,  men  viser  opad  med  en  afrundet 
Flade.  —  Efter  den  Form,  som  det  øverste  Fragmen  har, 
kunde  man  have  Grund  til  at  formode  at  Fracturen  havde 
været  oblique,  gaaende  i  Retning  nedad  og  udad,  men  da 
Formen  maaskee  kan  have  forandret  sig  ved  Absorption  af 
en  Deel  af  det  ossøse  Væv  i  den  lange  Tid  der  er  forløbet 
siden  Læsionen,  kan  man  ikke  afgjøre  det  med  Sikkerhed. 
Jeg  maa  dernæst  bede  Dem  bemærke  at  Fragmina  kunne 

forskydes  betydeligt  over  hinanden  i  Delens  Længderetning, 
endog  i  den  Grad  at  man  ved  Maaling  kan  paavise  en 
Tommes  Forkortning  af  humerus  naar  de  to  Beendele 
skydes  forbi  hinanden,  medens  Extremiteten  naar  man  lader 
den  hænge  ned  er  ligesaa  lang  som  den  sunde.  Det  er 
følgelig  en  meget  udtalt  Pseudarthrose. 

Men  endskjøndt  humerus  saaledes  mangler  sin  faste 
Støtte,  kan  Patienten  dog  foretage  endeel  Bevægelser  og 
har  endog  kunnet  udføre  visse  Arbeider,  idet  han  har  er- 
stattet den  manglende  indvendige  Fasthed  ved  en  Jerncapsel, 
som  han  har  faaet  forfærdiget  af  en  Landsbysmed  i  sit 
Hjem.  Den  bestaaer  af  2  Halvdele,  der  ere  forenede  med 
Hængsler  og  naar  den  lukkes  sammen,  omfatter  den  humerus 
i  hele  dens  Længde;  derved  har  han  opnaaet  at  han  kan 
bevæge  Haanden  og  Fingrene  til  forskjelligt  Brug,  men 
han  kan  slet  ikke  flectere  antibrachium.  Naar  han  vil  løfte 
den  i  Veiret,  see  De  at  han  maa  tage  den  sunde  Haand 
til  Hjælp;  det  er  ogsaa  tydeligt  nok  at  alle  Musklerne  paa 
humerus  er  i  høi  Grad  atrophiske,  hvilket  endog  viser  sig 
ved  en  Formindskelse  i  Volumen  af  over  en  Tomme. 

De  vide  nu,  m.  H.,  at  Pseudt  rthrose  er  en  almindelig, 
om  end  ikke  correct  Benævnelse  paa  ikke  helede  Fracturer. 
Nun-unio  vilde  være  et  langt  mere  passende  Navn,  da  det 
er  meget  sjeldent  at  der  findes  dannet  en  virkelig  Articula- 
tion.  Bruger  man  imidlertid  Benævnelsen  Pseudarthrose, 
saa  pleier  man  at  distingvere  imellem  forskjellige  Slags  og 
de  henføres  da  væsentligt  til  3  Former,  a)  hvor  der  — 
saaledes  som  her  — ■  slet  ikke  synes  at  være  noget  forbin- 
dende Medium  imellem  Enderne,  som  kan  sammenholde 
dem;  naturligviis  holdes  de  for  en  Deel  sammen  ved  de 

omgivende  bløde  Dele.  b)  bvor  der  er  kortere  eller  længere 
fibrøse  Strænge,  der  holde  Fracturfladerne  sammen  —  det 
er  det  Hyppigste,  c)  hvor  der  er  dannet  en  heel  ny  Arti- 
culation.  Men  der  gives  desuden  Tilfælde,  som  undertiden 
?re  kaldte  Pseudartbroser  og  som  dog  ikke  komme  ind 
under  disse  3  Tilstande;  derved  tænker  jeg  paa  Fracturer, 
som  ikke  ere  helede  endskjøndt  de  have  bestaaet  meget 
længere  end  den  Tid  der  i  Almindelighed  medgaaer  til  den 
calløse  Forening,  Fracturer  som  hele  „altfor  langsomt"; 
saadanne  finder  man  temmelig  ofte  paa  Hospitalet  og  be- 
nævner dem  bedst  med  Ordet  „retarderet  Heling".  Frag- 
mina  ligge  da  nogenlunde  i  Contact,  kunne  kun  bøies  lidt 
og  ofte  kun  i  een  Retning,  og  de  pleie  ofte  at  voxe  sammen 
naar  man  tilveiebringer  en  fuldstændig  Immobilisation  og 
naar  Patienten  i  det  Hele  sæ^ttes  under  gunstige  Forhold. 

—  Her  have  vi  derimod  en  virkelig  non-unio,  som  har 
været  i  V4  Aar  og  som  sikkert  ikke  vilde  forbedres  det 
Allermindste,  selv  om  vi  fortsatte  Immobiliseringen  i  nok 
saa  lang  Tid. 

Spørge  vi  nu  om  Aarsagerne  til  at  der  i  en  Fractur 
ikke  er  foregaaet  nogen  Heling,  da  kunne  vi  i  vore  chirur- 
giske  Haandbøger  finde  saadanne  anførte  i  en  meget  stor 
Mængde.  Det  er  temmelig  almindeligt  antaget  at  visse 
generelle  Sygdomme  kunne  bevirke  en  utilstrækkelig  eller 
mangelfuld  Callusdannelse ,  saaledes  baade  mange  acute 
(febrile)  Sygdomme  og  enkelte  chroniske  sygelige  Tilstande, 
navnlig  Scorbut,  Syphilis,  Cancer.  —  Men  hos  vor  Patient 
synes  der  ikke  at  være  nogensomhelst  almindelig  Lidelse. 

—  At  man  dernæst  hos  Fruentimmer  anfører  Graviditeten 

og  protraheret  Lactation  som  Aarsag,  er  naturligviis  uden 
nogensomhelst  Betyclciijg  i  nærværende  Tilfælde 

Det  Vigtigste  er  dog  Tilstanden  paa  selve  Fractiir- 
stedet;  saaledes  ville  De  finde  at  alle  Cliirurger  have  iagt- 
taget at  humerus  fortriusviis  er  Sædet  for  Pseudarthroser, 
idet  omtrent  en  Trediedeel  af  alle  Tilfælde  falder  paa  dette 
Been.  —  Det  Been  der  derefter  hyppigst  lider,  er  femur, 
som  jo  i  adskillige  Henseender  stiller-  sig  analogt  med 
humerus,  idet  det  er  et  enkelt  Been  og  ligger  omgivet  paa 
alle  Sider  af  tykke  bløde  Dele,  saaat  det  let  forskydes  og 
vanskeligt  fixeres  i  en  Bandage.  —  Man  har  ogsaa  villet 
paastaae  at  visse  Dele  af  corpus  humeri  vare  særligt  dis- 
ponerede til  denne  sygelige  Tilstand  og  det  skulde  da  staae 
i  et  bestemt  Forhold  til  Forløbet  af  a.  nutritia;  men  man 
kan  dog  ikke  sige  at  det  er  beviist.  — 

For  det  Andet  har  man  bemærket  at  Dispositionen  stiger 
ved  meget  oblique  Fracturer  og  det  er  jo  sikkert  nok  at 
man  langt  lettere  kan  fastholde  de  transverselle  Fracturer, 
saaat  deres  Flader  ligge  i  Contact  med  hinanden. 

For  det  Tredie  har  man  iagttaget  at  stærk  Knuusning 
af  de  bløde  og  haarde  Dele  med  betydelig  Blodudtrædnir^ 
var  et  virksomt  Moment  idet  den  normale  Callusdanneke 
derved  forstyrres. 

Det  var  vel  de  vigtigste  af  de  Aarsager,  som  man 
pleier  at  angive:  vi  have  nu  her  en  Fractur  af  humerus; 
vi  have  maaskee  en  oblique  Fractur;  endelig  have  vi 
vistnok  en  betydelig  Knuusning  og  Blodudtrædning  i  de 
bløde  Dele,  da  Læsionen  er  opstaaet  ved  en  Overkjørsel. 
—  Men  desuden  kan  Behandlingen  have  bidraget  til  Syg- 
dommen, da  Patienten  har  opholdt  sig  paa  Landet,  i  længere 

Afstand  fra  Lægen,  hvorfor  han  naturligviis  ikke  har  kunnet 
faae  det  nødvendige  Tilsyn  og  Fracturen  rimeligviis  ikke 
er  holdt  saa  fuldstændigt  i  Ro,  som  hvis  han  havde  været 
indlagt  i  et  Hospital,  hvor  man  daglig  kan  tilsee  den  an- 
fagte  Bandage. 

Det  vigtigste  Spørgsmaal  for  os  er  imidlertid:  hvad 
kunne  vi  bedst  gjøre  for  Patienten?  Man  kunde  maaskee 
sige  at  det  Kigtigs.te  vilde  være,  at  der  ikke  foretoges  noget 
Indgribende;  Sygdommen  truer  jo  aldeles  ikke  Livet,  medens 
den  chirurgiske  Behandling  af  den  muligviis  kunde  med- 
føre Fare  og  desuden  kan  man  hjælpe  en  Deel  paa  den 
ved  Bandager.  Men  det  har  han  jo  anvendt  i  lang  Tid, 
Bandagen  er  endog  meget  godt  gjort  og  dog  har  han  ikke 
faaet  saadan  Brug  af  Extremiteten  at  han  føler  sig  tilfreds- 
stillet derved.  Han  har  tvertimod  søgt  over  til  os  for  at 
faae  en  radical  Helbredelse  tilveiebragt ,  selv  om  den  er 
forbundet  med  nogen  Livsfare,  og  vi  have  da  ogsaa  Opera- 
tioner nok,  som  have  været  anbefalede  for  saadanne  Til- 
fælde, saaat  Vanskeligheden  for  os  snarest  vil  bestaae  i  at 
af  gjøre,  hvilken  af  de  mange  forskjellige  Behandlingsmaader 
vi  skulle  vælge. 

Det  som  man  i  Almindelighed  først  tænker  paa,  naar 
man  faaer  en  Pseudarthrose  under  Behandling,  er  om  mau 
ikke  kunde  opnaae  Noget  ved  at  hele  Extremiteten  holdes 
i  absolut  Ro;  havde  vi  en  Fractur,  der  kun  var  et  Par 
Maaneder  gammel,  hvor  man  i  det  Hele  endnu  kunde  tale 
om  en  „retarderet  Heling",  saa  kunde  man  anlægge  en 
inamovibel  Bandage,  maaskee  endog  støtte  den  ved  ubøie- 
lige  Træ-  eller  Jernskinner  og  i  mange  Tilfælde  vilde  man 
vel  efter  1 — 2  Maaneders  Forløb  faae  Fracturen  fast,  men 

•det  kan  der,  som  sagt,  ikke  være  Tale  om  her.  Beenfladerne 
føles  her  saa  afglattede  at  man  ikke  kan  vente  at  de  ville 
voxe  sammen.  Man  maa  nødvendigviis  have  Fragmina  sat 
i  en  anden  Tilstand  for  at  de  kunne  forene  sig  paany;  at 
frembringe  en  Heling  ved  at  gnide  dem  imod  hinanden, 
den  saakaldte  Celsus'  Methode,  vilde  vistnok  være  aldeles 
utilstrækkelig,  man  maatte  snarere  fremkalde  en  suppurativ 
Proces  paa  Fracturstedet.  Det  er  idetmindste  den  hyppigst 
anvendte  Behandling;  Naale,  Metaltraade,  Suturer  og  des- 
lige have  været  brugte  idet  man  derved  tilsigter  at  faae  en 
Granulationsproces  istand,  som  kunde  tilveiebringe  en 
Sammenvoxning  af  Fracturfladerne.  Setaceer  ere  først  til- 
raadede  af  Winsløv,  hvorfor  vi  ville  erindre  denne  Methode 
som  een,  der  skriver  sig  fra  en  dansk  Chirurg;  jeg  har 
seet  Nélaton  anvende  det  paa  en  Patient,  som  i  Julirevolu- 
tionen i  Paris  havde  faaet  en  fr.  humeri  ved  et  Skudsaar 
og  Patienten  blev  helbredet. 

Hvad  jeg  imidlertid  vilde  foretrække  i  dette  Tilfælde, 
det  er  Resection;  denne  Methode  hører  jo  ogsaa  til  de 
ældre,  idet  den  allerede  er  indført  for  100  Aar  siden  af 
White,  som  gjorde  en  Incision  hvorved  han  banede  sig  Vei 
ind  til  Benet  og  ved  at  bøie  Lemmet  stærkt,  bragte  han 
Fracturenderne  til  at  rage  frem  i  Aabningen,  saaat  han 
kunde  borttage  de  afglattede  Flader.  Kunde  man  ikke  faae 
Beenenderne  ud  af  Incisionen  saaledes  at  de  kunde  afsauges, 
har  man  tilraadet  at  knibe  dem  af  eller  cauterisere  dem; 
det  Væsentlige  er  at  vi  faae  borttaget  Saameget  at  der 
dannes  to  nye  Saarflader.  —  Efter  disse  Operationer  have 
vi  jo  en  „aaben  Fractur" ;  vi  have  for  det  Meste  temmelig 
glatte  Beenflader,  naar  man  (som  sædvanligt)  har  benyttet 

en  Sang  og  vi  maae  derfor  passe  godt  paa  at  vi  holde 
Fragmina  i  situs,  hvilket  enten  kan  skee  ved  Suturer  eller 
ved  at  immobilisere  saaledes  at  Articulationen  ovenfor  og 
nedenfor  blive  fixerede. 

Syme  udfører  Operationen  paa  følgende  Maade:  først 
anlægger  han  en  inamovibel  Bandage  omkring  hele  Extre- 
miteten,  saaat  alle  Articulationerne  derved  holdes  ubevæge- 
lige. Naar  den  er  blevet  fuldstændigt  tør,  klipper  han  den 
op  i  hele  Længden  og  tager  den  af;  nu  gjør  han  Resectionen 
paa  sædvanlig  Maade,  lader  saa  Delen  ligge  frit  i  8 — 14 
Dage  indtil  Suppurationen  omtrent  har  tabt  sig  og  først 
da  applicerer  han  paany  den  opskaarne  Stivelsebandage 
efterat  han  har  udskaaret  et  Stykke,  der  nøiagtigt  svarer 
til  det  suppurerende  Sted;  ved  at  holde  Resectionen  saa- 
ledes i  fuldstændig  Ro,  har  han  i  en  Mængde  Tilfælde,  selv 
uden  Suturer,  opnaaet  en  complet  ossøs  Callus.  Det  er 
ogsaa  den  Maade,  som  jeg  har  tæukt  mig  at  ville  behandle 
Patienten  paa,  og  De  ville  om  Lidt  faae  Operationen  at 
see.  Ved  Incisioner  paa  Extremiteterne  bestaaei  Faren 
navnlig  i  Læsion  af  vasa,  her  af  a.  brachialis,  altsaa  skulde 
der  ikke  være  nogen  Fare,  naar  vi  sørgede  for  at  undgaae 
at  coupere  den,  og  vi  vilde  da  kunne  skjære  ind  hvorsom- 
helst undtagen  ved  den  indvendige  Rand  af  biceps.  Men 
vi  skulde  dog  ogsaa  see  at  ,skaane  n.  radialis,  der  har  stor 
Betydning  for  Delens  Function,  og  den  er  ikke  saa  let  at 
undgaae,  da  den  tilligemed  a.  profunda  brachii  løber  om- 
kring Bagfladen  af  Benet  og  derved  kommer  til  at  krydse 
Incisionen,  som  i  Almindelighed  gjøres  ind  imod  den  bagerste 
og  udvendige  Side  af  humerus;  det  var  jo  vel  muligt  at 
den,  selv  om  vi  kom  til  at  overskjære  den,  kunde  voxe 

sammen  igjen,  men  vi  ville  dog  være  saa  forsigtige  som 
det  lader  sig  gjøre  for  at  dette  Uheld  ikke  skal  indtræffe. 

De  saae,  m.  H.,  at  Operationen  ikke  frembød  nogen- 
somhelst  Vanskelighed;  begge  Fragmina  bragtes  meget  let 
nd  af  Incisionen  og  afsaugedes  efterat  periostium  for  største 
Delen  var  løsnet,  hverken  n.  radialis  eller  nogen  større 
Arterie  viste  sig  i  Incisionen  og  vi  tør  vel  haabe  at  der 
med  Tiden  vil  komme  en  Sammenvoxning  af  Beenfladerne, 
saaat  Patienten  atter  kan  faae  Gavn  af  Extremiteten. 


7.   Fractura  condyli  interni  humeri. 

M.  H.  ~ 

Hvis  vi  ville  betragte  de  traumatiske  Læsioner  af  Ske- 
lettet med  Hensyn  til  de  forskjellige  Aldere,  overbevise  vi 
os  snart  om,  at  disse  have  en  stor  Betydning  som  dispo- 
nerende Moment,  saaiedes  at  visse  Læsioner,  der  ere  hyp- 
pige i  den  ene  Alder,  næsten  ikke  findes  i  den  anden,' 
Naar  vi  i  Anledning  af  den  lille  Patient,  som  De  her  see, 
ville  gjennemgaae  de  traumatiske  Læsioner  i  Beensystemet 
hos  Børn,  finde  vi  for  det  Første  at  Luxationer  er  temmelig 
sjeldne,  medens  Fracturer  snarere  høre  til  de  hyppigere 
Sygdomme.  Af  traumatiske  Luxationer  finde  vi  hos  Børn 
saagodtsom  kun  luxatio  cubiti.  Fracturer  kunde  derimod 
findes  paa  alle  Been,  men  fortrinsviis  paa  enkelte  Steder 
af  Legemet  og  hvad  der  især  her  vedkommer  os,  netop 
ikke  paa  de  Steder  hvor  de  ere  almindelige  hos  Voxne  og 

lios  Gamle.  Saaledes  findes  fr.  cruris,  colli  femoris,  colli 
humeri  og  andre,  der  ere  saa  hyppige  i  den  ældre  Alder, 
næsten  ikke  hos  Børn;  derimod  er  fr.  antihrachii  (især 
incompleta)  fr.  tibiæ,  fr.  corporis  femoris  (transversel)  meget 
almindelige.  Ligeledes  finder  man  hos  Børn  den  Varietet 
af  Fracturer,  som  benævnes  deductio  eller  solutio  epiphyseos 
og  det  er  endog  antaget  af  mange  Chirurger  at  naar  man 
hos  et  Barn  fandt  en  Fractur  i  Nærheden  af  en  Articula- 
tion,  var  den  frembragt  ved  en  Adskillelse  imellem  Epiphysen 
og  Diaphysen.  Saaledes  skulde  en  Fractur  af  den  nederste 
Extremitet  af  radius,  hvis  den  iagttoges  hos  et  Barn,  være 
en  solutio  epiphyseos;  denne  Paastand  er  dog  maaskee 
ikke  aldeles  correct,  en  'fr.  extrem.  inf  radii,  der  næsten 
er  den  hyppigste  Fractur  hos  Ældre,  er  for  det  Første 
temmelig  ualmindelig  hos  Børn,  dernæ^st  findes  den  hos 
disse  netop  snarere  relativt  høiere  oppe  end  hos  Gamle 
og  endelig  naar  den  virkelig  indtræffer  1  Høide  med  Epi- 
physelinien  kan  man  finde  at  et  lille  Stykke  af  Benet  er 
afbrækket  tilligemed.  —  Imidlertid  er  det  dog  sikkert  at 
en  ^'olutio  epiphyseos  kan  existere  uden  nogen  samtidig 
ossøs  Afrivning. 

Hos  vor  Patient  der  er  en  Dreng  paa  omtrent  7  Aar, 
have  vi  at  gjøre  med  en  traumatisk  Affection  i  Regionen 
af  art,  cubiti  og  derfor  ville  vi  holde  os  til  de  Læsioner, 
der  kunne  findes  hos  Børn  i  denne  Deel  af  Skelettet.  Han 
fortæller  at  han  havde  været  oppe  at  slaaes  med  een  af 
sine  Kammerater,  hvorved  han  faldt  og  paadrog  sig  sin 
nuværende  Lidelse ;  han  fik  Smerter  i  den  nævnte  Articula- 
tion,  der  er  meget  betydelig  Ømhed  ved  Tryk  og  ved  pas- 
sive Bevægelser;  der  er  ligeledes  en  ikke  ringe  Svulst  og 

som  Følge  deraf  ere  Contourerne  af  de  normale  Prominenser 
heelt  udvidskede.  Denne  Svulst,  som  viser  sig  i  hele  Om- 
fanget af  Articulationen  og  især  paa  dens  bagerste  Deel,  er 
frembragt  ved  Contusionen  og  hidrører  altsaa  vistnok  fra 
en  Blodudtrædning,  som  baade  kan  være  infiltreret  udenom 
og  være  ansamlet  inde  i  Capslen,  men  vi  skulle  tillige  for- 
sikkre  os  om  at  Læsionen  kun  har  frembragt  en  Contusion, 
om  den  ikke  muligviis  tillige  har  foraarsaget  en  Fractur 
eller  en  Luxation.  Jeg  sagde  Dem  jo  at  luxatio  cubiti 
netop  er  temmelig  hyppig  hos  Børn ;  den  er  da  saagodtsom 
altid  bagtil,  enten  lige  bagtil  eller  bagtil  med  en  ringe 
Forskydning  til  Siden  (udad  eller  indad).  At  her  ikke 
findes  nogen  saadan  Luxation  opdage  vi  deels  ved  at  Be- 
vægelserne ikke  er  nær  saa  indskrænkede,  som  de  vilde 
være,  hvis  antibrachium  var  luxeret,  deels  ved  at  der  ikke 
er  nogen  abnorm  Mobilitet  og  endelig  ved  at  den  charac- 
teristiske  Deformitet  mangler.  Hvis  vi  nemlig  havde  en 
Luxation  bagtil,  maatte  olecranon  træde  tydeligt  frem  i 
denne  Retning  og  den  maatte  samtidig  Dødvendigviis  have 
forandret  sin  Stilling  og  sit  Forhold  til  proc.  cubitalis 
humeri.  For  at  afgjøre  det  Spørgsmaal  have  vi  kun  at 
mærke  os  det  indbyrdes  Forhold  af  de  3  ossøse  Prominenser 
der  selv  ved  en  Luxation  med  betydelig  Svulst  altid  kunne 
føles,  nemlig  den  bagerste  Vinkel  af  olecranon,  og  de  2 
condyli  humeri.  Naar  Articulationen  er  flecteret  til  en  ret 
Vinkel  ligge  disse  3  Puncter  i  det  samme  verticale  Plan; 
er  Articulationen  heelt  extenderet  ligge  de  i  et  horizontalt 
Plan.  Dette  er  Tilfældet  hos  denne  lille  Patient,  følgelig 
er  der  ikke  nogen  luxatio  cubiti.  Man  har  forøvrigt  ogsaa 
antaget  at  der  hos  smaa  Børn  kunde  opstaae  en'  Subluxation 

af  radius  alene,  og  at  det  skulde  være  denne  Læsion  der 
gav  Anledning  til  den  Smerte  og  den  hindrede  Bevægelse 
af  antibrachium,  som  ofte  fremkommer  ved  den  Leilighed, 
at  man  løfter  et  Barn,  som  man  gaaer  med  og  holder  i 
Haanden,  saaledes  i  Veiret  som  f.  Ex.  ved  at  hjælpe  det 
til  at  springe  over  en  Rendesteen.  Det  er  ingenlunde 
sjeldent  at  der  paa  den  Maade  bevirkes  en  pludselig  Im- 
mobilisation  af  antibrachium  og  at  Barnet  skriger  ved  det 
mindste  Forsøg  paa  passiv  Bevægelse,  medens  Functions- 
forstyrrelsen  strax  forsvinder,  naar  man  foretager  en  kraftig 
Supination,  hvorved  man  ofte  samtidig  føler  ligesom  et 
Knæk;  men  det  er  aldeles  ikke  afgjort  at  der  har  været 
en  Subluxation  af  capitulum  radii,  som  ved  Supinations- 
Bevægelserne  er  blevet  reponeret.  Man  har  troet  at  kunne 
forklare  Tilfældet  ved  at  antage  at  tuberculum  radii  var 
„kommet  i  Klemme"  bagved  ulna,  Noget,  som  dog  af  ana- 
tomiske Grunde  synes  uforstaaeligt.  Andre  have  derimod 
meent  at  Læsionen  skulde  søges  ved  den  nederste  Ende  af 
radius,  saaledes  at  der  enten  var  en  Subluxation  imellem 
radius  og  capitulum  ulnæ  eller  en  Forskydning  af  den  lille 
cart.  triangularis  nedenfor  ulna.  Den  pathologiske  Anatomi 
af  denne  „Distorsion"  hos  Børn  er  endnu  uoplyst,  men 
ialtfald  er  der  ikke  noget  Saadant  tilstede  hos  vor  Patient, 
da  man  kan  sætte  sin  Finger  paa  capitulum  radii  og  føle 
den  rotere,  imens  man  temmelig  frit  foretager  Pronation 
og  Supination. 

Vi  skulle  da  see,  om  her  maaskee  er  en  Fractur;  en 
saadan  findes  ikke  sjeldent  hos  Børn  i  den  nederste  Deel 
af  humerus,  men  kan  være  af  meget  forskjellig  Art.  For 
det  Første  have  vi  den  transverselle  Fractur,  fr.  supra- 

condyloidea,  hvorved  hele  processus  cubitalis  afbrydes  og 
da  ahnindelig  devierer  bagtil,  idet  den  tilligemed  olecranon 
trækkes  bagtil  og  opad  af  triceps.  Den  ledsages  da  af 
Deformitet  og  abnorm  Mobilitet,  men  skjelner  sig  væsent- 
ligt fra  .en  luxatio  cubiti  derved  at  det  indbyrdes  Forhold 
imellem  olecranon  og  condyli  ikke  forandres ;  en  fr.  supra- 
condyloidea  kunne  vi  her  bestemt  udelukke.  Men  vi  finde 
ogsaa  Fracturer  af  condyli,  deels  alene  deels  i  Forbindelse 
med  den  foregaaende.  Saaledes  kan  'der  være  en  oblique 
Fractur,  der  løsner  enten  hele  eminentia  capitata  eller  hele 
trochlea  fra  den  øvrige  Deel  af  Benet.  Eller  hvis  Frac- 
turen  af  condyli  ledsager  en  fr.  supracondyloidea ,  skeer 
det  derved  at  der  fra  Midten  af  den  sidste  gaaer  en  per- 
pendiculær  Spaltning  ned  i  Articulationen,  saaledes  at  baade 
trochlea  og  eminentia  capitata  komme  til  at  danne  løse 
Fragmina,  og  man  kan  ved  at  bevæge  dem  imod  hinanden 
føle  Strepitus  og  Mobilitet.  Det  er  forresten  muligt  at 
denne  Fractur  bedst  opfattes  som  en  cuneiform  Fractur, 
hvorom  jeg  nærmere  skal  tale  til  Dem,  naar  vi  engang 
senere  have  Leilighed  til  at  iagttage  en  saakaldet  Vformet 
fractura  cruris.  —  Men  desuden  have  vi  en  extraarticulær 
Fractur  af  condylus  internus  (de  Franskes  épitrochlée)  der 
bestemt  maa  adskilles  fra  de  ovennævnte  „intracapsulære" 
Fracturer.  Denne  lille  Proces,  der  danner  den  tydelige 
Fremspringning  ved  den  indvendige  Side  af  art.  cubiti,  er 
forholdsviis  hyppigt  fractureret  hos  Børn  og  det  have  vi 
netop  hos  denne  lille  Dreng.  Naar  man  fatter  om  den  og 
forsøger  paa  at  skyde  den  fortil  og  bagtil  føler  man  at 
den  „gnubber  lidt"  imod  en  haard  Flade  og  naar  man  vil 
extendere  eller  flectere   antibrachium  fremkaldes  Smerte 

paa  Stedet,  idet  de  Muskler,  som  udspringe  her,  trække 
paa  den  lille  afbrækkede  Spids.  Men  da  den  ligger  udenfor 
Articulationen,  kan  den  fracturere  uden  at  medføre  nogen 
Blodansamling  inde  i  Capslen,  hvilket  derimod  altid  findes 
■ved  de  intraarticulære  Fracturer.  Den  lille  cond.  internus 
udvikles,  som  bekjendt,  temmelig  seent;  vi  have  7  Ossifica- 
tionspuncter  i  humerus,  hvilke  optræde  efter  hinanden,  først 
1  i  Diaphysen,  saa  1  i  caput,  derefter  1  i  tubercula  (majus 
og  minus)  omtrent  ved  2det  eller  3die  Aar,  endvidere  1  i 
eminentia  capitata  og  1  i  trochlea  —  imellem  3die  og  6te 
Aar  —  tilsidst  i  de  smaa  condyli,  men  her  angives  Ossifica- 
tionstiden  meget  forskjelligt.  Malgaigne  sætter  den  ved 
det  7de  Aar  for  cond.  int.,  Andre  angive  det  10de — 12te 
Aar  og  condylus  externus  ossificerer  ialmindelighed  noget 
senere.  Hele  humerus  skal  være  ossificeret  omtrent  ved 
det  tyvende  Aar. 

Naar  vi  altsaa  hos  Børn  finde  en  Løsning  af  denne 
cond.  internus,  kan  det  enten  være  en  virkelig  Fractur 
eller  blot  en  solutio  epiphyseos,  beroende  paa  om  Ossifica- 
tionen  er  tilendebragt  eller  ikke,  og  ofte  er  det  vistnok  det 
Sidste,  da  det  netop  er  smaa  Børn,  som  faae  denne  Læsion. 
Vor  Patient  er  saaledes  7  Aar  gammel. 

Diagnosen  bliver  da  contusio  cubiti,  hæmarthrus  & 
fractura  cond.  interni.  Vi  skulle  nu  gaae  over  til  Prog- 
nosen og  Behandlingen  idet  vi  altsaa  erindre  at  her  ere  2 
Sygdomme,  der  ere  opstaaede  paa  samme  Tid  men  ikke 
nødvendigt  følges  ad.  Hvad  Blodudtrædningen  angaaer,  da 
vil  den  vel  kunne  absorberes  og  dertil  ville  vi  anvende 
resolventia,  Compression,  ImmobiliseriDg.  —  Med  Hensyn 
til  Fracturen,  da  vilde  Indicationen  naturligviis  være  at 

faae  det  løsnede  Fragmen  til  at  voxe  fast  ved  ossøs  Callus, 
men  Erfaringen  har  lært  at  det  ikke  altid  lykkes.  En  saadan 
lille  Beenspids  kan  vanskeligt  holdes  fuldstændig  rolig  og  i 
situs,  hvilket  dog  er  fornødent  for  at  den  kan  hele  til; 
vistnok  er  Fragmen  saa  lille  at  det  kunde  synes  uden  Be- 
tydning for  Patienten,  om  det  helede  til  eller  ikke,  men 
man  har  ofte  seet  at  der  hliver  en  vis  Grad  af  Functions- 
forstyrrelse  tilbage,  maaskee  især  fordi  det  er  et  Insertions- 
punct  for  fleie  Muskler. 

Foreløbig  vil  det  vel  være  det  Kationelleste  at  holde 
Articulationen  fixeret  i  en  ret  Vinkel,  baade  for  at  holde 
Fracturen  i  Ro  og  for  at  hæve  den  tilstedeværende  Articu- 
lationslidelse,  der  ellers  maaskee  kunde  blive  til  en  slem 
traumatisk  Arthroitis  men  naar  det  udtraadte  Blod  er  blevet 
absorberet  og  naar  Ømheden  er  borte,  tør  vi  ikke  af  Hensyn 
til  Fracturen  vedblive  at  holde  Articulationen  immobiliseret 
for  ikke  at  udsætte  os  for  en  Stivhed,  som  vilde  genere 
Patienten  høilig  i  Fremtiden  og  som  netop  let  opstaaer  i 
en  ginglymus  naar  vi  ikke  i  rette  Tid  begynde  at  foretage 
passive  Bevægelser. 

Ved  Siden  af  denne  Patient  skal  jeg  nu  præsentere 
Dem  en  lille  Dreng,  der  indlagdas  paa  Afdelingen  igaar, 
idet  han  var  faldet  for  nogle  Dage  siden  og  derved  havde 
faaet  en  Contusion  paa  den  nederste  Deel  af  venstre  humerus, 
hvor  man  efter  den  tilstedeværende  Svulst  og  Ømhed  antog 
at  condylus  internus  var  fractureret.  Drengen  fortæller 
imidlertid  selv  at  han  rigtignok  stødte  sig  ved  Faldet,  men 
det  smertede  ham  kun  ubetydeligt  og  den  Ømhed,  der  nu 
lindes,  er  efter  hans  Sigende  kommet  til  senere.  laltfald 

er  åer  nu  en  Hævelse,  som  svarer  bestemt  til  Stedet  for 
cond.  internus,  den  er  øm,  noget  pastøs,  føles  som  en  In- 
filtration af  alle  Vævene  lige  fra  Huden  ind  til  Benet  og 
er  forbundet  med  endeel  Functionsforstyrrelse,  saaat  baade 
active  og  passive  Bevægelser  i  Articulationen  ere  meget 
indskrænkede.  Symptomerne  kunde  ganske  vist  passe  paa 
en  fractura  cond.  int.  men  ved  at  fatte  omkring  det  svulne 
Parti  kan  man  hverken  frembringe  abnorm  Mobilitet  eller 
Strepitus;  Undersøgelsen  af  de  articulerende  Beendele  viser 
at  disse  alle  ere  paa  deres  Plads  og  navnlig  er  der  det 
normale  Forhold  imellem  de  tre  Beenpuncter,  som  jeg 
nævnede  Dem  for  lidt  siden  ved  den  forrige  Patient.  — 
Men  hvad  er  da  vel  egentlig  den  Læsion,  for  hvilken  han 
er  blevet  optaget?  det  er  efter  min  Mening  slet  ikke  Xoget, 
som  hænger  sammen  med  Faldet  eller  i  det  Hele  med  nogen 
Contusion,  men  Patienten  er  blevet  opmærksom  paa  sin 
Sygdom  derved  at  han  netop  kom  til  at  støde  dette  Sted, 
dengang  han  faldt.  De  ville  desuden  ogsaa  selv  kunne  see, 
m.  H..  at  den  Svulst  der  findes  ved  venstre  cond.  internus 
er  rød.  glindsende  og  seer  mere  ud  som  en  Phlegmone  end 
som  en  Blodinfiltration;  vistnok  kan  en  Contusion  ved  be- 
tydelig Knuusning  af  Vævene  medføre  Inflammation  og 
Suppuration,  men  det  Phlegmonøse  kunde  ligesaavel  have 
en  anden  Oprindelse  og  Svulsten  har  her  netop  sit  Sæde 
paa  et  Sted,  hvor  vi  meget  almindeligt  finde  inflammatoriske 
Hævelser  omkring  glandula  cubitalis  eller  vasa  lymphatica 
i  Nierheden.  —  Det  første  Indtryk,  jeg  fik  ved  at  føle  paa 
den  nævnte  Svulst,  var  ogsaa,  at  Patienten  havde  en  ade- 
nitis  ved  den  indvendige  og  forreste  Side  af  cond.  internus; 
men  hvis  det  var  en  adenitis,  vilde  den  rimeligviis  være 

udgaaet  fra  en  lymphangitis,  der  kom  fra  Haanden  eller 
Fingrene.  Jeg  søgte  altsaa  efter  ude  paa  Fingrene  og  jeg 
fandt  let  en  Excoriation  paa  3die  Finger,  med  nogen  Ømhed 
og  Rødme  i  Omfanget,  men  dog  ikke  stærkere  end  at 
Patienten  slet  ikke  har  omtalt  den  eller  søgt  noget  Læge- 
raad  for  den.  laltfald  havde  han  ikke  lagt  den  mindste 
Vægt  paa  den  som  Aarsagsmoment  til  den  Hævelse,  der 
viste  sig  i  saa  lang  Afstand  derfra.  Det  er  som  hekjendt 
navnlig  Extensor siden  af  Fingrene  og  især  paa  Articula- 
tionerne  (de  saakaldte  „Knoer")  at  Excoriationer  give  An- 
ledning til  lymphangitis;  og  det  passer  ogsaa  fuldstændigt 
hos  denne  Patient,  idet  den  vædskende  Excoriation  findes 
paa  Dorsalsiden  imellem  første  og  anden  Phalanx.  Der  er 
ikke  for  Øieblikket  nogen  lymphangitis  paa  antibrachium, 
heller  ikke  langs  med  den  indvendige  Side  af  biceps,  men 
Axillærglandlerne  ere  lidt  ømme.  Der  er  dog  ingen  Infil- 
tration i  Omfanget  af  dem,  de  kunne  let  forskydes  i  Celle- 
vævet og  de  ville  derfor  vistnok  resolveres,  men  Svulsten 
omkring  cond.  "internus  vil  snarere  gaae  i  Suppuration, 
endskjøndt  Partiet  endnu  kun  er  pastøst  og  Fluctuationen 
hidtil  ikke  er  fundet  paa  noget  Punct. 

8.   Fractura  radli. 

M.  H. 

Den  Patient,  som  De  her  see,  er  en  gammel  Kone, 
omtrent  60  Aar  gammel,  som  iaftes  faldt  paa  Gaden  og 
paadrog  sig  en  Læsion,  som  De  meget  hyppigt  ville  faae 
Leilighed  til  at  see  i  Deres  senere  Praxis  og  hvis  Pathologi 
De  derfor  bør  være  vel  bekj endte  med.  Hun  har  nemlig 
en  „fractura  radii"  og  herved  forstaaer  man  jo  en  Fractur 
af  den  nederste  Extremitet  af  radius  omtrent  2  centm.  over 
Articulationen.  Faa  Fracturer  ere  saa  typiske  som  denne 
og  faa  have  været  saameget  miskj endte.  —  Forresten  blev 
hun  indlagt  her  i  Hospitalet  under  Diagnosen  fr.  antibrachii, 
idet  der  foruden  Fractur  en  af  radius  var  blevet  følt  Stre- 
pitus  ved  den  allernederste  Ende  af  ulna;  det  skeer  ganske 
sikkert  ofte  at  processus  styioidens  ulnæ  afrives  ved  en 
fr.  radii,  men  det  pleier  man  at  betragte  kun  som  en  Com- 
plication  og  ikke  som  en  Fractur  af  begge  Benene.  Fr. 
antibrachii  kaldes  Fracturen  kun,  naar  ulna  er  brækket  i 
Diaphysen. 

Fracturen  af- radius  betragtes  paa  mange  Hospitaler  i 
Udlandet  som  en  saa  ubetydelig  Læsion  at  Patienten  slet 
ikke  optages,  men  De  maae  ikke  troe  at  den  altid  er  saa 
ubetydelig  at  den  kan  undvære  hj^ppigt  Tilsyn;  tvertimod 
vil  en  slet  helet  Fractur  af  radius  meget  ofte  medføre  en 
saadan  Functinonsforstyrrelse  at  Vedkommende  aldrig  faaer 
nogen  rigtig  Brug  af  sin  Haand,  og  da  er  det  for  det  Meste 
Chirurgens  Skyld,  der  enten  ikke  har  erkjendt  Fracturen 
fra  Først  af  eller  ogsaa  har  behandlet  den  paa  en  forkeert 
Maade. 

I  England  kaldes  Fractiiren  af  den  nederste  Ende  af 
radius  almindeligt  Colles'  Fractur  efter  den  Mand  som  først 
i  dette  Land  har  givet  en  udtømmende  Beskrivelse  af  dens 
eiendommelige  Forhold.  I  Frankrig  giver  man  Dupuytren 
Æren  for  at  have  leveret  den  bedste  Fremstilling  af  den, 
og  vistnok  har  han  i  sine  Forelæsninger  givet  os  et  godt 
Billede  af  den,  men  for  en  stor  Deel  har  han  een  af  sine 
Elever,  Goyrand,  at  takke  for  de  Anskuelser,  som  han  frem- 
sætter i  det  nævnte  Værk.  Dnpuytren's  Beskrivelse  maa 
desuden  corrigeres  endeel,  idet  han  ikke  har  været  paa  det 
Eene  med  Deviationen  og  Penetrationen  af  Fragmina;  af 
hans  Efterfølgere  have  Nélaton,  Malgaigne  og  Voillemier 
især  beskjæftiget  sig  med  Sygdommens  Pathologi  og  end- 
skjøndt  deres  Betragtninger  af  den  ere  noget  afvigende 
indbyrdes,  indeholde  de  dog  alle  noget  Rigtigt.  Uover- 
eensstemmelserne  findes  især  med  Hensyn  til  Fracturens 
Retning  og  dens  Mechanisme. 

Lad  os  da  nu  først  tale  lidt  om  dens  Mechanisme,  i. 
e.  om  den  Maade  hvorpaa  den  opstaaer.  Da  nemlig  Er- 
faringen viser  at  Fracturen  næsten  const^nt  træffes  paa  et 
vist  Punct  af  Benet  og  frembringes  ved  at  falde  paa  Haanden, 
søger  man  at  forklare  sig  Forholdet  imellem  den  bestemte 
Aarsag  (Faldet)  og  den  bestemte  Virkning  (Fracturen). 
Nogle  ansee  den  da  for  en  almindelig  indirecte  Fractur, 
opstaaet  ved  at  den  øverste  og  den  nederste  Ende  af  Benet 
trykkes  sammen  og  nu  blister  det  paa  det  Punct,  der  mindst 
er  istand  til  at  gjøre  Modstand.  Andre  mene  at  Fractur- 
stedet  ogsaa  for  en  stor  Deel  betinges  af  de  bløde  Deles 
Forhold.  Vi  vide  nu  af  Anatomien  at  Ex'tensionen  (Flexion 
bagover)  i  hvilken  Stilling  Haanden  sædvanligt  staaer,  naar 

Fracturen  linder  Sted,  foregå  aer  baade  imellem  ossa  carpi 
og  især  i  Articulationen  mellem  antibrachium  og  carpus, 
men  hvad  den  sidste  Articulation  angaaer,  da  er  det  kun 
radius  foroven  og  os  naviculare  &  lunatum  forneden,  der 
spille  nogen  Kolle  derved,  idet  hverken  ulna  (foroven)  eller 
os  triquetrum  et  pisiforme  (forneden)  have  nogen  Betydning 
ved  denne  Bevægelse. 

Falder  Patienten  altsaa  paa  den  bagover  'bøiede  Haand, 
'^aaledes  at  Legemets  Vægt  kommer  til  at  hvile  paa  dens 
„Hæl"  (paa  Fransk  „talon")  i.  e.  eminentiæ  carpi  volares, 
saa  forplanter  Stødet  sig  op  igjennem  radius  og  dette  Been 
skulde  derved  fracturere  paa  sit  svageste  Parti,  hvilket 
antages  at  være  ca.  2  cm.  over  corpus.  Man  har  sagt  at 
dette  Punct  gav  efter  enten  fordi  det  svarede  til  den  største 
Convexitet  af  den  Bue  som  radius  danner  ovenfra  nedad, 
eller  fordi  det  skulde  være  svagest  der  hvor  den  spongiøse 
Deel  af  Benet  gik  over  i  den  compacte.  Nélaton  har  ogsaa 
søgt  at  bevise  det  ved  Experimenter ,  idet  •  han  paa  et 
Cadaver  exarticulerede  antibrachium,  afsaugede  olecranon 
saaleJes  at  radius  og  ulna  med  deres  øverste  Ender  kom 
til  at  ligge  i  samme  Niveau  og  nu  slog  paa  disse  med  en 
meget  tung  Kølle,  efterat  den  bagoverbøiede  Haand  var 
placeret  saaledes  imod  et  fast  Underlag  som  Forholdet  er 
hos  Levende,  naar  de  ved  at  falde  forover  gribe  for  sig 
med  Haanden.  Naar  han  da  kunde  mærke  at  Noget  brækkeda 
ved  Slaget,  undersøgte  han  ved  Dissection  den  nederste 
Deel  af  antibrachium  og  fandt  altid  at  radius  var  fractureret 
i  sin  nederste  Extremitet  paa  det  Sted,  hvor  man  paa 
Levende  træffer  en  fr.  radii,  men  han  fik  hverken  nogen 
Fractur  af  ulna  eller  nogen  Luxation  af  carpus.    Jeg  be- 

tvivler  ingenlunde  at  det  skeer  saaledes;  jeg  har  endog  selv 
seet  Nélaton  gjøre  disse  Experimenter,  men  det  beviser  dog 
Intet  med  Hensja  til  Mechanismen,  idet  Experimentet  slet 
ikke  siger  os,  hvorfor  Fracturen  af  radius  foregaaer  paa 
det  bestemte  Sted.  Derimod  forekommer  det  mig  at  være 
en  langt  mere  værdifuld  Oplysning,  som  Malgaigne  giver 
os  i  sin  Fremstilling  af  artic.  radio-carpea;  paa  dennes 
Volarside  er  der  nemlig  et  overordentligt  stærkt  Ligament, 
der  er  saa  fast  insereret  paa  den  nederste  Ende  af  radius, 
at  det  knap  kan  rives  af  ved  nogen  Vold.  Det  er  endog 
saa  tykt  at  det  har  en  lille  Flade  istedetfor  en  Kant  paa 
Benet  til  sin  Insertion,  og  det  beskyttes  fremdeles  ved  alle 
de  stærke  Tendines  af  Flexorerne.  Naar  da  Haauden  bøies 
bagover,  danne  baade  Flexorerne  og  det  stærke  Ligament 
en  saadan  Modstand,  at  der  ikke  kan  skee  nogen  Ruptur 
af  Articulationen  og  som  F^lge  deraf  heller  ikke  nogen 
Luxation,  men  Stramningen  af  Ligamentet  bliver  tilsidst 
saa  betydelig  at  det  brækker  Benet  over,  et  Stykke  over 
det  Sted,  hvor  Insertionen  er.  Fracturen  opstaaer  da  ved 
en  Afrivning,  paa  samme  Maade  som  vi  ved  forcerede 
Dreininger  af  Foden  kunne  finde  at  de  laterale  Ligamenter 
rive  malleoli  af,  og  Afrivningen  skeer  transverselt,  under- 
tiden lidt  oblique,  saaledes  at  det  nederste  Fragmen  om- 
trent kommer  til  at  svare  til  Epiphysen.  Hvad  der  ogsaa 
taler  for  at  Fracturen  opstaaer  ved  at  Benet  brækkes  bag- 
over er  at  Sønderrivningen  er  størst  paa  Volarsiden,  hvor 
man  endog  kan  see  en  Gabning  af  Fragmina,  medens  paa 
Dorsalsiden  periostium  tidt  er  heel  og  holder  dem  sammen. 

Naar   man   betragter   radius  nøie ,    saa   finder  man 
at  dens  underste  Flade  staaer  meget  skraat,  idet  Benets 

bagerste  Rand  rager  længere  ned  end  den  forreste,  og  den 
udvendige  Deel  (pr.  styloideus)  ligeledes  gaaer  betydeligt 
længere  nedad  end  den  indvendige  Eand.  Naar  nu  under 
Faldet  den  nederste  Extremitet  af  radius  er  brækket  af  fra 
den  øvrige  Deel  af  Benet  og  Trykket  af  os  naviculare 
og  lunatum  nedenfra  søger  at  skyde  det  nederste  Fragmen 
opefter,  saa  vil  dette  Tryk,  paa  Grund  af  den  skraa  Stil- 
ling af  Articulationsfladen  paa  radius,  gaae  mere  ud  over 
den  bagerste  og  den  udvendige  Rand  og  naar  da  det  øverste 
Fragmen,  som  er  af  mere  compact  og  baard  Substans,  skydes 
imod  det  underste,  der  er  svagere,  trænger  det  sig  ind  i 
det  spongiøse  V^æv  paa  Dorsal-  og  Radialsiden;  derved 
faae  vi  den  saakaldte  Penetration,  som  kan  være  meer  eller 
mindre  fast  og  som  medfører  en  saadan  Dreining  af  det 
underste  Fragmen  at  det  kommer  til  at  prominere  abnormt 
paa  Dorsal-  og  paa  Radialsiden;  det  giver  da  den  samme 
Deformitet,  som  bvis  Fracturens  Retning  havde  været  meget 
oblique  nedad  og  fortil  og  Fracturfladerne  vare  blevet  for- 
skudte over  hinanden.  Førend  man  var  blevet  ret  bekjendt 
med  Penetrationen,  meente  man  at  Deformiteten  hidrørte 
fra  at  det  nederste  Fragmen  af  radius  trykkedes  ind  i 
spatium  interrosseum  men  paa  det  Sted  hvor  Fracturen 
hyppigst  forekommer,  er  der  ikke  nogen  saadan  Afstand 
imellem  radius  og  ulna. 

Foruden  den  Prominens  der  frembringes  paa  Dorsal- 
siden  af  Fracturstedet,  findes  som  bekjendt  en  tilsvarende 
paa  Volarsiden,  og  den  antoges  tidligere  at  hidrøre  fra  at 
Fracturen  var  meget  oblique  og  at  det  øverste  Fragmen 
blev  forskudt  mod  Volarsiden,  medens  det  nederste  traadte 
frem  mod  Dorsalfladen  af  antibrachium.  Denne  Forklaring 

er  dog  ikke  rigtig,  thi  Vol  ar  svulsten,  der  viser  sig  som  en 
afrundet,  convex  Ophøining  beroer  egentligt  kun  paa  at  de 
bløde  Dele  skyde  sig  stærkt  frem,  naar  der  paa  Grund  af 
Fracturen  kommer  en  serosangvinolent  Infiltration  i  dem; 
især  træder  Infiltrationen  frem  i  det  laxe,  serøse  C  ollevæv 
omkring  Flexorerne  og  da  disse  nedenfor  Fracturstedet 
indsnævres  af  det  ueftergivende  lig.  carpi  volare,  viser 
Hævelsen  i  dem  sig  forholdsviis  større  der,  hvor  den  frit 
kan  udvikle  sig.  —  Naar  man  faaer  Leilighed  til  at  dissekere 
en  saadan  Fractur,  finder  man  paa  Yolarsiden  af  Fractur- 
stedet, at  radius,  som  normalt  er  concav  her,  nu  er  blevet 
plan  eller  maaskee  frembyder  en  meget  stump  Vinkel,  men 
ikke  noget  fremstaaende  Fragmen. 

Hvad  Diagnosen  angaaer  da  er  den  saa  let,  naar  vi 
finde  den  ovenomtalte  characteristiske  Deformitet,  at  vi  ikke 
behøve  noget  andet  Symptom  og  der  er  ialtfald  ingen 
Grund  til  at  foraarsage  Patienten  nogen  unødvendig  Smerte 
ved  at  føle  efter  strepitus;  men  fr.  radii  er  meget  hyppigt 
aldeles  uden  Deviation  og  da  maae  vi  see  os  om  efter  andre 
Tegn.  Smerten  kan  da  ofte  lede  os:  holder  den  sig  nemlig 
alene  til  Articulationslinien  nedenfor  antibrachium,  kan  den 
beroe  paa  en  Distorsion,  men  hvis  den  findes  høiere  oppe 
(2  centim.)  paa  Dorsalsiden  af  radius  uden  at  Patienten 
har  faaet  noget  Slag  paa  dette  Sted,  angiver  det  temmelig 
sikkert  Fracturlinien.  Det  bedste  Middel  til  at  opdage  den 
ikke  devierede  Fractur  er  dog  „abnorm  Mobilitet",  hvilken 
faaes  ved  at  sætte  et  Par  Fingre  paa-  Dorsalsiden  af  anti- 
brachium paa  det  formodede  Fractursted  og  prøve  paa  at 
flectere  Haanden  bagover;  hvis  man  nu  føler  at  radius 
lader  sig  bøie,  da  er  Fracturen  evident.    Derimod  faaer 

man  knap  nogen  Mobilitet  i  andre  Retninger,  fordi  —  som 
jeg  sagde  Dem  for  lidt  siden,  —  periostium  sædvanligt 
holder  paa  Dorsalsiden  og  F.ragmina  altsaa  kun  kunne 
bringes  til  at  „gabe"  paa  Volarfladen.  Af  samme  Grund 
mangler  for  det  Meste  Strepitus  i  disse  Tilfælde  og  man 
skal  aldrig  prøve  paa  at  frembringe  den,  fordi  man  kun 
kunde  gjøre  Skade,  naar  man  ved  saadanne  Bevægelser 
sønderrev  periostium.  —  Jeg  vil  derfor  som  en  almindelig 
Regel  anbefale  Dem  ikke  at  føle  efter  Strepitus  ved  en 
fr.  radii :  er  denne  forbundet  med  Deviation ,  da  er  det 
unødvendigt  og  er  den  uden  Deviation,  kan  det  være  skade- 
ligt, i  første  Tilfælde  er  Deformiteten  tilstrækkelig,  i  det 
sidste  have  vi  Tegn  nok  i  den  locale  Ømhed  og  i  den  ab- 
norme Mobilitet. 

Hvad  Prognosen  angaaer,  da  heler  Fracturen  af  radius 
saagodtsom  altid,  men  med  Hensyn  til  Haandens  og  Fing- 
renes Function  kan  Udfaldet  blive  meget  forskjelligt ;  er 
Fracturen  uden  Deviation  eller  kunne  vi  let  faae  den  re- 
poneret  og  holde  den  i  situs,  da  komme  Bevægelserne 
temmelig  fuldstændigt  tilbage,  men  vedligeholder  Deviationen 
sig  enten  fordi  Fracturen  bliver  forsømt  eller  fordi  man 
ikke  kan  holde  den  reponeret,  da  beholder  Patienten  ofte 
i  hele  sit  Liv  en  saadan  Stivhed  og  saadanne  Smerter  ved 
Bevægelser  at  han  maaskee  aldrig  senere  bliver  arbeids- 
dygtig ;  dette  hidrører  da  væsentligt  fra  Mangel  paa  Bevæge- 
lighed i  Flexorerne,  idet  Infiltrationen  omkring  dem  ikke 
absorberes,  maaskee  ogsaa  for  en  Deel  fra  arthroitis  i  de 
nærliggende  Articulationer.  Det  er  derfor  af  stor  Vigtighed 
at  man  holder  Fragmina  saavidt  muligt  i  situs,  men  ofte 
er  det  meget  vanskeligt,  undertiden  endog  umuligt,  nemlig 

naar  Penetrationen  ikke  kan  hæves.  For  det  Meste  lykkes 
det  dog  ved  en  stærk  Extension  paa  Haanden,  som  samtidig 
trækkes  ned  mod  Volarsiden.  Denne  Stilling  vedligeholdes 
da  bedst  ved  en  Dorsalskinne,  som  er  lidt  bøiet  og  gaaer 
ud  over  metacarpus ;  og  som  kan  understøttes  ved  en  Volar- 
skinne  paa  antibrachium,  men  man  maa  passe  at  den  sidst- 
nævnte ikke  naaer  beelt  ned  til  Fracturstedet.  —  Endelig 
maa  man  da  ikke  glemme  at  begynde  med  passive  Bevæ- 
gelser efter  omtrent  3  Ugers  Forløb. 


9.   Fractura  tibiæ  &  cruris. 

M.  H. 

I  forrige  Time  talte  jeg  til  Dem  om  fr.  radii,  som 
maaskee  er  den  Fractur,  De  hyppigst  ville  faae  Leilighed 
til  at  behandle.  Idag  ville  vi  faae  Leilighed  til  at  beskjæftige 
os  med  Fracturer  af  den  tilsvarende  Deel  af  Underextremi- 
teten,  og  her  skjelne  vi  som  bekjendt  imellem  fr.  fibulæ, 
som  er  den  hyppigste,  fr.  cruris  (i.  e.  af  begge  Been)  og 
fr.  tibiæ,  som  er  den  sjeldneste  Form. 

Lad  os  da  først  undersøge  denne  Patient;  det  er  et 
ungt  Menneske,  som  kom  til  Skade  igaar,  idet  han  løb 
omkaps  med  nogle  Kammerater  og  derved  snublede  og 
faldt.  —  Han  fik  nu  temmelig  stærk  Smerte  omtrent 
midt  paa  høire  crus  og  kunde  ikke  taale  at  træde  paa 
Foden,  hvorfor  man  kjørte  ham  til  Hospitalet.  Naar  De 
betragte  den  syge  Deel,  ville  De  ikke  opdage  noget  Ab- 

normt;  der  er  hverken  nogeu  Svulst  eller  Farveforandring. 
Vi  ville  lade  ham  forsøge  at  foretage  Bevægelser :  han  løfter 
Foden  let  i  Veiret,  han  kan  flectere  baade  Knæet  og  Foden , 
han  har  næsten  ingen  Smerter  i  det  rolige  Leie.  ~  Der- 
imod ømmer  han  sig  paa  et  bestemt  Sted,  lidt  under  Midten 
af  tibia  paa  dennes  indvendige  Flade  og  ved  at  føle  nøiere 
efter,  finder  man  netop  paa  samme  Punct  en  svag  Udfyld- 
ning, der  synes  at  ligge  heelt  inde  paa  Benet.  Huden  er 
her  uskadt  og  kan  forskydes  imod  periostium,  altsaa  maa 
Udfyldningen  beroe  paa  en  Svulst  i  selve  periostium  eller 
imellem  denne  og  Benet;  da  han  nu  ikke  har  faaet  nogen 
Contusion  paa  Stedet,  maatte  vi  snarest  antage  at  det  kunde 
tyde  paa  en  Fractar,  uagtet  vi  hverken  kunne  finde  nogen 
Deviation  eller  Strepitus  eller  Mobilitet.  Han  har  nemlig 
en  fr.  tibiæ  og  da  fibula  holder,  tjener  den  som  en  Skinne, 
der  hindrer  de  to  Fragmina  i  at  komme  ud  af  deres  Leie, 
hvorfor  vi  heller  ikke  kunne  vente  at  finde  de  Symptomer, 
som  ellers  angive  os  Tilstedeværelsen  af  en  Fractur.  Men 
netop  i  et  saadant  Tilfælde  er  den  „locale  Ømhed"  et  meget 
vigtigt  Tegn,  thi  naar  Patienten  ømmer  sig  paa  et  saa  be- 
grændset  Punct  som  her,  og  naar  det  er  sikkert  at  han 
ikke  har  faaet  noget  Stød  eller  Slag  der,  saa  ere  vi  beret- 
tigede til  at  diagnosticere  Fracturen,  selv  om  Lægfolk  ville 
betvivle  Virkeligheden  deraf.  Desuden  have  vietsubjectivt 
Symptom,  som  næsten  er  pathognomonisk,  og  det  er  de 
spasmodiske  Muskelcontractioner,  som  han  har  havt  og  som 
især  inat  have  piint  ham  endeel,  idet  de  g.ientagne  Gange 
have  faaet  ham  til  at  fare  op  i  Søvne  og  have  forstyrret 
hans  Nattero.  Malgaigne  har  især  gjort  opmærksom  paa 
at  disse  spasmodiske  Bevægelser  i  en  fractureret  Extremitet 

næsten  aldiig  manglede  i  de  første  Nætter,  navnlig  ere  de 
meget  udtalte  ved  en  fr.  cruris  med  Deviation  men  findes 
ogsaa  ved  simple  Fracturer,  saaledes  som  hos  vor  Patient. 

Fracturer  af  tibia  ere,  som  jeg  allerede  har  sagt  Dem, 
temmelig  sjeldne  og  de  iagttages  næsten  aldrig  hos  Gamle, 
derimod  i  Barnealderen  og  i  Puberteten  findes  de  noget 
hyppigere  og  denne  Patient  er,  som  De  kunne  see.  15 — 16 
Aar  gammel.  —  De  kunne  opstaae  ved  Fald  eller  ved  Feil- 
trin,  tidt  ved  en  meget  ringe  udvortes  Vold,  maaskee  endog 
blot  ved  en  Dreining,  en  Torsion  af  Benet  og,  mærkvær- 
digt nok,  saagodtsom  altid  nær  ved  Midten  af  tibia. 

Det  er  forresten  en  Læsion,  hvis  Prognose  stiller  sig 
overordentlig  god,  da  der  i  Almindelighed  ikke  er  nogen 
Deviation  af  Fragmina  og  da  den  oftest  findes  hos  Unge, 
hvor  Consolidationen  gaaer  saa  hurtigt  for  sig.  —  Patienten 
er  for  det  Meste  helbredet  paa  omtrent  en  Maaned  og  Be- 
handlingen er  saa  simpel  som  muligt,  idet  vi  kun  behøve 
at  holde  Delen  i  Ro,  enten  ved  en  Gouttiére  eller  véd  et 
Par  Papskinner  eller  deslige.  Vi  ville  heller  ikke  opholde 
os  længere  ved  dette  Tilfælde,  men  gaae  over  til  den  anden 
Patient,  hvis  Fractur  er  ganske  anderledes  betydelig. 

Her  er  altsaa  den  omtalte  Patient;  det  er  en  ældre 
Arbeidsmand,  40 — 50  Aar  gammel,  som  fornylig  blev  bragt 
ind  til  os,  efterat  han  havde  paadraget  sig  en  Læsion  af 
venstre  crus  ved  at  falde  ned  fra  et  temmelig  høit  Stillads. 
Ved  at  betragte  den  syge  Deel  opdage  vi  strax  en  Deformitet 
bestaaende  i  at  der  noget  nedenfor  Midten,  omtrent  paa 
Grændsen  mellem  den  midterste  og  nederste  Trediedeel, 
findes  en  Bøining  eller  rettere  en  stump  Vinkel,  hvis  Top- 

puuct  vender  indad  og  fortil;  i  Omfanget  er  der  en  meget 
mørkfarvet  Decoloration  og  en  saa  betydelig  Svulst  at  Om- 
kredsen synes  næsten  dobbelt  saa  stor  som  paa  den  sunde 
Side.  De  see  at  naar  jeg  fatter  med  den  ene  Haand  om- 
kring den  øverste  Deel  af  crus  og  med  den  anden  om 
Foden,  kan  jeg  foretage  Bevægelser,  hvorved  den  oven- 
nævnte Vinkel  bliver  større  eller  mindre  og  samtidig  blive 
Integumenterne,  der  svare  til  Vinklens  Toppunct,  stærkt 
udspændte  af  en  Beendeel  der  trænger  dem  frem;  jeg  følte 
tillige  en  tydelig  ossøs  Strepitus,  men  den  abnorme  Mobilitet 
alene  var  tilstrækkelig  til  at  kunne  diagnosticere  en  Fractur, 
og  da  ikke  alene  af  tibia,  men  ogsaa  af  fibula,  altsaa  en 
fr.  cruris.  —  Endvidere  kunne  vi  let  diagnosticere  en  in- 
directe  Fractur,  da  den  var  opstaaet  ved  et  Fald  uden 
at  noget  Trauma  havde  truffet  Læsionsstedet. 

Nu  vide  vi  at  den  indirecte  Fractur  af  crus  næsten 
altid  frembyder  en  bestemt  Typus  derved  at  tibia  er  frac- 
tureret  ved  den  nederste  Fjerdedeel  og  i  en  saa  oblique 
Eetning  nedad  og  fortil,  at  crista  tibiæ  præsenterer  sig  med 
en  langttrukket  Spids  (bec-de-fliite  —  Fløitespids)  der 
stikker  frem  i  Huden  eller  endog  perforerer  den.  : —  Men 
her  er  Fracturen  noget  anderledes,  idet  den  prominerende 
Beendeel,  det  øverste  Fragmens  nederste  Ende,  ikke  findes 
paa  crista,  men  paa  den  indvendige  Flade  af  tibia;  den  er 
heller  ikke  nær  saa  spids  som  den  pleier  at  være,  men 
ligner  mere  et  meget  aabentV.  Man  har  derfor  benævnet 
den  en  Vformet  Fractur  (Gosselin)  men  den  kaldes  ogsaa 
en  cuneiform,  kileformet,  eller  spiroid  Fractur  og  da  denne 
Form,  der  egentlig  først  i  det  sidste  Decennium  er  blevet 

almindeligt  bekjendt,  har  visse  Eiendommeligheder,  ville  vi 
dvæle  lidt  derved. 

Det  er  altsaa  paa  tibia,  at  man  først  har  studeret 
denne  Fractur  og  her  finder  man  da  den  Vformede  Ende 
af  det  øverste  Fragmen  omtrent  ved  tibias  nederste  Fjerde- 
deel;  det  er  for  det  Meste  let  at  kjende  fordi  det  er  for- 
bundet med  en  saadan  Deviation  at  det  prominerer  under 
Integumenterne  og  dets  skarpe  Eande  altsaa  kunne  føles 
tydeligt,  men  hvad  man  ikke  kan  føle  og  derfor  kun  kan 
diagnosticere  fordi  man  har  fundet  det  ved  Sectioner,  det 
er  at  det  nederste  Fragmen  er  spaltet  ved  en  longitudinel 
Fractur  eller  Fissur  som  netop  udgaaer  fra  den  indad- 
gaaende  Vinkel,  der  svarer  til  „Kilen",  og  denne  Fissur 
løber  temmelig  constant  i  en  Spiral  omkring  den  nederste 
Ende  af  tibia  indtil  den  ender  heelt  nede  i  artic.  pedis. 
—  Deraf  kommer  Benævnelsen  af  en  spiroi'd  Fractur.  Da 
nu  Fracturen  trænger  ind  i  den  nedenfor  liggende  Articula- 
tion,  bliver  den  i  Virkeligheden  intracapsulær,  endskjøndt 
det  Sted,  hvor  den  egentlige  Overbrydning  af  Benet  skeer, 
ligger  mange  Tommer  høiere  oppe.  At  denne  Complication, 
som  Gosselin's  Undersøgelser  have  forklaret  os,  maa  gjøre 
Prognosen  mindre  god,  er  øiensynligt,  idet  vi  baade  faae 
en  Disposition  til  en  traumatisk  Arthroitis  og  —  hvad  der 
er  endnu  værre  —  til  en  Osteomyelitis  derved  at  det  medul- 
lære  Væv  i  tibia's  nederste  Deel  sønderrives  ved  Benets 
Splintring.  Imidlertid  har  Gosselin  dog  overdrevet  Farlig- 
heden deraf,  da  man  ofte  seer  saadanne  Fracturer  helbredes, 
og  naar  han  i  flere  af  sine  tidligere  Observationer  iagttog 
saa  farlige  Tilfælde  at  han  endog  vilde  tilraade  en  præventiv 
primær  Amputation,  saa  kan  man  med  de  Midler,  der  nu- 

tildags  staae  til  vor  Raadighed  ikke  anbefale  en  saa  ind- 
gribende Behandling.  laltfald  skulde  det  da  kun  -^ære  i  de 
Tilfælde,  hvor  Fracturen  var  aaben,  men  selv  da  ville  vi 
ved  Antiseptik  ofte  være  istand  til  at  undgaae  den  puru- 
l«nte  Infection,  hvilket  Gosselin  meente  vilde  være  den  al- 
mindelige Følge  af  Læsionen. 

Et  andet  Spørgsmaal  er  det,  om  man  her  tør  diagno- 
sticere den  spiroide  Fissur  af  det  nederste  Fragmen;  jeg 
har  allerede  formodet  den,  fordi  vi  finde  den  cuneiforme 
Dannelse  af  det  øverste  Fragmen,  men  dernæst  har  jeg 
fundet  en  saa  betydelig  Ømhed  og  Svulst  ved  artic.  pedis, 
at  det  nok  kunde  tyde  paa  en  intraarticulær  Fractur.  — 
Imidlertid  maa  man  ikke  forglemme  at  saadanne  Tegn 
paa  en  articulær  Affection  kunde  tilskrives  en  Distorsion, 
der  var  opstå  aet  samtidig  med  Fracturen  af  crus. 

Efterat  VFormen  var  constateret  som  temmelig  hyppig 
paa  tibia,  har  man  naturligviis  maattet  forudsætte  at  andre 
Been  ogsaa  kunde  fractureres  paa  lignende  Maade  og  det 
synes  virkelig,  som  om  den  ikke  er  saa  ganske  sjelden.  — 
Saaledes  har  allerede  for  lang  Tid  siden  Voillemier  beskrevet 
en  Form  af  fr.  radii,  hvor  det  øverste  Fragmen  havde  en 
noget  kiledannet  Form  og  ved  at  presses  ind  i  den  nederste 
Epiphyse  spaltede  denne  ved  flere  longitudinelle  Fissurer; 
paa  humerus  seer  man  af  og  til,  som  jeg  ogsaa  har  omtalt 
i  en  foregaaende  Forelæsning,  en  fractura  supracondyloidea 
med  Splintring  af  proc.  cubitalis  som  derved  kommer  til 
at  danne  2  Fragmina;  en  fr.  supracondyloidea  femoris  kan 
ligeledes  være  forbundet  med  en  Adskillelse  af  de  to  con- 
dyli;  ved  den  extracapsulære  fr.  colli  femoris  kan  collum 

ofte  have  Form  af  en  Kile,  som  trænger  ind  i  trochanter 
major  og  sprænger  denne  løs,  ja  endog  undertiden  løsner 
trochanter  minor.  —  I  alle  disse  Tilfælde  kan  maaskee 
Mechanismen  være  den  samme  som  ved  den  spiroide  fr. 
cruris,  men  der  er  dog  den  Forskjel  at  ved  den  sidstnævnte 
gaaer  Spalten  ned  igjennem  compact  ossøst  Væv,  men  i  de 
andre  igjennem  den  mere  spongiøse  Beenmasse. 

For  igjeu  at  komme  tilbage  til  vor  Patient,  ville  vi 
altsaa  diagnosticere  en  Vformet  fr.  cruris,  men  dog  betragte 
Prognosen  som  taalelig  god,  naar  det  kan  lykkes  os  at 
holde  Fracturen  saaledes  i  situs  a,t  det  spidse  Fragmen  ikke 
perforer  Huden,  Noget  som  destoværre  ikke  altid  kan  und- 
gaaes.  Det  vigtigste  Spørgsmaal  bliver  derfor:  hvorledes 
skulle  vi  bedst  holde  Frasturen  reponeret?  Dertil  have  vi 
for  det  Første  den  sædvanlige  Behandling  med  Skinner  af 
Træ  eller  Pap,  som  anlægges  efter  at  Fragmina  ere  bragte 
i  situs,  hvorpaa  Patienten  holdes  rolig  i  Rygleiet,  idet  man 
applicerer  den  syge  Extremitet  i  Gouttiére,  i  Steins  Fractur- 
maskine  eller  i  et  lignende  Contentiv- Apparat.  —  Men  netop 
ved  en  Fractur  som  denne,  hvor  der  er  betydelig  Mobilitet 
med  Tilbøielighed  til  Gjennemulc^ration  af  Huden,  kunde 
man  benytte  andre  Methoder ;  i  England  vilde  man  maaskee 
forsøge  det  Pott'ske  Sideleie,  som  bestaaer  i  at  Patienten 
lægges  om  paa  den  syge  Side  og  den  fracturerede  Extre- 
mitet (fixeret  ved  2  stive  laterale  Skinner)  kommer  til  at 
hvile  paa  sin  udvendige  Flade,  medens  Knæet  flecteres 
stærkt.  Derved  skulde  man  opnaae  at  Musklerne  relaxeredes 
og  altsaa  Deviationen  mindre  let  indtraadte  paany,  ligesom 
man   ogsaa  modarbeidede  Vinkelb øiningen  indad,   som  i 

Forbindelse  med  Forkortningen  er  det  Farlige  ved  alle  de 
indirecte  Fracturer  af  crus. 

Den  bedste  Behandling  er  dog  efter  min  Mening  ved 
en  Stivelsebandage,  men  det  kommer  rigtignok  an  paa  at 
flen  anlægges  godt;  jeg  troer  at  man  helst  skal  chloro- 
formere  Patienten  og  naar  da  Resolutionen  er  indtraadt, 
saaat  man  uden  Vanskelighed  kan  faae  Fragmina  i  situs, 
begynder  man  med  at  indhylle  hele  Delen  fra  Knæet  nedad 
i  en  stor  Mængde  Vat;  man  kan  da  med  oprullede  Stivelse- 
bind og  vaade  Papskinner  lægge  et  saa  fast  Hylster  udenom 
at  Fragmina  immobiliseres  fuldstændigt.  Jeg  antager  det 
for  at  være  den  meest  smertestillende  Fracturbandage,  og 
den  Occlusion,  som  vi  have  frembragt  ved  det  tykke  Vatlag, 
kan  tillige  virke  antiseptisk,  saaat  vi  sikkre  os  imod  de 
farlige  suppurative  Tilfælde,  som  ellers  vilde  indtræde,  hvis 
muligviis  det  spidse  Fragmen  ulcererede  igjennem  Integu- 
menterne.  —  Man  har  indvendt  meget  imod  at  anlægge 
xStivelsebandager  paa  friske  Fracturer,  især  naar  der  var 
betydelig  Svulst  som  her;  jeg  troer  dog  at  man  roligt  kan 
gjøre  det,  naar  man  blot  lægger  en  overordentlig  stor 
Mængde  Vat  imellem  Stivelsebindet  og  Extremiteten,  saaat 
man  faaer  et  elastisk  Underlag  under  den  Deel  af  Bandagen 
som  bliver  haard.  Man  undgaaer  derved  et  altfor  stærkt 
Tryk  paa  det  prominerende  Parti,  hvilket  derimod  vilde 
komme,  naar  man  anvendte  en  inamovibel  Bandage  efter 
den  ældre  Methode,  hvor  der  kun  blev  lagt  eet  eller  flere 
Bind  omkring  Fracturen,  inden  Stivelsebindene  rulledes  om. 
Ved  at  bruge  en  „enorm"  Mængde  Vat  behøver  man  ikke 
at  frygte  for  Gangræn  af  Compression,  hvilket  man  tidligere 

derimod  ikke  saa  ganske  sjeldent  har  iagttaget.  Jeg  har 
endog  kjendt  et  Tilfælde  hvor  der  efter  en  Stivelseforbinding 
paa  en  fr.  femoris  kom  Gangræn  af  hele  Underextremiteten, 
Patienten  blev  amputeret  og  døde. 


10.  Fractura  complicata. 

M  H. 

Naar  man  bruger  Benævnelsen  „compliceret"  Fractur, 
saa  forstaaes  derved  Forskjelligt  i  de  forskjellige  Lande. 
Englænderne '  kalde  kun  en  Fractur  compliceret  naar  den 
er  „aaben" ;  i  Frankrig  derimod  og  hos  os  forstaaes  derved 
ikke  blot  Fracturer  med  penetrerende  vulnus,  men  ogsaa 
saadanne,  som  ere  complicerede  med  Luxationer  eller  med 
Sønderrivninger  af  Arterier,  Vener  eller  Nerver,  kortsagt 
naar  der  samtidig  findes  saa  betydelige  Læsioner  af  andre 
Dele  at  det  væsentligt  kan  forandre  Fracturens  Prognose 
og  Behandling.  Imidlertid  er  dog  Læsionen  af  Integumen- 
terne  paa  Fracturstedet  den  vigtigste  af  alle  Complicatio- 
nerne  og  jeg  skal  i  denne  Time  vise  Dem  2  Tilfælde  af 
den  Art.  —  De  erindre  vistnok  at  jeg  i  en  foregaaende 
Forelæsning  talte  om  at  en  Fractur,  som  fra  Først  af  har 
været  bedækket,  senere  kan  blive  aaben;  dette  kan  enten 
komme  deraf  at  et  spidst  Fragmen  lidt  efter  lidt  ulcererer 
igjennem  eller  at  Integumenterne  have  været  saa  contun- 
derede  at  de  gangrænere  og  naar  det  Mortificerede  senere 

udskilles  bliver  Fracturen  blottet.  Det  Første  findes  hyp- 
pigst ved  den  indirecte,  det  Sidste  ved  d:n  directe  fr.  cruris. 
—  Men  hos  de  2  Patienter,  vi  idag  skulle  see,  har  Frac- 
turen strax  været  aaben  og  da  er  Prognosen  ofte  værre 
fordi  vi  maaskee  ikke  ere  istand  til  at  instituere  en  virk- 
som antiseptisk  Behandling. 

Her  have  vi  den  ene  Patient;  han  er  allerede  for  en 
Uge  siden  kommet  til  Skade  paa  den  Maade.  at  han  ved 
i  Mørke  at  gaae  igjennem  en  Gaard  faldt  ned  i  en  Grube 
der  var  halvfuld  af  Hestegjødning.  —  Da  han  var  blevet 
trukket  op  og  kjørt  til  Hospitalet  fandtes  en  aaben  Fractur 
af  høire  crus,  hvor  tibia  med  sit  øverste  tilspidsede  Fragmen 
stak  laugt  ud  af  et  stort  dilacereret  Saar.  Endskjøndt 
det  lykkedes  at  bringe  det  prominerende  Fragmen  tilbage 
og  endskjøndt  vi  anveodte  al  mulig  Omhyggelighed  ved  Be- 
handlingen (antiseptisk)  kom  der  dog  en  diffus,  putrid 
Suppuration,  der  strakte  sig  saavel  opad  som  nedad  imellem 
Musklerne  og  langs  med  Benene,  som  nu  føles  denuderede 
næsten  i  hele  deres  Længde;  han  fik  tillige  heftige  Feber- 
tilfælde, som  tydede  paa  en  putrid  Infection  og  som  det 
eneste  Middel  til  at  redde  Livet,  har  jeg  maattet  foreslaae 
ham  en  Amputation,  hvilken  han  er  gaaet  ind  paa.  Det  er 
altsaa  en  amputatio  femoris,  jeg  om  Lidt  skal  foretage,  men 
forinden  vil  jeg  dog  tale  til  Dem  om  disse  aabne  Fracturers 
forskjellige  Forløb  og  Behandling. 

Fr.  cruns  er  den  Fractur  som  allerhyppigst  compliceres 
med  penetrerende  vulnus  og  den  kan  enten  præsentere  sig 
saaledes  for  os  at  vi  see  Benet  i  det  udvendige  Saar  eller 
ikke.  Det  Almindeligste  er  vel  at  Benet  (for  det  Meste 
tænke  vi  paa  tibia)  ikke  stikker  frem,  men  svarende  til 

Spidsen  af  det  øverste  Fragmen  findes  et  større  eller  mindre 
vulnus  i  Huden ;  det  kan  være  saa  lille  som  et  Knappenaals- 
hoved  og  diagnosticeres  da  maaskee  som  penetrerende,  blot 
fordi  Beenspidsen  føles  lige  under  det  og  fordi  det  ved- 
bliver at  bløde  saa  rigeligt  at  dette  umuligt  kunde  finde 
Sted  ved  et  Saar  der  kun  gik  igjennem  corium.  —  Under- 
tiden er  Vulnerationen  noget  større  f.  Ex.  VV',  nien  gaber 
kun  lidt,  har  temmelig  rene,  lige  Rande  og  seer  ud  som  et 
skaaret  Saar ;  tibia  kan  opdages  eller  ikke  i  Bunden,  hvilket 
i  Almindelighed  beroer  paa,  om  der  er  betydelig  Deviation 
eller  ikke.  —  Endelig  kunne  vi  finde  et  meget  stort,  uregel- 
mæssigt, dilacereret  Saar,  hvoraf  de  fracturerede  Ender  med 
stor  Lethed  træde  ud  eller  hvorigjennem  man  —  hvis  de 
holdes  reponerede  —  kan  føle  dem  med  Fingren.  —  Hvad 
nu  Forløbet  angaaer,  vil  man  see  at  det  ligeledes  kan  være 
meget  forskjelligt,  men  i  det  Hele  kan  man  sige  at  det  for- 
holder sig  paa  een  af  3  Maader:  enten  læges  Saaret  pri- 
mært —  dette  skeer  dog  kun  ved  de  meget  smaa  —  eller 
det  læges  efter  Suppuration  og  Granulation  ligesom  et  sim- 
pelt contunderet  Saar,  eller  Suppurationen  strækker  sig 
heelt  ind  imellem  Fracturfladerre  og  foranlediger  da  i 
Almindelighed  en  diffus,  meer  eller  mindre  dybtliggende 
Phlegmone  samt  en  suppurativ  ostitis.  Denne  Sidste  kan 
holde  sig  til  det  ossøse  Væv  i  Omfanget  af  Fracturen  og, 
efter  at  have  varet  i  længere  Tid  medføre  Necrose  af  større 
eller  mindre  Stykker  der  udskilles  og  da  kan  der  komme 
Heling,  eller  ogsaa  breder  den  ostitiske  Proces  sig  betyde- 
ligt saavel  i  Længde  som  i  Dybde,  antager  Characteren  af 
en  diffus  periostitis  eller  osteomyelitis,  og  da  indtræder  hyp- 
pigt Døden  igjennem  en  purulent  Infection,  hvis  man  ikke 

redder  Patientens  Liv  ved  at  offre  den  angrebne  Deel,  det 
vil  sige:  foretage  en  Amputation. 

Xaar  vi  altsaa  ved  en  Fractur  have  Complicationen 
med  et  penetrerende  vulnus.  forandres  i  Almindelighed  hele 
P\)rløbet  og  derved  ogsaa  Prognosen;  og  Grunden  dertil  er 
ogsaa  saa  øiensynlig  og  let  fattelig  at  man  allerede  fra 
ældre  Tider  har  været  enig  i  at  Luftens  Adgang  til  Frac- 
turen  var  det  Farlige  ved  denne  Art  af  Læsioner.  Selv  om 
vi  have  en  betydelig  Knuusning  af  et  Been.  selv  om  de 
bløde  Dele  tillige  ere  contunderede,  saa  tvivle  vi  dog  ikke 
paa  at  vi  kunne  opnaae  en  Helbredelse,  men  er  der  tillige 
en  Aabning  igjennem  Integumenterne  ind  til  det  ossøse 
Væv,  da  stille  vi  Prognosen  mere  tvivlsom  ikke  blot  med 
Hensyn  til  Consolidationen  og  den  Tid,  som  den  vil  med- 
tage, men  ogsaa  med  Hensyn  til  Patientens  Liv.  —  Det  er 
en  Illustration  af  de  gamle  Hunter'ske  Lærdomme  om  den 
store  Forskjel  paa  vulnera  obtecta  og  non  obtecta,  og  over- 
eensstemmende  med  disse  Anskuelser  har  man  jo  ogsaa 
allerede  for  lang  Tid  siden  erkjendt  at  hvis  man  kunde 
faae  den  aabne  Fractur  forandret  til  en  lukket,  da  vilde 
Prognosen  derved  strax  forandres.  —  Er  man  da  istand  til 
at  opnaae  en  saadan  Forandring  ved  nogen  af  de  alminde- 
lige chirurgiske  Behandlinger?  Jo  —  ganske  sikkert  er  det 
lykkedes  af  og  til,  naar  Saaret  kunde  bringes  til  at  cicatrisere, 
saaat  der  ikke  kom  Suppuration  indenfor ;  og  man  forsøgte 
tidligere  at  tilveiebringe  en  Tillukning  af  den  ydre  solutio 
continui  ved  de  samme  Midler,  som  benyttedes  til  at  for- 
ene almindelige  vulnera. 

Man  trak  det  sammen  med  Hefteplastre,  man  forenede 
det  med  Suturer,  man  søgte  at  lukke  for  det  \ed  at  faae 

det  bedækket  med  en  crusta  (af  indtørret  Blod — A.  Cooper)  men 
i  de  færreste  Tilfælde  lykkedes  det  og  ialtfald  kun,  naar 
det  ydre  Saar  ikke  var  altfor  stort,  uregelmæssigt  eller 
contunderet.  —  Som  det  bedste  Middel  til  at  lukke  for 
Luftens  Adgang  have  de  franske  Chirurger  tilraadet  at  an- 
vende Collodium,  der  i  et  meget  tykt  Lag  pensles  over 
Saaret;  men  heller  ikke  dette  er  paalideligt.  —  Hvis  man 
derimod  kan  gjennemføre  en  antiseptisk  Behandling,  da  kan 
man  opnaae  en  Helbredelse  af  Fracturen  ganske  paa  samme 
Maade,  som  hvis  der  ikke  havde  været  noget  vulnus ;  Vanske- 
ligheden derved  ligger  ikke  i  at  holde  Stedet  bedækket  med 
en  antiseptisk  Forbinding,  og  det  Vigtigste  er  ingenlunde 
at  lægge  en  Carbol-Bandage  paa,  men  at  faae  Fracturen 
antiseptisk.  .Man  maa  derfor  omhyggeligt  udvadske  eller 
maaskee  udsprøite  Bunden  af  Saaret  og  Fragmina  førend 
man  lukker  for  den  ydre  Aabning,  og  det  er  naturligviis 
ingenlunde  nødvendigt  at  det  skulde  skee  med  Carbolsyre; 
man  kunde  meget  godt  anvende  andre  antiseptiske  Stoffer, 
saaledes  benyttes  endnu  i  Frankrig  ofte  spiritus  camphoratus 
til  Udvadskning,  og  A.  Guérin's  Occlusion  med  et  over- 
ordentligt tykt  Lag  Vat,  som  „filtrerer"  Luften  har  jevnligt 
givet  heldige  Resultater,  men  de  Carbol-Præparater,  som  nu 
staae  til  vor  Raadighed,  ere  vistnok  baade  nemmere  at 
haandtere  og  sikkrere  i  deres  Virkning.  Naar  vi  altsaa 
kunne,  som  jeg  før  sagde,  gjennemføre  Antiseptiken,  da 
bliver  det  aldeles  underordnet,  om  vi  forene  Saaret  eller 
ikke;  det  er  endog  tilraadeligt  ikke  at  lukke  altfor  tæt 
til  for  den  Udsivning,  der  nødvendigviis  maa  komme  fra 
Fracturstedet. 

Hvorfor  er  Eesultatet  da  ikke  blevet  heldigt  hos  vor 
Patient?  Kan  det  alene  tilskrives  Mangel  paa  Omhu  ved 
Behandlingen?  Jeg  troer  det  ikke;  vi  have  behandlet  denne 
Fractur  aldeles  paa  samme  Maade  som  de  mange  andre 
aabne  Fracturer  af  crus,  hvilke  ere  helede  uden  diffuse 
Suppurationer  i  og  omkring  Benet,  men  her  have  vi  havt 
den  uheldige  Omstændighed  at  Patienten  fik  Fracturen  ved 
at  falde  ned  i  en  Grube,  fyldt  med  excrementielle  Stoffer, 
som  have  gjennemsivet  og  inficeret  Fracturstedet.  —  For- 
bindingen har  fra  Først  af  ikke  været  antiseptisk,  fordi 
det  ikke  er  lykkedes  os  at  tilintetgjøre  de  putride  Veadsker, 
som  vare  trængte  ind  imellem  Fragmina ;  og  for  at  forhindre 
den  derfra  udgaaede  putride  Infection  fra  at  dræbe  hele 
Organismen,  maae  vi  fjerne  den  syge  Extremitet  ved  Ampu- 
tation. At  jeg  her  vil  foretage  en  amp.  femoris,  er  natur- 
ligviis  begrundet  i  den  almindelige  Pvegel  at  man  ved  diffuse 
ossøse  Suppurationer  maa  amputere  over  den  nærmeste 
Articulation  ellsr  ialtfald  ved  en  Exarticulation  bortskaffe 
hele  det  angrebne  Been;  her  kunde  altsaa  vistnok  være 
Spørgsmaal  om  en  exarticulatio  cruris,  men  deels  er  jeg 
ikke  ret  overbeviist  om  denne  Operations  Fortrin  fremfor 
en  Amputation  i  femur,  deels  vilde  jeg  her  hvor  Phleg- 
monen  har  strakt  sig  saa  høit  opad,  ikke  kunne  faae  til- 
strækkelig Bedækning  for  condyli  femoris  uden  ved  at  be- 
nytte meget  angrebne  Dele,  og  det  vilde  jeg  antage  for 
temmelig  voveligt,  da  Patienten  allerede  er  saa  medtaget 
af  Suppurationen.  —  Jeg  skal  altsaa  efter  Forelæsnings- 
timen udføre  den  omtalte  Amputation ;  nu  vil  jeg  først  vise 
Dem  den  anden  aabne  Fractur. 

Det  er  en  SOaarig  Sømand,  en  finsk  Matros,  som  Flere 
af  Dem  kjende  godt,  da  han  liar  ligget  lier  i  omtrent  eet 
Fjerdingaar.  Han  var  faldet  ned  fra  en  betydelig  Høide 
ombord  i  Skibet,  men  vi  have  ikke  kunnet  faae  nærmere 
Oplysninger  af  ham,  da  han  kun  kan  tale  Finsk;  da  han 
blev  bragt  herind  havde  han  en  complicereet  Fractur  af 
venstre  femur  ligeover  condyli;  det  øverste  Fragmen  havde 
gjennemboret  Integumenterne  ovenfor  pateila  og  ragede 
frem  med  en  kileformet  Spids,  men  det  var  ikke  alene  en 
aaben  Fractur,  den  havde  tillige  spaltet  det  nederste 
Fragmen,  idet  der  gik  en  Fissur  ned  imellem  condyli  og 
disse  vare  endog  saaledes  adskilte  fra  hinanden,  at  man 
kunde  faae  Strepitus  og  abnorm  Mobilitet  ved  at  bevæge 
dem  imod  hinanden.  Fracturen  var  altsaa  intracapsulær 
og  Luften,  som  havde  Adgang  igjennem  det  store  udvendige 
Saar,  trængte  baade  ind  imellem  de  3  Fragmina  og  ind  i 
Articulationen.  Det  var  altsaa  en  meget  compliceret  Læsion ; 
aaben  Fractur,  3  Fragmina,  det  ene  ragende  langt  udenfor 
Huden,  de  to  andre  intraarticulære,  og  endelig  en  aabnet 
Articulation.  —  Faren  bestod  da  i  at  vi  kunde  faae  en 
Suppuration  baade  i  det  ossøse  Væv  og  i  Capslen,  saavel 
en  osteomyelitis  som  en  pyarthrus.  —  Det  spidse  Fragmen, 
der  prominerede  saa  stærkt,  kunde  reponeres  saameget  ved 
Extension,  at  det  bragtes  indenfor  Huden,  men  det  traadte 
atter  frem,  saasnart  man  undlod  at  extendere.  Det  havde 
været  heldigt  om  man  fra  Først  af  kunde  have  anvendt  en 
stærk  permanent  Extension,  men  Patienten  var  saa  med- 
taget af  den  betydelige  Læsion,  at  jeg  antog  det  for  nød- 
vendigt at  lade  ham  i  Ro  indtil  han  var  kommet  sig  efter 
sit  „shock" ;  det  var  endog  ved  Indlæggelsen  temmelig  tvivl- 

somt  om  han  i  det  Hele  vilde  overleve  det.  Imidlertid 
rettede  lian  sig  forholdsviis  hurtigt  og  efter  3 — 4  Dages 
Forløb  kunde  man  allerede  antage  at  der  ikke  længer  var 
Fare  for  hans  Liv.  Saa  blev  der  gjentagne  Gange  forsøgt 
Extension  med  Anvendelse  af  betydelig  Kraft,  men  uden 
nogen  Nytte;  jeg  maatte  da  tilsidst  nøies  med  at  holde 
Fracturen  i  Ro  for  idetmindste  at  faae  den  fast,  om  Frag- 
mina  endog  ikke  vare  bragte  i  situs.  Da  den  desuden  jo 
strakte  sig  ind  i  Articulationen,  maatte  denne  tillige  holdes 
stille  og  derfor  er  han  i  den  senere  Tid  behandlet  med 
Stivelsebandage;  dog  har  jeg  ladet  ham  komme  ud  af 
Sengen.  —  Men  han  klager  bestandig  over  Smerter,  saavel 
naar  han  er  oppe  som  naar  han  ligger  og  endskjøndt  Ex- 
tremiteten  er  immobiliseret  i  hele  sin  Udstrækning  kan  han 
knap  taale  at  bevæge  sig.  —  Vi  skullle  derfor  nu  und'er- 
søge  Delens  Tilstand  efterat  jeg  har  opskaaret  et  Stykke 
af  Stivelsebandagen. 

De  see,  m.  H.,  ligeover  patella  at  det  spidse  Fragmen 
skyder  Huden  iveiret,  eller  for  at  tale  correct  at  det  skyder 
Cicatricen  iveiret  og  denne  Bedækning  af  Benet  er  en  saa 
tynd  Membran  at  man  ved  at  trykke  den  fast  ind  imod 
Benet  vilde  kunne  sprænge  den;  den  antiseptiske  Forbin- 
ding har  forresten  atter  her  viist  sig  gavnlig,  idet  der  ikke 
opstod  nogen  dybere  Suppuration,  uagtet  baade  Articula- 
tionen og  Fracturen  communicerede  med  den  athmosphæriske 
Luft.  Der  er  dog,  som  sagt,  baade  Smerte  og  Functions- 
forstyrrelse  hvortil  vi  skulle  see  at  finde  Grunden.  Hele 
Knæet  er  endeel  svullent  og  stivt  som  Følge  af  den  trau- 
matiske Arthroitis,  der  frembragtes  ved  den  intracap sulære 
Fractur;  men  den  egentlige  Grund  til  Patientens  Lidelse 


291 


maa  dog  søges  i  Fracturen  og  Davnlig  i  Deviationen  af  det 
øverste  Fragmen. 

Hvorfor  have  vi  ikke  kunnet  hæve  denne  Deviation? 
At  Fragmen  ikke  lod  sig  reponere  uagtet  den  betydelige 
Kraft,  der  blev  anvendt  dertil,  kan  ikke  forklares  ved  Muskel- 
contractionen,  da  Extensionen  er  foretaget  under  en  saa 
dyb  Chlorof ormnar  CO  se  at  alle  Muskler  vare  fuldstændigt 
slappede;  snarere  kunde  vi  antage  at  Hindringen  laae  i  en 
Retraction  af  Musklerne,  thi  denne  paavirkes  ikke  under 
Anæsthesien  og  den  kan  være  saa  stærk  at  Musklerne  lettere 
rives  over  end  give  efter.  Men  vi  have  ikke  blot  en  Devia- 
tion med  Forkortning,  hvorved  det  øverste  Fragmen  er 
skudt  nedad  foran  condyli ;  vi  have  tillige  den  Complication 
at  der  ikke  er  kommet  fuldstændig  Fasthed,  idet  man  ved 
Forsøg  paa  Bevægelse  faaer  en  svag  Fornemmelse  af  ab- 
norm Mobilitet,  og  tydelig  kan  bemærke  at  den  promine- 
rende  Spids  bevæger  sig  under  sit  cicatricielle  Overtræk. 

Altsaa  findes  her  Følgerne  af  1)  en  traumatisk  Arthroitis, 
2)  en  devieret  Fractur  der  er  ufuldstændigt  bedækket  og 
irriterer  den  cicatricielle  Beklædning  3)  en  Mangel  paa 
Heling,  der  maaskee  staaer  paa  Grændsen  imellem  en 
Pseudarthrose  og  en  retarderet  Forening.  Alle  disse  3 
Tilfælde  kunne  give  Smerte  og  Functionsforstyrrelse,  men 
det  er  dog  især  de  to  sidste  pathologiske  Tilstande,  vi  ville 
betragte  lidt  nøiere,  for  at  see  hvilket  Sammenhæng  der  er 
imellem  dem. 

De  erindre  vistnok  at  jeg  tidligere  har  sagt  Dem  at 
en  devieret  Fractur  altid  heler  meget  langsommere  end  en 
simpel  ir'ractur;  en  fr.  cruris  med  Deviation  vil  ofte  tage 
3 — 4Maaneder  inden  den  er  helet,  og  det  er  derfor  heUer 

19* 


292 


ikke  saa  underligt  at  en  fr.  femoris,  som  i  det  Hele  fæstnes 
langsommere  end  en  Fractur  af  crus,  endnu  ikke  er  blevet 
fast  hos  vor  Patient.  Men  hvad  jeg  især  vil  bede  Dem 
lægge  Mærke  til,  er  det  Sted  hvor  De  see  at  det  øverste 
Ftagmen  staaer  frem.  Dets  Spids  staaer  lige  ovenover  den 
øverste  Rand  af  patella,  og  i  Læsionsøieblikket  har  det 
altsaa  perforeret  alle  de  bløde  Dele,  som  her  ligge  foran 
femur,  nemlig  Capslen,  ligam.  patellæ  superius  og  Integu- 
menterne ;  da  den  nu  kun  er  bedækket  af  en  tynd  cicatriciel 
Membran,  saa  maa  den  være  paa  en  Maade  indkilet  i  den 
tykke  fibrøse  Substans,  hvormed  quadiceps  femoris  ender 
nede  ved  patella.  Vi  kunne  da  let  forklare  os  alle  de  om- 
talte Forstyrrelser  af  dette  særegne  Forhold :  Smerten  skyldes 
for  en  stor  Deel  den  Omstændighed  at  den  ossøse  Kile 
endnu  gjennemborer  Capslen  og  m.  extensor  cruris,  Devia- 
tionen hidrører  ogsaa  fra,  at  disse  samme  Dele  ligge  fast 
om  det  perforerede  Fragmen,  endelig  skriver  Pseudarthrosen 
sig  fra  at  et  tykt  Lag  af  fibrøst  Væv  adskiller  det  øverste 
Fragmens  oblique  Fracturflade  fra  den  tilsvarende  ossøse 
Flade  ovenfor  condyli.  —  Saalænge  vi  ikke  kunne  forandre 
det  penetrerende  Fragmens  abnorme  Leie,  vil  der  være 
Smerte  i  Articulationen,  Smerte  i  Musklen,  Deviation  af 
Fracturen  og  Hindring  for  cailøs  Forening  af  Fracturfladerne. 
Naar  jeg  altsaa  for  Lidt  siden  sagde  at  man  maaskee  kunde 
betragte  dette  Tilfælde  som  staaende  paa  Grændsen  af  en 
retarderet  Heling,  saa  ville  De  nu  indsee  at  dette  er  urig- 
tigt; Helingen  vil  aldrig  komme  istand  imellem  Fractur- 
fiaderne,  fordi  de  ere  adskilte  fra  hinanden  ved  det  mellem- 
liggende lig.  patellæ,  og  hvis  man  skulde  opnaae  nogen 
Helbredelse,  kunde  det  kun  skee  ved  at  reponere  o :  ved  at 

trække  det  øverste  Fragmen  ud  af  de  bløde  Dele  og  bringe 
det  i  Contact  med  den  nederste  Deel  af  femur.  —  Man 
siger  ganske  almindeligt  at  den  hyppigste  Form  afPseudar- 
throse  er  den,  hvor  Fracturfladerne  holdes  sammen  ved 
fibrøst  Væv;  her  have  vi  netop  det  Modsatte,  idet  Fractur- 
fladerne holdes  fra  hinanden  ved  fibrøst  Væv. 

Jeg  har  nu,  haaber  jeg,  tilstrækkeligt  udviklet  Tilfæl- 
dets Diagnose  og  Prognose  for  Dem;  lad  os  da  see,  om  vi 
ved  noget  Middel  kunne  helbrede  Patienten  eller  idetmindste 
forbedre  hans  Tilstand.  Da  det  væsentligt  dreier  sig  om 
Eepositionen,  saa  maae  vi  gjøre  os  selv  det  Spørgsmaal, 
om  den  er  mulig. 

Ved  Extension  troer  jeg  ikke  at  det  lader  sig  gjøre; 
for  at  kunne  trække  det  prominerende  Fragmen  tilbage, 
maatte  vi  extendere  saa  stærkt  at  Forkortningen  hævedes, 
men  deels  ere  de  bløde  Dele,  der  omfatte  det,  maaskee  saa 
fast  sammenvoxede  med  det  at  vi  ikke  kunne  rive  dem 
løse  derfra,  deels  ere  alle  Musklerne  paa  femur  i  Løbet  af 
de  3  Maaneder  altfor  retraherede  til  at  de  vilde  give  efter 
for  nogen  Trækning,  selv  om  vi  gjorde  Forsøg  med  mecha- 
niske  Extensions-Apparater  og  under  Chloroformering. 

Den  eneste  Udvei  er  efter  min  Mening  at  foretage  en 
Resection;  hvis  vi  nemlig  borttage  hele  det  ossøse  Stykke, 
som  bar  gjennemboret  de  bløde  Dele,  vilde  vi  derefter 
kunne  bringe  Fragmina  i  Contact.  De  ville  erindre  at  jeg 
i  en  tidligere  Forelæsning  har  omtalt  Resectionsmethoden 
og  dens  Anvendelse  ved  en  Pseudarthrose,  men  paa  femur 
har  man  i  Fortiden  næsten  aldrig  udført  den.  Imidlertid 
er  jo  Prognosen  af  Operationer  i  det  ossøse  Væv  saa  for- 
andret i  de  senere  Aar  ved  Antiseptiken,  at  jeg  her  ikke 

vil  betænke  mig  paa  at  foretage  Resection.  Jeg  har  flere 
Gange  seet  Lister  resecere  femur  ved  Pseudarthroser ;  2 
Gange  har  jeg  seet  det  ved  Fracturer  af  corpus  femoris 
hvor  Saaret  helede  til  uden  at  der  kom  Suppuration  imellem 
Fmgmina.  Han  har  endog  gjort  det  ved  Fracturer  af 
collum  femoris;  det  var  hos  en  ung  Mand,  som.  efter  en 
(intracapsulær)  fr.  colli  femoris  havde  faaet  en  fuldstændig 
non-unio;  Extremiteten  var  næsten  dinglende  og  han  kunde 
aldeles  ikke  støtte  paa  den;  og  da  han  som  Følge  deraf 
var  ude  af  Stand  til  at  ernære  sig,  henvendte  han  sig  om 
Hjælp  til  Lister,  der  igjennem  en  Incision  afsaugede  de 
afglattede  Ender  af  Benet  og  opnaaede  en  fast,  ossøs  For- 
ening.   Patienten  kom  til  at  gaae  særdeles  godt. 

Her  vil  jeg  først  prøve  om  man  kunde  nøies  med  at 
afsauge  det  ene  Fragmen.  Hvis  jeg  efter  at  have  blottet 
det  ved  en  antiseptisk  Incision  ikke  kan  fjerne  det  i  en 
tilstrækkelig  Udstrækning  ved  Hjælp  af  en  fiin  Saug,  vil 
jeg  rimeligviis  meisle  det  saameget  bort  at  det  kan  skaffes 
løst  fra  Ligamentet;  naar  jeg  derefter  har  trukket  det 
endnu  mere  tilbage  ved  en  stærk  Extension,  og  saa  anvender 
en  Compression,  som  trykker  det  fast  ind  imod  den  nederste 
Deel  af  femur,  haaber  jeg  muligviis  at  kunne  opnaae  en 
ossøs  Sammenvoxning. 

II.   Fractura  et  luxatio  complicata. 

M.  H. 

Jeg  har  idag  et  temmelig  aparte  Tilfælde  at  vise  Dem, 
€n  ung  Mand,  som  har  faaet  samtidig  flere  Læsioner,  af 
hvilke  jeg  dog  meest  vil  holde  mig  til  dem,  der  findes  paa 
Extremiteterne.  Han  kom  herind  for  4  Dage  siden  og  man 
erfarede  da,  at  han  arbeidede  som  Murer  paa  et  Stillads  i 
Høide  med  en  femte  Etage  og  under  et  epileptisk  Anfald 
var  styrtet  ned  derfra  paa  Steenbroen.  Han  selv  kunde 
ved  Indlæggelsen  ikke  give  os  nogen  Oplysning  om,  hvor- 
ledes han  var  faldet  og  om  hvad  der  er  foregaaet  fra  Faldet 
indtil  han  kom  herind;  derimod  var  han  i  høieste  Grad 
urolig,  vendte  og  dreiede  sig,  kunde  knap  holdes  i  Sengen, 
han  støiede  og  snakkede,  var  kortsagt  i  en  meget  agiteret 
Tilstand.  Da  der  havde  været  endeel  Blodudflod  fra  Næsen 
og  da  han  hele  det  første  Døgn  havde  en  retentio  urinæ, 
hvorfor  Urinen  maatte  udtømmes  med  Catheder,  lededes 
Tanken  først  hen  paa  en  Cerebrallæsion,  men  der  var  for- 
øvrigt ingen  Convulsioner ,  Contracturer  eller  Paralyser, 
ingen  Forandring  at  opdage  ved  Øinenes  Bevægelser  eller 
i  Pupillerne.  Ved  Undersøgelsen  af  Craniet  fandtes  ingen 
ydre  Læsioner ;  der  har  ikke  været  Opkastning,  ingen  Blød- 
ning her  i  Hospitalet,  og  i  det  Hele  opgav  man  snart  For- 
modningen om  en  Cerebrallidelse.  Derimod  kunde  man 
snarere  antage  at  der  var  nogen  Alcoholisme,  og  jeg  vil 
derfor  betragte  hans  Uro  og  Støien  som  hidrørende  fra 
denne  Aarsag,  hvilket  endnu  bestyrkes  ved  at  han  strax 
efter  Indlæggelsen  anmodede  om  at  faae  noget  „Brænde- 

viin".  hvilket  for  det  Meste  betyder  at  Patienten  i  Forveien 
har  nydt  en  Deel  deraf. 

Hvad  de  locale  Affectioner  angaaer,  da  var  der  meget 
betydelige  Læsioner  af  Over-  og  Underextremiteten  paa 
venstre  Side;  dem  skulle  vi  omtale  noget  vidtløftigere  og 
først  ville  vi  da  beskjæftige  os  med  Underextremiteten. 
Ved  altsaa  at  betragte  denne,  viste  der  sig  at  være  en 
Deformitet,  som  havde  sit  Sæde  nede  ved  Foden  og  som 
præsenterede  sig  med  en  saadan  Forandring  af  denne  Deels 
Stilling  til  crus,  at  man  ved  første  Øiekast  vilde  sige,  at 
der  var  en  Luxation.  Deformiteten  bestod  i  at  Hælen  var 
rykket  langt  bagtil,  medens  Foden  selv  syntes  meget  for- 
kortet; desuden  var  der  paa  dorsum  pedis  lige  ved  dennes 
Sammenstød  med  crus  en  temmelig  stor  Prominens,  som 
tydeligt  hidrørte  fra  en  fremstaaende  Beendeel;  Foden  var 
stærkt  extenderet  og  stod  saa  fast  i  sin  abnorme  Stilling 
at  ikke  blot  active,  men  ogsaa  passive  Bevægelser  næsten 
vare  ophævede,  navnlig  kunde  man  ikke  flectere  den.  Her 
maatte  nødvendigviis  være  en  Læsion  i  Skelettet,  enten  en 
Fractur  eller  en  Luxation.  maaskee  begge  Dele. 

Det  Første,  man  vilde  tænke  paa,  var  en  luxatio  pedis 
bagtil,  hvorved  jeg  forstaaer  en  Luxation  i  artic.  talo-cru- 
ralis,  saaledes  at  Foden  var  rykket  bagtil.  Ved  Luxa- 
tioner  i  denne  Region  er  der  nemlig  stor  Confusion  i  Be- 
nævnelserne, idet  disse  ikke  blot  variere  i  de  forskjellige 
Lande,  men  ogsaa  hos  de  forskjellige  Forfattere  i  det  samme 
Land;  de  engelske  og  de  franske  Chirurger  have  saaledes 
forskjellige  Navne  for  den  samme  Luxation  og  især  har  i 
Frankrig  Malgaigne  bragt  stor  Forvirring  ind  i  Begreberne, 
fordi  han  ved  Luxationer  af  Foden  fuldstændig  afviger  fra 

den  Terminologi,  som  han  ellers  benytter  i  sit  berømte 
Værk  om  disse  Sygdomme.  Vi  pleie  jo  altid  at  følge  den 
Regel,  at  paa  Extremiteterne  skal  det  fjerneste  Been  be- 
tragtes som  det  luxerede,  og  vedLuxation  imellem  crus  og 
Foden  maa  derfor  Foden  ansees  for  at  være  deplaceret, 
saaat  f.  Ex.  vedLuxation  udad  er  det  Foden  der  er  gaaet 
udad,  men  Malgaigne  betragter  crus  som  den  luxerede  Deel 
og  benævner  altsaa  denne  Liixation:  Luxation  indad.  Vi 
ville  dog  holde  os  til  den  almindelige  Terminologi  og  derfor 
sige  at  Deformiteten  ligner  en  Luxation  bagtil.  Nu  vide 
vi  at  Foden  kan  luxere  i  alle  fire  Retninger,  fortil,  bagtil, 
indad  og  udad,  men  det  er  dog  hyppigst  at  det  skeer  til 
een  af  Siderne  og  især  udad.  Denne  Luxation  er  saa  al- 
mindelig at  der  vistnok  næppe  gaaer  noget  Semester  uden 
at  jeg  har  Leilighed  til  at  vise  Dem  eet  eller  flere  Exem- 
pler  derpaa:  enten  foregaaer  da  Luxationen  lige  udad,  eller 
udad  og  lidt  bagtil.  Derimod  ere  de  andre  Former  langt 
sjeldnere,  især  Luxationen  fortil,  som  jeg  endnu  ikke  har 
havt  Leilighed  til  at  iagttage  medens  jeg  har  været  her  paa 
Hospitalet;  men  hvad  der  navnlig  maa  lægges  Vægt  paa, 
er  at  de  andre  3  Slags  Luxationer  knap  findes  uden  i  For- 
bindelse med  Fracturer  af  Benene  i  crus.  Fracturer  af 
disses  nederste  Ender,  (især  af  malleoli)  ere  saa  alminde- 
lige Complicationer  at  man  tidligere  har  udhævet  Fracturen 
som  det  Væsentlige  og  Luxationen  som  en  Complication; 
saaledes  ville  De  f.  Ex.  finde  at  Dupuytren  har  beskrevet 
Sygdommen  under  Navn  af  fr.  fibulæ.  laltfald  maa 
man  indrømme  at  de  to  Læsiner  følges  ad  og  jeg  troer 
ikke  at  have  observeret  noget  Tilfælde  af  lux.  pedis  uden 
Fractur.    Det  var  mig  derfor  i  høi  Grad  paafaldende,  at 

jeg  her  kunde  føle  saavel  tibia  som  fibula  aldeles  beel  og 
dette  var  endog  usædvanligt  let  at  afgjøre  hos  vor  Patient, 
fordi  begge  malleoli  ved  Deviationen  vare  stærkt  frem- 
trædende og  tydeligt  kunde  undersøges  i  deres  hele  Ud- 
stregning; der  var  bestemt  hverken  nogen  Strepitus  eller 
Mobilitet  at  opdage,  naar  man  fattede  om  dem. 

Jeg  havde  altsaa  god  Grund  til  at  være  betænkelig 
ved  at  diagnosticere  en  luxatio  pedis,  men  da  Deformiteten 
dog  som  sagt  var  saa  betydelig,  saa  ville  vi  see,  hvilke 
andre  Læsioner  vi  have  i  denne  Region,  som  kunne  simulere 
en  lux.  pedis.  Det  kan  nemlig  saavel  være  Fracturer  som 
Luxationer. 

Naar  vi  da  gaae  ovenfra  nedad,  have  vi  først  fr.  supra- 
malleolaris;  naar  en  saadan  er  devieret,  følger  det  nederste 
Fragmen  med  tarsus  og  forskydes  paa  den  Maade,  at  det 
øverste  Fragmen  prominerer,  ligesom  vi  kunne  see  crus 
prominere  ved  Fodens  Luxation;  er  der  samtidig  megen 
Svulst  kan  det  undertiden  være  forbundet  med  nogen 
Vanskelighed  at  skjelne  de  to  Affectioner  fra  hinanden. 

Ved  luxatio  sub-astragalea  forstaae  vi  en  Læsion,  hvor 
talus  er  blevet  siddende  imellem  malleoli,  og  idet  den  danner 
et  Hele  med  crus,  er  tarsus  med  den  øvrige  Deel  af  Foden 
forskudt  i  een  eller  anden  Retning.  Deformiteten  kan  da 
blive  aldeles- den  samme  som  hos  vor  Patient  og  da  For- 
skjellen  kun  bestaaer  i,  at  i  det  ene  Tilfælde  er  hele  Foden, 
i  det  andet  Tilfælde  Foden  talus  luxeret,  saa  har  man 
tidligere  ikke  engang  ret  skj elnet  imellem  dem,  ja  endog 
benævnet  dem  begge:  luxatio  pedis. 

Dernæst  kunne  vi  have  en  luxatio  tali,  der  dog  ligesom 
den  foregaaende  hører  til  de  sjeldne  Dislocationer  og  be- 

staaer  i  at  talus  er  løsnet  fra  alle  sine  Forbindelser  med 
de  omliggende  Been  (calcaneus,  os  naviculare,  ossa  cruris) 
og  skudt  ud  af  sin  Huulhed.  Det  er  næsten  uforstaaeligt 
at  en  saadan  Luxation  kan  finde  Sted,  da  astragalus  er 
saa  fast  forbundet  med  de  to  nævnte  Been  af  tarsus,  men 
man  har  endog  observeret  flere  Former  af  Forskydnicg, 
saaat  Benet  snart  er  gaaet  bagtil,  snart  fortil,  hyppigst  dog 
det  Sidste.  Man  finder  da  en  Prominens  paa  Dorsalsiden 
af  tarsus  (undertiden  mere  mod  den  indvendige,  uadertiden 
mere  mod  den  udvendige  Side)  og  da  samtidig  crus  kommer 
til  at  nærme  sig  calcaneus  for  at  indtage  den  Plads,  som 
er  blevet  tom  ved  Fjernelsen  af  talus,  kan  her  ligeledes 
opstaae  en  Deformitet,  der  har  nogen  Lighed  med  en 
luxatio  pedis. 

Imidlertid  kunde  vi  i  vort  Tilfælde  udelukke  Mulig- 
heden af  luxatio  tali,  thi  den  Prominens  der  føltes  paa 
Dorsalsiden  af  tarsus  var  ikke  frembragt  af  et  enkelt  devieret 
Been,  men  var  øiensynligt  en  Continuation  af  crus  og  da 
man  dernæst  tydeligt  følte  begge  malleoli,  kunde  her  heller 
ikke  være  nogen  fr.  supramalleolaris.  —  Der  var  altsaa 
størst  Probabilitet  for  en  luxatio  sub-astragalea. 

Indicationen  var  ialtfald  utvivlsom:  man  maatte  fore- 
tage Extension  og  Contraextension  for  derefter  at  prøve 
paa  at  hæve  Deformiteten  ved  at  trykke  Beendelene  tilbage 
paa  deres  Plads,  men  Stramningen  af  td.  Achillis,  der 
vedligeholdt  Fodens  Extensionsstilling  og  dannede  en  stærk 
Modstand  imod  Repositionen,  maatte  først  overvindes.  For 
at  opnaae  dette  skulde  triceps  suræ  slappes,  og  derfor  blev 
Knæet  flecteret  saa  meget  som  muligt;  af  de  3  Muskler 
have  vi  jo  gastrocnemii  udspringende  ovenover  poples  og 

de  relaxeres  derfor  naar  Knæet  flecteres  stærkt;  derimod 
kan  man  ikke  have  nogen  Virkning  paa  solens,  da  den  som 
bekjendt  udspringer  fra  crus  selv.  —  Medens  da  en  Med- 
hjælper udøvede  Contraextension  ved  at  holde  omkring 
femitr  ligeover  det  stærkt  flecterede  Knæ,  trak  jeg  af  al 
Kraft  paa  Hælen  og  nu  lykkedes  Kepositionen,  idet  Defor- 
miteten paa  eengang  forsvandt.  Men  i  det  Øieblik  følte 
jeg  en  tydelig  ossøs  Strepitus,  som  maatte  give  mig  For- 
modning om  en  Fractur. 

Efter  hvad  jeg  før  sagde  Dem,  vilde  det  ikke  være 
forunderligt  at  der  føltes  Strepitus,  hvis  Patienten  havde 
en  Luxation  af  Foden,  da  denne  jo  i  Eeglen  er  compliceret 
med  en  Fractur ;  men  før  Kepositionen  var  der  bestemt  ikke 
nogen  Crepitation  at  opdage  uagtet  begge  malleoli  dengang 
saa  let  kunde  fattes  og  undersøges.  Imidlertid  var  det  jo 
muligt  at  Fracturen  ikke,  som  sædvanligt,  havde  sit  Sæde 
paa  nogen  af  disse  Beendele,  men  f.  Ex.  havde  løsnet  en 
Kant  af  Articulationsfladen  paa  tibia,  snarest  vel  den  bageste ; 
saa  vilde  man  ved  at  reponere  Foden  netop  frembringe  en 
ossøs  Skuren.  Jeg  forsøgte  derfor,  om  jeg  paany  kunde 
faae  Strepitus  efter  at  Benene  nu  vare  kommet  tibage  paa 
deres  normale  Plads,  og  ved  at  foretage  forskjellige  Bevæ- 
gelser i  den  Hensigt,  msérkede  jeg  at  den  viste  sig,  naar 
jeg  fattede  om  Hælen  og  bevægede  den  til  Siderne.  Havde 
een  af  malleoli  eller  begge  været  fracturerede,  vilde  man 
ganske  sikkert  vente  at  finde  Strepitus  med  lateral  Bevæge- 
lighed, men  da  jeg  iforveien  havde  udelukket  denne  Mulighed 
og  da  de  laterale  Bevægelser  maatte  foregaae  nedenfor 
artic.  pedis,  hvis  malleoli  vare  uskadte,  kom  jeg  til  at  tænke 
paa  en  Fractur  af  talus  eller  calcaneus  og  især  paa  det 

Pørste,  fordi  Crepitationen  syntes  mig  at  opstaae  lige  under 
€rus.  Fracturen  maatte  da  rimeiigviis  gaae  temmelig  borizon- 
talt  igjennem  talus,  og  var  det  saa  en  Fractur  eller  en 
Luxation,  jeg  havde  reponeret?  Kunde  man  ikke  antage 
at  den  øverste  Deel  af  talus  var  blevet  liggende  imellem 
malleoli,  og  hele  Resten  af  Foden  forskudt  bagtil?  Jeg 
mindes  fra  Litteraturen  kun  eet  Exempel  af  den  Art,  som 
er  refereret  af  A.  Cooper ;  der  fandtes  den  omtalte  Fractur 
forbundet  med  et  stort  vulnus,  igjennem  hvilket  et  horizon- 
talt,  løsnet  Fragmen  af  talus  blev  borttaget.  Med  Hensyn 
til  vor  Patient  tør  jeg  altsaa  ikke  stille  Diagnosen  aldeles 
sikkert,  men  sandsynligviis  have  vi  enten  en  luxatio  sub- 
astragalea,  der  er  compliceret  med  Afstødning  af  en  lille 
Beenkant,  eller  hvis  der  har  været  en  Fractur  igjennem 
talus,  hvorved  dette  Been  er  deelt  i  et  øverste  og  et 
nederste  Fragmen,  saa  ere  disse  to  forskudte  saaledes  imod 
hinanden  at  det  nederste  er  devieret  heelt  bagtil  og  da 
maa  Læsionen  kaldes  en  Fractur,  ikke  en  Luxation. 

Uagtet  Læsionen  nu  ikke  er  diagnosticeret  med  fuld- 
stændig Nøiagt^ighed ,  kunne  vi  dog  bedømme  den  med 
Hensyn  til  Prognosen  og  Behandlingen.  Deformiteten  er 
jo  hævet  og  den  pathologiske  Tilstand  i  de  ossøse  eller 
articulære  Væv  vil  for  at  helbredes  kun  fordre  at  vi  ved- 
ligeholde den  normale  Stilling,  som  Delene  atter  have  ind- 
taget ved  Repositionen ;  dertil  ville  vi  benytte  en  inamovibel 
Bandage,  som  særligt  er  indiceret  paa  Grund  af  Patientens 
agiterede  Tilstand  og  jeg  vil  som  sædvanligt  bruge  Stivelse- 
bind og  Papskinner,  der  anlægges  ovenpaa  en  saa  rigelig 
Mængde  Vat  at  man  tør  anvende  en  betydelig  Compression. 
Der  er  faa  Steder  paa  Legemet,  hvor  Stivelsebandager  ere 

saa  lette  at  anlægge  og  hvoi  de  virke  saa  gavnligt  som 
ved  Deviationer  af  Foden,  der  skulle  holdes  rettede. 

Derefter  ville  vi  vende  os  til  Overextremiteten,  hvor 
der  ^fandtes  en  complex  Luxation  med  meget  betydelige 
andre  Læsioner,  som  i  høi  Grad  maatte  forværre  Prognosen. 
Paa  Bagflåden  af  immerus,  noget  over  olecranon,  fandtes  et 
vulnus,  der  gik  skraat  bagtil  og  indad  og  hvorigjennem 
extrem.  inferior  humeri  stak  frem  i  en  Længde  af  ca.  3''; 
man  saae  de  uskadte  cond.  internus  og  trochlea,  men 
eminentia  capitata  manglede  tilligemed  cond.  externus  og  i 
deres  Sted  viste  sig  en  skraa  Fracturflade.  Det  udenfor 
Integumenterne  liggende  Been  var  fuldstændigt  blottet  for 
de  bløde  Dele,  der  ellers  sidde  fast  paa  denne  Deel  af 
Skelettet;  Capslen  var  aldeles  borte,  alle  Musklerne  vare 
afrevne,  n.  ulnaris  fandtes  heller  ikke  bag  cond.  internus, 
derimod  syntes  periostium  intetsteds  læderet.  Da  Arterien 
jo  maatte  være  revet  bort  fra  sin  normale  Plads,  var  der 
Sandsynlighed  for  en  betydelig  Læsion  af  den,  men  der 
var  aldeles  ingen  Blødning,  a.  radialis  pulserede  naturligt 
og  man  havde  derfor  Grund  til  at  haabe  at  a.  brachialis 
var  ubeskadiget.  Det  fremstaaende  Stykke  af  humerus  var 
desuden  saa  indsnøret  i  Hudsaaret  som  i  et  Snørehul  og 
det  holdtes  fast  deels  der^:ed,  dcels  ved  Contraction  af  alle 
Musklerne,  især  af  triceps  ;  ved  lempelige  Trækninger  kunde 
det  ialtfald  ikke  bringes  tilbage. 

Paa  hvilken  Maade  skulde  man  nu  behandle  en  saa 
compliceret  Læsion :  aaben  Luxation,  Indsnøring  af  det  ud- 
traadte  Been  og  tillige  en  Fractur  igjennem  Articulations- 
fladen?  I  en  tidligere  Tid  har  man  endog  foretaget  primær 
Amputation  ved  et  saadant  Tilfælde,  men  nutildags  —  især 

i  de  sidste  10  Aar  siden  Antiseptikens  Opkomst  —  vilde 
man  ikke  begynde  med  et  saa  voldsomt  cbirurgisk  Indgreb ; 
man  vilde  tvertimod  forsøge  den  conservative  Behandling 
for  at  bevare  bele  den  nedenfor  cubitus  liggende  Deel  af 
Extremiteten.  Men  endskjøndt  man  altsaa  vilde  betragte 
Repositionen  af  den  udtraadte  bumerus  som  den  vigtigste 
Indication,  var  det  dog  muligt  at  det  ikke  vilde  lykkes 
under  de  tilstedeværende  Forhold;  man  kunde  saaledes 
blive  nødt  til  at  dilatere  Saaret,  idet  den  meget  elastiske 
corium  omfattede  bumerus  ligesom  i  et  Knaphul  og  den 
brede  processus  cubitalis  maaskee  ikke  kunde  reponeres 
derigjennem.  Men  selv  efter  denne  Dilatation  kunde  det 
hændes  at  Kepositionen  mislykkedes ;  da  kunde  der  blive 
Tale  om  at  afsauge  den  bredere  prominerende  Deel,  altsaa 
at  gjøre  en  Resection.  Imidlertid  vilde  jeg  dog  først  for- 
søge hvad  Chloroformering  kunde  udrette  og  da  han  var 
blevet  heelt  slap,  udvidede  jeg  med  Fingrene  den  elastiske 
Ruptur  i  Huden,  medens  2  Medhjælpere  foretoge  Extension 
og  Contraextension ;  efter  en  temmelig  langvarig  og  stærk 
Traction  opnaaede  jeg  tilsidst  at  faae  humerus  bragt  til- 
bage indenfor  Huden  og  nu  loregik  Repositionen  af  selve 
Luxationen  med  Lethed.  Idet  jeg  derpaa  førte  min  Finger 
ind  i  Saaret,  følte  jeg  en  blød  Masse  af  Blod  og  Muskler, 
imellem  hvilke  jeg  kunde  trænge  heelt  ind  i  plica  cubiti 
og  undersøge  om  de  luxerede  Beendele  vare  paa  deres 
Plads.  2  meget  tykke  Drainrør  indbragtes  i  den  midterste 
Deel  af  Saaret,  det  forenedes  ved  begge  Ender  med  Suturer 
og  der  anlagdes  en  antiseptisk  Forbinding  efterat  jeg  gjen- 
tagne  Gange  havde  udsprøitet  Saaret  i  sin  hele  Dybde  med 
satureret  Carbolvand. 

Hvorledes  skulle  vi  nu  benævne  denne  Luxation?  Rig- 
tignok var  humerus  traadt  ud  igjennem  Huden  og  altsaa 
forskudt  fra  sit  normale  Leie,  men  efter  hvad  jeg  sagde 
Dem  for  Lidt  siden,  maa  antibrachium  betragtes  som  det 
Luxerede  og  følgelig  sige  vi  at  Patienten  havde  en  luxatio 
antibrachii  (eller  luxatio  cubiti)  fortil.  Imidlertid  varLuxa- 
tionen  ikke  lige  fortil,  thi  det  udtraadte  os  humeri  pro- 
minerede  paa  Ulnarsiden  af  Articulationen  og  De  erindre 
ogsaa  at  Saaret  gik  oblique  fra  Baglladen  om  paa  den  ind- 
vendige Side.  At  humerus  ikke  kunde  komme  til  at  ligge 
i  Retningen  lige  bagved  olecranon,  vilde  man  allerede  a 
priori  kunne  formode,  fordi  Udgangsaabningen  strakte  sig 
meest  om  paa  den  indvendige  Flade  og  Grunden  dertil  var 
simpelthen  den,  at  naar  proc.  cubitalis  humeri  skulde  per- 
forere Huden,  maatte  det  være  paa  den  ene  eller  anden 
Side  af  td.  tricipitis,  da  den  er  altfor  stærk  til  at  sønder- 
rives. Her  var  humerus  altsaa  trængt  ud  paa  den  ind- 
vendige Side  af  triceps. 

Faren  ved  denne  complexe  Luxation  laae  naturligviis  i 
det  store  udvendige  Saar,  hvorigjennem  vi  kunde  faae  Sup- 
puration  ind  i  Articulationen;  rigtignok  havde  vi  anvendt 
Antiseptik  under  hele  Patientens  Ophold  i  Hospitalet,  men 
hvis  det  ikke  var  lykkedes  os  at  gjennemføre  den  fuldstæn- 
digt, vilde  Suppurationen  og  dens  Chancer  true  Patientens 
Liv,  og  selv  om  vi  havde  desinficeret  Saaret  tilstrækkeligt, 
maatte  vi  endnu  befrygte  Gangræn  som  Følge  af  den  be- 
tydelige Knuusning  af  Vævene ,  som  nødvendigviis  havde 
fundet  Sted,  da  det  udtraadte  Been  løsnedes  fra  alle  de 
omgivende  bløde  Dele ;  imidlertid  er  Prognosen  dog  taalelig 

god  fordi  vi  allerede  ere  naaet  til  den  fjerde  Dag  uden 
at  Patienten  er  blevet  synderlig  febril  og  hvis  der  var 
kommet  Gangræn  eller  udbredt  Suppuration,  vilde  der  allerede 
paa  dette  Tidspunct  være  truende  generelle  Tilfælde  tilstede. 

Jeg  vil  nu  skifte  Forbindingen,  der  er  blevet  lidt 
gjennemsivet,  for  at  see  hvorledes  Læsionsstedet  viser  sig. 
De  see,  m.  H.,  hvad  der  allerede  giver  os  godt  Haab,  at 
der  hverken  ovenfor  eller  nedenfor  Forbindingen  er  nogen 
Rødme  eller  Svulst;  han  bevæger  Haanden  og  Fingrene 
særdeles  frit;  var  her  Suppuration,  vilde  vistnok  baade 
Functionen  være  forstyrret  og  Haanden  vise  sig  rød  og 
hævet.  Jeg  aftager  nu  Forbindingen,  selvfølgelig  under 
Carboldouche,  og  jeg  seer  med  Glæde  at  der  aldeles  intet 
Pus  er  at  udtrykke,  Suturerne  holde  Saarets  Rande  ret 
godt  sammen.  Svulsten  paa  humerus  er  meget  ringe  og 
der  er  ingen  Deformitet ;  det  vil  altsaa  sige  at  Repositionen 
har  holdt  sig  og  at  der  hverken  er  Suppuration  ind  i  Arti- 
culationen  eller  opad  imellem  Musklerne. 

Jeg  sagde  Dem  at  jeg  havde  indlagt  2  Drainrør;  det 
ene  af  dem  var  stukket  løst  ind  og  det  udtager  jeg  med 
det  Samme,  da  det  Udflod  der  endnu  kunde  komme  fra 
Dybden  tilstra^kkeligt  kan  udtømmes  igjennem  eet  Drainrør. 
Jeg  vil  bede  Dem  lægge  Mærke  til  den  Maade,  hvorpaa 
jeg  har  fixeret  det,  idet  det  er  afklippet  lige  i  Niveau  med 
Huden,  fæstet  til  den  ene  Saarrand  med  en  Staaltraads 
Sutur;  derved  kan  man  sikkre  sig  at  det  ikke  forskydes 
fra  sin  Plads  og  et  saa  ubetydeligt  Stik  som  det,  der  frem- 
bringes ved  at  føre  en  fiin  Staaltraad  igjennem  corium  kan 
naturligviis  ikke  medføre  nogen  Fare. 

Jeg  anlægger  derefter  paany  en  antiseptisk  Gazeforbin- 
ding og  holder  Articulationen  stille  ved  Hjælp  af  2  ret- 
vinklede Papskinner,  den  ene  indvendig,  den  anden  udvendig. 


Da  Forbindingen  nogle  Dage  senere  skiftedes  var  der 
næsten  ingen  Svulst  mere.  det  andet  Drainrør  udtoges  ogsaa, 
da  der  slet  ikke  var  nogen  Vædske  at  udtrykke;  derimod 
havde  Suturerne  skaaret  igjennem,  saaat  der  istedetfor  den 
lineære  Forening  saaes  en  smal  granulerende  Flade.  Denne 
helede  dog  godt,  og  omtrent  3  Uger  efter  var  Patienten 
oppe  af  Sengen,  han  havde  da  allerede  længe  hverken  følt 
Smerter  i  Foden  eller  Armen  og  hans  Almeenbefindende 
var  aldeles  normalt.  Da  han  udskreves  var  der  ikke  saa 
ringe  Bevægelse  af  Foden ;  den  stod  i  sin  naturlige  Stilling 
og  han  kunde  temmelig  godt  taale  at  støtte  paa  den.  — 
Bevægelserne  af  antibrachium  var  derimod  lidt  indskrænkede, 
men  han  har  god  Brug  af  Haanden  og  Fingrene.  —  Hvad 
der  holdt  ham  her  i  Hospitalet  efterat  de  ovennævnte  Læ- 
sioner vare  helbredede,  var  en  langvarig  Ømhed  i  Hyggen, 
hvor  han  ved  Faldet  havde  pa^.draget  sig  en  Contusion 
omtrent  ved  pr.  spinosi  af  de  nederste  v.  dorsi,  uden  at 
der  dog  var  con  stateret  nogen  Fractur  paa  dette  Sted 
ved  Indlæggelsen,  men  den  vedholdende  Ømhed  saavelsom 
neuralgiske  Smerter  ud  i  begge  Underextremiteter  maatte 
dog  gjøre  det  sandsynligt  at  columna  vertebralis  havde  lidt 
ved  Faldet. 


